
Cuvînt. înainte. 


Cercetările din volumul de faţă ńu vizează “aspecte 
izolate sau direcţii paralele, ci procesul dialectic al: dez= 
voltării gîndirii filosofice şi ştiinţifice în unitatea şi di- 
versitatea lui. $ 

Recunoscînd realitatea ‘fenomenului de autonomizare 
și de diferenţiere, crescîndă dar relativă, a cunoaşterii, 
ne-am străduit în primul rînd să- demonstrăm, prin 
argumente teoretice şi prin fapte istorice, existența unei 
legături organice între filosofie şi știință, privite în 
evoluţia lor. Căci dacă diferenţierea cunoaşterii ştiinţifice 
şi filosofice este un fapt evident, trebuie" demonstrat că 
în straturile: adînci ale cunoaşterii se menţin legăturile 
fundamentale între diferitele ei compartimente. Iar cînd, 
în perioadele de revoluţie științifică; şi aceste legături 
se rup, atunci noile legături, care apăr în procesul trans- 
formării ştiinţei, se dezvoltă şi devin fundamentale. 
Atunci se schimbă întreaga structură a ştiinţei sau a 
cunoașterii în ansamblu şi se formează o nouă structură, 
în' cadrul căreia se stabilesc'alte legături. Dar nu numai 
în epocile de revoluţie ştiinţifică, cît şi în cadrul evolu- 
tiei normale a ştiinţei apar elemente de apropiere şi de 
unificare ; generalizarea unor metode ştiinţifice la în- 
treaga cunoaștere, nașterea unor, ştiinţe cu aplicare uni- 
versală (cibernetica e un fel de  „„mathesis universalis“ 
visate cîndva de un Descarțes sau de un Leibniz), apari- 
ţia unor științe de, graniţă, , generalizarea unor legi şi 
teorii ştiinţifice la explicarea întregului univers (legea 

gravitaţiei universale, legea evoluţiei, teoria relativităţii 
generalizate) etc. 

Așadar, în procesul evoluţiei şi al revoluţiei cunoaş- 
terii, pe lingă fenomenul de diferenţiere şi de autono- 
mizare a ştiinţelor şi a filosofiei are loc și un fenomen 
de integrare şi de unificare. Acesta din urmă nu se 
observă însă dacă privim ştiinţa şi cunoașterea în gene- 
ral în mod static, doar în structura ei actuală, pe care 
sîntem înclinați să o absolutizăm. Fenomenul integrării 
apare doar atunci cînd privim cunoaşterea științifică şi 
filosofică în dinamica ei, de multe ori contradictorie, în 
dezvoltarea ei istorică. Istoria gîndirii ştiinţifice şi filo- 
sofice poate contribui astfel la o mai corectă înţelegere 
a structurii generale a cunoașterii, punînd în lumină nu 
numai diferenţierile, ci și punțile, de legătură, nu numai 
diversitatea, ci şi unitatea. 

Dar nu orice istorie a ştiinţei sau a filosofiei oferă o 
asemenea perspectivă asupra cunoașterii. Marea majori- 
tate a istoricilor ştiinţei şi ai filosofiei extind asupra 
trecutului imaginea actuală a disciplinelor lor, urmărind 
doar dezvoltarea separată a acestora, ruptă de evoluţia 
generală a cunoașterii. Deşi surprinde specificul discipli- 
nelor respective , şi favorizează autonomia lor, această 
metodă lasă neexplicat procesul: dezvoltării generale a 
cunoașterii, absolutizează diversitatea şi ignorează uni- 
tatea. Pentru a înlătura acest neajuns, în ultimii ani se 
acordă o mare atenţie metodei integratoare care urmă- 
reşte dezvoltarea generală a ştiinţei sau a cunoaşterii 
ştiinţifice şi. filosofice, punînd. în lumină mai ales ten- 
dinţele convergente: Pe baza acestei metode, s-au reali- 
zat citeva sinteze istorice, dintre care două monumen- 
tale : Les sciences humaines et la pensée occidentale — 
o serie de volume de istoria gîndirii ştiinţifice şi filoso- 
fice, dintre care primul de metodologie, intitulat semni- 
ficativ De Phistoire des sciences à Phistoire de la pen- 
sée — de filosoful francez Georges Gusdorf, şi Storia del 
pensiero filosofico e scientifico (6 volume 1970—1972) 
de filosoful şi savantul marxist italian Ludovico Gey- 
monat, împreună cu colaboratorii săi. 

Volumul de față este o pledoarie pentru o asemenea 
istorie generală a cunoaşterii ştiinţifice şi filosofice. Ea 
va trebui să reflecte însă procesul complex al dezvoltării 

cunoașterii, cu tendinţele lui de diferenţiere şi de inte- 
grare. Urmărind evoluţia acestui proces complex şi con- 
tradictoriu, vom putea înțelege dialectica raporturilor 
dintre ştiinţă și filosofie în unitatea şi diversitatea lor. 
Principiul de mai sus — pe care l-am aplicat în cerceta- 
rea unei anumite perioade din evoluţia filosofiei și a 
ştiinţei românești ! — străbate toate studiile din această 
carte, dîndu-i o anumită unitate de perspectivă. 
Unitatea acestei cărți este susținută şi de alte idei 
(dialectica universal şi naţional în dezvoltarea ştiin- 
tei, de pildă), precum şi de problematica şi de metodo- 
logia comună. Ea se reflectă în însăși structura volumu- 
lui de faţă. În prima parte sînt elaborate unele principii 
metodologice ale cercetării istoriei gîndirii filosofice şi 
ştiinţifice, care apoi sînt aplicate la analiza unor mo- 
mente şi aspecte din cultura universală (partea a II-a) şi 
naţională (partea a III-a). Studiile din ultimele două 
părți nu reprezintă numai aplicarea! principiilor metodo- 
logice din partea I, ci oferă totodată argumente în favoa- 
rea lor. Este cazul studiilor despre revoluţia copernicană 
şi despre darvinism care exprimă tendințe filosofice din 
evoluţia ştiinţei, deci. tendințe “convergente. În studiul 
asupra revoluţiei copernicane . m-am străduit să demon- 
strez compatibilitatea și, în ultimă instanţă, convergenţa 
dintre știința modernă și umanism considerate astăzi de 
mulţi gînditori ca diametral opuse. Pe de altă parte, şi 
din partea filosofiei se manifestă o deschidere spre şti- 
ință. Această tendinţă se constată şi în concepțiile lui 
C. Rădulescu-Motru şi a lui P. P. Negulescu — figuri 
reprezentative ale filosofiei românești. În ultimele două 
studii, mai ales în cel despre C. Rădulescu-Motru, se 
urmăreşte nu numai unitatea gîndirii filosofice şi ştiin- 
țifice, ci și autonomia relativă a filosofiei. Studiul asupra 
kantianismului în România arată că longevitatea acestui 
curent la noi se explică tocmai prin faptul că era com- 
patibil cu ştiinţa modernă, asigurînd totodată autonomia 
relativă a filosofiei. 
A Cartea de faţă reprezintă totodată o pledoarie pentru 
istoria științei, disciplină căreia astăzi i se acordă o 
atenție tot mai mare, îndeosebi pentru contribuţia ei la 


1 Vezi SIMION GHIȚĂ Filosofie şi ştiinţă în România 
(1890—1920), Editura științifică, Bucureşti, 1970, $ 

constituirea și promovarea „științei despre ştiinţă“ 2. Pe 
lîngă cercetările mai vechi asupra dezvoltării ştiinţei în 
România — între care prima istorie a biologiei româ- 
nești — în ultimii ani am abordat şi probleme de meto- 
dologia şi de. sociologia dezvoltării ştiinţei. Am privit 
evoluția ştiinţei dintr-o perspectivă mai largă, vizînd 
contribuţia istoriei ştiinţei la înțelegerea evoluţiei gene- 
rale a cunoașterii lumii şi la studierea ştiinţei ca feno- 
men complex. Nu este vorba, prin urmare, de vechea 
istorie, documentară, a ştiinţei care se limita, în ultimă 
instanță, la înregistrarea cuceririlor științei, ci de o disci- 
plină nouă care studiază geneza şi evoluţia gîndirii şti- 
înţifice, structura, ritmul şi mecanismul dezvoltării şti- 
inţei, ţinînd seama de factorii care o condiţionează. 
Mecanismul revoluției ştiinţifice, bunăoară, nu poate fi 
înţeles -decit în cadrul perspectivei istorice a ştiinţei. De 
asemenea, numai în cadrul acestei perspective pot fi 
sesizate tendinţele ei viitoare. Fără cunoaşterea acestor 
tendinţe, nu se poate elabora o temeinică. politică a şti- 
inţei. Aşadar, istoria ştiinţei ocupă un loc important în 
complexul de discipline. care studiază știința. 

În condițiile diferenţierii crescinde a ştiinţei, cînd ten- 
dinţele divergente se accentuează, istoria ştiinţei, conce- 
pută .într-o: viziune sintetică, poate provoca o mişcare 
convergentă, unificatoare, poate încerca o sinteză dina- 
mică a ştiinţei: Concepută în acest fel, istoria ştiinţei 
capătă -o semnificaţie filosofică și aruncă punți de tre- 
cere spre filosofia științei și spre istoria filosofiei. Isto- 
ria ştiinţei contribuie la integrarea rezultatelor din şti- 
ințele particulare în perspectiva generală a ştiinţei şi 
cunoașterii, în cadrul căreia își dezvăluie adevărata lor 
valoare şi semnificaţie. Dezvoltarea istorică a ştiinţei 
arată că teoriile ştiinţifice, care se prezintă în ştiinţele 
particulare ca absolute şi defintive, constituie doar etape 
în evoluţia cunoaşterii, puncte de sprijin pentru elabo- 
rarea altor teorii mai satisfăcătoare. Acest relativism 
metodologic care emană din istoria ştiinţei împiedică 


2 Revista internațională de istoria şi teoria ştiinţei „Organon“ 
publică numeroase articole privind ştiinţa despre ştiinţă semnate 
de promotori al aceste! discipline, iar la congresele internaţionale 
de istoria științei se consacră colocvii speciale temei „ştiinţa des- 
pre ştiinţă şi istoria şțiinţei“, : 

dogmatizarea teoriilor actuale şi sclerozarea metodolo- 
gică, favorizind progresul nelimitat al cunoașterii ştiin- 
ţifice. Tadeusz Kotanbinski consideră istoria ştiinţei ca o 
„sursă de generalizări metodologice“, iar alţi filosofi — 
savanţi ca Bachelard, Gonseth, Piaget, Gusdorf susțin 
că istoria ştiinţei are o valoare epistemologică. Toate 
aceste probleme privind valoarea şi metodologia istoriei 
ştiinţei sînt dezbătute pe larg în volumul de faţă. 

Cele mai multe studii din acest volum reprezintă dez- 
voltarea unor comunicări la congresele internaţionale de 
istoria ştiinţei şi de filosofie, precum şi la sesiunile ști- 
inţifice organizate de Academia R.S.R., de Academia de 
Științe Sociale şi Politice, de Ministerul Învățămîntului 
şi de Comitetul Naţional Român pentru istoria şi filo- 
sofia ştiinţei. Aproape toate au fost publicate apoi în 
diferite reviste române şi străine. La acestea, am adău- 
gat alte trei studii mai ample — Unitate și diversitate 
în dezvoltarea ştiinţei şi a cunoașterii în antichitate, în 
evul mediu şi în Renaștere, Kantianism şi scientism în 
concepția lui Rădulescu-Motru şi Rolul ştiinţei în con- 
cepția filosofică a lui P. P. Negulescu — pentru a întregi 
imaginea unei concepţii despre istoria gîndirii filosofice 
și ştiinţifice, concretizată prin analiza unor epoci, cu- 
rente şi teorii semnificative din istoria culturii univer- 
sale şi româneşti. Scrise independent şi la anumite inter- 
vale de timp, studiile din acest volum cuprind inevitabil 
unele reluări,. eventual repetări, care n-au putut fi com- 
plet eliminate la revizuirea lor, fără a dăuna argumen- 
tării problemei fundamentale. cercetate. 

Sperăm că, prin publicarea acestui mănunchi de cer- 
cetări sistematice, vom aduce o modestă contribuţie la 
studierea procesului complex și contradictoriu al dezvol- 
tării gîndirii filosofice şi ştiinţifice. Sperăm, de aseme- 
nea, să aruncăm unele fascicole de lumină şi la dezbate- 
rile actuale asupra colaborării dintre filosofi şi oameni 
de știință, dezbateri deschise de „Era socialistă“ şi de 
„Revista de filozofie“, 

Tradiție și inovaţie în dezvoltarea 
culturii și ştiinţei 


Datorită marilor progrese ale ştiinţelor despre uni- 
vers, cunoaşterea lumii pe dimensiunea spaţială a luat, 
în secolul nostru, proporţii înainte inimaginabile, iar prin 
trimiterea navelor cosmice pe alte planete, omul contem- 
poran a depăşit nu numai cu gîndul, ci şi cu fapta, 
strimta lume. sublunară  aristotelică în care s-a legănat 
conștiința europenilor timp de: multe veacuri. Conştiinţa 
omului civilizat: nu se reazemă însă. numai pe coordonata 
spaţială: a existenţei, ci şi pe cea temporală. Dimensiu- 
nea istorică este o condiţie sine qua non a vieţii sociale 
şi culturale a oricărei activităţi .creatoare. Cunoaşterea 
şi folosirea experienţei generaţiilor trecute, a tradiţiilor 
înaintate dintr-o țară, constituie — alături de cunoaş- 
terea realizărilor. contemporane din alte ţări — una din- 
tre premisele muncii creatoare de civilizaţie şi cultură: 

Activitatea creatoare a' unei generaţii — scria Marx — 
este condiţionată în parte de' cooperarea cu cei vii, în 
parte de folosirea muncii celor càre au trăit în trecut“!. 
În activitatea lor, oamenii nu 'o iau mereu de la început, 
nu creează ceva din nimic, €i pleacă `tötdeauna de la 
premisele pe care le oferă patrimoniul cultural al ome- 
nirii, Aceste premise nu se constituie însă de la sine şi 
nu se oferă spontan, ci trebule cunoscute, fapt ce se rea- 
lizează prin instituţii sociale și şcoli de toate gradele, 


1%, MARX, Capitalul, vol, III, pariea I, Editura pentru lite- 
ratură politică, 1953, p, 117, | 

prin necontenită informare individuală şi perfecţionare 
a acestei informări. 

În activitatea sa economică, socială și culturală, ome- 
nirea se mişcă intre experiența transmisă prin tradiţie 
şi activitatea creatoare a noilor generații. În valorifica- 
rea tradiţiilor trebuie făcută o selecţie, trebuie cunoscute 
şi dezvoltate acele tradiţii care constituie premise pentru 
o activitate socială înaintată. 

Dar nu numai în tradiţie, ci şi în inovaţie există ele- 
mente viabile și neviabile, căci nu tot ce e nou e și bun. 
Adevărata inovaţie constă în crearea de noi valori pe 
baza cunoaşterii temeinice a realităţilor şi a tendinţelor 
lor de dezvoltare. Fără aceste condiţii, noul poate fi 
utopie, aventură sau modă, cu o viaţă efemeră, dar nu 
ceva viabil care la rîndul său să creeze tradiţie, să su- 
porte verificarea critică-a istoriei. 

Între tradiţia înaintată şi inovaţie există o unitate 
organică, o legătură dialectică. Tradiţia şi inovaţia repre- 
zintă cele două laturi ale aceluiaşi proces : dezvoltarea 
progresivă în diferite domenii a activităţii umane. Ele 
se presupun şi se condiționează reciproc. Tradiţia via- 
bilă oferă condiţiile, premisele peptru realizarea inova- 
ției, iar inovaţia viabilă dă viaţă tradiţiei şi o dezvoltă 
mai departe. Tradiţia reprezintă noul de ieri, iar inova- 
ţia, noul de azi, reprezintă tradiţia de mîine.. 


Între tradiţie şi inovaţie există un raport analog celui 
dintre ereditate şi variabilitate. Tradiţia poate fi cem- 
parată cu ereditatea socială a popoarelor, tot atît de 
necesară progresului omenirii pe cît este de necesară 
ereditatea biologică celorlalte vieţuitoare. Dar după cum 
ereditatea devine factor al evoluţiei numai în raport cu 
variabilitatea, tot astfel şi tradiţiile constituie un factor 
de progres numai în raport cu inovaţia. Rolul progresist 
al tradiţiei constă în păstrarea transformărilor înnoitoare 
şi în favorizarea înnoirilor viitoare ale omenirii. Nega- 
rea tradiţiei înseamnă deci lipsirea progresului de unul 
dintre factorii săi esehţiali, Absolutizarea ei însă duce 
la minimalizarea celuilalt factor fundamental al progre- 
sului — inovaţia. Pentru a constitui un factor de pro- 
gres, tradiţia nu trebuie să fie rigidă, ci maleabilă şi să 
rămînă mereu deschisă inovației, pe care are misiunea 
să o favorizeze și să o perpetueze, 

Arătind că istoria este succesiunea diferitelor genera- 
ţii Marx şi Engels au subliniat că „..fiecare generaţie, 
pe de o parte, continuă, în împrejurări complet schim- 
bate, activitatea moștenită, iar pe de altă parte, modifică 
vechile. împrejurări printr-o activitate complet schim- 
bată“2. 

În dezvoltarea progresivă a unui popor există atit 
continuitate, cît și discontinuitate, atit tradiţie cît şi ino- 
vaţie. 

Conștiinţa socială tradițională — rezultat al condiţi- 
ilor specifice în care a trăit poporul în trecut — este 
supusă unui proces de adaptare la nevoile fiecărei noi 
etape de dezvoltare a societăţii. Acest proces se reali- 
zează prin eliminarea treptată a elementelor (concepții, 
moravuri, obiceiuri şi deprinderi), care nu mai cores- 
pund dezvoltării sociale, şi prin formarea unor concepții 
deprinderi şi virtuţi noi; prin adaptarea. — deloc 
ușoară — a întregii conștiințe tradiţionale la ritmul de 
activitate tot mai accelerat al societății moderne, radical 
deosebit de ritmul lent al societăţilor tradiţionale ; prin 
deprinderea cu o activitate raţională, organizată, coor- 
donată şi planificată a cetăţenilor, obişnuiţi cu o activi- 
tate mai mult sau mai puţin spontană, individuală, şi 
neangrenată în mecanismul şi: ritmul societăţii tehnico- 
industriale contemporane. 

Pe de altă parte, elementele produse de civilizaţia 
tehnică a societății contemporane, avînd un caracter de 
universalitate, trebuie altoite pe tradiția înaintată şi 
asimilate personalităţii fiecărui popor, atenuîndu-se ast- 
fel tendințele nivelatoare ale civilizaţiei tehnice con- 
temporane. 

Materialismul istoric porneşte de la faptul că socie- 
tatea este în continuă schimbare şi transformare. Con- 
damniînd fixismul conservator, marxismul respinge tot- 
odată teoriile şi practicile care nu ţin seama de comple- 
xul de factori obiectivi, care condiţionează orice schim- 
bare în societate, În elaborarea şi înfăptuirea idealului 
revoluţionar al clasei muncitoare, teoria marxistă por- 
nește de la realitățile istorice, de la valorificarea şi dez- 


2K, MARX şi F, ENGELS, Ideologia germană, în Opere, 
Vol. 3, Editura politică, 1958, p. 46. 

voltarea tradițiilor înaintate ale omenirii, de la premise, 
tendinţe şi trebuinţe reale. 

În lupta sa pentru socialism, Partidul Comunist Ro- 
mân continuă cele mai bune tradiţii ale poporului nos- 
tru. Revoluţia socialistă din România valorifică bunurile 
ciştigate şi experienţa verificată transmise de tradiţie 
şi dezvoltă virtualităţile creatoare ale poporului român. 

Valorificarea: tradiției înaintate este o necesitate isto- 
rică, o premisă a progresului social în toate sferele de 
activitate. Întreruperea artificială a continuității în dez- 
voltarea fie a bazei materiale, fie a vieţii culturale are 
repercusiuni negative asupra. întregului proces social. 


Ca şi dezvoltarea socială în genere, dezvoltarea cul- 
turală este produsul interacțiunii dintre tradiție și ino- 
vaţie, este rezultătul colaborării dintre generaţii. Cultura 
nu se creează din nimic. La apariţia ei pe scena istoriei, 
fiecăre: nouă generaţie găsește contribuţia generaţiilor 
trecute" cristalizată “într-un “edificiu spiritual constituit. 
Ei îi rămîne datoria, de a' crea noi valori, de a clădi noi 
etaje ale acestui edificiu. i zs 
* Contribuţia noii generaţii la dezvoltarea culturii naţio- 
nale şi universale implică cercetarea tradiţiei în două 
momente, strîns corelate, ale unui proces cultural unic : 
unul -asimilator și altul creator. Primul ar fi o etapă de 
ucenicie, de studiere și asimilare a valorilor, a cunoş- 
tințelor, metodelor, teoriilor şi a “ipotezelor moştenite. 
Momentul. însușirii, al 'asimilării este impontant şi nece- 
sar pe orice treaptă a procesului cultural, la nivel de 
individ şi de colectivitate. În al doilea moment, tradiţia 
este privită critic, selectată și dezvoltată prin contribuție 
proprie. Abia acum are loc inovaţia propriu-zisă. 

Dezvoltarea culturală se desfăşoară în cadrul procesu- 
lui- general de dezvoltare socială şi este determinată, în 
ultimă instanță, de acest proces, Dar nu numai creaţia, 
inovaţia cer anumite condiţii economice. şi sociale, cì şi 
păstrarea şi valorificarea tradiţiilor, Marx: şi Engels 
arată, în Ideologia germană, că în vechile civilizaţii, din 
cauza lipsei condiţiilor sociale, economice şi politice, de 
multe ori tradiţia, n-a. putut fi păstrată și . continuată. 
Invențiile nu s-au putut păstra, lega .şi dezvolta::pentru 

forma edificiul tradiției și de aceea ele erau făcute 
uneori din nou. Creaţiile științifice, tehnice și culturale 
au hevoie, pentru a putea apărea şi a se menţine, să fie 
asigurate de existenţa anumitor condiţii istorico-sociale. 
„Cit de slab asigurate împotriva pieirii totale sînt for- 
tele productive dezvoltate, chiar în cazul unui comerț 
relativ întins — spune Marx —, ò dovedesc fenicieriii, 
ale căror invenţii s-au pierdut în cea mai mare parte 
pentnu multă vreme din cauza înlăturării acestei naţiuni 
din comerţ, a cuceririi ei de către Alexandru şi a deca- 
denţei ei, care a urmat după aceasta“. 

Tot din cauza condiţiilor sociale nefavorabile, a sla- 
belor legături sau a lipsei de comunicaţie și colaborare 
dintre popoare, nu s-au putut valorifica şi perfecționa 
invențiile: chineze — busola şi hiîrtia — făoute încă îna- 
intea erei noastre și reeditate în Europa abia la începu- 
tul Renaşterii. Tot condiţiile sociale şi politice nepriel- 
nice:— migraţiunea popoarelor ş.a. — explică şi faptul 
că Europa evului mediu a. rupt, în bună parte, legătura 
cu::marea tradiţie a culturii. antice, care n-a. putut fi 
valorificată decît în mică măsură. și numai în spiritul 
ideologiei religioase. dominante. A fost o pierdere uriaşă 
pentru omenire, iar epoca modernă a trebuit să-lege firul 
continuității, să ia din nou contactul cu tradiţia culturii 
antice, trecînd printr-o renaştere. 

Cultura modernă, la rindul ei, a oferit premise pen- 
tru formarea unor teorii filosofice, social-politice . şi 
economice care au dus la elaborarea ideologiei marxiste 
şi apoi a culturii socialiste în mai multe țări. Se ştie că 
teoria marxistă -s-a. născut pe baza prelucrării critice. şi 
creatoare, în principal,: a. filosofiei clasice germane, a 
economiei politice engleze şi a socialismului utopic fran- 
cez, a întregii tradiţii înaintate a gîndirii sociale şi şti- 
inţifice din epoca respectivă. ma 

În domeniul literaturii şi al artei“, tradiţia nu se con- 
tinuă numai pe planul creaţiei, ci și în conştiinţa întregii 
naţiuni. Valorile trecutului trăiesc, poate mai solid îm- 
plintate, în conștiința contemporanilor, alături de crea- 


3 Ibidem, p. 56, ! 

+ Pentru analiza acestei probleme în: domeniul artei vezi 
D, MATEI, Tradiție şi. inovație, în artă, Editura Academiei R.S.R, 
București, 1971. i ici: i pes 

tiile noii generaţii, constituind părți componente ale 
peisajului spiritual contemporan. Creaţiile spirituale 
tradiționale fiind verificate, consolidate şi adaptate sufle- 
tului poporului, formînd partea cea mai masivă a cul- 
turii naţionale, determină în conștiința publicului gusturi 
şi preferințe, oferă criterii de apreciere a noilor valori, 
criterii de care creatorul contemporan trebuie să ţină 
seama pentru a fi receptat de public. Cultura tradițio- 
nală îi influenţează însă şi pe creatori, pe scriitori şi 
artişti, formîndu-le convingeri. împrumutindu-le . metode 
şi procedee artistice, oferindu-le modele, precum și o 
îndelungată experienţă. 

Asimilarea valorilor trecutului ne împinge la crearea 
de noi valori, care să corespundă nevoilor spirituale ale 
contemporaneităţii. Idealizarea și absolutizarea trecutu- 
lui cultural, fără continuarea procesului creator, fără 
contribuţia fiecărei generaţii la ridicarea ‘edificiului cul- 
turii naţionale şi universale — cum susținea curentul 
tradiţionalist —, duc la stagnarea culturii. Tot atit de 
unilaterală şi sterilă este și. cealaltă tendinţă care caută 
noul cu orice preţ, fără o solidă bază culturală anteri- 
oară, ignorind tradiția, experienţa şi valorile dobiîndite 
prin eforturile generaţiilor precedente. Refuzind să abso- 
lutizeze atit -tradiționalismul, cît și modernismul, adevă- 
rata cultură este şi tradițională şi modernă în acelaşi 
timp. Dezvoltarea -culturii se realizează numai prin co- 
roborarea inovației cu tradiţia prin continuitatea efortu- 
rilor succesive ale generaţiilor din diferite epoci. 

Cultura română este produsul contribuţiei succesive 
a generaţiilor din diferite perioare istorice, completată 
cu aceea a generaţiei de azi. În dezvoltarea sa, de-a lun- 
gul veacurilor a fost strîns legată de istoria zbuciumată 
a poporului român și l-a însufleţit în lupta sa pentru 
eliberare naţională și progres social. 

Cultura marxistă contemporană din țara noastră a 
fost pregătită de indelungatele tradiţii ale ideologiei 
marxiste — Dobrogeanu-Gherea, Raicu Ionescu Rion, 
I. C. Frimu, Ştefan Gheorghiu etc. — precum și de gin- 
direa revoluționară și democratică a cărturarilor şi mili- 
tanţilor de la 1848 — Nicolae Bălcescu, Cezar Boliac, 
Mihail Kogălniceanu şi alţii. Iar în spatele- lor vedem 
lupta reprezentanţilor Școlii ardelene pentru propășirea 

poporului, pentru demnitatea națiunii române. Samuel 
Micu, Gheorghe Șincai sau Petru Maior continuă și dez- 
voltă \ideea unităţii, a originii romane și a continuității 
poporului român, idee dezbătută de Cantemir, de croni- 
cari şi de stolnicul Cantacuzino. 

Aceeaşi continuitate poate fi urmărită în domeniul 
literaturii, artei și ştiinţei. Scriitorii generaţiei de azi 
s-au format la şcoala lui Arghezi, Sadoveanu, Rebreanu 
şi a altora, care, la rîndul lor, au creat pe temelia pusă 
de Eminescu, Creangă, Coşbuc, Caragiale, Slavici ; ar- 
tiştii plastici pornesc de la creaţia lui Grigorescu, An- 
dreescu, Luchian, Tonitza, Pallady, Petrașcu, Brâncuși ; 


muzicienii, de la Ciprian Porumbescu, Gheorghe Dima,, 


Ion Vidu, Dimitrie Kiriac, George Enescu. 
Valorificarea tradiţiilor culturii înaintate * şi a folclo- 
rului constituie izvoare principale ale dezvoltării culturii 
noastre socialiste, precum și mijloace de comunicare a 
valorilor culturale cu viața sufletească a poporului. Ală- 
turi de aceste izvoare autohtone, cultura socialistă folo- 
sește, asimilindu-le, şi valorile autentice ale culturii uni- 
versale, creaţiile. spirituale ale altor popoare, prin 
prisma viziunii despre lume a făuritorilor societăţii noi. 
Însuşirea culturii mondiale are loc însă nu prin imitare 
superficială, ci prin asimilare specifică, prin prelucrare 
creatoare în cadrele existente ale culturii naţionale. 
Acesta este un principiu general care se aplică în între- 
gul proces de construire a societăţii socialiste în Româ- 
nia. Referindu-se la importanţa studierii şi folosirii ex- 
perienţei multilaterale a tuturor ţărilor socialiste în 
opera de edificare a socialismului în țara noastră, secre- 
tarul general al Partidului. Comunist Român — tovară- 
şul Nicolae Ceauşescu — sublinia : „Noi înţelegem însă 
prin aceasta nu o transpunere mecanică a unor forme 
și metode de muncă — proprii altor etape — la situaţia 
specifică a ţării noastre, ci însuşirea şi aplicarea crea- 
toare a tot ceea:ce corespunde cerinţelor vieţii sociale 
din România, particularităţilor societăţii noastre. În acest 
fel înțeleg de altfel partidul şi statul nostru cunoaşterea 


* Asupra acestei probleme a se vedea volumul Valorificarea 
critică a moștenirii culturale, colocviu — martie, 1972, publicat de 
Academia de'Știinţe Sociale şi Politice a Republicii Socialiste 
România! 

şi valorificarea întregii experienţe pozitive a societăţii 
omeneşti fără de care nu pot fi concepute. progresul și, 
civilizaţia în nici o ţară“, 


Legătura dintre tradiţie și inovaţie ce se realizează 
prin colaborarea generaţiilor poartă în știință un carac- 
ter şi mai organic. Fiecare generaţie de savanţi moște- 
teneşte de la generaţiile precedente un edificiu științific 
tot mai complex, la care adaugă propria-i contribuţie și 
transmite urmaşilor o zestre ştiinţifică îmbogăţită. 

Progresul ştiinţei este de neconceput fără continuitatea 
contribuţiei generaţiilor. Continuitatea, esența colaborării 
dintre tradiție şi inovaţie, este o lege absolută în ştiinţă; 
căci spre deosebire de artă, aici eventualitatea luării cer- 
cetărilor de la început înseamnă moartea ştiinţei. Dacă în 
artă ne-am putea imagina apariţia, în lumea secolului 
XX, a unui pictor care să deseneze ca: omul cavernelor 
şi care ar concura cu desenele lui alături de alți pictori 
ai zilelor noastre, în știință nici măcar nu s-ar putea 
imagina un' asemenea caz. În ştiinţă, valorile se acumu- 
lează, însumîndu-se algebric, în timp ce în artă, creaţiile 
epocilor trecute coexistă 'cu cele ale prezentului, valoarea 
artistică are stabilitate'şi perenitate. 

În ce constă zestrea ştiinţifică moștenită, din ce -e for- 
mată tradiţia ştiinţifică ? Mai întîi dintr-un edificiu care, 
deși nu e terminat, e în plină funcţiune, constituindu-se 
din fapte, legi şi teorii ştiinţifice ; în al doilea rînd, dintr-o 
experienţă metodologică ‘bogată, din metode și procedee 
care constituie instrumente fără de care nu-:pot începe 
cercetarea noile generaţii de: cercetători; în al treilea 
rînd, din probleme, adică direcţii, căi de cercetare, din 
soluţii provizorii (ipoteze) şi dintr-o sumă de cunoştinţe 


neverificate, dar care oferă totuși un material de con- 


strucţie și o direcţie de investigaţie. 
În ştiinţă, continuitatea. este de altă natură decît în 
artă, unde nu totdeauna este totală. Şi în artă, de fapt, 


4 NICOLAE CEAUȘESCU, Cuvîntare la adunarea festivă con- 
sacrată centenarului nașterii lui Vladimir. Ilici Lenin — 11_apri- 
lie 1970, în România pe drumul construirii societăţii socialiste 
multilateral “dezvoltate, ' vol, 4, Bucureşti, Editura politică, 
1970, pp. 783—784, zi 

adevărata inovaţie e posibilă numai pe baza asimilării 
a tot ce s-a produs valoros înainte (nu..ex nihilo). Noul 
se poate dezvolta numai în comparaţie cu vechiul. În 
artă însă, creația individuală permite, într-o oarecare 
măsură, negări şi salturi calitative de la operă la operă. 
În: timp ce istoria antei şi a literaturii ne oferă esența 
şi specificul fiecărei opere, încadrate în peisajul epocii 
respective, care, de asemenea, şi-a conservat particulari- 
tăţile, istoria ştiinţei pare, la prima vedere, că nu ne mai 
oferă nimic nou în raport cu contemporaneitatea. 
Considerăm că pentru a aprecia corect şi pentru a 
înțelege farmecul specific al istoriei fiecăruia - dintre 
aceste domenii de creaţie umană — arta şi ştiinţa — 
trebuie să facem o distincţie între rezultatele creaţiei 
(valorile transmise) şi procesul viu al creaţiei. Dacă isto- 
ria artei ne oferă mai ales valori gata constituite, păs- 
trînd parcă secretul procesului de creaţie, istoria ştiinţei 
nu are secrete. Ea își dezvăluie cu sinceritate și dărnicie 
întregul proces al creaţiei, proces dramatic şi complex, 
presărat cu succese, dar şi cu eşecuri temporare. Cer- 
cetînd istoria ştiinţei, vedem efortul continuu şi succe- 
siv al generaţiilor pentru descoperirea tainelor naturii, 
veşnica neliniște şi permanenta căutare. a adevărului, 
căutare pasionantă, care dă savantului aceeaşi satisfacţie 
spirituală ca şi artistului. Dacă istoria artei oferă cer- 
cetătorului contemporan rezultatele creaţiei spirituale ale 
omenirii, istoria științei ne oferă procesul viu al acestei 
creaţii, gîndirea în -acţiune. În aceasta constă farmecul 
istoriei ştiinţei, precum și valoarea ei instructivă. Istoria 
ştiinţei ne dă posibilitatea să urmărim firul logic al gîn- 
dirii științifice de-a lungul veacurilor, să cunoaştem efor- 
tul depus de generaţiile precedente, să integrăm propri- 
ile noastre. strădanii în procesul istoric al cunoaşterii 
naturii şi să ne dăm seama de măreţia şi de limitele lui. 
Cercetarea trecutului ştiinţei ne ajută să înţelegem mai 
bine situaţia ei prezentă şi să-i întrevedem viitorul. 
Istoria științei aruncă lumini asupra fenomenului cu- 
noaşterii lumii și, prin aceasta, vine în ajutorul cerce- 
tătorilor ei „contemporani, deci în ajutorul inovației din 
ştiinţă. Ea ne arată că cercetarea și cunoaşterea lumii nu 
sînt:un fenomen instantaneu, o iluminare mistică bruscă, 

în care noile adevăruri apar gata constituite și într-o 
claritate de cristal. „li compătimesc pe oamenii care n-au 
decit idei clare“, spunea marele savant Louis Pasteur. 
Cunoașterea lucrurilor şi clarificarea ideilor este un pro- 
ces, este rezultatul unui efort neincetat al cercetătorilor 
de a lărgi zona luminoasă a cunoscutului pe seama necu- 
noscutului. Adevărul cucerit de știință nu reprezintă 
întregul şi supremul adevăr, ci doar o treaptă în mersul 
ascendent al cunoaşterii lumii infinite. Ştiinţa progre- 
sează prin aproximaţii succesive. Nici unul dintre adevă- 
rurile descoperite de ştiinţa epocii noastre nu este abso- 
lut şi definitiv. Istoria ştiinţei ne demonstrează cît de 
dăunătoare au fost cazurile cînd unele probleme ale 
cunoașterii fenomenelor naturii şi societăţii erau consi- 
derate ca definitiv rezolvate, de unde rezulta că în acele 
direcţii cercetarea științifică e inutilă. 

Istoria ştiinţei nu ascunde dificultăţile cercetării şti- 
inţifice ; ea ne dă, prin fapte, încrederea în capacitatea 
omului de a le depăşi; fără să pretindă că oferă adevă- 
rul absolut, ea ne dă convingerea că ştiinţa tinde spre 
cunoaşterea adevărului absolut. 

Faptul că ritmul descoperirilor ştiinţifice actuale a 
crescut vertiginos, făcînd ca tot mai multe descoperiri 
să fie repede depășite, nu ne îndreptățește să depreciem 
istoria ştiinţei, valoarea tradiţiei ştiinţifice. 

Accelerarea ritmului cunoaşterii îmbogăţeşte valoarea 
tradiţiei ştiinţifice, iar o experienţă mai bogată de isto- 
rie a ştiinţei va contribui, la rîndul ei, la accelerarea 
progresului cunoaşterii actuale. Accelerarea ritmului des- 
coperirilor ştiinţifice şi evidenţierea caracterului provi- 
zoriu al acestora nu fac decît să confirme ideile funda- 
mentale care se degajă din istoria ştiinţei : istoricitatea 
adevărurilor şi accelerarea ritmului cunoaşterii ştiinţifice, 
al cărei progres ne apare ca nelimitat. 

Marile descoperiri ştiinţifice sînt legate de numele 
unor savanţi ca Descartes, Galilei, Kepler, Newton, Dar- 
Win, dar creaţia fiecăruia dintre ei încheie de fapt un 
ciclu de contribuţii ale generaţiilor precedente şi devine, 
la rîndul ei, o verigă în lanţul descoperirilor ulterioare 
ale ştiinţei. Bagajul personal de idei al fiecărui savant 
se contopeşte astfel în fluxul generic al ideilor ştiinți- 

fice, intrînd în patrimoniul clasic cu valoare imper- 
sonală a adevărului în perpetuă devenire. 

În general, marile descoperiri au fost pregătite de ge- 
neraţii trecute, fără de care efortul final al savantului 
creator ar fi fost zadarnic. Să luăm, de pildă, calculul 
infinitezimal, a cărui descoperire este legată de numele 
lui Newton şi al lui Leibniz. Deşi l-au creat în mod 
independent unul de altul, fiecare a colaborat, de fapt, 
conştient sau inconștient, cu Kepler, Cavalieri, Descar- 
tes, Fermat şi alţii care l-au pregătit. Crearea calculului 
diferenţial şi integral ar fi fost imposibilă fără crearea 
mărimii variabile de către Descartes și fără definiţia 
derivatei dată de Fermat. De asemenea, formularea legii 
atracției universale de către Newton ar fi fost imposi- 
bilă fără legile mișcării planetelor, descoperite de Kep- 
ler, şi fără contribuţiile în astronomie ale lui Tycho 
Brache, Galilei şi Copernic. Cred că acelaşi lucru s-ar 
putea spune şi despre teoria atomică, legată de numele 
lui Dalton, dar pregătită de descoperirea legii constanţei 
compoziţiei chimice: de către Proust, a legii echivalen- 
telor de către Richter şi perfectată de descoperirea mole- 
culei datorită lui Avogadro ş.a.; despre teoria evoluţio- 
nistă din biologie, elaborată de Darwin, dar pregătită de 
teoria lui Lamarck şi de realizările anatomiei comparate, 
embriologiei și paleontologiei din țările Europei pe la 
mijlocul veacului trecut. i = i 

Evident, fiecare sinteză nouă, care rămine legată de 
numele făptuitorului ei, reprezintă o contribuţie absolut 
nouă, originală, un salt în raport cu concepțiile înainta- 
şilor ; dar și ea cuprinde esenţa teoriilor trecute. 

În ştiinţă, colaborarea dintre cercetători este esenţială 
pentru continua ei dezvoltare. Şi aceasta se realizează atit 
prin colaborarea dintre generaţii, cît şi prin colaborarea 
dintre savanții din ţări diferite. Dealtfel, progresul şti- 
inţei a înregistrat un ritm tot mai rapid în ultimul secol 
tocmai datorită intensificării schimburilor, a informării 
reciproce; colaborării economice şi științifice dintre na- 
iuni, 

Folosind tradiţia înaintată, atenţia trebuie îndreptată, 
în primul rînd, spre inovaţie, elementul principal al 
progresului, În general, tradiţia se păstrează fără prea 
mare efort, ea ne urmărește pas cu pas, pretutindeni, de 

la naștere pînă la moarte. Inovația însă abia trebuie 
să-şi facă loc, de multe ori luptă cu elementele retro- 
grade din conținutul tradiţiei, cu inerția și cu rutina. 
Inovația cere un efort deosebit, îndrăzneală creatoare, 
o mare cheltuială de energie, precum și o înaltă pre- 
gătire profesională. Ținind seama de caracterul revolu- 
ţionar al inovației, de marile dificultăţi pe care le are 
de învins, precum şi de condiţiile speciale pe care; le 
pretinde, statul socialist acordă un mare sprijin inovației, 
în toate domeniile de activitate. În acest scop, se operea- 
ză transformări radicale în organizarea producţiei şi a 
ştiinţei, se creează o puternică bază. materială, se asigură 
pregătirea superioară, și în număr corespunzător a ca- 
drelor, se oferă stimulente materiale şi morale, se selec- 
tează şi se promovează marile capacităţi creatoare. 
Promovarea noului și lupta împotriva a tot ce e înve- 
chit constituie o trăsătură definitorie a conştiinţei revo- 
luţionare -promovată de Partidul Comunist Român. 
„Împletind organic activitatea practică cu cea teoretică, 
vom. dezvolta permanent spiritul -revoluționar militant 
al comuniștilor în lupta împotriva a tot ceea ce nu mai 
corespunde noilor condiţii istorice, sociale, în promo- 
varea noului, în asigurarea mersului ferm înainte pe 
calea comunismului“, 


5 Programul Partidului Comunist Român de făurire a societăţii 
socialiste multilateral, dezvoltate și înaintare a României spre 
comunism, Editura politică, Bucureşti, 1975, pp. 155—156. 

Universal şi național în dezvoltarea 
științei 


Eminentul istoric al ştiinţei Georges Sarton compara 
ştiinţa universală cu o mare orchestră în care diferitele 
mișcări științifice naţionale au rolul unor simpli instru- 
mentişti. Prin această imagine, el voia să arate că încer- 
carea de a scrie o istorie naţională a ştiinţei va duce la 
un rezultat tot atît de straniu ca şi tentativa de a da un 
concert doar cu cîteva instrumente scoase dintr-o or- 
chestră. Lipsa celor mai multe şi mai importante instru- 
mente va face imposibilă înţelegerea simfoniei. Împotri- 
va unei istorii a ştiinţei naţionale ar pleda şi faptul că 
„ştiinţa este prin esenţa ei internațională sau supra- 
naţională“i. Această idee a caracterului internațional sau 
supranațional al ştiinţei este repetată, aproape cu ace- 
leași cuvinte, în mai multe lucrări ale sale2, 

Compararea ştiinţei universale cu o imensă orchestră 
nu este numai poetică, ci cuprinde și o mare parte de 
adevăr. Ea sugerează ideea unităţii ştiinţei mondiale şi 
a “colaborării ştiinţifice internaţionale. Dar comparaţia 
are, ca orice figură de stil, doar o valoare sugestivă. lată 
de ce, apreciind aspectul internaţional al ştiinţei, suge- 
rat de această comparaţie, nu putem împărtăşi ideea care 
stă la baza ei: totala dizolvare a mişcării ştiinţifice na- 
tionale în ştiinţa universală. Anticipînd ideea principală, 


1 BERNARD JAFFE, Men of Science in America. The Role of 
Science in The Growth of Our Country, New York, Foreword by 


Georges Sarton, 1944, p, XIII, : 
„A A se vedea GEORGES SARTON, The Life of Science, New 
York, 1948, p. 26 și The History of Science and the New Huma- 
nism, New York, 1956, pp. XI şi 179. 

ne exprimăm părerea că mişcarea ştiinţifică dintr-o 
anumită țară nu este doar un ambasador al ştiinţei uni- 
versale, ci face parte organică din istoria și cultura ace- 
lei ţări, ca una din formeie de manifestare ale vieţii 
spirituale a acelui popor. Și dacă ar trebui să exprimăm 
prin aceeași imagine poetică această situaţie, atunci am 
putea compara mişcările ştiinţifice naţionale cu grupuri 
de instrumente care participă atit la orchestra ştiinţei 
mondiale, cît şi la orchestra istoriei naţionale. Dar să 
lăsăm poezia şi să intrăm în analiza ştiinţifică a pro- 
blemei. 

Pentru aceasta, e necesar să definim termenii, să pre- 
cizăm de la început ce înţelegem prin „universal“ şi prin 
„naţional“ în dezvoltarea istorică a ştiinţei şi să delimi- 
tăm sensul noţiunilor de „caracter universal“ şi „aspect 
universal“ al istoriei științei. Astfel, termenul de carac- 
ter universal al istoriei științei îl considerăm inadecvat. 
Din perspectiva lui, elementele componente ale ştiinţei 
ar trebui să aibă o natură universală sui-generis care să 
excludă forme şi dimensiuni particulare în diferite ţări 
și să se îmbine într-o structură, într-o configuraţie uni- 
versală, aceeaşi pentru toate țările. Aceasta ar însemna 
ca știința să aibă o- dezvoltare egală atît pe discip'ine, 
cît şi pe ţări, adică toate ştiinţele particulare din toate 
țările să meargă într-o perfectă aliniere şi în aceeaşi 
cadență. Cum dezvoltarea inegală a ştiinţei; atit pe dis- 
cipline speciale, cît şi pe ţări, este un fapt prea evident, 
rezultă că nu se poate vorbi de „caracterul universal al 
istoriei ştiinţei“. Se poate vorbi însă de „aspectul uni- 
versal al istoriei științei“, prin care înţelegem : totali- 
tatea acelor elemente din structura ştiinţei care au un 
caracter universal, fără să se schimbe de la o ţară la alta 
— în funcţie de condițiile lor particulare, —, raportu- 
rile constante de-a lungul istoriei dintre ştiinţă și fac- 
torii economico-sociali, tendințele generale ale dezvol- 
tării ştiinţei, precum şi colaborarea ştiinţifică interna- 
țională, 

Dacă nu putem accepta termenul de caracter univer- 
sal al ştiinţei, cu atit mai puţin poate fi vorba de „ca- 
racterul naţional al ştiinţei“, căci toate elementele şti- 
inței au, în sine privite, un caracter universal. Cu toate 
acestea, ştiinţa dintr-o anumită ţară are un „aspect na- 


26 


Scanned with CamScanner 


tional“. Prin aceasta înţelegem formele și dimensiunile 
particulare pe care le capătă, într-o ţară sau alta, unele 
elemente de esență universală ale științei, dar mai ales 
configurația specifică a științei în diferite ţări şi traiec- 
toria proprie a dezvoltării sale, care urmează, în linii 
generale, traiectoria istoriei naţionale. Prin urmare, 
„aspectul național al: dezvoltării ştiinţei“ nu este legat 
— ca în literatură bunăoară — de existența unor ele- 
mente de esență naţională (:imbă, tradiţii etc.) care să 
se menţină de-a lungul veacurilor, ci de schimbarea 
dimensiunilor, a raporturilor și a poziţiei unor elemente 
cu caracter universal, schimbare care duce la formarea 
unor configurații particulare ale ştiinţei în diferite ţări. 

Pe ce se întemeiază cei care afirmă caracterul univer- 
sal şi internaţional al ştiinţei în dezvoltarea ei istorică ? 
Atitudinea lui Georges Sarton în această problemă este 
legată de străduința sa de a întemeia. o istorie generală 
a ştiinţei — deasupra celei speciale, pe ramuri sau pe 
ţări — şi de a o pune la baza umanismului contempo- 
ran. Cum această motivare constituie o excepţie, ami- 
năm discutarea ei, spre a ne opri mai întîi asupra unor 
poziţii reprezentative. 

Majoritatea adepților concepţiei universaliste a ştiin- 
tei se întemeiază pe o înţelegere statică şi simplistă a 
ştiinţei, considerată ca fenomen omogen. Dacă privim 
știința în mod static, nu vom observa decît momentul 
final al dezvoltării sale, produsele, rezultatele ei teore- 
tice (legi, teorii, ipoteze) şi practice (aplicaţiile ei în in- 
dustrie, agricultură, transporturi etc.), care, în ele însele, 
au, fără îndoială, un caracter universal sau supranaţio- 
nal. Desigur că acesta este un aspect important, poate 
cel mai important, al științei, dar este numai unul din 
multiplele ei aspecte. Pină nu, de mult, această concepție 
a dominat chiar și în rîndurile istoricilor ştiinţei, care 
îşi limitau cercetarea doar la înregistrarea rezultatelor 
ştiinţei, la înşirarea acestor mărgăritare pe firul timpu- 
lui, Aceasta era o concepţie nu numai simplistă şi uni- 
laterală, dar și neistorică, Știința îşi dezvăluie multiplele 
ei aspecte? numai dacă o privim în mişcare, în procesul 


3 Vezi FRANÇOIS RUSSO, Les dimensions de Vhistoire "des 
sciences, în „Quarterly Journal ot the History of Science and 
Technology“, special issue, vol. VI, Varşovia, 1962. 

genezei și evoluţiei sale, al transformărilor ei de-a lun- 
gul veacurilor. Sarcina istoriei ştiinţei este nu numai de 
a înregistra descoperirile științifice, de a ne da un tablou 
cronologic-static al acestor descoperiri, ci, mai ales, de 
a explica mecanismul, geneza, structura şi ritmul dez- 
voltării ştiinţei, ținînd seama de factorii care au condi- 
ționat-o. Mai mult, în etapa actuală, cercetările asupra 
evoluţiei ştiinţei nu se limitează la explicarea fenomenu- 
lui, ci tind spre scopuri practice. Prin cunoașterea aspec- 
telor multilaterale, a mecanismului, a factorilor și a ten- 
dințelor dezvoltării: științei, se urmăreşte accelerarea rit- 
mului ei, precum şi favorizarea tendinţelor care sînt 
mai legate de nevoile societăţii. Or, acest scop nu poate 
fi atins cu ajutorul vechilor concepţii simpliste despre 
dezvoltarea ştiinţei. 

Prin urmare, ştiinţa este un fenomen mult mai com- 
plex, iar aprecierea asupra caracterului ei universal sau 
naţional trebuie făcută numai după analiza tuturor as— 
pectelor ei principale, precum şi a factorilor care o con-— 
diționează. | 

Analizind structura dezvoltării ştiinţei, distingem trei 
aspecte pricipale : 1) gnoseologic (teorii, metode etc.), 2} 
fenomenologie (manifestarea ştiinţei ca fenomen speci- 
fic) şi 3) sociologie (formele, cadrele și mijloacele activi- 
tăţii ştiinţifice). 


1, Din aspectul gnoseologic! al: ştiinţei fac parte: a) 


problemele și rezultatele cercetării științifice : legi, teo- 


rii, ipoteze, formule, explicaţii etc. ; este aspectul cel 
mai evident şi de aceea, multă vreme, singurul luat. în 
consideraţie de vechile istorii ale ştiinţelor, precum şi 
de cei ce absolutizează caracterul universal al ştiinţei ; 
b) procesul gindirii ştiinţifice, geneza și evoluția ideilor 
și a concepţiilor din diferite ramuri ale ştiinţei ; c) evo- 
luția metodelor şi a procedeelor cercetării  ştiinţitice, 
precum și a limbajului și a categoriilor din diferite şti- 
ințe sau grupe de științe, Toate acestea au, prin esenţa 
lor, un caracter universalt, Acest fapt însă nu este sufi- 


4 în științele sociale există însă probleme şi chiar soluţii şti- 
inţifice (ca cele privitoare. la istonia și limba popoarelor bună- 
oară) care au în primul rînd valoare naţională, RI 

cient pentru a conchide asupra caracterului exclusiv 
universal al ştiinţei şi pentru a-i nega particularitățile 
naţionale. Literatura şi arta au, de asemenea, importante 
aspecte universale, dar nu li se poate nega, din această 
cauză, şi caracterul lor naţional. „Istoria temelor şi a 
formelor, a mijloacelor şi a genurilor literare este evi- 
dent o istorie internaţională — se scrie în Teoria litera- 
turii a lui Wellek şi Warren — chiar şi istoria metricii, 
deşi strîns legată de diferitele sisteme lingvistice, este 
internațională. Mai mult, marile mișcări şi stiluri literare 
ale Europei moderne (Renaşterea, barocul, neoclasicis- 
mul, romantismul, realismul, simbolismul) depășesc cu 
mult hotarele unei națiuni, chiar: dacă; în producţiile 
acestor stiluri, există importante diferenţe naţionale“5. 
După analiza altor aspecte, care'au' caracter național, 
Wellek şi Warren conchid: „Literatura universală şi 
literaturile naţionale se presupun reciproc“6. Deşi în 
proporţii diferite, credem că, după evidenţierea aspecte- 
lor particular-naţionale ale științei, vom putea conchide 
şi noi că istoria științei universale nu exclude posibilita- 
tea unor istorii ale ştiinţei naţionale. 


2. Prin aspectul fenomenologic. al ştiinţei înţelegem 
manifestarea ştiinţei ca fenomen istoric, distinct de alte 
fenomene sociale, dar ‘avînd legături cu ele, fenomen 
care îşi dezvăluie particularităţile în desfăşurarea sa 
spațio-temporală. În aspectul: general :fenomenologic dis- 
tingem două: grupe. de aspecte particulare : -sincronice și 
diacronice. Dintre aspectele sincronice ale ştiinţei ca fe— 
nomen complex remarcăm : sfera, extinderea domeniului 
științei într-o perioadă dată, structura sa internă (topo- 
logia sa), raportul diferitelor ramuri ale ştiinţei atît 
între ele, cit și cu ansamblul, unitatea şi diversitatea şti- 
inței etc, Aspectele diacronice ale ştiinţei sînt acelea care 
apar în dezvoltarea sa istorică : geneza (cu marcarea mo- 
mentului apariţiei), dezvoltarea sa continuă sau discon- 
tinuă, etapele de evoluţie lentă şi de transformare revo- 
luţionară, ritmul şi direcția evoluției ştiinţei în ansam- 
blu și a diferitelor ei ramuri în parte. Aspectele diacro- 


5 RENÉ WELLEK, AUSTIN WARREN, Teoria literaturii, 
București, Editura pentru literatură universală, 1967, p. 81. 


6 Ibidem, p, 83. 

nice ale științei nu sînt rupte de cele sincronice, căci 
altfel ştiinţa şi-ar pierde unitatea ca fenomen distinct şi 
s-ar dizolva în ansamblul celorlalte fenomene culturale 
sau sociale. Ele sînt aspecte ale aceluiaşi fenomen care, 
în dezvoltarea sa istorică, nu pierde aspectele sincronice. 
Geneza, evoluţia, ritmul etc. sint ale științei, ca şi sfera 
şi structura ei. Nu există geneză fără structură și nici 
structură fără geneză, pentru că ele nu sînt entităţi în 
sine, ci sînt aspecte ale aceluiaşi fenomen. A admite 
structură fără geneză înseamnă a nega dezvoltarea pro- 
gresivă a științei, adică a nega un fapt prea evident. A 
afirma doar evoluţia ştiinţei, independent de structura 
ei înseamnă a nega dezvoltarea ei reală şi complexă, a 
o reduce la o simplă creştere cantitativă liniară. În cursul 
evoluţiei ştiinţei, structura ei se modifică, iar în etapele 
de revoluţie, are loc o trecere de la o structură la aita. 
Aspectele fenomenologice ale ştiinţei — forma, structura, 
momentul apariţiei, etapele de evoluţie şi de revoluţie, 
precum şi ritmul dezvoltării sale — sînt determinate de 
condiţiile sociale, culturale şi economice. Cum aceste 
condiţii diferă de la o ţară la alta, particularităţile feno- 
menologice ale științei diferă şi ele de la o ţară la alta, 
au, prin urmare, un caracter „naţional“. 


3. Aspectul sociologic al ştiinţei cuprinde cadrele, for- 
mele și mijloacele științei. Știința este, în esenţă, o acti- 
vitate socială și, ca atare, :se desfăşoară în forme — in- 
stituţii şi organizaţii — sociale. Ştiinţa modernă, şi mai 
ales cea contemporană, s-a dezvoltat în cadrul universi- 
tăţilor, al societăților şi al academiilor ştiinţifice, în 
institute, laboratoare, muzee şi staţiuni experimentale 
etc. Ea a folosit ca mijloace de documentare, informare 
şi comunicare cărţile și revistele de specialitate, iar în 
ultima vreme și mijloace tehnice. Or, funcţia aceasta de 
documentare şi informare este îndeplinită tot de insti- 
tuţii speciale — biblioteci, centre de documentare etc. — 
ca și cercetarea ştiinţifică propriu-zisă. Transmiterea şti- 
înţei noilor generaţii și formarea de specialişti care vor 
contribui la progresul ei viitor se face de asemenea în 
cadrul unor instituţii sociale : universități şi alte insti- 
tute de învățămînt superior, la care în ultima vreme 
contribuie și institutele de cercetare ştiinţifică. Or, 

numărul, mărimea şi eficiența activității acestor 
institute — care determină dimensiunile şi forța miş- 
cării științifice — sînt şi mai strîns legate de condiţiile 
economice, sociale și culturale din diferite țări. Aspec- 
tele sociologice dau, prin urmare, dezvoltării științei un 
caracter şi mai particular, în funcţie de ţară și de etapa 
istorică. De aspectul sociologic al ştiinţei este legată, în 
esență, și colaborarea ştiinţifică internaţională, care e 
susținută de organizaţii şi instituţii naţionale şi chiar 
de state. Prin urmare, de forța unor factori naţionali de- 
pinde unul din importantele aspecte internaţionale ale 
ştiinţei. 

Aşadar, prin aspectele fenomenologice şi cele sociolo- 
gice — care ocupă un loc important în structura ei — 
istoria ştiinţei capătă particularități naţionale”. În afară 
de aceste particularităţi structurale, valoarea naţională 
a istoriei ştiinţei este determinată şi de faptul că ea se 
integrează, ca un element component, în istoria şi în 
cultura naţională. Dezvoltarea științei nu s-a făcut în 
afara istoriei, ci în cadrul ei. Cercetarea științifică este 
una din formele de activitate a diferitelor - popoare şi 
trebuie integrată în istoria acelor popoare. Ştiinţa nu 
este o floare care a crescut spontan pe solul unor ţări 
mai norocoase şi nici un dar divin oferit unor națiuni 
privilegiate, ci un produs al activităţii umane, creat de 
diverse popoare care au ajuns pe o anumită treaptă a 
dezvoltării civilizaţiei, pentru a răspunde unor probleme 
istorice proprii. 

Se ştie că ştiinţa s-a dezvoltat inegal în diferite ţări, 
iar această inegalitate se explică prin condiţiile istorice 
diferite de la o ţară la alta pe care le-a avut în trecut. 


7 Istoricul polonez al științei Pawel Czartoryski consideră ca 
avînd în esenţă valoare naţională următorii factori: 
„l. Sociologia științei — formarea grupurilor şi centrelor in- 


telectual-sociale, evoluţia și schimbările lor, 
2, Istoria instituţiilor științifice, dezvoltarea, ascensiunea şi de- 


clinul lor, strălucirea lor etc, 
3, Influenţa reciprocă dintre centrele ştiinţifice interne şi cele 
externe. 


4. Interrelaţia dintre factorii 1—3 şi dezvoltarea culturală, so- 
cială, economică și politică a țării“, (PAWEL CZARTORYSKI, 


Some remarks on national history of science, în „Organon“, 
Varşovia, 1966, p. 176.) t i 

Ea n-a înflorit în toate țările deodată şi nici nu s-a 
dezvoltat într-un ritm general uniform. „Evoluţia știin- 
tei n-a fost deloc uniformă în timp și în spaţiu — scrie 
John Bernal, — Perioadele de progres rapid au alternat 
cu perioadele mai lungi de stagnări și chiar de regres. 
De-a lungul veacurilor, centrele activităţii științifice s-au 
mutat mereu, mai curind -urmînd decit dirijind depla- 
sarea centrelor comerciale şi industriale“. În decursul 
istoriei, în fruntea mişcării ştiinţifice s-au perindat ţările 
care aveau dezvoltate în cel mai înalt grad condiţiile 
economice, sociale şi culturale, adică acelea care se aflau 
în fruntea civilizaţiei mondiale. 

Astăzi, deşi colaborarea ştiinţifică internaţională e în 
continuă creştere, fiind susținută de UNESCO şi de alte 
organizaţii interstatale, principala cale de dezvoltare a 
ştiinţei a rămas şi va mai rămîne încă cel “puţin cîteva 
decenii promovarea științei naţionale. În condiţiile ac- 
tuale, cînd ştiinţa a devenit o forță nemijlocită de pro- 
ducţie, viitorul naţiunilor se împletește din ce în ce mai 
strîns cu viitorul ştiinţei. De aici. efortul pe care-l fac 
tot mai multe popoare de a crea și dezvolta o ştiinţă 
proprie şi de a asimila specific ştiinţa mondială. 

Aşadar, cu toate că, prin conţinutul de adevăr, prin 
metodele precum şi prin valoarea ei practică generală, 
știința are un aspect universal, apariția şi dezvoltarea 
ei au fost condiționate de împrejurări istorice date şi -au 
avut funcţii specifice în istoria diferitelor popoare. Prin 
urmare, privită din punctul de vedere al integrării sale 
istorice, știința este naţională atît prin baza ei materială, 
cit şi prin finalitatea socială. 

Ştiinţa este una 'din formele activităţii intelectuale a 
omenirii şi are legături cu celelalte creaţii spirituale. Ea 
se integrează, prin urmare, în ansamblul culturii, iar 
evoluţia ei trebuie privită şi în legătură cu dezvoltarea 
generală a culturii. În diferite perioade istorice, cultura 
a avut o configuraţie specifică, în care ştiinţa ocupa un 
loc anumit, Cercetările științifice ale veacului nostru 
n-au răsturnat numai concepţia newtoniană despre un 
spaţiu fizic gol, independent de materie, ci şi concepţia 


Editura politică, 1964, p. Xi 


8 JOHN D, BERNAL, Știința în istoria. societății, ‘București, 

despre un spaţiu gol în care s-ar dezvolta independent 


diferitele creaţii spirituale. Aceste cercetări au pus în . 


lumină existenţa, în fiecare perioadă istorică, a unui 
spaţiu (cadru) intelectual, cultural, unitar, cu o structură 
specifică, în interiorul căruia se situează și ştiinţa. „Spa- 
ţiul ştiinţific influențează spaţiul mintal total, a cărui 
influenţă o suferă la rîndul său”, 

Cercetările asupra revoluțiilor ştiinţifice din trecut — 
pline de învățăminte și pentru înțelegerea revoluţiei şti- 
înţifice contemporane — demonstrează că transformă- 
rile revoluţionare din diferite științe au afectat întreg 
cadrul conceptual al epocii, determinind schimbări în 
celelalte ştiinţe, în filosofie şi în întreaga cultură. 

Prin ştiinţele social-umaniste, dar şi prin ştiinţele 
fundamentale ale naturii, știința se integrează și în cul- 
tura națională şi ocupă un loc precis în configuraţia 
specifică a diferitelor culturi. Ea suferă influența altor 
creaţii spirituale și exercită, la rîndul ei, o influenţă tot 
mai puternică (şi inegală în diferite ţări) asupra ansam- 
blului culturii. Nu numai ştiinţele social-umaniste, ci 
şi ştiinţele fundamentale ale naturii îndeplinesc o func- 
ție cultural-ideologică în societate, exercitînd o influență 
crescîndă asupra spiritului public, asupra conştiinţei 
sociale din diferite ţări. Într-o anumită etapă a istoriei 
unui popor — mai ales în perioada destrămării orînduirii 
feudale şi a revoluţiei burghezo-democratice —, rolul 
predominant al științelor fundamentale ale naturii a fost 
de a contribui la emanciparea spirituală a unor _ pături 
din ce în ce mai largi de apăsarea religiei, a ignoranței 
şi a prejudecăţilor. Această funcţie cultural-ideologică a 
științelor naturii este permanentă, dar în ultimul secol 
— odată cu apariţia şi dezvoltarea științelor tehnice — 
a fost umbrită de funcţia economică, în continuă 
creștere. 


” GEORGES GUSDORF, De histoire des sciences ù Vhistoire 
de la pensée, Paris, Payot, 1966, p, 321. 

1 „Orice inovaţie fundamentală într-o specialitate ştiinţifică 
transtormă științele vecine și, mai lent, lumea însăşi a filoso- 
fului și a omului cultivat“ (THOMAS S. KUHN, The Coperni- 
can Revolution, Planetary Astronomy in the Development of 
Western Thought, Cambridge, Harvard University Press, 1957, 
pp. 229—230), 

Spuneam la începutul acestui studiu că Georges Sar- 
ton a accentuat caracterul universal al ştiinţei din nevoia 
de a întemeia o istorie generală a științei — deasupra 
celor speciale pe discipline sau pe ţări — și din dorința 
de a-i da un caracter umanist. Este greu să nu aderi la 
acest ideal de universalitate și umanism în știință. Se 
pune însă întrebarea: există oare o incompatibilitate 
între istoria universală şi istoria națională a științei ? 
Dacă privim dezvoltarea ştiinţei în legătură cu istoria 
şi cultura popoarelor, așa cum dealtfel o concepe și 
Sartonii!, ele nu numai că sînt compatibile, dar se și com- 
pletează reciproc. 

Este, de asemenea, de necontestat faptul că ştiinţa, 
prin caracterul universal al adevărurilor sale, precum şi 
prin colaborarea internaţională pe care o cere şi o sti- 
mulează, aduce o mare contribuție la o mai bună înte- 
legere între popoare. Nu credem însă că existența unor 
particularităţi naţionale ar contraveni tendințelor uma- 
niste. Celelalte domenii ale culturii — literatura, arta 
etc. — au un aspect naţional mai pronunţat, dar nu li 
se poate nega, din această cauză, caracterul lor umanist. 
În măsura în care sînt legate de o conștiință umană su- 
perioară, ele au chiar un caracter umanist mai accen- 
tuat. Dealtfel, una din căile de umanizare a ştiinţei, 
preconizate şi de Georges Sarton, este integrarea ei în 
cultură. „Ştiinţa trebuie umanizată, ceea ce înseamnă, 
între altele, că nu trebuie să i se permită să se dezlăn- 
țuie orbeşte — scrie el. Ea trebuie să constituie o parte 
integrantă a culturii noastre şi trebuie să rămînă subor- 
donată ansamblului culturii“12, 

În acest sens, amintim şi faptul că mulți savanţi atri- 
buie istoriei ştiinţei un rol important în umanizarea şti- 
inţei tocmai pentru că ea face legătura cu ştiinţele 


1 „Scopul istoriei științei este, după cum înţeleg eu — scrie 
n — să stabilească geneza și dezvoltarea faptelor şi ideilor 
ştiinţifice, ţinind seama de toate schimbările intelectuale şi de 
toate influenţele pe care le-a pus în joc progresul însuşi al civi- 
lizaţiei, Ea este, într-adevăr, o istorie a civilizaţiei umane din 
punctul ei de vedere cel mal înalt, Centrul de interes este evo- 
luţia ştiinţei, dar istoria generală rămîne totdeauna la bază“. 
(GEORGES SARTON, The Life of Science, p. 33), 
1 GEORGES SARTON, The History of Science and the New 
Humanism, p. 185, 

social-umaniste, Or, aceste ştiinţe sînt mai strins legate 
de conştiinţa istorică a diferitelor popoare decit științele 
naturii. Este adevărat că doctrinele naţionaliste și șovine 
folosesc mai mult științele sociale în scopuri de învrăj- 
bire şi ură între popoare, Dar de aici nu rezultă că tre- 
buie să rupem ştiinţa şi cultura de istoria popoarelor. 
Ignorarea  particularităților şi a aspirațiilor naţionale 
duce la cosmopolitism și la înstrăinarea ştiinţei de po- 
poarele care o cultivă — făcînd mari sacrificii pentru 
a-i crea condiții materiale de dezvoltare — și care și-au 
pus mari speranţe în ameliorarea soartei lor prin ştiinţă. 

Nu există incompatibilitate între universal și parti- 
cular în dezvoltarea științei și culturii. Această idee a 
stat şi la baza proiectului istoriei ştiinţifice şi culturale 
a omenirii. „Istoria ştiinţifică şi culturală a omenirii — 
precizează acest proiect — se fundamentează astfel în 
studiul concret al condiţiei umane și degajează manifes- 
tările originale ale spiritului creator în serviciul uma- 
nităţii. 

Fiecare popor are geniile sale, capabile să tragă învă- 
țăminte din trecut, să deceleze posibilităţile prezentului 
si să le proiecteze spre viitor şi, firește, capodoperele 
lor exprimă mai întîi experienţa lor proprie ; totuşi aceste 
genii aparţin de asemenea umanităţii. Pe măsură ce se 
stabilesc tot mai strînse contacte între popoare, cele mai 
numeroase capodopere se răspindesc şi pun în lumină 
aspiraţiile comune ale omenirii întregi“15, 

Pentru cunoaşterea particularităţilor naţionale ale şti- 
inţei este necesar să se elaboreze — în afară de istoria 
științei universale — și istorii privind dezvoltarea şti- 
inţei în diferite ţări. Aceste istorii ale ştiinţelor naţio- 
nale vor aduce contribuţii atit la istoria naţională a 
popoarelor, punind în lumină unul din aspectele lor 
creatoare, cît şi la o mai bună cunoaştere a ştiinţei mon- 
diale, elucidînd aspecte noi: aria de răspindire, ritmul 
și diversitatea formelor pe care le-a îmbrăcat etc. Nu 
există o istorie universală a științei independentă de 
istoria științelor din diferite ţări, aşa cum nu există o 


3 Projet d'une histoire scientifique et culturelle de Phumanită 
(Version française établie par M, Charles Moraz6, membre du 
comite de rédaction et rapporteur de la commission), în „Cahiers 
d'Histoire Mondiale“, vol, I, Juillet, 1953, p. 210. 

7; 


istorie universală a omenirii independentă de istoria 
diferitelor popoare, 

Dealtfel, înseşi tendințele metodologice actuale din 
istoria generală a ştiinţei — cerința de a o privi în 
structura şi în evoluția ei complexă, în legătură cu cele- 
lalte domenii ale culturii, precum şi cu condiţiile social- 
economice — duc la evidenţierea unor raporturi şi par- 
ticularităţi naţionale. Iar dacă vom concepe istoria gene- 
rală a ştiinţei ca foarte cuprinzătoare — incluzind, pe 
lîngă ştiinţele fundamentale ale naturii, ştiinţele tehnice 
şi ştiinţele sociale —, atunci numărul şi valoarea aces- 
tor particularităţi vor creşte şi mai mult, căci este cunos- 
cută legătura strinsă a ştiinţelor tehnice şi sociale cu 
istoria şi cultura naţională. Toate acestea pledează pentru 
elaborarea unor lucrări speciale privind istoria ştiinţei 
în diferite țări 14, 

Care vor fi însă principiile metodologice ale istoriei 
naţionale a ştiinţei ? Sint ele identice cu cele ale istoriei 
ştiinţei universale ? Considerăm că în linii mari, istoria 
generală a ştiinţei naţionale va aplica principiile meto- 
dologice ale istoriei ştiinţei universale : studierea evolu- 
ţiei ştiinţei în structura ei complexă, în unitatea și diver- 
sitatea aspectelor ei şi în strinsă legătură cu condiţiile 
economice, sociale şi culturale. Ea nu va trebui să urmă- 
rească însă întocmai aceleași scopuri — reconstituirea 
evoluţiei generale a cunoașterii științifice, a trăsăturilor 
generale ale aspectului fenomenologic al ştiinţei univer- 
sale etc. Nu este vorba de sfera fenomenului, care e deli- 
mitată de la început, ci de pericolul de a căuta reflec- 
tarea în mic (în sfera istoriei ştiinţei naţionale) a struc- 
turii şi regularităţii ştiinţei universale. 

După părerea noastră, în elaborarea istoriei ştiinţei 
naţionale va trebui să se ţină seama de două coordonate 
fundamentale : 1. evoluţia ştiinţei universale şi 2. isto- 
ria şi cultura naţională. 


11 Apreciind că istoria generală a ştiinţei se situează între isto- 
ria ştiinţelor speciale, istoria filosofiei şi istoria generală, René 
Taton recomandă ca istoria ştiinţei să fie elaborată prin colabo- 
rarea a trei categorii de specialişti : în ştiinţele particulare, în 
istoria filosofiei şi în istoria generală. În cazul istoriei ştiinţei 
dintr-o anumită ţară, ar urma ca aceşti cercetători să fie spe- 
cialişti în ştiinţa filosofiei şi istoria naţională. 

1. În cadrul coordonatei universale se va urmări inte- 
grarea ştiinţei naționale în ştiinţa universală. Această 
integrare se face prin evidenţierea aspectelor universale 
ale ştiinţei dintr-o anumită țară, prin aplicarea princi- 
piilor metodologice generale şi prin punerea în lumină 
a legăturilor ştiinţei naţionale cu ştiinţa mondială. În 
cadrul relaţiilor ştiinţei naţionale cu știința mondială se 
va urmări : a) influenţa ştiinţei mondiale, a teoriilor, a 
metodelor şi a direcțiilor de cercetare, precum şi exis- 
tența unui eventual decalaj între momentul apariției 
teoriilor şi metodelor în ştiinţa universală şi momentul 
pătrunderii lor în ştiinţa naţională ; b) colaborarea şti- 
inţifică internaţională : participarea savanților la lucră- 
rile unor societăţi științifice, academii, institute şi uni- 
versităţi din alte ţări (la congrese, sesiuni etc.) şi cola- 
borarea directă cu savanții de peste hotare ; c) contribu- 
ţia cercetătorilor dintr-o anumită ţară la progresul cu- 
noaşterii. ştiinţifice atît prin descoperiri speciale, cît şi 
prin elaborarea unor teorii şi metode de valoare uni- 
versală etc. 


2. Ştiinţa naţională face parte integrantă din istoria 
şi cultura naţională. De aici necesitatea reintegrării isto- 
riei ştiinţei naţionale în viața social-economică şi cultu- 
rală a ţării. Această reintegrare se face prin evidenţie- 
rea factorilor economici, sociali şi culturali care au 
influenţat dezvoltarea ei, dar și prin cercetarea influenței 
ştiinţei asupra societății şi a culturii din acea ţară. 

Abia după integrarea ştiinţei naţionale în istoria şti- 
inţei universale și în istoria naţională, se poate urmări 
dezvoltarea concretă a științei din ţara respectivă, atit 
în general, cît şi pe ramuri speciale, punînd totodată în 
lumină personalitatea şi particularităţile ei. Se ajunge 
astfel la analiza aspectelor ei fenomenologice care, aşa 
cum am arătat, au în general forme şi dimensiuni parti- 
culare în diferite țări, 

Se ştie că momentul apariţiei ştiinţei, traiectoria dez- 
voltării sale, structura, ritmul şi sfera ei au fost diferite 
de la o țară la alta, O atenție deosebită trebuie acordată 
raportului dintre continuitate și discontinuitate în dez- 
voltarea științei, căci, în general, ştiinţele naționale au 
mai multe și mai lungi perioade de discontinuitate — de 

stagnare sau chiar de rogros — deci ytlința universală, 
Aceasta din urmă, atunci cînd fara care se afla în frun- 
tea ştiinţei şi-a micşorat ritmul, este susținută de alte 
țări care se ridică în fruntea civilizației mondiale, 

Cercetarea aspectelor soclologice constituie de aseme- 
nea un principiu metodologic al Istoriei naționale a şti- 
ìnței : societățile ştiinţitice, academia naţională, univer- 
sìtățile, institutele şi laboratoarele, publicațiile științifice, 
formele de organizare și mijloacele de stimulare a cer- 
cetărilor etc, 

Desigur că principala pondere va reveni analizei și 
expunerii progresului diferitelor ramuri ale științei din 
țara respectivă. Ar fi recomandabil să se urmărească nu 
numai expunerea rezultatelor cercetării științifice, ci și 
evoluția gîndirii ştiinţifice, a teoriilor şi a metodelor, 
precum şi afirmarea diferitelor personalităţi. În legătură 
cu aceasta, insistăm asupra criteriilor de valoare care 
nu coincid complet cu cele din istoria ştiinţei universale. 
Pe cind în istoria ştiinţei universale se are în vedere 
numai aspectul gnoseologic — originalitatea, nivelul teo- 
riilor etc. —, în istoria științei naţionale trebuie avut în 
vedere și felul cum a răspuns activitatea oamenilor de 
ştiinţă nevoilor economice, sociale şi culturale ale po- 
porului respectiv sau nevoilor organizării cercetării şti- 
ințifice şi a învățămîntului științific, Aceste aspecte, care 
nu interesează istoria ştiinţei universale, pot avea pen- 
tru istoria ştiinţei dintr-o țară — mai ales în etapa cînd 
domină aspectul de organizare a ştiinţei naționale şi de 
asimilare a ştiinţei mondiale — o importanţă mai mare 
decit unele contribuţii gnoseologice universale. 

De la istoria științelor particulare 
la istoria generală a științei 


1. Există — după cum se ştie — mai multe modalităţi 
de a concepe istoria ştiinţei, în funcţie de categoria de 
cercetători care s-au apropiat de ea. Cea mai răspîndită 
este istoria științelor speciale care urmărește şirul des- 
coperirilor făcute de-a lungul veacurilor într-o singură 
știință sau în mai multe, pe care le priveşte însă izolat. 
Istoria ştiinţelor — remarcă Petre Sergescul — s-a năs- 
cut din nevoia savanților de a-şi cunoaşte mai bine dis- 
ciplina lor. Elaborate de specialişti în diferite ştiinţe 
particulare şi adresate în primul rînd specialiştilor, 
lucrările de acest fel examinează cu competenţă rezulta- 
tele obţinute de știință de-a lungul timpului, determi- 
nîndu-le valoarea, stabilind priorităţile etc. Acest fel de 
lucrări — dåcă se prezintă ca singure valabile — pot fi 
criticate din mai multe puncte de vedere. Ele nu explică 
știința ca fenomen unitar, geneza, dimensiunile, struc- 
tura și dezvoltarea ei, mecanismul revoluţiei ştiinţifice 
şi factorii care îl condiţionează şi nici valoarea gnoseo- 
logică şi socială a științei. Este o istorie a faptelor, a 
rezultatelor ştiinţei și nu a procesului ei de dezvoltare. 


2. Există apoi modalitatea filosofică de a concepe isto- 
ria științei, Situindu-se la polul opus specialiştilor, filo- 
sofii privesc știința ca un tot unitar, spărgînd barierele 
dintre ştiinţele particulare, Ri pun în lumină legăturile 


1 PIERRE SERGESCU, Coup d'oeil sur les origines de la 
science exacte moderne, Paris, 1951, p 7. 

ştiinţei cu filosofia, precum și cu ansamblul culturii și 
examinează cu competenţă valoarea &noseologică a şti- 
inței. Istoriile filosofilor sînt adesea istorii ale spiritului 
ştiinţific sau ale gîndirii științifice, Prin toate acestea, 
filosofii, sau mai degrabă istoricii filosofiei, aduc o va- 
loroasă contribuție la cunoaşterea trecutului științei. Dar 
şi modalitatea filosofică, dacă pretinde că este singura 
valabilă, poate fi criticată pentru unilateralitatea ei. Spre 
deosebire de specialiști, care absolutizează diversitatea 
ştiinţei, filosofii sînt obsedaţi de unitatea ei. Diferenţie- 
rea ştiinţelor, care este un proces natural și absolut 
necesar pentru progresul cunoașterii ştiinţifice, nu gă- 
seşte înțelegerea cuvenită la filosofi. Există de asemenea 
filosofi, mai rar istorici ai filosofiei, care cercetează evo- 
iuţia ştiinţei cu scopul de a-și argumenta concepțiile lor 
despre lume sau despre cultură, subordonînd astfel şti- 
ința față de filosofie. Or, o adevărată cunoaştere a ştiin- 
tei pe dimensiunea sa istorică nu o poate da decit o isto- 
rie a ştiinţei, ca disciplină autonomă, 


3. Există, de asemenea, concepţii asupra istoriei şti- 
inţei privită din perspectiva istoriei generale. Acestea au 
meritul de a pune în lumină mişcarea ştiinţifică în 
ansamblul ei, legătura ştiinţei cu dezvoltarea societăţii 
și de a arăta condiţiile şi funcția socială a ştiinţei. Și 
mai puţin competenţi decît filosofii în aprecierea conți- 
nutului de adevăr al descoperirilor ştiinţifice, istoricii se 
mărginesc să ne dea o istorie exterioară a ştiinţei, o 
istorie a condiţiilor și a mijloacelor activităţii ştiinţifice 
şi nu a gîndirii științifice creatoare și a rezultatelor ei. 
Istoricii tind să dizolve istoria ştiinţei în istoria generală 
a civilizației. Unii istorici cu tendinţe filosofice, precum 
şi unii filosofi cu pregătire istorică încearcă interesante 
istorii generale ale culturii în care integrează şi dezvol- 
tarea ştiinţei, 

Fiecare din aceste trei categorii de cercetători priveşte 
ştiinţa dintr-un anumit unghi şi surprinde aspecte im- 
portante ale ei, în funcţie de interesul pentru care s-au 
apropiat de știință, precum și de competența lor de a 
o judeca, Fiecare perspectivă asupra ştiinţei reprezintă 
o valoroasă contribuţie la cunoașterea trecutului ei. Ele 
devin însă criticabile atunci cînd prezintă perspectiva 

lor unilaterală ca o perspectivă generală, singura vala- 
bilă pentru cunoașterea dezvoltării științei. 

Prezentarea concepţiilor de mai sus este schematică și 
e menită să sublinieze latura specifică, cu calităţile şi cu 
neajunsurile ei. În fapt, multe din aceste istorii și-au 
mai lărgit perspectiva şi au început să ţină seama de 
contribuţiile celorlalţi specialiști. Ele rămîn însă, în ulti- 
mă instanţă, în cadrul unui anumit tip, în esență unila- 
teral, de istorie a științei, care este un fenomen mult 
mai complex. 


4. În ultimele decenii, odată cu creşterea fără prece- 
dent a rolului științei în progresul civilizaţiei, a crescut 
sfera celor care se interesează de cunoașterea ştiinţei. 
Cercetători de diferite specialităţi studiază știința sub 
toate aspectele : sociologic, economic, politic, istoric, psi- 
hologic, filosofic etc. Aceste eforturi ale cercetătorilor, 
încurajate de guvernele interesate în creșterea ritmului 
de dezvoltare a ştiinţei, precum şi în dirijarea ei în anu- 
mite direcţii, tind să formeze o nouă disciplină : ştiinţa 
despre ştiinţă. 

De această mişcare pentru cercetarea ştiinţei în struc- 
tura ei complexă este legată şi o nouă orientare în isto- 
ria ştiinţei. Dealtfel, la constituirea ştiinţei despre şti- 
inţă, o importantă contribuţie aduc istoricii ştiinţei, prin 
cercetări complexe asupra structurii științei în diferite 
perioade istorice, asupra ritmului şi mecanismului dez- 
voltării ei. Dar și aici a început să se manifeste o ten- 
dinţă de unilateralizare, noua disciplină a ştiinţei despre 
știință tinzînd să se cristalizeze ca o disciplină aplica- 
tivă, a organizării, planificării și strategiei ştiinţei. 

5. Dacă istoria ştiinţei făcută din perspectiva ştiinţei 
despre ştiinţă, devenită scientică, se unilateralizează, 
atunci considerăm că, în afară de tipurile speciale de 
istoria științei (sau a ştiinţelor) — care trebuie conti- 
nuate, — ar fi de dorit să se facă eforturi colective pen- 
tru o istorie generală a științei care, în linii mari, să 
includă tipurile unilaterale ca pe nişte părţi componente 
ale ei. Această istorie generală a ştiinţei va trebui să 
studieze fenomenul dezvoltării ştiinţei în toată comple- 
xitatea structurii și a dinamicii sale și în strinsă legătură 
cu dezvoltarea generală a culturii şi a vieţii sociale. 

Pornind de la structura actuală a ştiinţei şi de la con- 
tribuţia pozitivă adusă de tipurile speciale de istorie a 
ştiinţei îmi permit să sugerez o schemă de istorie ge- 
nerală a ştiinţei, la care ar urma să colaboreze specia- 
lişti în diferite ramuri ale ştiinţei, în istoria filosofiei şi 
în istoria socială. Iată schema fiecărei perioade din dez- 
voltarea generală a ştiinţei : 


Partea I: DEZVOLTAREA ŞTIINŢEI ÎN GENERAL 


1. Ştiinţa şi viața socială ; (istoria exterioară a ştiinţei) : 
condiţiile sociale, favorabile sau nefavorabile, ale dez- 
voltării ştiinţei ; rolul ştiinţei în viaţa socială, economică, 
militară, etc ; situaţia şi rolul ştiinţei în ansamblul cul- 
turii. A 

Mişcarea ştiinţifică privită ca mişcare socială : institu- 
ţiile şi organizaţiile sociale în care s-a desfăşurat acti- 
vitatea de cercetare, de documentare şi de difuzare a 
ştiinţei ca şi cea de pregătire a cadrelor de cercetători : 
universităţile şi instituţiile de învățămînt superior, so- 
cietăţile şi academiile de ştiinţe, institutele şi laboratoa- 
rele, muzeele şi staţiunile experimentale, bibliotecile şi 
centrele de documentare. 

Aici, contribuţia principală o vor aduce specialiştii în 
istoria generală. 


2. Ştiinţa privită în ea însăşi, ca fenomen istoric dìs- 
tinct de celelalte aspecte ale vieţii sociale: geneza, dì- 
mensiunile, structura, mecanismul şi ritmul de dezvol- 
tare a ştiinţei, continuitatea şi discontinuitatea ei, legă- 
tura reciprocă dintre ştiinţele particulare, procesul de 
diferenţiere şi de integrare a ştiinţei. La acest capitol 
contribuţia principală o vor aduce teoreticienii ştiinţei 
proveniţi din rîndurile filosofilor sau a oamenilor de 
ştiinţă. 

3. Aspecte generale ale cunoașterii științifice : teorii şi 
legi care contribuie la formarea imaginii ştiinţifice a 
lumii ; categorii generale ale tuturor ştiinţelor : materie, 
matură, determinism, cauzalitate etc,; progresul meto- 
delor şi al procedeelor ştiinţifice ; relaţiile ştiinţelor cu 
filosofia. Aici contribuţia principală o vor putea aduce 

istoricii filosofiei în colaborare cu istoricii științelor spe- 
ciale. 


Partea a U-a: DEZVOLTAREA ȘTIINȚELOR PARTICULARE 


Dezvoltarea concretă a ştiinţelor în procesul diferen- 
țierii şi al specializării. Aici, cercetătorii specializaţi în 
istoria diferitelor ştiinţe particulare vor face expune- 
rea şi analiza procesului obiectiv al creaţiei ştiinţifice şi 
al rezultatelor obţinute în diferitele domenii. 

Se va consacra cîte un capitol fiecărei ramuri a știin- 
tei, existente ca atare în perioada istorică respectivă. 


Aceasta este o schemă generală a dezvoltării ştiinţei 
care poate fi acoperită de fapte în toate laturile ei numai 
de ştiinţa contemporană, adică din ultimul secol. Aceasta 
nu înseamnă că trebuie să se impună istoriei ştiinţei din 
perioade mai vechi cadrul şi structura ştiinţei actuale. 
Este doar o schemă orientativă care va fi aplicată numai 
acolo unde există aspectele respective. Această schemă 
va putea fi modificată pentru a face loc structurii speci- 
fice a ştiinţei din diferite perioade istorice. Istoria ştiin- 
tei trebuie să reflecte fenomenul dezvoltării ştiinţei aşa 
cum a fost, fără să-l sărăcească ori să-l îmbogăţească. 

În concluzie, continuînd elaborarea diferitelor istorii 
speciale ale științelor, îmbunătăţite prin lărgirea orizon- 
tului, prin introducerea metodei istorice etc., cerceta- 
rea istoriei ştiinţei trebuie să tindă spre o istorie gene- 
rală a ştiinţei care să cuprindă fenomenul în toată com- 
plexitatea lui. La această istorie generală vor colabora: 
specialişti în diferite ştiinţe particulare în istoria filoso- 
fiei, precum și în istoria socială sau culturală. Mişcarea. 
pentru istoria generală și multilaterală a ştiinţei va con- 
stitui totodată o şcoală pentru formarea de cercetători 
în istoria științei ca disciplină autonomă, independentă 
de filosofie, de istorie sau de ştiinţele particulare ale 
naturii, dar în strînsă legătură cu ele, 

IV. 


Istoria filosofiei și istoria 
științei 


Creșterea rolului ştiinţei în societatea contemporană 
a avut ca rezultat nu numai crearea unei mai puternice 
baze materiale pentru .cercetarea ştiinţifică, ci şi încu- 
rajarea studiilor asupra ştiinţei privită ca fenomen com- 
plex, în vederea accelerării ritmului ei de dezvoltare. 
Astfel, ştiinţa a devenit ea însăşi un obiect de cercetare 
ştiinţifică. În prezent, este pe cale de a se constitui o 
ştiinţă specială —: „ştiinţa despre ştiinţă“ (Science of 
science) — care . urmează să se ocupe cu studiul ştiinţei 
sub, toate aspectele (istoric, filosofic, psihologic, sociolo- 
gic, economic etc.), precum și cu structura și dinamica 
ştiinţei în ansamblu. Cercetările asupra ştiinţei contem- 
porane sub diversele ei aspecte — vizînd sesizarea unor 
regularităţi, eventual legi de dezvoltare — au descoperit 
importanța dimensiunii istorice a ştiinţei pentru cunoaş- 
terea ştiinţei actuale şi mai ales a tendinţelor şi per- 
spectivelor ei. 

În acelaşi timp, cercetările asupra ştiinţei actuale au 
adus contribuții interesante la elucidarea unor aspecte 
importante ale istoriei ştiinţei. Ştiinţa contemporană, ca 
expresie a stadiului cel mai avansat, mai complex şi mai 
maturizat al fenomenului ştiinţei, a scos la iveală as- 
pecte și proprietăţi care înainte nu puteau fi sesizate 
pentru că : 

a) fenomenul însuși nu era destul de maturizat pen- 
tru a-și manifesta cu pregnanţă aspectele ; 

b) lipsea viziunea de ansamblu asupra fenomenului şi 
condiţiilor sale, dar mai ales perspectiva istorică, o anu- 

mită distanță în timp, pentru a înțelege locul şi rolul 
fenomenului în complexul istoric dat ; 

c) ritmul accelerat de dezvoltare a științei contempo- 
rane concentrează într-o perioadă de timp scurtă pro- 
prietăţi și regularităţi ale fenomenului ştiinţei care pot 
fi mai uşor sesizate. Aşa cum biologii, pentru studierea 
procesului de transformare a speciilor în general, au 
ales specii cu viață mai scurtă, deoarece le permiteau 
să prindă mai uşor schimbările în timp, să compare 
datele şi să repete experienţele, tot astfel cercetările 
asupra științei contemporane cu un ritm rapid de dez- 
voltare au permis observarea unor aspecte valabile pen- 
tru dezvoltarea ştiinţei în întreaga ei istorie. Această 
perspectivă aotualistă asupra unui fenomen istoric a per- 
mis geologiei ca, împreună cu perspectiva istorică apă- 
rută mai înainte, să se întemeieze ca ştiinţă. Și în înțe- 
legerea fenomenelor social-culturale de esenţă istorică 
cercetarea în secţiune orizontală poate aduce lumini 
importante. Dar această perspectivă actualistă, în care 
se integrează și metoda structuralistă, nu trebuie exage- 
rată şi cu atît mai puţin singularizată. Valoarea ei este 
condiționată de unitatea cu metoda istorică. 

De aici eforturile depuse în majoritatea ţărilor de a 
încuraja cercetările de istoria ştiinţei. Prin încurajarea 
studiilor asupra trecutului științei, se urmăreşte cu- 
noaşterea mecanismului intern al dezvoltării ştiinţei şi 
a factorilor care condiționează, în vederea adoptării unei 
politici mai documentate de organizare a cercetărilor 
științifice. Concepută în acest fel, istoria ştiinţei capătă 
o valoare prospectivă. i 

Dealtfel, aşa cum remarcă S. R. Mikulinskil, majori- 
tatea savanților care se ocupă cu teoria ştiinţei (cu 
„Science of science“*) — John Bernal, Tadeusz Kotar- 
binski, Thomas Kuhn, D. I. Solla Price şi alții — au stu- 
diat mai întîi istoria științei. 


1 S,R, MIKULINSKI, History of Science and some Problems of 
Modern Science, în „Organon“, Warszawa, 1966, p. 33. 

* Deoarece conceptul de „science of science“ nu este încă bine 
precizat și a căpătat interpretări diferite, am luat ca bază defi- 
niția aproximativă dată de D, I, Solla Pnice şi acceptată de 
J. Bernal și de alți reprezentanți de frunte ai acestei științe sin- 
tetice, „Putem lua definiţia lul Pnice — scrie John Bemal — 
ca indicație generală a domeniului: prin ştiinţa ştiinţei înțele- 

D. I. Solla Price consideră că, în cercetarea ştiinţei ca 
fenomen complex, istoria științei poate juca un rol im- 
portant sau chiar conducător, deoarece este mai matură 
şi mai dezvoltată decit celelalte discipline care au ca 
obiect de studiu ştiința?, iar John Bernal recomandă ca 
foarte importante pentru promovarea ştiinţei despre şti- 
ință, încurajarea studiilor de istorie a științei, studii 
construite într-o perspectivă mai sintetică, în care să se 
analizeze factorii şi structura ştiinţei, procesul revolu- 
ției ştiinţifice, precum și dezvoltarea comparată a şti- 
inței în diferite țări?. ci aa 

Importanţa istoriei ştiinţei pentru înțelegerea științei 
în general este arătată și de cunoscutul teoretician al 
revoluțiilor științifice — Thomas Kuhn. „Istoria știin- 
ței — spune savantul american — dacă nu e privită 
doar ca un depozit de anecdote sau ca o cronologie, 
poate produce o transformare decisivă a imaginii despre 
ştiinţa de care sîntem dominați“. 

Raporturile dintre istoria științei şi istoria filosofiei 
depind de modul cum este concepută istoria științei. În 
această privință, există mai multe orientări. Este mai 
întîi orientarea clasică, tradițională care urmărește şirul 
descoperirilor făcute de-a lungul timpului într-o singură 
ştiinţă sau uneori în mai multe discipline, pe care le 
priveşte însă separat. Lucrările de acest fel sînt elabo- 
rate de specialiști în diferite ramuri ale ştiinţei, nu în 
istoria științei, şi se adresează tot specialiștilor. Ele nu 
explică însă știința ca fenomen, geneza, dimensiunile, 
structura și dezvoltarea ei, mecanismul revoluţiei ştiin- 


gem istoria, filosofia, sociologia, psihologia, economia, ştiinţa po- 
litică (political science) și operaţiile de cercetare (etc.) ale ştiin- 
tei, tehnologiei, medicinii (etc.)“. J. BERNAL, A. L. MACKAY, 
Towards a Science of Science, în „Organon“, 1966, p. 9. Asupra 
problematicii și conținutului noii discipline în curs de formare, 
a se vedea volumul Știința despre ştiinţă, Editura politică, 1968 
(traducere din limba engleză), precum şi cartea lui DEREK J. 
SOLLA PRICE, Știință mică, ştiinţă mare (traducere din limba 
engleză), Editura stiințitică, Bucureşti, 1971, 

D, I, SOLLA PRICE, The History of Science as Training and 
Research for Administration and Political Decision — Making, 
în „Organon“, 1004 p: 23, 

; JOHN D, BERNAL, ALAN L, MACKAY, Op, cits pp, 16—17. 


á THOMAS S, KUHN, The Struct i i i 
Li e London, 1007! U cture of Scientific Revolution, 

ţitice şi factorii care o condiționează şi nici valoarea 
snoseologică şi socială a ştiinţei, Este o istorie a fapte- 
lor, a rezultatelor ştiinţei şi nu a dezvoltării ei progre- 
sive, este istoria ştiinţei încheiate, îimpachetate și amba- 
late — aşa cum o găsim în tratatele şi manualele diferi- 
telor epoci istorice — care ignorează ştiinţa în devenire, 
procesul viu al creaţiei științifice cu dificultăţile lui”. 
Cu asemenea istorii ale ştiinţei, istoria filosofiei nu 
poate avea decît raporturi sporadice, întimplătoare. Încă 
cu decenii în urmă s-a formulat cerința de a depăși 
această perspectivă unilaterală printr-o privire mai sin- 
tetică asupra dezvoltării ştiinţei, prin evidenţierea gin- 
dirii ştiinţifice, a filiaţiei de idei şi prin integrarea şti- 
inţei în dezvoltarea socială şi culturală a omenirii’. 

O altă categorie de concepţii privesc știința în ansam- 
blul ei și explică totodată procesul dezvoltării sale isto- 
rice, dar pun la baza acestui proces un singur factor: 
social-economic, cultural, filosofic etc. Aşa bunăoară 
Henry Guerlac explică dezvoltarea ştiinţei prin influența 
factorilor social-politici, E. G. Boriing prin influenţa 
mediului cultural, a spiritului vremii (Zeitgeist, iar 
Alexandre Koyre explică natura marilor teorii ştiinţifice 
prin influența gîndirii filosofice”, 

Cu toate că sînt explicative (nu empirice ca majori- 
tatea celor tradiționale), aceste istorii valorifică doar un 
singur factor, pun în lumină doar o singură dimensiune 
a ştiinţei. Or, ştiinţa este un întreg multidimensional, cu 
o structură proprie, care se dezvoltă sub influenţa fac- 
torilor social-economici şi culturali. 


5 yesi ABRAHM MOLES : La création scientifique, Genève, 
pp. 20—21. 


# FEDERIGO ENRIQUES, Il significato della storia del pen- 
siero scientifico, Bologna, 1936. 

? MIRCEA HEROVEANU, Însemnări pentru o introducere la 
o istorie a științei („Revista Fundațiilor Regale“, nr. 5/1941). 

£ EDWIG G, BORIING, Dual rol of the Zeitgeist in scientific 
Creativity („The Scientific Monthly“, nr. 2/1955). 

” ALEXANDRE KOYRE, Influence of Philosophie Trends on 
the Formulation of Scientific Theories („The Scientific Monthly“, 
nr, 2/1955), În legătură cu diferite Interpretări din istoria ştiin- 
tei, a se vedea: ROBERT S, COHEN, Alternative Interpretation 
of the History of Science („The Acientitic Monthly“, nr. 2/1955). 

O istorie a științei trebuie să privească acest fenomen 
în totalitatea dimensiunilor sale, în structura sa internă 
şi în dezvoltarea sa în raport cu condiţiile externe care-l 
influenţează. În această problemă sîntem alături de acei 
cercetători care se pronunță pentru o istorie globală a 
ştiinţei (nu a științelor ca în concepţia tradiţională), ur- 
mărind fenomenul în toate dimensiunile lui, precum şi 
în interacţiunea dintre discipline, evidențiind tendințele 
generale, structura şi dinamica ştiinţei. Nevoile dezvol- 
tării acestei discipline cer să se pună în lumină toți fac- 
torii care influențează — desigur inegal — dezvoltarea 
științei. Să nu rămînem însă la aspectele exterioare. 
Atenţia principală trebuie îndreptată în primul rind 
asupra științei însăși, asupra structurii şi' dezvoltării ei, 
asupra metodelor și mecanismului creaţiei ştiinţifice, 
asupra procesului de diferenţiere și integrare a ştiinţei. 
Numai axată pe cercetarea fenomenului dezvoltării şti- 
inței în ce are el specific, istoria ştiinţei îşi va justifica 
existența ca disciplină autonomă. Pentru apărarea acestei 
autonomii, atît de necesară în perioada de constituire a 
„oricărei ştiinţe, unii istorici ai ştiinţei apreciind contri- 
buţia filosofilor și istoricilor la cercetarea unor aspecte 
ale dezvoltării ştiinţei, își exprimă teama ca nu cumva 
aceste tendinţe să dizolve în ultimă instanţă istoria şti- 
inței în istoria filosofiei sau în istoria generală, 

Care pot fi raporturile dintre istoria filosofiei şi isto- 
ria ştiinţei ? Între aceste discipline particulare există şi 
pot exista raporturi variate. Aceste raporturi pot fi indi- 
recte, decurgînd din raportul dintre filosofie şi ştiinţă 
existent de-a lungul veacurilor, şi directe, rezultind din 
specificul lor, din legăturile nemijlocite dintre istoria 
filosofiei și istoria ştiinţei. 

În trecut, raporturile dintre filosofie şi ştiinţă au fost 
foarte strînse, Se știe că în antichitate şi în evul mediu 
științele — afară de matematică şi mecanică — nu se 
diferenţiaseră încă de filosofie, care le îngloba pe toate. 
De aceea, în cercetarea evoluţiei cunoaşterii din aceste 
perioade, istoria științei trebuie să colaboreze cu istoria 
filosofiei, În adevăr, e foarte greu să despărțim ştiinţa 


* RENE TATON, L'organisation de la recherche et de la 
documentation en histoire des sciences, „Organon“, 1964, p. 260. 

anticilor de filosofia lor. Fizica lui Aristotel, bunăoară, 
este mai aproape de filosofia sa decit de știința modernă, 
care dealtfel s-a născut ca o reacţie împotriva științei 
aristotelice. În epoca modernă, deși a inceput procesul 
desprinderii ştiinţelor de filosofie, legăturile şi influen- 
tele reciproce dintre ele au fost puternice”. 

Oricit de mult s-au diferențiat științele și oricît s-au 
specializat cercetările, niciodată nu s-au rupt şi nu se 
vor rupe legăturile adinci, fundamentale, dintre diferite 
compartimente ale cunoaşterii. Specializarea a afectat 
numai straturile superficiale, iar liniile despărţitoare 
privesc doar metodele şi tehnicile fiecărei ştiinţe, im- 
puse de caracteristicile fenomenului cercetat. În 
straturile profunde ale cunoaşterii a existat insă şi 
va exista totdeauna un sistem de vase comunicante prin 
care cuceririle unei ştiinţe se transmit în celelalte com- 
partimente, determinînd ridicarea nivelului general al 
cunoaşterii ştiinţifice şi filosofice. Acest fapt s-a putut 
constata mai ales în perioadele de revoluţie ştiinţifică. 
Savantul Thomas Kuhn, autor al unei interesante teorii 
asupra structurii revoluţiei ştiinţifice în genere 11, a de- 
monstrat că revoluțiile științifice nu şi-au limitat acțiu- 
nile doar asupra ştiinţei în care s-au declanşat, ci au 
produs schimbări şi în cadrul conceptual, au afectat 
intreaga imagine despre lume, precum şi modul general 
de a gîndi. Într-o lucrare consacrată revoluţiei coperni- 
cane, savantul american arăta : „Nucleul ei a fost trans- 
formarea astronomiei matematice, dar ea a cuprins 
schimbări conceptuale în cosmologie, fizică, filosofie, ca 
şi în religie“ 2, Dar nu numai revoluțiile, ci „orice inova- 
ție fundamentală într-o știință specială transformă ştiin= 
tele vecine şi, mai lent, lumea însăşi a filosofului şi a 
omului cult“12, 


* Asupra legăturilor dintre filosofie şi ştiinţă din perioada 
contemporană a se vedea: MIRON CONSTANTINESCU şi PA- 
VEL APOSTOL, Filosofia și științele contemporane, în „Forum“ 
—, științe sociale, An II, vol, II, 1970, (Cunoaştere și umanism). 

11 Cf, THOMAS S, KUHN, The Structure of Scientific Revo- 
lutions. Chicago, 1962, 

2 THOMAS S. KUHN, The Copernican Revolution, Planetary 
Astronomy in the Development of Western Thought, „Harvard 
University Press“, Cambridge, 1957, p. VII, 

1 Ibidem, pp. 229—230, 

Influenţa reciprocă dintre ştiinţă şi filosofie a fost 
subliniată şi de Georges Sarton, unul dintre conducătorii 
mişcării istorico-ştiințifice în secolul nostru. Arătînd că 
„savanții de geniu... au exercitat întotdeauna o acţiune 
considerabilă asupra progresului filosofiei“, acest re- 
marcabil istoric al ştiinţei nu uită să menţioneze și fap- 
tul că „Marii filosofi, cei care au reînnoit cu adevărat 
ideologia epocii lor, au exercitat o influenţă nu „mai 
puţin considerabilă asupra evoluţiei ştiinţei... Știința 
timpului lor este aceea care le-a dat totodată intuiţia și 
materialele unei sistematizări noi şi aceasta, la rîndul 
ei, a transformat atmosfera filosofică în care știința avea 
să-şi continue dezvoltarea“15, 

Dealtfel şi faptele istorice din evoluţia cunoașterii 
ştiinţifice şi filosofice arată că influența n-a fost uni- 
vocă, de la știință la filosofie sau invers. Filosofia mo- 
dernă a reprezentat în primul rînd o revoluţie metodo- 
logică cu efecte nu numai în filosofie, dar şi în ştiinţă. 
Teoriile despre metodă şi cunoaştere în general, elabo- 
rate de Bacon, Descartes și de alţi filosofi, au exercitat 
o certă influenţă asupra ştiinţei, constituind elemente 
fundamentale ale întregului cadru conceptual!6. 

Ştiinţa și filosofia au format şi formează un singur 
cadru epistemologic. Marile schimbări survenite în dez- 
voltarea uneia din aceste discipline gnoseologice au 
afectat întreg cadrul conceptual și, prin aceasta, au 
influențat cealaltă ramură a cunoaşterii. De aceea, isto- 
ria ştiinţei, dacă vrea într-adevăr să contribuie la isto- 
ria cunoaşterii şi să explice fenomenul cercetat, va tre- 
bui să împingă cercetarea pînă la temeliile comune ale 
ştiinţei și filosofiei, pînă la cadrul conceptual al întregii 
cunoașteri. 


1 GEORGES SARTON, L'Histoire de la Science , în 
Wondelgemlez, Gand, nr, 1/1913, p. 4. 
% Ibidem, p, 5, 


15 Vezi J, AGASSI, Epistemology as an Aid to Science, în 
„The British Joumal for the Philosophy of Science“, London, 
vol, X, 1959, nr, 38; MAC KEON, Philosophy and the Deveto- 
pment Methodes, în „Journal of History of Ideas“, Lancaster 
nr, 4/1966; AL, KOYRE, Influence of Philosophic Trends on the 


Koiria of Scientific Theories, in „The Scientific Monthly“ 


„Isis“, 

Un teoretician contemporan al istoriei științei, Fran- 
çois Russo, constatînd că „istoria științelor n-a făcut 
pînă acum un loc suficient studiului acestui context fi- 
losofic“, recomandă ca cercetătorii din acest domeniu 
să valorifice două aspecte principale din filosofie: a) 
influența generală a gîndirii filosofice asupra gîndirii 
ştiinţifice ; b) contribuţiile aduse de filosofia științei la 
cunoaşterea gîndirii ştiinţifice!?, 

Chiar dacă astăzi n-ar exista raporturi atît de strînse 
între filosofie şi ştiinţă, istoria științei va trebui să ana- 
lizeze aceste raporturi din trecut, cînd ele au fost mult 
mai strinse. 

Mai evidente sînt raporturile directe dintre istoria filo- 
sofiei şi istoria ştiinţei. Ele sînt determinate de locul pe 
care-l ocupă acestea în sistemul ştiinţelor, de particu- 
larităţi!e acestor discipline, de natura obiectului, de me- 
toda şi scopul pe care-l urmăresc. Istoria ştiinţei se 
apropie de istoria filosofiei și prin poziţia sa în ansam- 
blul ştiinţelor. Așa cum precizează René Taton, unul 
dintre reprezentanţii cei mai autorizaţi şi acestei disci- 
pline, „istoria ştiinţei se situează la graniţa dintre istoria 
generală, istoria filosofiei, a ştiinţelor umane și ştiinţe- 
lor naturii“18. 

Spre deosebire de științele speciale, care au ca obiect 
un sector al realității naturale sau sociale, istoria ştiin- 
tei are ca obiect de studiu ştiinţa însăşi, ca şi filosofia 
ştiinţei şi, în ultimă instanţă, dezvoltarea gîndirii, ca şi 
istoria filosofiei. Deci sub aspectul obiectului, istoria şti- 
inței este mai apropiată de istoria filosofiei decît de 
știință. Există de asemenea cel puțin două capitole co- 
mune istoriei filosofiei și istoriei ştiinţei : istoria gîn- 
dirii ştiinţifice reflectată în operele savanților şi istoria 
filosofiei ştiinţei reflectată în operele filosofilor. În fond, 
istoria științei colaborează, declarat sau nedeclarat, cu 
istoria filosofiei la cercetarea istoriei cunoaşterii, urmă- 
rind o anumită latură a acesteia, Istoria ştiinţei şi istoria 


ii FRANCOIS RUSSO, Les dimensions de histoire des scien- 
ces, În „Quaterly Journal of the history ot Science and Techno- 
logie“, Special issue, vol. VI, 1962, Polish Academy of Science an 
Institut for the history of Science and technology, p. 45. 

N * RENÉ TATON, L'histoire des sciences et la science actuelie, 
in „Organon“, 1965, p. 220, 

filosofiei urmăresc evoluția cunoaşterii lumii, dar pe 
planuri și în perspective diferite. Numai prin colabo- 
rarea dintre ele putem obține o imagine unitară a dez- 
voltării istorice a cunoaşterii. 


Chiar și sub aspectul metodei, istoria ştiinţei se apro- 
pie mai mult de istoria filosofiei decît de științele na- 
turii. Într-adevăr, spre deosebire de acestea din urmă, 
istoria ştiinţei nu poate folosi metoda observației și nici 
metoda experimentală sau a calculului matematic. Ea 
foloseşte în schimb metoda istorică (aplicată şi de isto- 
ria filosofiei) privind gîndirea ştiinţifică — în geneza, 
structura și dezvoltarea sa —, ţinînd seama de condi- 
ţiile sociale şi culturale din diferite perioade istorice. 

Metoda istorică este metoda fundamentală a istoriei 
ştiinţei, deoarece faptele cercetate de ea nu pot fi expli- 
cate şi înţelese decît dacă sînt privite în contextul con- 
diţiilor în care au apărut şi s-au dezvoltat. Din acest 
punct de vedere, apropierea de istoria filosofiei, care are 
o bogată experienţă în această privinţă, îi poate fi utilă, 
mai ales că majoritatea istoriilor speciale ale ştiinţelor 
sint încă deficitare sub acest aspect. Constatind cu re- 
gret că istoriile elaborate de specialiștii din ştiinţele 
particulare „n-au ţinut totdeauna cont de metoda isto- 
rică generală“, P. Sergescu arată că metoda analogiilor 
cu prezentul folosită de naturaliști (deci scrutarea trecu- 
tului prin prisma prezentului) a falsificat imaginea asu- 
pra istoriei ştiinţei!%. Respectivii autori căutau în trecu- 
tul specialităţii lor marile realizări pe care le examinau 
într-adevăr cu competenţă, stabilind valoarea lor în 
funcţie de rezultatele ştiinţei actuale. Desigur, degajarea 
rezultatelor obținute de ştiinţe de-a lungul veacurilor, 
ierarhizarea lor valorică, stabilirea priorităţilor, etc. con- 
stituie o contribuţie importantă adusă de specialişti la 
cercetarea trecutului științei. Dar sarcina principală a 
istoriei științei nu este să facă inventarul descoperirilor, 
al rezultatelor ei, ci să pătrundă dincolo de fapte, pen- 
tru a vedea procesul viu al creaţiei ştiinţifice, etapele, 


19 PIERRE SERGESCU Coup d'oeil sur les origi la 
Science exacte moderne, Paris, iosi, pT re le că 

dimensiunile, mecanismul şi ritmul dezvoltării ştiinţei, 
în raport cu factorii care o condiționează, În acest spirit 
au fost elaborate istorii ale gîndirii științifice, care pun 
accentul pe proces. Acestea au adus mari contribuţii la 
cunoaşterea fenomenului ştiinţei pe dimensiunea sa 
istorică, la explicarea dezvoltării ştiinţei. Sintem de pă- 
rere totuşi că nu trebuie să despărțim rezultatele ştiinţei 
de procesul dezvoltării ei ; istoria ştiinţei trebuie să pri- 
vească procesele şi faptele în unitatea lor organică. 
Considerăm deci ca fiind mai indicată o sinteză între 
cele două moduri de a face istoria științei ; între istoria 
faptelor (a rezultatelor) şi istoria proceselor. 

Dar, pe lîngă metoda istorică împrumutată de istoria 
ştiinţei de la ştiinţele sociale, disciplina noastră este pe 
cale de a asimila şi o altă metodă, venită din ştiinţele 
pozitive. Interesul manifestat faţă de metodele din şti- 
ințele pozitive se explică în primul rînd prin faptul că 
metoda istorică, cu toate calităţile ei, nu epuizează cer- 
cetarea fenomenului (uneori chiar tinde să-l exemplifice, 
să-l uniformizeze), și în al doilea rînd, pentru că istoria 
ştiinţei nu poate rămîne indiferentă la sugestiile meto- 
dologice ale științelor pozitive, a căror istorie o face, și 
care au obținut rezultate incontestabile utilizind meto- 
dele lor specifice. După cum am mai spus, interesul 
pentru istoria științei a pornit de la cercetarea ştiinţei 
contemporane, de la ştiinţa științei. Or, cercetările asu- 
pra ştiinţei — cu rigurozitatea și scrupulozitatea meto- 
dologică a ştiinţelor pozitive — au dus la evidenţierea 
mai categorică a faptului că știința este un fenomen 
complex, cu multe laturi şi aspecte, între care există 
raporturi determinate ; că ea este legată de condiţii şi 
factori externi, cu care, de asemenea, are legături sta- 
bile, deși inegale. Științele nu mai apar ca o sumă de 
specialități între care, cu toate strădaniile depuse de unii 
cercetători izolați, nu se găseau raporturi satisfăcătoare 
pentru a forma un întreg. Cercetările asupra ştiinţei au 
marele merit de a fi descoperit, dincolo de stratul plu- 
ralist al ştiinţelor, germenul, fundamentul ştiinţei ca 
întreg, cu structură şi individualitate proprie. 

De la cercetările asupra științei contemporane s-a tre- 
cut la analiza structurii ştiinţei în perioadele de revolu- 
ţie ştiinţifică, Multe studii au fost consacrate revoluţiei 

copernicane şi altor momente revoluţionare din istoria 
ştiinţei, S-a descoperit astfel că fenomenul revoluției 
stiințifice nu era atit de simplu cum apărea în cerce- 
tarea întemeiată doar pe metoda istorică, Cercetările 
făcute în secțiune orizontală asupra momentelor revolu- 
ționare din istoria ştiinţei au dus la constatarea că în 
diversele ei perioade, ştiinţa are o structură specifică 
şi că există anume raporturi între elementele ei com- 
ponente, al căror număr creşte pe măsura dezvoltării 
ştiinţei, 

Pornind de la cercetările asupra revoluţiei coperni- 
cane şi ținînd seama de structura actuală a ştiinţei, 
savantul american Thomas S. Kuhn a elaborat o teorie 
interesantă asupra dezvoltării științei, teorie bazată în 
primul rînd pe cunoașterea structurii ştiinţei în diferite 
perioade istorice, Această teorie, pe care nu o putem 
analiza aici din lipsă de spaţiu, este privită cu mare 
interes în lumea specialiștilor. Meritul ei constă în fap- 
tul că demonstrează că știința nu se dezvoltă uniform 
şi unilinear, că ea realizează în diferite etape istorice 
anumite stări de echilibru, anumite structuri specifice de 
diferite grade şi cuprinse unele în altele. Știința fiecărei 
perioade reprezintă, după Kuhn, o totalitate structu- 
rată, în interiorul căreia se stabilesc adevăruri proprii. 
Dar, avînd meritul de a fi demonstrat necesitatea cerce- 
tării ştiinţei prin secțiuni orizontale, Kuhn exagerează 
însemnătatea acestei metode, tinzind să conceapă dife- 
rite perioade din dezvoltarea ştiinţei ca pe nişte struc- 
turi aproape închise. Respingind această absolutizare a 
cercetării structurale pe secţiune orizontală, considerăm 
că cercetarea pe plan orizontal constituie o bună com- 
pletare a metodei istorice, care abordează fenomenul şti- 
inței pe plan vertical, Aplicind o singură metodă, cea 
istorică sau cea structurală, obținem imagini incomplete 
și deformate asupra fenomenelor, Credem că numai prin 
studierea fenomenelor pe ambele coordonate — ver- 
tical-diacronică și orizontal-sincronică — se poate ajunge 
la cuprinderea lor în întregime şi se poate obţine o cu- 
noaștere aprofundată a fenomenelor cercetate, Geneza 


» THOMAS S, KUHN, The Structure of Scientific Revolutions, 
Chicago-London, 1967, 

oricărui obiect sau fenomen nu poate fi concepută fără 
structură, iar structura trebuie concepută ca avînd o 
geneză şi ca fiind capabilă să se transforme în altă 
structură. Structura reprezintă fenomenele în stabilitatea 
lor relativă, în echilibrul provizoriu şi instabil al ştiinţei, 
realizat într-o anumită perioadă cercetată de istoria 
ştiinţei. 

Fuziunea dintre metoda istoristă şi metoda actualistă 
în cercetarea trecutului ştiinţei — aplicate, însă diferen- 
ţiat, cu supleţe, punînd accente diferite în condiţii dife- 
rite şi nu intr-o egalitate mecanică — poate duce la 
întemeierea istoriei ştiinţei ca ştiinţă exactă”. 

Care pot fi, sub aspect metodologic, raporturile dintre 
istoria ştiinţei şi istoria filosofiei ? Prin specificul ei, 
istoria filosofiei se apropie mai mult de istoria ştiinţei 
decit filosofia de ştiinţă. Într-adevăr, istoria filosofiei, 
spre deosebire de gnoseologie, ontologie etc., este o şti- 
ință filosofică, și, ca atare, trebuie să respecte unele exi- 
genţe metodologice caracteristice științei în general : 
stabilirea riguroasă, documentată, a faptelor cercetate şi 
reconstituirea într-un spirit cît mai obiectiv a concep- 
ţiilor analizate, fără nici un fel de subiectivitate deter- 
minată de preferințele sau convingerile cercetătorului : 
luarea în considerare a factorilor obiectivi care condi- 
ționează dezvoltarea filosofiei etc. Numai după restabi- 
lirea faptelor cercetate şi după integrarea lor în contex- 
tul social și cultural trebuie să se treacă la interpretarea 
proprie a cercetătorului, la critica făcută concepţiei ana- 


Ei Dealtfel, chiar şi unele ştiinţe ale naturii — ca geologia şi, 
în special, biologia — nu s-au putut constitui ca ştiinţe decit 
atunci cînd au admis ca principiu metodologic unitatea dintre 
metoda istorică şi cea actualistă. Aşa se explică de ce geologia 
nu s-a putut întemeia ca ştiinţă la sfîrşitul sec. 18, deşi metoda 
istorică începuse să fie admisă, ci doar după ce Leyll a valori- 
ficat virtuțile metodei actualiste, împrumutate din fizică; din 
același motiv biologia nu s-a putut întemeia ca ştiinţă pe teoria 
evoluționistă a lui Lamarck, ci numai pe teoria lui Darwin, care 
a fundamentat teoria sa evoluționistă pe cercetănile de anatomie 
comparată, de embniologie, precum și de selecţie artificială prac- 
ticată de crescătorii de animale, adică pe cercetări în spirit actua- 
list, Și economia politică s-a putut întemeia ca ştiinţă datorită 
metodei aplicată de Karl Marx, care a realizat o unitate dialec- 
că nea analiza structurii economice contemporane şi metoda 
istorică, 

lizate. Altfel nu vom putea face distincție — cum s-a 
întîmplat de multe ori — între concepția filosofului 
analizat şi cea a cercetătorului. 

Dar, în afară de acest minimum de exigenţe ştiinţi- 
fice, nu mai există oare şi metode sau perspective meto- 
dologice din istoriografia actuală a ştiinţei care pot fi 
utile istoriei filosofiei ? Sînt cunoscute eforturile pe care 
le depun unii teoreticieni pentru legarea istoriei științei. 
de istoria filosofiei, în vederea reconstituirii fenomenului 
general al cunoaşterii. În istoria filosofiei acest principiu 
metodologic al unităţii cunoaşterii filosofice şi ştiinţifice: 
— cercetarea dezvoltării gîndirii filosofice în legătură 
cu cea ştiinţifică — este în general admis şi aplicat în 
tratatele de specialitate. Aplicarea acestui principiu 
metodologic este realizată pe baza materialismului dia- 
lectic de către filosoful şi savantul italian Ludovico 
Geymonat în monumentala sinteză, Istoria gîndirii filo- 
sofice și științifice. Filosoful italian concepe istoria 
gîndirii filosofice şi ştiinţifice ca o istorie integrală a 
rațiunii, filosofia şi știința fiind înțelese ca tehnici deo- 
sebite ale aceleiași rațiuni, Unii filosofi: însă dintre cei 
cuceriţi exclusiv de farmecul disciplinelor noologice, 
minimalizează sau chiar neagă importanţa filosofică a 
cunoașterii ştiinţifice şi o consideră nedemnă de a fi 
luată în seamă de istoria filosofiei. Credem că isto- 
ricii filosofiei, mai mult chiar decit istoricii ştiinţei, au 
datoria şi competenţa de a cerceta dezvoltarea cunoaş- 
terii filosofice în legătură cu cea ştiinţifică, de a da o 
imagine unitară a istoriei cunoaşterii lumii. Istoria filo- 
sofiei nu poate refuza colaborarea cu istoria ştiinţei, 
căci ambele discipline urmăresc evoluţia cunoașterii ace- 
leiaşi lumi, dar pe planuri și în perspective diferite. 
Numai prin colaborarea dintre ele putem obţine o ima- 
gine veridică şi unitară a dezvoltării istorice a cunoaş- 


2 Vezi LUDOVICO GEYMONAT, Storia del pensiero filosofi- 
co e scientifico, vol. I—VI conspecifici contributi di... Milano, 
Garzanti, 1970—1972. 

% Vezi LUDOVICO GEYMONAT, L'esigenza di una storia in- 
tegrale della ragione în volumul Verita e storia in dibattito sul 
metodo della storia della filosofia, SAGGI DI ABBAGNANO, AN- 
TONI, CALOGERO, CANTONI, FRONDIZI, GEYMONAT, GA- 
RIN, LOMBARDI, MONDOLFO, PACI SPIRITO, Casa Editrice 
Arethusa, (f.a.), pp. 109—110. 

terii. Se știe că marii filosofi din trecut au căutat să 
explice şi să dea sens lumii, ştiinţei și culturii din vre- 
mea lor. Pentru aceasta, ei au sintetizat rezultatele cu- 
noașterii ştiinţitico-filosofice și ale experienţei social- 
istorice a omenirii. În decursul timpului, filosofia n-a 
trăit doar din fondul ei propriu şi permanent de idei, ci 
s-a îmbogăţit şi s-a împrospătat cu idei noi prin con- 
tactul cu ştiinţele naturii şi cu ştiinţele socialrumaniste. 
„Este absurd să ne imaginăm un homo philosophicus 
rumegînd din epocă în epocă aceeaşi philosophia perenis, 
în timp ce alături, vecinul său, homo scientificus, ar 
elabora, în toată rigoarea pozitivă, materia primă a ade- 
vărurilor ştiinţifice“24. 

În afară de motivele de ordin metodologic, istoria şti- 
inței prezintă interes pentru istoria filosofiei și prin 
valoarea epistemologică a rezultatelor ei. În măsura în 
care urmăreşte dezvoltarea gîndirii științifice și expli- 
carea procesului cunoaşterii pe dimensiunea sa istorică, 
istoria ştiinţei vine să completeze filosofia ştiinţei cu noi 
capitole, care se adaugă celor formate de logică și meto- 
dologia ştiinţei. Istoria ştiinţei are, prin urmare, o valoare 
epistemologică, aduce contribuţii la explicarea fenome- 
nului cunoașterii ştiinţifice îmbogăţind filosofia ştiinţei 
cu noi dimensiuni și teorii. 

Această importanţă  gnoseologică a istoriei științei a 
fost remarcată de gînditori ca Ferdinand Gonseth, Jean 
Piaget, Georges Gusdorf şi alţii. „Liniile generale ale 
unei teorii a cunoaşterii trebuie degajate din istoria 
și practica ştiinţelor“ scrie F, Gonseth%. Iar filosoful și 
psihologul Jean Piaget, care a predat timp de 10 ani 
istoria gîndirii ştiinţifice, a elaborat o epistemologie 
genetică pe baza cercetărilor de psihologie genetică şi 
de istoria ştiinţei. Epistemologiile interne ale ştiinţelor 
speciale mai avansate (matematicile, fizica — spune 
Piaget — se sprijină pe două ordine de consideraţii: 


21 GEORGES GUSDORF, De l'histoire des sciences à Vhistoire 
de la pensée, Paris, 1966, p. 326. 

% F, GONSETH, La gtometrie et le probleme de Vespace, 
Neuchâtel, 1946, vol. II, p. VII. 

% JEAN PIAGET, Introduction à VEpistemologie génétique, 
Paris, 1950, vol. I, p. 6. 

unele formale, legate de logică, şi altele reale scoase din 
istoria științelor”. 

Georges Gusdori consideră că epistemologia bazată 
doar pe analiza științei prezente şi încremenite dă o 
imagine deformată a cunoașterii. „La drept vorbind — 
scrie filosoful francez — prezentul cunoașterii este prea 
Strimt spre a servi de bază unei vederi de ansamblu. 
Cel ce se întreabă asupra semnificației ştiinţei trebuie să 
urce din aproape spre trecut, căci sensul devenirii este 
totdeauna furnizat de ceea ce se află în spatele timpului. 
Vom şti mai bine încotro merge ştiinţa cînd vom cu- 
noaşte cu precizie de unde vine ea“3%. 
filosofiei şi istoricii ştiinţei. Mai mulţi autori consideră 
că o istorie generală, completă, a ştiinţei poate fi reali- 
zată numai prin colaborarea a trei categorii de cercetă- 
tori specialiști : în diferite ştiinţe particulare, în istoria 
filosofiei şi în istoria generală. Nici una din aceste 
categorii de cercetători nu va putea elabora singură o 
istorie generală a ştiinţei, consideră René Taton, căci 
dacă unii specialişti vor putea analiza cu competenţă 
teoriile din diferite ştiinţe particulare, ei nu vor fi în 
stare să analizeze aspectele filosofico-metodologice ale 
ştiinţei și vor ignora condiţiile social-istorice; pe de altă. 
parte „dacă istoricii şi filosofii sînt destul de bine pre- 
gătiți pentru a aprecia valoarea socială și umanistă a 
istoriei ştiinţei, ei nu pot aprecia valoarea conţinutului 
ei“, argumentează R. Taton. „Speriaţi cel mai adesea de 
tehnicitatea studiilor de specialitate, ei riscă să se de- 
părteze de o parte din conţinutul lor concret, pentru a 
se limita la idei generale care, în absenţa unui suport 
solid, pierd o mare parte din semnificaţia lor. Astfel, 
filosoful e tentat să nu aprecieze decît latura metodo- 
logică a ştiinţei, iar istoricul tinde să reducă evoluţia 
științei la factori externi şi la aspectul cultural“30, 


2 JEAN PIAGET, Clasifications des disciplines et connexions 


interdisciplinaires, „Revue Intemationale des Sciences Sociales“, 
nr, 4/1964, p. 613, 


2 GEORGES GUSDORF, o 
, 0p. cit., p. 133. 
2 RENE TATON, Sur les buts et les méthodes de Phistoire de 


la science, în „Quaterly Joi rnal h i i 
E H E via ly urnal of the Science and Technology“, 
% Ibidem, p. 25, 

Așadar, pentru elaborarea unei istorii generale a şti- 
inței, multilaterale şi explicative, care să corespundă 
exigențelor ştiinţifice actuale, este necesară colaborarea 
specialiștilor din ştiinţele particulare cu filosofii şi cu 
istoricii. 

Elaborarea istoriei generale a ştiinţei româneşti, con- 
cepută să cuprindă toate domeniile — ştiinţele naturii, 
ştiinţele tehnice şi ştiinţele sociale —, nu poate fi lăsată 
la discreţia metodelor empirice, căci riscăm ca, în loc 
de o sinteză istorică, să obținem o culegere de articole 
eterogene. Istoria științei” românești trebuie să fie o 
lucrare ştiinţifică, o sinteză istorică unitară care să 
explice apariţia şi dezvoltarea ştiinţei şi culturii româ- 
neşti, integrată în istoria poporului român. Pentru reali- 
zarea unei sinteze știinţifico-culturale atît de vastă, este 
necesară colaborarea dintre specialiştii din istoria şti- 
ințelor particulare, din istoria filosofiei, precum şi din 
istoria generală. Dacă sarcina specialiştilor din ştiinţele 
particulare este clară, aceea a filosofilor și a istoricilor 
trebuie precizată. Ea decurge din nevoia depășirii isto- 
riilor gen inventar, din nevoia realizării unei istorii 
generale, sintetice şi explicative a ştiinţei. 

Istoricii filosofiei vor putea contribui la asigurarea 
unei perspective generale a fenomenelor științifice şi 
culturale, în cadrul căreia diferite aspecte ale ştiinţei 
să-şi găsească locul, importanța şi dinamica lor. În cola- 
borare cu istoricii, filosofii vor arăta cauzele şi condi- 
țiile apariției şi dezvoltării ştiinţei româneşti, vor explica 
continuitatea şi discontinuitatea ei, integrarea ştiinţei 
româneşti în istoria poporului român şi în istoria ştiin- 
tei europene. În cadrul fiecărei perioade, istoricii filoso- 
fiei vor asigura perspectiva de ansamblu, vor arăta ca- 
racterele generale ale ştiinţei din acea perioadă, struc- 
tura, interacţiunea și dinamica inegală a diferitelor ei 
compartimente. Ei vor putea contribui la integrarea dife- 
ritelor ramuri în ansamblul ştiinţei, precum şi a ştiinţei 
în unitatea culturii româneşti. Filosofii şi istoricii se vor 
putea îngriji ca viitoarea istorie a ştiinţei româneşti să 
reflecte evoluța conștiinței de sine a poporului român 
în activitatea sa istorică, să arate luminile pe care le-a 
aruncat știința şi cultura pentru orientarea poporului în 
lupta sa pentru eliberarea naţională și socială, pentru 

făurlrea civilizației pe aceste meleaguri. Istoricii filoso- 
fiel se vor preocupa ca istoria generală a științei româ- 
neşti să aibă mereu deschise ferestre spre istcria litera-- 
turii şi artei, să arunce între toate domeniile de acti- 
vitate culturală punți de trecere, să stabilească elemente 
de legătură, pentru a face posibilă o înțelegere integrală 
a istoriei culturii româneşti, căci conștiința poporului 
român a fost unitară. 


Istoria științei are o mare importanţă pentru învăţă- 
mîntul superior și chiar mediu2!. Sistemul actual de pre- 
dare a științelor, întemeiat pe sistematizarea logică a 
celor mai valoroase și mai noi cuceriri ale ştiinţei, scur- 
tează de sute de ori procesul istoric al dobîndirii lor 
prin cercetarea ştiinţifică. Sistematizarea logică dă posi- 
bilitatea unei generaţii să-şi însușească în cîțiva ani cu- 
ceririle obţinute de omenire prin contribuţia a sute de 
generaţii. Deși acest sistem are o valoare care-l face de 
neînlocuit, absolutizarea și mai ales singularizarea lui 
au dus la ruperea procesului de transmitere a ştiinţei, 
de procesul creării ei. 

În învățămîntul cu profil naturalist-ştiinţific se trans- 
mit noilor generaţii rezultatele științei, ştiinţa încreme- 
nită, ambalată şi conservată în manuale şi tratate. Elevii 
sau studenţii sînt chemaţi să asimileze produse „fabri- 
cate“ de alţii, fără ca ei să aibă cea mai palidă idee de 
modul de elaborare a acestor produse, de procesul viu al 
dezvoltării istorice a cunoaşterii ştiinţifice. Singulariza- 
rea sistemului logico-sincronic de predare a ştiinţei gata 
făcute, încheiate și terminate deformează imaginea des- 
pre ştiinţă, dogmatizează şi osifică adevărul ştiinţific. 
„Învăţămîntul dogmatic, spunea savantul marxist Paul 
Langevin, este rece, static şi duce la impresia absolut 
falsă că știința este un lucru mort şi definitiv“32. 

Acest caracter al învățămîntului dogmatic se datoreşte 
neglijării punctului de vedere istoric, arată savantul 


31 Istoria științei este introdusă în învățămîntul superior uni- 
versitar din aproape toate ţările Europei. 

32 PAUL LANGEVIN, La valeur éducative de lhistoire des 
sciences, în volumul La Pensée et l'action, Paris, 1950, p. 196. 

francez. De aceea, un remediu împotriva ştiinţei statice 
şi dogmatice îl constituie istoria ştiinţei. Alături de pre- 
darea logico-sistematică, predarea științei pe calea recon- 
stituirii procesului cunoașterii completează învățămîntul 
ştiinţific cu o dimensiune importantă, menită să corec- 
teze deformările dogmatice. Perspectiva istorică în pre- 
darea științei, prezentarea procesului cunoaşterii, ca o 
luptă între adevăr și eroare, ca un proces dramatic și 
sinuos, presărat cu succese, dar și cu eşecuri temporare, 
face învățămîntul cu profil naturalist-ştiinţific mai inte- 
resant și mai instructiv. 

În condiţiile diferenţierii și specializării crescînde a 
științei, chiar şi în învățămînt, cînd adevărul ei se frag- 
mentează și evoluează în direcţii divergente, istoria ști- 
inţei este menită să provoace o mişcare convergentă a 
cunoştinţelor ştiinţifice, să realizeze o sinteză unitară a 
ştiinţei și să întrevadă perspectivele dezvoltării ei vi- 
itoare. Refăcînd unitatea ştiinţei, istoria ştiinţei va faci- 
lita totodată asimilarea mai temeinică a adevărurilor ei. 

Prin predarea istoriei ştiinţei, sau cel puţin prin refe- 
riri constante — în cadrul predării științelor speciale şi 
a istoriei — la evoluţia ideilor, la momente importante 
din viața marilor savanți şi la rolul crescînd al științei 
în dezvoltarea societăţii moderne, se pot arunca punți 
de legătură între științele naturii și ştiinţele sociale, atît 
de unite în activitatea omenirii, dar atît de flagrant se- 
parate în învățămînt. După cum este cunoscut, telul 
învăţămîntului nu este numai de a transmite o sumă de 
cunoștințe legate de exercitarea unei profesiuni viitoare, 
ci, în aceeași măsură, de a transforma conştiinţele prin 
știință, de a forma conştiinţe care să se orienteze în 
activitatea lor cu ajutorul științei. Într-o societate dată, 
capacitatea științei de a transforma lumea, de a crea 
civilizație, este direct proporţională cu gradul în care a 
transformat conștiinţele. O naţiune poate valorifica în 
întregime virtuțile științei numai dacă a ridicat conști- 
ința generală la nivelul științei. Dealtfel, omenirea a 
creat ştiinţa din nevoia de a se orienta în această lume, 
din nevoia de a face eficientă acţiunea sa conştientă în 
lume. „Sarcina ştiinţei începută cu milenii în urmă — 
spunea Paul Langevin — este de a urmări o adaptare 
din ce în ce mai precisă a spiritului nostru la realitate, 

de a construi o reprezentare din ce în ce mai adecvată 
a lumii care ne înconjoară şi căreia îi aparţinem, mai 
întîi pentru a o înţelege și apoi pentru a trece de la 
înţelegere la previziune şi după aceea la acțiune“, Tot- 
deauna omenirea a acţionat pe baza conştiinţei sale, dar 
eficiența acestei acțiuni a fost proporţională cu gradul 
de dezvoltare şi de asimilare a ştiinţei. 

În societatea noastră socialistă, ştiinţele sociale contri- 
buie la formarea unei conştiinţe active a cetăţenilor, 
făcîndu-i capabili să înţeleagă efortul constructiv al ìn- 
tregului popor şi să-și integreze propriile lor eforturi 
individuale în efortul social general. Or, deşi această 
acţiune socială constructivă se face pe baza ştiinţelor 
sociale și naturale, acestea din urmă, datorită caracteru- 
lui exclusiv logico-sincronic al sistematizării cunoștințe- 
lor predate, nu sugerează ideea de efort, de acțiune şti- 
ințifică. Ştiinţele sînt prezentate viitorilor cetăţeni ca 
niște produse gata făcute de alţii, ca nişte reţete pe care 
ei urmează să le aplice în activitatea lor profesională. 
Istoria ştiinţei — concepută nu numai ca o istorie a 
cunoaşterii lumii obiective, ci, în aceeaşi măsură, şi ca 
o istorie a omului cunoscător şi transformator al acestei 
lumi — poate aduce o contribuţie fundamentală la înţe- 
legerea unitară a cunoașterii ştiinţifice şi a activităţii 
istorice conştiente și tot mai științifice a omenirii, la 
formarea unei conștiințe. superioare, în care să fie inte- 
grate organic ştiinţa şi acţiunea. 


3 Citat după ERNEST KAHANE, Paul Langevin et la métho- 
de istorique dans l'enseigne 


ment des sci wy, r « 
1966, p. 162, s Sciences, în „Organon“, 

V. 


Istoria filosofiei și istoria 
culturii 


Diferenţierea tot mai accentuată a culturii în epoca 
modernă și mai ales în cea contemporană a avut reper- 
cusiuni şi asupra istoriografiei ramurilor ei, Majoritatea 
istoricilor ştiinţei extind asupra trecutului imaginea 
structurii actuale a ştiinţei, studiind dezvoltarea istorică 
a disciplinelor particulare ruptă de evoluţia generală a 
științei şi chiar de ramurile apropiate din care disciplina 
actuală făcea parte integrantă în trecut. Nici istoria filo- 
sofiei n-a scăpat de influența acestui spirit neistoric, 
spirit care dealtfel avea aici tradiţii mai vechi. Deşi în 
interpretări şi în proporţii diferite, majoritatea istorici- 
lor filosofiei decupează din gîndirea filosofică a trecutu- 
lui doar sistemele filosofice, pe care le analizează în 
structura lor logică şi în soluţiile pe care le dau marilor 
problemele ale filosofiei. Această metodă are meritul de 
a pune în lumină deosebirea dintre filosofie şi alte do- 
menii ale culturii, de a surprinde specificul filosofiei 
aşa cum s-a manifestat în creaţiile ei reprezentative. Ea 
lasă însă neexplicat procesul dezvoltării generale a cu- 
noașterii şi nu surprinde semnificaţia sistemelor filoso- 
fice ca expresie spirituală unitară a epocii. Se ştie că. 
raarii filosofi din trecut au încercat să dea, sub influența 
teoriilor sau cel puţin a spiritului ştiinţei din vremea 
lor, o explicare raţională lumii şi au căutat semnificaţia 
creaţiilor materiale şi spirituale ale epocii. În decursul 
timpului, filosofia n-a trăit doar din fondul ei propriu 
și permanent de idei, ci s-a îmbogăţit şi împrospătat cu 

idei și semnificaţii noi prin contactul cu științele, cu lite- 
ratura şi ou arta, 

În istoria ştiinţei şi în cea a literaturii se face tot mai 
simțită şi tendința convergentă, de a privi dezvoltarea 
diferitelor discipline spirituale în legătură cu is- 
toria generală a culturii și mai ales a filosofiei. Sint 
semnificative în acest sens lucrările lui George Sarton 
şi Al. Koyré pentru istoria ştiinţei și a lui René Wellek 
şi Austin Warren pentru metodologia istoriei literaturii. 

Mai importante pentru metodologia istoriei filosofiei 
ni se par preocupările de istorie intelectuală care caută un 
conținut de idei şi semnificaţii comun întregii culturi 
dintr-o anumită epocă. În cadrul acestei tendințe am 
putea distinge două orientări sau curente: a) istoria 
generală a ideilor și a gîndirii, reprezentată, între alţii, 
de filosoful american Arthur Lovejoy și de filosoful 
francez Georges Gusdort ; b) orientarea provenind din 
istoria generală a civilizaţiei şi a culturii, reprezentată 
de Johan Huizinga, Marck Bloch, Lucien Febvre, Fer- 
nand Braudel şi în general de grupul de la revista 
„Annales“, orientare care a inspirat și structuralismul 
lui Levi-Strauss. Tot în această orientare se integrează 
și Roland Barthes, Michel Foucault și structuraliştii din 
cercul de studii care editează revista „Tel-Quel“ (Mar- 
celin Pleynet, Jean Ricardou, Denis Roche, Jacques De- 
rida, Philippe Sollers, Julia Kristeva) şi care se orien- 
tează tot mai mult spre marxism. E 


a) Arthur Lovejoy a încercat să pună bazele unei noi 
discipline, istoria ideilor, înrudită cu istoria filosofiei şi 
cu istoria literaturii, dar independentă de ele. Această 
nouă disciplină ar avea ca obiect studierea ideilor direc- 
toare ce pot fi urmărite în toate domeniile culturii : filo- 
sofie, știință, literatură, chiar și teologie. Dacă Lovejoy 
a reușit să creeze o nouă disciplină, rămîne de văzut. În 
orice caz, el a reuşit să creeze un puternic curent cu 
numeroși adepţi grupaţi în jurul revistei „Journal ot the 
History of Ideas“, care apare încă din 1940. 

O poziție asemănătoare reprezintă Georges Gusdort, 
într-o lucrare intitulată semnificativ De la istoria ştiin- 
felor la istoria gindirii (1966), După cum mărturiseşte 
autorul, această carte constituie baza metodologică pen- 
tru o serie de volume asupra istoriei gîndirii ştiinţifice 

şi filosofice, unele deja apărute. Filosoful francez se pro- 
nunţă împotriva divizării excesive a domeniului cunoaş- 
terii şi a izolării ştiinţelor, izolare ce tinde să capete 
semnificaţie ontologică. Totodată, Gusdorf cere o mai 
strînsă colaborare între ştiinţă şi filosofie, fără înfeuda- 
rea uneia față de cealaltă. Totuși, filosofia ar avea un 
rol mai important în evoluţia cunoașterii datorită dez- 
voltării divergente a științelor. „Rolul filosofiei — scrie 
el — ar fi de a menţine deschiderea spaţiului mintal ca 
un orizont care se refuză îngrădirii în cutare zonă deter- 
minată“. „Filosofia orientează toate activitățile cunoaş- 
terii, controlează rezultatele ei și le clasează într-o uni- 
tate a experienței umane“. 


b) Cealaltă orientare e marcată iniţial de istorici ca 
Johan Huizinga, Lucien Febvre şi Fernand Braudel. 
Olandezul Johan Huizinga, autorul importantei lucrări 
Amurgul evului mediu, tradusă și în limba română, măr- 
turiseşte că a căutat, în perioada medievală, sub oceanul 
de fapte foarte diverse, formele specifice de viaţă, ds 
gindire şi de expresie care dau o unitate acestei epoci. 
„Pentru a înţelege spiritul. medieval ca o unitate şi un 
tot — scrie istoricul olandez — trebuie să studiem for- 
mele de bază ale gîndirii sale, cercetind nu numai mani- 
festările credinței şi ale meditaţiei superioare, ci, în 
egală măsură, şi pe cele ale înțelepciunii vieţii de toate 
zilele“!. Marck Bloch şi Lucien Febvre tindeau, de ase- 
menea, să reconstituie rețeaua de relaţii ale conștiinței 
şi ale acţiunii sociale care au dat diferitelor epoci isto- 
rice un stil de viaţă unic. Referindu-se la lucrarea lui 
Lucien Febvre Le probleme de Vincroyance au XVI-e 
siècle (1942), Fernand Braudel — discipolul său — serie 
că în ea autorul cercetează „aparatul intelectual al epo- 
cii — cuvintele, sentimentele, conceptele, care alcătuiesc 
infrastructura gîndirii secolului, baza pe care este sau 
ar putea fi construit orice lucru“, Această abordare a 
fost citată de Levi-Strauss ca una din sursele de inspi- 
rație ale antropologiei structurale 2, 


t JOHAN HUIZINGA, Amurgul evului mediu, Editura Univers, 
Bucureşti, 1970, p, 300, 

2? HAYDEN V, WHITE, The Tasks of Intelectual History, în 
„The Monist“, nr, 4, din octombrie 1969, p. 621. 

Structuralismul în istoria culturii — Michel Foucault, 
Roland Barthes şi alții — caută „structurile semnifica- 
tive“ care dau unei culturi, unei epoci sau unui ginditor 
un mod specific de gindire. 

Lucien Goldmann a încercat să sintetizeze — în per- 
spectivă marxistă — structuralismul şi istorismul în- 
tr-un „structuralism genetic“, capabil să explice atit 
unitatea culturii unei epoci, cit şi dezvoltarea sa isto- 
rică. La baza unităţii unei culturi stau — după Goldman 
— o comunitate de probleme şi o viziune unică asupra 
lumii. Aceloraşi probleme mari li se dau trei feluri de 
răspunsuri importante pentru cultura umană : 


»a) răspunsuri conceptuale şi abstracte : filosofia ; 
b) răspunsuri sensibile şi concrete : arta ; 
c) răspunsuri practice : acţiunea“ î 


Toate aceste istorii intelectuale sau ale structurilor 
semnificative care stau la baza culturii diferitelor epoci 
aparţin istoriei generale a culturii. Care este raportul 
dintre istoria generală a ideilor sau a structurilor sem- 
nificative din dezvoltarea culturii şi istoria filosofiei ? 
La unii gînditori din această orientare există tendința 
de a dizolva istoria filosofiei în istoria gîndirii. Consi- 
derăm că dizolvarea istoriei filosofiei în istoria gîndirii 
sau în istoria culturii este tot atît de unilaterală şi de 
nesatisfăcătoare ca şi istoria insulară a filosofiei, ruptă 
de ansamblul culturii şi al gîndirii din diferite epoci. 
Cercetările de istorie a gîndirii și a culturii ne obligă 
să părăsim definitiv metoda tradiţională de a urmări 
evoluţia gîndirii filosofice în sine şi să studiem fenome- 
nul filosofic în strinsă legătură cu evoluţia ştiinţei şi a 
literaturii, ca un aspect specific al culturii. Istoria filo- 
sofiei trebuie să pună în lumină izvoarele, să cerceteze 
geneza şi evoluţia concepțiilor filosofice, pe care trebuie 
să le privească în coordonatele orizontului intelectual al 
epocii. Istoria filosofiei — susţine Georges Gusdort — 
„ar trebui să înceteze de a fi o gimnastică abstractă pe 
munţi de idei, pentru a deveni o istorie naturală a gin- 
dirii umane de-a lungul înnoirilor culturii“ (p. 24). Se 


$ * LUCIEN GOLDMANN, Recherches dialectiques, Paris, 1959, 

observă şi la Gusdort tendința de a lărgi foarte mult 
cadrul istorici filosofiei, riscind să o transforme într-o 
istorie generală a gîndirii. Trebuie bine precizate rapor- 
turile dintre istoria generală a gindirii sau a culturii 
şi istoria filosofiei. Istoria generală a gindirii și a struc- 
turilor semnificative ale culturii reprezintă fondul co- 
mun de idei, sensuri și expresii, care stau la baza între- 
gii culturi. Istoria gindirii sau a structurilor semnifica- 
tive din cultură este în fond o istorie generală a culturii 
în conţinutul de idei și în arhiteotonica sa de bază. O 
asemenea disciplină o consider foarte importantă pentru 
înțelegerea evoluţiei culturii şi a ramurilor ei. La con- 
stituirea ei ca disciplină autonomă o contribuţie impor- 
tantă va aduce și structuralismul. Ea nu poate înlocui 
însă nici istoria. filosofiei, nici istoria ştiinţelor şi nici 
istoria literaturii sau a artelor. Istoria filosofiei, a lite- 
raturii etc. trebuie să urmărească modul în care acest 
fond comun de idei s-a cristalizat în mod specific în fie- 
care disciplină spirituală în parte. Istoria filosofiei tre- 
buie să urmărească mai întîi fondul general de idei și 
năzuinţe din cultura epocii și apoi felul cum acest fond 
general s-a cristalizat în sisteme şi concepții filosofice. 
Acest fond comun de idei, stări sufleteşti, structuri men- 
tale etc. este alimentat şi organizat sub influenţa: a) 
experienţei sociale şi spirituale ; b) a ştiinţelor naturii ; 
c) a ştiinţelor social umaniste ; d) a literaturii şi artei. 

Prin intermediul acestui fond ideologic-spiritual co- 
mun se leagă filosofia de societate şi nu în mod direct. 
Filosofia, reprezentînd organizarea la orizontul cel mai 
larg şi la nivelul cel mai înalt a acestui fond ştiinţific, 
ideologic şi spiritual comun, va fi influenţată de schim- 
bările intervenite în acest fond ideologic comun — dato- 
rită evoluţiei societăţii și a științelor social-umaniste — 
și va influența la rîndul ei viaţa socială şi dezvoltarea 
gîndirii științifice şi literar-artistice, 

Cum structura societăţii, a ştiinţei şi a culturii se 
schimbă de la o epocă la alta, nici raportul reciproc din- 
tre filosofie, societate, știință și cultură nu rămîne fix. 
Au fost epoci de mari frămintări sociale — mai ales în 
timpul revoluțiilor — cînd contribuţia principală la con- 
stituirea fondului comun de idei al intregii culturi a re- 
venit gîndirii sociale, Acest fapt s-a reflectat pe plan 


67 


Scanned with CamScanner 


filosofic prin creșterea ponderii gindirii sociale în con- | 


cepţiile filosofice, dar şi a influenţei acestor concepţii 
asupra vieţii sociale. În alte epoci, de pildă, în a doua 
jumătate á veacului al XIX-lea contribuţia ştiinţelor na- 
turii la constituirea și organizarea fondului intelectual 
comun a trecut pe primul plan. Acest fapt s-a răsfrint 
şi asupra raporturilor reciproce dintre filosofie şi ştiin- 
tele naturii. Au existat de asemenea momente — de 
exemplu epoca romantismului de la începutul secolului 
al XIX-lea — cînd influenţa artei şi a literaturii asupra 
spiritualităţii epocii, precum și asupra filosofiei a fost 
deosebit de puternică (evidentă în concepţiile lui Fi- 
chte, Schelling, Hegel, Schopenhauer şi Nietzsche). 

Comunicarea, legătura dintre filosofie şi ştiinţe sau 
literatură şi artă se face atit prin intermediul fondului 
ideologic şi spiritual comun — al spiritualităţii epocii — 
cît şi prin contactul direct al filosofiei cu diferite ra- 
muri ale culturii. Aşadar, există un raport principial ge- 
neral — evidenţiat de marxism — între filosofie, viața 
socială, ştiinţe şi arte, dar acest raport nu rămine rigid, 
fix, ci cunoaşte schimbări de accent în diferite perioade 
istorice. 

Din faptul legăturilor reciproce, dar inegale, ale filo- 
sofiei cu viaţa socială, cu ştiinţa şi cultura umanistă a 
epocii rezultă cîteva criterii pentru valorificarea diferi- 
telor concepţii filosofice : 


a) după influenţa pe care concepția respectivă a avut-o 
asupra frămîntărilor sociale ; 

b) după contribuţia pe care a adus-o la progresul gin- 
dirii ştiinţifice sau al creaţiei literar-artistice ; 

c) după contribuţia pe care acea concepție a adus-o 
la progresul gindirii filosofice, universale sau naţionale : 
conţinutul de adevăr, orizontul intelectual, profunzimea 
analizei problemelor, dimensiunile şi originalitatea sinte- 
zei etc, 


A fost greşită metoda care judeca toate concepțiile filo- 
sofice atit de variate doar după funcţia lor socială gene- 
rală, ignorînd funcţia specifică — în ştiinţă, literatură 
etc, care sint dimensiuni ale societăţilor civilizate. Abso- 
lutizarea și singularizarea criteriului social-politic a dus 
la condamnarea unor concepţii şi teorii valoroase atit 

filosofice (axiologice, de pild), cit şi științifice sau artis- 
tice, fapt care a dăunat progresului științei şi culturii. 
Aşa de pildă au fost condamnate teoria relativităţii, ge- 
netica (deşi materialistă) a lui Weismann şi Morgan, ba 
chiar şi o știință care azi revoluţionează ştiinţa şi tehnica 
— cibernetica. 

Istoricii filosofiei vor trebui să evite îngustimile de 
orizont şi închistările dogmatice, să aplice diferențiat şi 
nuanțat principiile dialecticii marxiste. la analiza gin- 
dirii filosofice și să rămînă mereu receptivi la ideile şi 
metodele noi dobindite de cultura universală contempo- 
rană. 

VI. 
Unitate și diversitate în dezvoltarea 
ştiinţei și a cunoașterii 


Ideea de unitate a constituit o permanenţă a gîndirii 
filosofice din totdeauna, scopul final al tuturor sisteme- 
lor metafizice. Toate aceste sisteme îşi propuneau să 
depășească multiplicitatea fenomenelor lumii empirice, 
căutînd un principiu unic, absolut, prin care să le ex- 
plice. Deosebirea dintre sistemele filosofice consta doar 
în determinarea naturii acestui principiu : materie, spirit 
etc. Unificarea era echivalentă în ultimă instanță cu 
explicarea, astfel încit setea omului de a explica fenome- 
nele se traducea în esenţă prin căutarea unităţii lor, a 
principiului unic care le determină în ultimă instanţă, 
pe toate. 

Chestiunea s-a complicat însă în epoca modernă, cînd, 
în urma desprinderii ştiinţelor de filosofie şi a diferen- 
ţierii tot mai accentuate a ştiinţei, s-a ridicat, pe de o 
parte, problema explicării unitare a lumii — adică a 
raportului dintre cunoaşterea științifică şi cea filosofică 
— iar, pe de altă parte, problema unităţii ştiinţei însăși, 
a disciplinelor ştiinţifice particulare. De aceea, marile 
sisteme filosofice moderne au abordat, explicit sau im- 
plicit, şi problema unităţii ştiinţei, dar în strînsă legă- 
tură cu aceea a raportului dintre filosofie şi ştiinţă, 
adică cu problema unităţii cunoaşterii în general. 

Tentative de unificare a ştiinţei în epoca modernă au 
fost numeroase ; modalitățile de a înţelege însă această 
unitate pot fi reduse la două principale: metafizice şi 
scientiste!, Concepţiile metafizice (Spinoza, Descartes, 


1 în lucrarea La problématique philosophique de Vunită de la 
science (Paris, 1062), precum şi în studiul ceva mai recent The 

Leibniz, Hegel) consideră că știința constituie un dome- 
niu de cunoaştere insuficient unificat ; unitatea completă 
şi esențială a cunoaşterii poate fi realizată numai la 
nivelul metafizic. Concepțiile metafizice tind spre o uni- 
tate absolută şi cvasitotalitară a cunoaşterii. Concepțiile 
scientist-pozitiviste asupra unității științei (Bacon, Hobbes, 
Comte, Mach) privesc ştiinţa ca o cunoaştere sufi- 
cient unificată, avînd o unitate internă, şi consideră 
inutilă sau chiar dăunătoare tentativa metafizicii. Moda- 
litatea metafizică de unificare a ştiinţei tinde să împace 
metafizica cu știința, acordînd însă, în spirit tradițional, 
o valoare mai mare cunoașterii metafizice. Concepţiile 
scientist-pozitiviste resping, în ultimă instanţă, metafi- 
zica, pe care o consideră ca pe o cunoaştere depășită, 
lipsită de exactitate şi de obiectivitate. Vechiul criteriu 
al explicării prin unificare completă, considerat esenţial 
de sistemele metafizice, este contestat de concepţiile 
scientiste care condiţionează valabilitatea explicaţiei de 
criteriul exactităţii, al preciziei şi al obiectivităţii, cri- 
terii specifice ştiinţei. Aplicînd criterii diferite, cele două 
discipline ale cunoașterii umane — bătrina metafizică şi 
tînăra ştiinţă — ajung la conflict atunci cînd absoluti- 
zează criteriile specifice : conflictul dintre explicaţia şti- 
inţifică, incompletă dar exactă și obiectivă, şi explicaţia 
metafizică, atotcuprinzătoare, complet unitară dar insu- 
ficient de exactă și de obiectivă. Acest conflict are la 
bază răsturnarea raportului de valori în explicarea lu- 
mii : criteriul exactităţii şi al obiectivităţii, reclamat de 
cunoașterea naturii, a trecut înaintea criteriului unităţii 
complete, cerut de nevoile eterne ale sufletului omenesc, 
criteriu absolutizat de metafizică. Această schimbare în 
problema cunoașterii lumii — schimbare produsă încă 
din Renaștere — este legată, dacă nu determinată, de 
trecerea omului de la contemplarea lumii, care cerea 
înţelegerea ei totală şi absolută, la acţiunea de transfor- 


unity of Science, Present state of the Problem („Revue Interna- 
tionale de Philosophie“, pp, 78—80, fasc, 1—-2/1967), Jacques Ruy- 
tinx clasifică teoriile moderne asupra unității ştiinţei în : scien- 
tiste, metafizice și mixte, admițînd însă şi o altă clasificare : onto- 
logice, epistemologice și metodologice. Dar nici într-una din aceste 
clasificări nu pune în lumină legătura dintre problema unităţii 
ştiinţei și cea a raportului dintre filosofie şi ştiinţă, 

mare a ei, pentru care este necesară și uneori suficientă 
o cunoaştere mai mult sau mai puţin parțială, dar exactă 
şi obiectivă, 

Trebuie arătat însă că aceste tendinţe pur metafizice 
sau pur scientiste reprezintă doar poziţiile extreme. De 
multe ori, în cadrul concepțiilor dominant scientiste (Ba- 
con, Hobbes, materialiștii francezi) se găsesc și elemente 
metafizice, după cum în cadrul concepţiilor dominant 
metafizice (Descartes, Leibniz) se găsesc suficiente ele- 
mente scientiste. Dealtfel, Ruytinx grupează concepţiile 
lui Descartes şi Leibniz — la care adaugă pe cea a lui 
Condillac — într-o categorie specială de concepţii asu- 
pra unităţii ştiinţei ; concepţiile mixte, care subordo- 
nează atît ştiinţa, cît și metafizica unui ideal unitar co- 
mun de natură metodologică. Se poate observa însă că 
acest ideal metodologic este de esenţă matematică — 
deci scientistă. Totuşi, aceşti filosofi spiritualiști consi- 
deră, în ultimă instanţă, metafizica drept ştiinţa funda- 
mentală. 

Concepţiile moderne asupra unităţii științei pot fi cla- 


sificate şi după alte criterii : ontologic — cînd factorul 
unificator fundamental este considerat obiectul, lumea 
obiectivă — epistemologic — cînd unitatea științei este 


întemeiată pe unitatea spiritului cunoscător, pe struc- 
tura aparatului nostru de cunoaștere — sau metodologic 
— cînd primatul obiectului sau al subiectului este aban- 
donat în favoarea unui factor metodologic unic. În isto- 
ria filosofiei, problema unităţii ştiinţei a fost legată şi 
de idei ca : ştiinţa fundamentală, știința ştiinţelor, clasi- 
ficarea științelor, enciclopedia ştiinţelor etc. 2. 

În secolul nostru, datorită gradului înalt de diferenţie- 
re a științei și pulverizării ei într-un foarte mare număr 
de științe particulare, problema unităţii ştiinţei a deve- 
nit mai dificilă. Ea este abordată mai ales de concepţiile 
scientiste, Dintre acestea face parte şi empirismul logic, 
care are totodată tendinţe metodologice şi enciclopedice. 
În tentativa sa de unificare a ştiinţei, empirismul logic 
se întemeiază pe două principii: 1) prudenţă ştiinţifică, 
pentru a nu forța, metafizic, tendința uniticatoare şi 2) 


a JACQUES RUYTINX, La problématique philosophique de 
l'unité de la science, Paris, 1962, pp, 19—21, 


72 


Scanned with CamScanner 


caracterul practic, unificarea trebuind să aibă în vedere 
exclusiv nevoile cercetării ştiinţifice. 

Nu poate fi îndeajuns de apreciat acest efort al empi- 
rismului logic de a crea o tendinţă unificatoare, în con- 
diţiile fărimiţării ştiinţei în atit de numeroase discipline 
particulare, Remarcăm totuşi că pozitivismul logic — 
Neurath, Carnap, Frank, Rougier — nu urmăreşte atit 
elaborarea unei teorii care să explice unitatea ştiinţei ca 
fapt real, ci mai degrabă întreprinde o acţiune de unifi- 
care a ştiinţelor, acţiune condusă de principii practice, 
menite să favorizeze progresul cunoașterii ştiinţifice. 
Empirismul logic urmărește doar unificarea terminolo- 
gică a ştiinţei, „doar unitatea esenţială a procedeelor 
auxiliare ale ştiinţei“.3, 

Toate concepţiile filosofilor asupra unităţii științei sînt 
preocupate aproape exclusiv de unitatea ştiinţei sau de 
unificarea ei și privesc diversitatea, în cel mai bun caz, 
ca un rău necesar, iar cele metafizice ca un rău pur şi 
simplu. În concepţiile metafizice, care au dominat gin- 
direa filosofică. pînă în secolul al XIX-lea, problema 
raportului dintre unitate şi diversitate avea nu numai o 
semnificaţie. gnoseologică, ci și una axiologică ; primatul 
unității asupra multiplicităţii. Cunoaşterea era legată de 
unitate, astfel încît orice pas spre creşterea unităţii era 
apreciat ca un pas în progresul cunoașterii. Dealtfel, de 
acest primat al unităţii în cunoaştere se leagă şi prima- 
tul metafizicii — considerată ca ştiinţă absolută, funda- 
mentală — asupra ştiinţelor particulare. Am văzut că, 
in epoca modernă, odată cu marea dezvoltare a ştiin- 
telor, raporturile dintre metafizică și ştiinţă s-au schim- 
bat, iar această schimbare se reflectă în concepțiile 
scientiste. 

Dar şi concepțiile scientiste sînt preocupate aproape 
exclusiv de unitatea sau de unificarea științei. Deşi di- 
versitatea este admisă ca un fapt, ba chiar ca o condiţie 
a progresului științei, teoria se ocupă numai de unitate. 
Diversitatea nu este integrată organic în teoria unității 
Științei, ca un element constitutiv al ei. Aceasta pentru 
că ştiinţa este privită static, Dar ignorarea elementului 


3 OTTO NEURATH, Une encyclopédie Internationale de la 
Science Unitaire (Actes du Congrès International. de Philosophie 
Scientifique), Paris, 1936. Unité de la Science, Paris, 1936, p. 55. 

dinamic, evolutiv nu-i permite să dea o explicaţie com- 
pletă, veritabilă ştiinţei. Pe de altă parte, istoriile şti- 
ințelor particulare care privesc aceste științe ca dezvol- 
tîndu-se liniar din propria lor substanţă, fără legătură 
cu ştiinţele învecinate și cu ansamblul ştiinţelor, nu au 
nici ele mare valoare explicativă. Numai prin integrarea 
în ansamblul științei sau chiar al cunoașterii o știință 
particulară își poate pune în lumină semnificaţia și va- 
loarea. 

În fiecare epocă istorică, știința are o anumită struc- 
tură, există un anumit raport între unitate și diversitate. 
De aceea, istoria gîndirii științifice trebuie să țină seama 
atît de unitatea, cit şi de diversitatea științei. Raportul 
dintre unitate şi diversitate în ştiinţă nu este însă fix, 
dat o dată pentru totdeauna. Au existat perioade în isto- 
ria ştiinţei cînd accentul a căzut pe unitate (în perioadele 
evolutive), după cum au existat altele, perioadele de re- 
voluţie ştiinţifică, în care accentul a căzut pe diversi- 
tate. Progresul ştiinţei nu s-a realizat numai prin acu- 
mulări succesive de noi cunoștințe sau prin trecerea de 
la o teorie la alta mai cuprinzătoare şi mai întemeiată 
(evoluţie), ci și prin răsturnarea vechilor scheme expli- 
cative, a vechilor sinteze fundamentale. În această pro- 
blemă a cunoașterii mecanismului dezvoltării științei o 
mare contribuţie aduce Thomas Kuhn, autorul unei inte- 
resante şi valoroase teorii asupra revoluțiilor ştiinţificef. 
Dezvoltarea profundă a științei — spune Kuhn — nu se 
face liniar, prin acumulări treptate de cunoştinţe, ci prin 
salturi radicale, prin succesiunea paradigmelor, adică a 
„realizărilor ştiinţifice unanim recunoscute care procură 
pentru un timp comunităţii cercetătorilor probleme tip 
și soluţii“. Perioada în care cercetarea se face pe baza 
adevărurilor fundamentale unanim admise, adevăruri 
sintetizate în manuale și în tratate, Kuhn o numeşte 
etapa științei normale. Atunci cînd numărul şi valoarea 
anomaliilor — adică a fenomenelor neexplicabile în ca- 
drul paradigmei dominante — creşte, ştiinţa intră într-o 
etapă de criză, caracterizată prin lupta dintre paradigma 
nouă, în curs de formare, şi cea veche în declin. Trece- 


4 Cf, THOMAS S, KUHN, The Structure of the Scientifics Re- 
volutions, Chicago, London, 1967. i cientifics Re 
5 Ibidem, p, X. 

vea de la o paradigmă la alta reprezintă o revoluţie 
ştiinţifică, „modalitatea normală de dezvoltare a ştiin- 
ței“t. Prin urmare, în etapa ştiinţei normale există o 
unitate a ştiinţei dată de principiile fundamentale ad- 
mise şi de metodele generale folosite, Știința din fiecare 
perioadă reprezintă o totalitate structurată, în interiorul 
căreia se stabilesc condiţiile de valabilitate ale adevăru- 
rilor ce vor fi descoperite de cercetătorii obişnuiţi. 

O privire mai adincă asupra istoriei ştiinţei — cerce- 
tată în ultimul deceniu de numeroși savanți — ne duce 
la concluzia că ştiinţa se dezvoltă în cicluri de unităţi, 
desigur incomplet închise şi strins legate de cele prece- 
dente, nu în linie dreaptă, prin simple acumulări canti- 
tative, Vechea unitate se destramă şi apoi se formează 
o nouă structură a ştiinţei. Știința se dezvoltă progre- 
siv, dar progresul e continuu, evolutiv doar în interiorul 
unei etape, cînd se păstrează structura ei fundamentală. 
Marile progrese ale ştiinţei se realizează însă prin sal- 
turi, prin revoluţii, cind se schimbă coordonatele ei ex- 
plicative, structura şi locul pe care ea îl ocupă în 
ansamblul culturii şi în viața socială. Există, prin ur- 
mare, un mecanism dialectic al dezvoltării ştiinţei în 
care constatăm şi unitate, dar şi diversitate şi continui- 
tate, dar şi discontinuitate. „S-a remarcat adesea — 
spune Robert Lenoble — că dezvoltarea cunoştinţelor nu 
se face totdeauna cu aceeași viteză. Unor lungi perioade 
de stabilitate, în timpul cărora nu se retuşează decit 
detaliile, le succed perioade de criză cînd ştiinţa se trans- 
formă radical“?, 

În epoca primei revoluţii ştiinţifice, structura ştiinţei 
a suferit schimbări fundamentale, legate de schimbările 
intervenite în întreaga cultură şi, în ultimă instanţă, de 
marile transformări social-economice : trecerea de la 
feudalism la capitalism. În această epocă de adinci trans- 
formări în viaţa omenirii, raporturile gnoseologice ale 
omului cu lumea — prin intermediul ştiinţei — s-au 
împletit cu raporturi ontologice şi axiologice, cu toate 
celelalte forme ale activităţii umane, căci cercetarea şti- 


6 Ibidem, p. 12. 


7 ROBERT LENOBLE, Origines de la pensée scientifique mo- 


derne, în Histoire de la Science, Encyclopédie de la Pléyade, Pa- 
ris, Gallimard, 1957, p. 369, 

inţifică este şi ea o formă de activitate umană. În 
această mare cotitură istorică s-a schimbat condiţia omu- 
lui în lume şi sensul vieţii sale, s-a răsturnat raportul 
dintre valori. Toate acestea au favorizat dezvoltarea 
uriaşă a ştiinţei în epoca modernă, Într-adevăr, dacă în 
evul mediu pe primul plan se afla raportul omului cu 
Dumnezeu — de unde primatul religiei faţă de celelalte 
ramuri ale culturii — începînd din Renaștere, raportu- 
rile directe ale omului cu natura capătă o valoare tot 
mai mare pentru ca — din secolul al XVII-lea — să 
treacă înaintea raporturilor lui cu Dumnezeu. Atitudinii 
contemplative a omului medieval faţă de divinitate i-a 
luat locul atitudinea activă a omului modern față de 
natură. De aici şi răsturnarea raportului de valori în 
cultură : religia și teologia — prin care omul căuta să-și 
amelioreze. raporturile cu Dumnezeu — sînt înlocuite cu 
ştiinţa şi cu filosofia modernă legată de ea, prin care 
omul tinde să-și îmbunătăţească condiţiile de viață din 
lumea reală. Aşadar, însăşi apariţia şi dezvoltarea şti- 
inței moderne a fost determinată de schimbarea condi- 
ţiei omului în lume, de schimbarea raporturilor lui cu 
Dumnezeu şi cu natura. 

Transformările revoluţionare ale ştiinţei în această pe- 
rioadă sînt legate de transformările suferite de întreaga 
cultură, din care face parte — ca un aspect important 
al ei — şi ştiinţa. „Științele naturii — spune Georges 
Gusdorf — apar ca un element constituant al culturii, 
proprii fiecărei perioade a civilizației. Matematicile, fi- 
zica, biologia se întorc spre omul care le-a creat: ele 
sint momente şi aspecte ale acestei conştiinţe plenare 
ale condiţiei umane care capătă formă în cele mai bune 
spirite în fiecare epocă a aventurii umane“$. 

Știința a influenţat cultura epocii şi în primul rind 
filosofia. Revoluţiile științifice au produs schimbări în 
întreg cadrul conceptual, au afectat întreaga imagine 
despre lume, precum şi modul general de a gîndi. În 
lucrarea asupra revoluţiei copernicane, Thomas Kuhn 
arată că „nucleul ei a fost transformarea astronomiei 
matematice, dar ea a cuprins schimbări conceptuale în 


8 GEORGES GUSDORF, De l'histoire des sciences à l'histoire 
de la pensée, Paris, Payot, 1966, p, 41. 

cosmologie, fizică, filosofie, ca şi în religie“! Revoluţiile 
ştiinţifice sint multidimensionale, susține savantul ame- 
rican, Ele nu se limitează, niciodată la un singur dome- 
niu. ci afectează mai multeştiințe, întreg cadrul concep- 
tual şi, în ultimă instanţă, ansamblul cunoaşterii şi al 
gîndirii umane, Fiecare revoluţie ştiinţifică, susține 
Kuhn, are două componente: una specifică, legată de 
ştiinţa în care s-a înfăptuit, şi alta intelectuală, prin 
care influențează concepţia generală despre lume. „Con- 
ceptele ştiinţifice sînt idei şi ca atare ele aparţin isto- 
riei intelectuale“!0. Prin acest element extraștiinţific 
influenţează revoluţia ştiinţifică lupta de idei din epoca 
respectivă şi de aceea teoria copernicană a întîmpinat 
o rezistență atît de mare din partea intelectualilor din 
afara ştiinţei, legaţi de vechea concepţie despre lume. 
Rezistenţa opusă ştiinţei moderne de factorii extraştiin- 
ţifici, scrie Georges Gusdori, „se datoreşte tocmai faptu- 
lui că astronomia afecta întregul univers, întregul spațiu 
mintal, cu sistemele lui de axiome şi adevăruri de la 
sine înţeleseci. 

În favoarea legăturii dintre revoluţia ştiinţifică şi în- 
treaga gindire a epocii pledează şi Edwig G. Boriing. 
care reia, modernizind-o, vechea teorie a Zeitgeistuluit”, 
precum şi K. D. Irani în teoria „cadrului conceptual“ 
(conceptual framework). Înlocuirea fizicii aristotelice de 
către fizica galileană — spune Irani — a însemnat trans- 
formarea întregului cadru conceptual, precum şi a cri- 
teriilor de. obiectivitate și de cauzalitate, „A fost o revo- 
luţie în ştiinţă care n-a schimbat numâi teoriile fizicii, 
ci şi adevăratele criterii ale inteligibilităţii şi ale expli- 
cării. A fost nu numai o revoluţie în fizică, ci şi în epi- 
stemologia fizicii“15. 

În același sens se pronunţă și remarcabilul istoric al 
ştiinţei şi al filosofiei, Al. Koyré, Giîndirea ştiinţifică — 


9 THOMAS S. KUHN, The Copernican Revolution Planetary 
Astronomy and the Development of Western Thought. Harvard 
University Press, Cambridge, 1957, p. VII. 

0 THOMAS S, KUHN, op, cits p. VIII. 

A GEORGES GUSDORF, op, cit, p. 281, 

A se vedea; EDWIG G, BORIING, Dual Rol of the Zeitgeist 
in scientific Creativity („Scientific Monthly“, nr. 2/1955). 

* KAIKHOSROW D. IRANI, Conditions of justification in the 

History of Scientific Descover, „Organon“, 1966, pp. 6, 9. 

spunea el — nu se desfăşoară într-un spațiu gol, ci „se 
află totdeauna în interiorul unui cadru de idei, de prin- 
cipii fundamentale, de evidențe axiomatice care, obiş- 
nuit, au fost considerate ca aparținînd în proprietate 
particulară filosofiei“ 14, 

Producînd transformări atit de adinci, care au afectat 
întregul cadru conceptual al gîndirii ştiinţifice şi filoso- 
fice, revoluția ştiinţifică din secolele XVI-XVII a fost 
totodată — după părerea noastră — şi o revoluție epi- 
stemologică. Asemenea revoluții — care au marcat ridi- 
carea gîndirii umane la un nou nivel epistemologic, trans- 
formarea structurii ştiinţei şi schimbarea raporturilor 
ei cu religia și cu filosofia — au fost două în istoria 
gîndirii umane, iar a treia se produce în secolul nostru. 

Prima revoluție epistemologică s-a produs în antichi- 
tate, odată cu apariția gîndirii filosofico-ştiinţifice gre- 
cești prin emanciparea ei de religie şi de empirie. În- 
tr-adevăr, în civilizațiile orientale antice, deși gîndirea 
umană făcuse, de-a lungul multor veacuri, progrese foarte 
mari, ştiinţa nu era autonomă, căci știința generală (fi- 
losofia) era subordonată religiei, iar „științele particu- 
lare“ erau subordonate practicii înguste : agricole, medi- 
cale, meşteşugăreşti etc. Cu gindirea greacă, ştiinţa — 
în sensul larg al cuvîntului cuprinzind şi filosofia, con- 
siderată știința ideală — devine disciplină autonomă. 
Refuzînd apelul la forțe supranaturale în explicarea 
lumii, precum şi în acțiunea asupra ei, gîndirea greacă 
a emancipat știința de religie și de magie. Prin detaşa- 
rea ştiinţei raţionale și naturale de religie — întemeiată 
gnoseologic pe irațional și ontologic pe supranatural — 
s-a trecut la un nou nivel epistemologic şi s-a realizat 
primul mare pas în transformarea şi diferenţierea cul- 
turii. Civilizaţia elenă „va fi originea unei noi concepţii 
asupra semnificației. rolului şi structurii de ansamblu a 
ştiinţei, a concepției mult mai profundă, mai abstractă 
şi mai raţională, decit toate cele care au precedat-o“'5, 
Știința capătă conștiința de sine, devine universală şi 


“ ALEXANDRE KOYRE, Influence of Philosophic Trend on 


the Formation of Scientific Theo $ 
S anana f fi ries („The Scientific Monthly“, 


15 Istoria generală a științei, publicată sub conducerea lui 
René Taton, vol, I, Editura ştiinţifică, Bucureşti, 1970, p. 205. 

critică, Savanţii greci au emancipat de asemenea ştiinţa 
de practica îngustă şi dè empirie. Într-adevăr, cunoştin- 
ele şi formulele empirice ale egiptenilor devin la greci 
teorii şi demonstraţii cu valoare de ştiinţă. În evoluţia 
gîndirii a avut loc trecerea de la mit la logos și de la 
empirie la ştiinţă. În ştiinţa despre cosmos, se generali- 
zează datele experienţei cotidiene, ale percepţiei sensibile 
şi ale simțului comun. Elementele concret-sensibile — 
apă, pămînt, aer, foc — capătă valoare ontologică repre- 
zentind esenţa materiei. Ideea geocentrică și diferenţa de 
esenţă dintre pămînt și cer — pietre unghiulare ale cos- 
mologiei antice — se întemeiază, de asemenea, pe expe- 
rienţa cotidiană!6, 

A doua revoluţie epistemologică a avut loc în secolele 
XVI—XVII cînd s-a constituit ştiinţa și filosofia moder- 
nă. Din cauza decăderii gîndirii în evul mediu — cînd 
filosofia şi știința fuseseră subordonate din nou religiei 
— a fost necesară o a doua emancipare de religie şi chiar 


1 În cosmologia şi în fizica aristotelică, elementele percepţiei 
sensibile constituie puncte de plecare ale concepţiei, iar expe- 
riența cotidiană criteriu de validare a adevărului. Dar nu numai 
ionienii, Empedocle sau Aristotel trădează în concepţiile lor ge- 
neralizarea datelor experienţei sensibile, ci întreaga filosofie 
greacă. Chiar şi matematismul antic era geometric şi figurativ, 
era adică un matematism calitativ şi nu cantitativ, ca cel mo- 
dern. Pătrunzînd în straturile adînci ale conştiinţei, generaliza- 
rea experienţei cotidiene întemeiate pe percepţia sensibilă a 
influențat însuşi modul de a gîndi. Elementul plastic-figurativ 
apare ca fiind caracteristic gîndirii greceşti şi de aceea îl găsim 
pînă şi în cele mai abstracte concepţii: la atomiști, la pitago- 
reici, ba chiar și la Platon, care explică lumea sensibilă tot prin 
elemente naturale, elemente ce au la bază alcătuiri spaţiale de 
formă triunghiulară. „Modul de a gîndi grecesc este în general 
îndrumat spre plăsmuiri corporale-ideale ; un mod plastic“ con- 
stată Lucian Blaga (Trilogia valorilor, p. 31). Numai că acest 
mod plastic de a gîndi nu se datorește unor coordonate stilistice 
cu funcții modelatoare ale spiritului grec, ci este rezultatul inte- 
grării în straturile cele mai adinci ale conştiinţei, a experienţei 
umane ce capătă în cultura greacă semnificaţii metafizice. Deta- 
șată de supranatural, unde avea misiunea de organizare a mi- 
tului în cadrul general al religiei, gindirea elenă s-a plasat în 
lumea naturală în care trăieşte omul și şi-a propus să explice 
raţional această lume, pornind de la certitudinile date de expe- 
riența cotidiană întemeiată pe percepţia sensibilă. 

de empirie, emancipare înfăptuită cu ajutorul filosofiei 
şi al științei antice grecești, independente. Revoluţia 
propriu-zisă, adică trecerea la un nou nivel epistemolo- 
gic, s-a înfăptuit prin apariția gîndirii știinţifico-filoso- 
fice moderne, care, spre deosebire de cea antică, nu mai 
pleacă de la datele percepției sensibile şi ale simțului 
comun, ci, criticînd aceste date, se sprijină pe simboluri 
şi calcule matematice, sau pe experiențe științifice orga- 
nizate raţional avind ca ideal determinarea cantitativă 
a fenomenelor. Totodată, ştiinţa se dezontologizează, nu 
se mai preocupă de cauze prime, de esențe, de forme 
substanţiale etc., ci de lucruri și fenomene. De aici ten- 
dinţa științei moderne de a se emancipa nu numai de 
religie, ci și de metafizică, adică de vechea -filosofie care 
căuta explicarea lucrurilor și fenomenelor prin factori ce 
transcend lucrurile şi fenomenele. Treptat, știința mo- 
dernă își stabileşte propriile sale criterii de validare a 
-adevărurilor, criterii mult diferite de cele ale metafizicii. 
Abia acum se naște spiritul ştiinţific propriu-zis, opus 
nu numai religiei și empiriei, ca spiritul filosofic rațio- 
nalist din antichitate, ci și spiritului metafizic. Știința 
renunţă la explicaţii definitive şi absolute. În schimb, 
prin acumularea succesivă a adevărurilor relative şi pro- 
vizorii, ştiinţa devine capabilă de progres. 

Astăzi asistăm la o nouă revoluţie ştiinţifică, revoluţie 
ce tinde să capete semnificaţie epistemologică. Punctele 
de sprijin absolute ale ştiinţei mecaniciste — atomul, 
masa, spaţiul, timpul etc. — se dovedesc a fi relative, 
iar teoria relativităţii, a mecanicii cuantice etc. au deter- 
minat apariţia unui nou spirit științific, caracterizat prin- 
tr-o şi mai mare îndepărtare de percepţia sensibilă şi de 
simţul comun. „Fiecare progres al ştiinţei înseamnă o 
îndepărtare de simțul comun“, spune Einstein. Gaston 
Bachelard fixează apariţia noului spirit ştiinţific — fapt 
semnificativ pentru trecerea la un nou nivel epistemolo- 
gic — în 1905 „în momentul în care revoluţia einstei- 
niană, demola concepte primordiale care se credeau a fi 
veșnice și neschimbătoare. Pornind de la această dată, 
rațiunea multiplică obiecțiile, disociază și reunește noți- 

unile fundamentale, încearcă abstracțiunile cele mai in- 
drăzneţe“!?, N 

Aşadar, prima revoluţie ştiițifică a fost multidimensio- 
nală, fiind legată totodată — ca parte integrantă a ei — 
de revoluţia epistemologică şi general filosofică. De 
aceea unitatea și diversitatea științei din această epocă 
va trebui urmărită în cadrul larg al revoluţiei epistemo- 
logice şi spirituale în general. Vor trebui cercetate atît 
unitatea și diversitatea ştiinţei în ea însăși (structura 
ştiinţei, raporturile dintre diferitele științe particulare, 
imaginea științifică a lumii), cît şi raporturile dintre şti- 
ință, metafizică şi religie. Se va urmări unitatea şi diver- 
sitatea științei, dar nu în mod static, ci se va cerceta mai 
întîi structura şi procesul de disoluție a ştiinţei şi a filo- 
sofiei aristotelico-scolastice și apoi începutul formării 
treptate a ştiinţei moderne cu structura ei specifică. 


17 GASTON BACHELARD, La formation de Pesprit scientifi- 
que. Quatrième édition, Paris, 1965, p. 7. Aceasta este — în con- 
cepția lui Bachelard — a treia etapă din evoluția spiritului şti- 
ințific. „Prima perioadă, reprezentînd etapa preștiinţifică, ar cù- 
prinde totodată antichitatea clasică şi secolele Renașterii şi noile 
eforturi cu secolele XVI şi XVII şi chiar XVIII. A doua peri- 
oadă reprezintă stadiul științific în pregătire la sfîrşitul seco- 
lului XVIII şi se întinde asupra întregului secol al XIX-lea şi 
începutul secolului XX“ (Ibidem). Precum se vede, pentru pri- 
mele două etape ale revoluției epistemologice, concepţia expusă 
în acest studiu diferă complet de cea a lui Gaston Bachelard. 

Unitate;și diversitate în dezvoltarea 
ştiinței_și a cunoașterii în antichitate, 
în evul mediu și în Renaștere* 


1.. UNITATEA ȘI DIVERSITATEA ȘTIINȚEI 
ANTICE ȘI A CELEI SCOLASTICO-ARISTOTELICE 


În știința antică existau două tendinţe diametral 
opuse : o tendinţă speculativă şi unificatoare, care aspira 
la o explicare unitară a întregii lumi, şi o tendință con- 
cretă şi  diversificatoare, care urmărea cercetarea unor 
domenii, mai restrinse. Prima tendinţă, dominantă în 
perioadele preclasică şi clasică, a fost -reprezentată de 
personalităţi care erau în același timp savanți și filosofi. 
Dintre aceştia, figurile principale au fost Democrit, Pla- 
ton şi Aristotel. A doua direcţie s-a' dezvoltat mai ales 
în perioada elenistică și era reprezentată de savanţi spe- 
cializaţi în anumite științe particulare. Prototipul acestor 
savanţi a fost Arhimede t. 


” Studiul de faţă este elaborat pe baza principiilor teoretice 
din studiul Unitate şi diversitate în dezvoltarea ştiinţei şi cu- 
noașterii, publicat în volumul de faţă. 

1 În perioada alexandrină s-a manifestat un evident proces de 
diferenţiere a ştiinţelor, Spre deosebire de perioadele precedente 
cînd științele erau subordonate, în ultimă instanţă, filosofiei, în 
perioada elenistică s-au dezvoltat mai mult ştiinţele particulare, 
filosofia fiind în declin. Este semnificativ faptul că, în şcoala 
din Alexandria — centrul mondial al vieții culturale din acea 
perioadă — nu existau filosofi decît cu numele. Aşa-numiţii „fi- 
losofi“ „erau mai puţin ginditori cufundați în meditații morale 
sau metafizice și mai mult savanţi versaţi în ştiinţele propriu- 
zise, în special în matematică, astronomie, geografie, medicină“. 
(J, BEAUJEU, Știința elenistică şi romană. Privire de ansamblu, 
în Istoria generală a ştiinţei, vol, I, Editura ştiinţifică, Bucu- 
rești, 1970, p, 311), 

Dominată de orientarea speculativă, ştiinţa greacă, în 
ansamblu, era mai unitară decit știința modernă. Această 
unitate era însă transcendentă, adică era dată la nive- 
lul filosofiei, deci din afara ştiinţei propriu-zise. Dealtfel, 
în acea vreme, știința ideală era, în general, considerată 
filosofia, aşa cum astăzi estè considerată fizica. Unitatea 
nu era a ştiinţei în sensul modern al cuvîntului, ci mai 
degrabă.a cunoașterii. ! 

Totuşi, nici în această perioadă, unitatea nu era abso- 
lută, ştiinţa nu era omogenă, ci suferea un lent și dis- 
cret proces de diferențiere.. Numai la început, la ionieni, 
știința era un fel de filosofie “a naturii, nediferenţiată 
încă în discipline particulăre!, Începînd, cu pitagoreirii, 
gînditorii greci încearcă determinarea 'unui tip de ştiinţă 
ideală care să stea la baza științei generale despre exis- 
tență. Pentru Pitagora şi discipolii săi, această știință 
ideală era matematica, pe care o opuneau cunoașterii 
empirice. Spre deosebire de aceasta din urmă, conside- 
rată obscură şi lipsită de unitate, matematica era conce- 
pută ca o știință universală şi întemeiată pe o evidență 
raţională. Matematica nu era numai o știință, ci făcea 
parte din structura realităţii însăşi, căreia îi conferea o 
ordine raţională. 

În timp ce pitagoreicii dizolvau fizica în matematici, 
Democrit uneşte fizica cu matematica într-o ştiinţă uni- 
că. Scopul științei  fizico-matematice era explicarea 


raţională a fenomenelor naturii. Această ştiinţă era con- - 


siderată superioară atît „pluriştiinţei“ empirice, relativă 
şi întemeiată pe aparenţa sensibilă, cît şi metafizicii, pe 
care caută să o înlocuiască. Pentru Democrit „nu raţiu- 
nea metafizică..., ci raţiunea matematică poate explica 
cu adevărat esenţa lucrurilor“2. Unitatea cunoașterii este 
dată de această știință  fizico-matematică universală, 
care este de fapt tot un fel de filosofie. 

Pentru Platon, obiectul adevăratei ştiinţe îl constituie 
nu ceea ce devine, se transformă, ci ceea ce este, ceea ce 
rămîne neschimbat, El distinge între ştiinţa naturii, ma- 
tematică şi filosofie. Prima, ocupîndu-se de lumea sen- 
sibilă, în continuă schimbare şi neputind formula decît 
generalități empirice, lipsite de necesitate raţională, nu 


2 FRANCESCO ALBERGAMO, La scienza nell'antichità clas- 
sica, în Grande Antologia Filosofica, vol, II, p. 408. 

constituie o adevărată ştiinţă. Condiţia unei adevărate 
ştiinţe o îndeplinesc matematicile care studiază obiecte 
ideale, neschimbătoare — dreapta, cercul, punctul etc. 
— şi ating un grad de raționalitate şi necesitate la care 
ştiinţele naturale empirice nu au acces. Totuşi, matema- 
tica nu este considerată ştiinţa ideală perfectă, deoarece 
se foloseşte de imagini vizuale și pleacă, în demonstra- 
ţii, nu numai de la axiome, adevăruri evidente prin ele 
însele, ci și de la postulate, acceptate din necesități 
metodologice. Știința supremă, ideală este filosofia, care 
are ca obiect contemplarea ideilor şi ne dă adevărul 
absolut. Deşi face o distincţie netă între cele trei disci- 
pline, la Platon există o unitate a științei dată de filo- 
sofie, căreia matematica îi pregătește oarecum terenul. 

Şi Aristotel distinge trei ştiinţe teoretice : metafizica, 
fizica şi matematica. Spre deosebire însă de Platon, Sta- 
giritul acordă_o_mare importanţă ştiinţei despre natura 
sensibilă — (fizica — pe care o întemeiază ca ştiinţă, 
considerind-o chiar superioară matematicii. În problema 
ştiinţei, Aristotel face un mare pas înainte faţă de Pla- 
ton şi de toți predecesorii săi, Într-adevăr, deşi au des- 
chis noi orizonturi cunoașterii, nici naturtilosofia ionie- 
nilor, nici matematismul pitagoreic sau platonic şi nici 
chiar ştiinţa fizico-matematică democritiană (tot un fel 
de filosofie a naturii, speculativă şi de aceea inoperantă) 
n-au găsit soluţia pentru întemeierea unei adevărate şti- 
ințe a naturii. Matematica, atît de mult cultivată de 
înaintașii lui Aristotel, n-a găsit teren de aplicare căci 
era legată nu de cercetarea ştiinţifică a naturii, ci de 
speculaţia asupra naturii, fiind pusă în slujba filosofiei 
sau intrind în concurență cu ea. Aristotel este acela care 
a pus bazele fizicii ca știință particulară fixîndu-i meto- 
dele şi formulînd unele legi specifice. Chiar dacă în 
rezultatele ei concrete fizica peripatetică a fost depăşită 
de fizica modernă, totuși, pentru stadiul de atunci al 
cercetărilor, constituirea fizicii ca disciplină ştiinţifică 
particulară a însemnat o realizare remarcabilă care a 
dominat gindirea științifică pînă la sfîrsitul secolului 
XVI. Nu trebuie să uităm nici contribuţia Stagiritului la 
constituirea biologiei ca ştiinţă, Cu Aristotel, ştiinţa în- 
registrează un mare progres în procesul de diferenţiere 

şi de constituire a ştiinţelor particulare ca ştiinţe auto- 
nome., 

În condiţiile diferențierii ştiinţelor, problema unității 
ştiinţei devine mai dificilă. Se ştie că Aristotel distinge 
trei ştiinţe teoretice „care ocupă treapta cea mai înaltă 
în ierarhia științelor“ : metafizica, fizica şi matematica. 
Metafizica, numită cînd filosofia primă, cînd teologie, se 
ocupă cu studiul ființei ca fiinţă ; fizica studiază lucru- 
rile în mişcare, iar „matematica... tratează despre lucruri 
permanente, dar nu separate“. Unitatea ştiinţei este asi- 
gurată de subordonarea faţă de metafizică (filosofia pri- 
mă). „Filosofia este ştiinţa supremă, călăuzitoare a celor- 
lalte, pe care celelalte ştiinţe, ca nişte serivotare, nici nu 
au dreptul să o contrazică“, Ocupindu-se de esenţa fiin- 
tei, metafizica este concepută de Stagirit ca știință uni- 
versală, deasupra tuturor celorlalte. Ea cuprinde în sine 
celelalte ştiinţe, care studiază determinările particulare 
ale ființei. 

La nivelul ştiinţelor teoretice, unitatea științei este 
aproape totală și se întemeiază pe unitatea obiectului — 
ființa şi a metodei — deducţia. Problema se complică 
atunci cînd trece la metoda științelor particulare neinte- 
grate în sistemul ştiinţelor teoretice. Aici se aplică me- 
toda inductivă, considerată inferioară celei deductive. 
Este adevărat că Stagiritul a acordat o valoare destul de 
mare inducției și a făcut personal cercetări experimen- 
tale în domeniul biologiei. Aceasta nu l-a dus însă la 
schimbarea raportului de valori dintre cunoaşterea ex- 
perimental-inductivă şi cea  deductiv-demonstrativă. 
Aceasta din urmă rămîne în ultimă instanţă primordială 
şi pentru Aristotel. La Aristotel — observă un epistemo- 
log italian —, știința în sensul cel mai strict şi mai per- 
fect este știința demonstrativă. Este adevărat că şi 
Stagiritul acordă o anumită valoare demonstraţiei induc- 
tive, cu ajutorul căreia vrea să facă legătura intre 
cunoaşterea senzorială şi principii. Dar demonstraţia 
perfectă care duce la 78 861. (pentru ce) urmează 
ordinea ontologică și e totdeauna a priori, de la cauză 


3 ARISTOTEL, Metafizica, traducere de Şt. Bezdechi, Editura 
Academiei, 1965, p, 104. 

4 F. SELVAGGI, Scienza, articol în Enciclopedia filosofica, Ve- 
neţia-Roma, vol, IV, 1957, col. 438, 

la efect, este adică deductivă. Cind se procedează a 
posteriori, de la efect la cauză, demonstraţia este imper- 
fectă şi se obține doar to ri (cum). Aşa cum re- 
marca Mircea Florian, „Aristotel, pentru a sprijini 
inducția, „recurge la o nouă metodă, superioară induc- 
ţiei, la intelectul intuitiv. Inducţia nu prezintă suficiente 
garanţii de a furniza științelor principii evidente prin 
ele însele, superioare demonstraţiei“6. La Aristotel, ştiin- 
ţa inductivă, cunoașterea de la concretul sensibil la gene- 
ral este subordonată științei perfecte, deductive şi ser- 
veşte doar la pregătirea şi confirmarea acesteia”. 

În ştiinţa aristotelică nu există o unitate a tuturor şti- 
ințelor ; de o parte erau matematica şi fizica, admise 
în grupul științelor teoretice alături de metafizică, iar 
pe de altă parte rămineau neintegrate zoologia, botanica, 
medicina etc. Unitatea ştiinţei este dată de filosofie şi 
în special de metafizică (filosofia primă). Dealtfel, fizica 
sa este o filosofie a naturii, nu o știință în sensul mo- 
derns. 

Aşadar, unitatea ştiinţei aristotelice, ca şi a ştiinţei 
antice în genere, deşi e mai cuprinzător, este o unitate 
filosofică, transcendentă științei. Ea este filosofică nu 
numai sub aspectul structurii şi al metodei, ci şi sub 
aspectul conţinutului, al unităţii concepției despre lume. 

Concepţia filosofică în antichitate nu era numai o 
imagine despre univers, ci, totodată, o concepţie despre 
viață, căci în esenţă, aceleași legi cirmuiau mişcările 


„aștrilor și soarta oamenilor, Imaginea despre cosmos 


reprezinta o organizare raţională unitară a lumii într-un 
sistem de legi naturale, dar şi de norme şi de valori 
umane. Cosmologia era atit de strins legată de antropo- 
logie, încît Georges Gusdorf se crede îndreptăţit să le 
unească într-o „sinteză antropocosmică“ unică sau chiar 
într-o ştiinţă unitară : astrobiologia. „Fundamentul ori- 
cărei raţiuni — scrie Gusdorf — este legea divină, legea 


5 F, AMERILO, Epistemologia, în loc. cit., vol. I. 

6 ARISTOTEL, Organon III, p. 391, nota 2. 

7 ARISTOTEL, Topice, I, 2, 101, a, 34 b 4. 

€ „La Aristotel nu se poate vorbi de o ştiinţă a lumii fizice 
în sensul modern; Aristotel cunoaşte numai filosofia naturii, 
pentru că nu cunoaște altă ştiinţă în afară de cea caracteristică 
diverselor discipline filosotice, unde explicaţia este deducție şi 
necesitate“, (F, AMERIO, Epistemologia, loc. cit, 1944), 

astronomică a cerului, în acelaşi timp lege morală 
a acţiunilor umane. Metafizica, fizica, etica sint supuse 
ritmului unei teologii astrale, care este în acelaşi timp 
o astrobiologie şi o astropsihologie, căci sinteza dogma- 
tică asigură concordatul pentru două milenii între cos- 
mologie, antropologie și teologie. Întreaga spiritualitate 
stoiciană, de exemplu, constă în alinierea conduitei 
umane la ordinea divină a universului, în virtutea iden- 
tităţii dintre legea morală şi legea naturii“. Deşi este 
aici o exagerare, căci nu este valabilă, cel puţin în 
această formulă, pentru toate curentele şi concepţiile 
filosofiei antice, un lucru rămîne sigur: că cel puţin în 
epoca elenistică, dar şi la unele concepţii din alte pe- 
rioade, ştiinţele naturii se împleteau strîns cu cele uma- 
niste, astfel încît concepţiile filosofice erau nu numai 
concepții despre lumea obiectivă, ci şi despre viaţă, că 
antropologia nu putea fi despărțită de cosmologie. De 
aici şi ideea că omul este o lume în mic, un microcosmos 
a cărui structură şi ordine reflectă macrocosmosul și 
depinde de acesta. 

Desigur că și cosmologia depindea într-o anumită mă- 
sură de antropologie, căci, încercînd să-şi explice cos- 
mosul, omul a introdus în imaginea despre univers ele- 
mente şi exigenţe ale vieţii sale sufletești, l-a umanizat. 
Repetăm : această unitate nu se realizează la nivelul 
ştiinţei — în sensul modern — ci la nivelul conştiinţei, 
a cărei expresie unitară se reflectă în filosofie. 


Filosofia medievală a asimilat cosmologia, metafizica 
şi în general schemele de inteligibilitate ale lumii antice, 
dar le-a integrat în sistemul său propriu de valori, înte- 
meiat pe supranatural. „Pretutindeni în filosofia medie- 
vală — scrie Gilson — ordinea naturală se sprijină pe 
ordinea supranaturală, de care depinde prin origine şi 
prin scop final“. Universul îşi pierde autonomia şi de- 
vine, aşa cum spune Gusdorf — un simplu decor în care 
se desfăşoară, pentru fiecare om în parte, istoria mîn- 


3 GEORGES GUSDORF, Les sciences humaines et la pensée 
occidentale II, Les origines des sciences humaines, Payot. Paris, 
1967, pp. 45—48. 

tuirii sale!0. Raporturile omului cu cosmosul trec acum 
pe planul al doilea, pe primul plan ridicîndu-se problema 
raporturilor sale cu Dumnezeu. Emancipată de cosmolo- 
gie, antropologia este subordonată teologiei. Omul nu mai 
este o ființă naturală, ci o creaţie a lui Dumnezeu şi se 
află în strinsă dependenţă de atotputernicul său creator. 
Ştiinţa fundamentală care stătea deasupra metafizicii, 
precum şi a tuturor ştiinţelor, era teologia. Întreaga cul- 
tură, capătă o configuraţie teologică impusă atît ştiin- 
telor naturii, cît și ştiinţelor umane. La început biserica 
nu privea cu ochi buni știința şi filosofia păgină. Apoi 
a încercat să-și asimileze platonismul neoplatonizat, pen- 
tru ca, din secolul XIII să-și asimileze metafizica şi şti- 
ința aristotelică pe care le-a adaptat religiei şi le-a dog- 
matizat. 

Asimilată de biserică, știința artistotelică a devenit în 
evul mediu şi mai unitară. Ca știință oficială, ea era 
obligatorie, orice abatere de la ea fiind condamnată ca 
erezie. Totuşi, privilegiul acordat filosofiei şi ştiinţei 
aristotelice nu a însemnat în aceeaşi măsură un privile- 
giu acordat filosofiei înseşi, ca produs al gîndirii raţio- 
nale. În scara de valori a culturii medievale, locul pri- 
mordial și absolut l-a avut, precum se ştie, religia. 'Toate 
celelalte discipline spirituale — ştiinţa, filosofia, arta 
— erau subordonate religiei. Filosofia în special era con- 
siderată ancilla theologiae. Prin aceasta, întreaga cul- 
tură medievală — în care era integrată şi ştiinţa — a 
căpătat o unitate monolitică. Dar unitatea Ştiinţei me- 
dievale nu e imanentă, ci transcendentă. Mai mult, ea 
nu e nici măcar de natură filosofică — aşa cum era cea 
antică — ci, în ultimă instanţă, de natură religioasă. 
Integrată în concepţia religioasă, știința şi filosofia aris- 
totelică, produs al evoluţiei gîndirii umane dintr-o anu- 
mită perioadă istorică, a fost decretată dogmă, adevăr 
definitiv şi absolut, Nimeni și nimic nu o puteau contra- 
zice sau modifica. Toate acestea au contribuit la creş- 
terea unităţii ştiinţei medievale, dar această unitate era 
artificială, impusă de factori externi, politici şi eclezias- 
tici, Această unitate a fost obținută cu preţul pierderii 


1 GEORGES GUSDORF, Introduction auz sciences humaines, 
Paris, 1960, p. 48, 

autonomiei. Subordonindu-și ştiinţa, teologia i-a impus 
totodată metodele ei principale între care şi principiul 
autorităţii, La început, filosofia şi ştiinţa aristotelică au 
fost judecate și revizuite în funcție de nevoile religiei. 
Apoi, în raport cu alte idei filosofice, Aristotel însuşi a 
devenit autoritate. Ideile sale au constituit timp de cîteva 
veacuri un criteriu de adevăr, un factor de validare a 
ideilor ştiinţifice și filosofice. În evul meu și chiar mai 
tirziu, Aristotel era privit ca „un zeu căzut din cer, 
căruia adevărul i-ar fi fost revelat“ (Gassendi). 

În aceste condiţii, unitatea ştiinţei medievale — inte- 
grată în unitatea generală a culturii sub hegemonia reli- 
giei — a atins gradul maxim din întreaga istorie, fapt 
pentru care unii filosofi o invidiază. Creșterea unităţii 
a fost însă prea scump plătită. 

Integrarea științei exclusiv în sfera vieţii spirituale 
religioase, ca anexă a teologiei, a rupt-o aproape complet 
de sfera vieţii materiale, de producţie şi de tehnică. La 
această ruptură dintre ştiinţă şi tehnică a contribuit în 
cea mai mare parte condiţia socială a savantului medie- 
val şi în bună măsură chiar a celui din Grecia antică. 
Cercetarea concretă a fenomenelor naturii, cu ajutorul 
laboratoarelor, era considerată o activitate înjositoare, 
potrivită numai pentru artizani. 'Menirea ştiinţei era 
contemplarea esențelor şi nu acţiunea asupra fenomene- 
lor pentru a produce obiecte artificiale. Între ştiinţă şi 
tehnică era aceeași distanță ca între nobil și artizant. 
De aceea, savanții- oficiali n-aveau laboratoare. Acestea 
existau dar ca mijloace .de acţiune ale alchimiştilor, care 
aveau însă prea puține puncte comune cu ştiinţa. 

Prin urmare, spre deosebire de ştiinţa contemporană, 
care formează o unitate cu tehnica, ştiinţa medievală era 
solidară cu filosofia și cu religia. Ea nu era practică 
și activă, ci speculativă și contemplativă. 

Unitatea şi diversitatea ştiinţei au fost strîns legate 
şi de structura imaginii științifice a universului. Se ştie 
că revoluţia ştiinţifică a răsturnat vechea imagine a lumii 
şi a creat alta, cu totul diferită și pe cu totul alte baze. 


1! Aceasta nu înseamnă că în evul mediu n-a existat tehnică. 
Ea era însă practicată de meșteșugari, de „tehnicieni“ care au 
creat în mod spontan și empiric, 

Ce se poate spune despre unitatea cosmosului aristote- 
ìi E: el mai unitar decit cosmosul mo- 
Ştiinţa medievală mai unitară decit 


es: 


GA 


Universul aristotelico-medieval are un caracter gene- 
ral unitar. Unitatea acestui cosmos este asigurată de 
următorii factori: imaginea aristotelică a lumii repre- 
Ì un sistem cosmologic, adică e întemeiat pe o anu- 
mită ondine: apoi, deşi există patru elemente în lumea 
sublunară, ele se pot transforma unele în altele și repre- 
zintă. în ultimă instanță, aspecte ale unei „materii pri- 
mondiale“, Această unitate a lumii aristotelico-medievale 
este întărită de caracterul ei finit şi unic, organizată în 

Totuşi, această unitate, sub unele aspecte mai mare 
decit cea modernă, este, sub alte aspecte, subminată de 
elemente opuse sau în orice caz eterogene. Cosmosul 
aristotelic este structurat, cu zone diferite prin consti- 
tuţia materiei şi prin legile mişcării, cu spaţiu terestru 
de asemenea structurat, cuprinzind „locuri naturale“ şi 
mișcări privilegiate. Unitatea universului aristotelic este 
grav subminată de opoziţia dintre lumea cerească, de 
origine divină. perfectă prin substanța alcătuitoare şi 
prin natura mişcării, şi lumea sublunară, alcătuită din 
altă substanţă, imperiectă şi supusă altor legi. De aici 
și existența a două mecanici la Aristotel: terestră şi 
cerească. Cea mai mare contribuție adusă de ştiinţa 
modernă a fost tocmai refacerea unității universului şi 
a unităţii ştiinţei, căci cosmosul modern este dominat de 
aceleaşi legi generale. Alt element antiunitar este rup- 
tura dintre materie şi mişcare. Corpurile cereşti sînt 
mişcate de spirite (deci nu prin ele însele), iar mișcarea 
din lumea sublunară provine, în ultimă instanță, din 
acţiunea sferelor cereşti, mai precis a divinității. 

Restabilirea unităţii mișcării într-un spaţiu omogen a 
fost condiţia primordială care a făcut posibilă aplicarea 
matematicii în mecanică şi apoi în fizica modernă. 

_ Cunoaşterea universului aristotelic este semnificativă 
si pentru a înţelege caracterul ştiinţei care l-a produs. 
Pe de altă parte, însuşi acest univers nu poate fi înţeles 
dacă nu cunoaştem natura elementelor fundamentale din 
care a fost construit. Cosmosul aristotelico-scolastic este 

construit din trei categorii de idei. Sau, altfel spus, 
ideile care stau la baza acestui sistem cosmologic provin 
din trei surse principale, care formau certitudinile abso- 
lute ale epocii: 1. experiența cotidiană şi percepția sen- 
sibilă ; 2. credințe religioase sau morale privitoare la 
perfecţiune, nobleţe etc. ; 3. fondul de cunoştinţe științi- 
fice ale vremii în care lipsa unor realizări ale ştiinţei 
moderne a cîntărit greu în respingerea unor teorii ade- 
vărate, de pildă a heliocentrismului. 

Ştiinţa modernă se va alimenta din alte surse şi se 
va ridica tocmai împotriva percepţiei sensibile şi a cre- 
dinţelor religioase. à 

Cele mai multe elemente din sistemul cosmologic aris- 
totelico-scolastic provin din experiența cotidiană înteme- 
iată pe percepția sensibilă. Elementele din care e alcă- 
tuită lumea sublunară — pămînt, apă, aer şi foc — sint 
date ale percepției sensibile ridicate la rang metafizic. 
Chiar ideea fundamentală a sistemului cosmologic — 
geocentrismul — se sprijină aproape exclusiv pe expe- 
riența cotidiană şi nu pe experiențe sau date ştiinţifice 
ca sistemul heliocentric. Fiecare om constată zilnic, pe 
baza percepției sensibile, că Pămîntul rămîne imobil, în 
timp ce Soarele se învirteşte în jurul lui. De asemenea, 
opoziția dintre cer şi Pămînt, Antrenat în vîrtejul schim- 
bărilor şi transformărilor de pe pămînt, a căror ordine 
şi raționalitate n-o înțelesese încă, omul antic şi cel me- 
dieval priveau cu admirație cerul, care le apărea mai 
pur, mai nobil, imperturbabil în sine, dar capabil să per- 
turbeze fenomenele terestre. De aici şi vechea credință 
religioasă că cerul este sediul divinităților. Chiar şi con- 
cepţia aristotelică despre mişcare are la bază experiența 
cotidiană, întemeiată pe percepția sensibilă. Într-adevăr, 
in viața lor de toate zilele, oamenii constată că lucrurile 
stau pe loc, iar atunci cînd se mişcă, intervine o forță 
exterioară care le pune în mişcare, Prin urmare, starea 
normală este cea de repaus, iar mişcarea este efemeră 
şi se datorează unor factori exteriori lucrurilor care se 
mișcă, 

Un rol important în alcătuirea tabloului „ştiinţific“ al 
lumii l-au jucat şi certitudinile provenind din sursă axio- 
logică : religie, morală etc, Astfel, ideea că mişcarea 
planetelor este circulară și uniformă — considerată miş- 

care perfectă — a dominat pînă la inceputul secolului al 
XVII-lea, cînd Kepler a demonstrat netemeinicia ei. 
Prejudecata mișcării circular şi uniforme a astrelor a 
devenit o dogmă şi: „a jucat un rol comparabil cu cel 
jucat de legea gravitaţiei universale, ca principiu funda- 
mental de explicare a lumii“12. Legată de ideea perfec- 
țiunii cercului, care a jucat de asemenea un rol în arhi- 
tectura cosmosului aristotelic, era ideea perfecțiunii sfe- 
rei. Se ştie că în concepţia geocentrică planetele şi ste- 
lele erau fixate pe sfere cereşti transparente şi că Pă- 
mintul însuşi era considerat sferic. Cercul şi sfera ca 
forme perfecte erau plasate în ceruri, deoarece lumea 
siderală era considerată de origine divină. Această cre- 
dință a jucat un rol important în opţiunea pentru geo- 
centrism şi în respingerea heliocentrismului. Într-adevăr, 
în timp ce geocentrismul venea în favoarea ideii religi- 
oase a opoziţiei dintre cerul perfect, sediu al divinității 
şi Pămintul imperfect, heliocentrismul, integrînd Pămin- 
tul în rîndul celorlalte planete — plasindu-l adică în 
cer — punea în discuţie caracterul divin al cerului şi 
desfiinţa prăpastia dintre Pămînt şi cer. Acesta a fost un 
motiv serios pentru care, dintre numeroșii astronomi 
şi filosofi care au trăit în multiseculara epocă elenistică, 
numai unul, Seleucos (sec. II î.e.n.), a adoptat sistemul 
heliocentric al lui Aristarh din Samos. Mai mult, un 
celebru filosof stoic — Cleante din Assos, contemporan 
cu Aristarh, „a sugerat insidios grecilor să intenteze 
acestuia un proces de impietate, așa cum va acţiona bise- 
rica, peste 19 secole, împotriva lui Galilei“ s, 
Desigur, în respingerea heliocentrismului au cîntărit 
destul de greu nivelul scăzut al ştiinţei, vremii şi necu- 
noaşterea cuceririlor ştiinţei moderne, care au impus, 
abia în secolul al XVII-lea, heliocentrismul. Iată „argu- 
mentele“ principale aduse împotriva teoriei  heliocen- 
trice: „Dacă Pămintul s-ar deplasa în jurul Soarelui, 
constelaţiile ar suferi deformaţii unghiulare vizibile — 
nu se știa cît de enormă este distanța pînă la stele în 
comparaţie cu dimensiunile sistemului solar; deoarece 


£2 J, BEAUJEU, Astronomia şi geografia matematică, în Isto- 
mg generală a științei, vol. I, Editura științifică, Bucureşti, 1970, 
p. 366. 

8 Ibidem, p. 360. 

Pâmintul este elementul cel mal greu, el trebuie să se 
afle la fund, adică în centrul lumii — nu se cunoştea 
legea gravitaţiei universale ; şi cum s-ar putea crede că 
aştrii care sint făcuţi din foc, pur, ar rămîne imobili, în 
timp ce Pămintul, care este greu, ar circula învirtindu-se 
prin spaţiu ? Puţini erau aceia care bănuiau înrudirea 
fizică a aştrilor cu Pămintul“ 1, 


Aşadar, ştiinţa antică a naturii conţine importante ele- 
mente căre mult mai tirziu s-au dovedit a fi extraști- 
inţifice : unele provenite din experiența cotidiană, înte- 
meiată pe percepţia sensibilă, iar altele avind o puter- 
nică încărcătură axiologică, mai ales religioasă. Toate 
acestea sint semnificative pentru a înţelege natura şti- 
inţei aristotelico-scolastice, originea și caracterul ele- 
mentelor ei fundamentale. 

Natura ştiinţei aristotelice apare mai evidentă dacă e 
privită în spiritul ei general, în trăsăturile ei caracte- 
ristice. Ca om de ştiinţă, Aristotel a fost în primul rînd 
naturalist, biolog. Această formaţie de biolog şi-a pus 
amprenta asupra întregii sale viziuni asupra lumii. El 
a extins asupra ştiinţei un tip de explicație inspirat din 
biologia sa finalistă, observă Robert Lenoblei, Așa, 
bunăoară, Stagiritul privește în spirit finalist nu numai 
cauzalitatea (unde finalismul se întilneşte cu o anumită 
tendinţă antropomorfică — atunci cînd priveşte natura 
prin analogie cu opera artizanului), ci şi mișcarea, feno- 
men eminamente fizic. Mişcarea corpurilor spre locul 
natural are acelaşi caracter finalist ca şi fenomenele din 
natura vie. Corpurile tind spre locul natural în același 
fel în care embrionul tinde să devină organism adult. 
Iar mişcarea violentă îi apare ca o rană pe care natura 
caută să o cicatrizeze cît mai repede!6, 

În afară de ideea de finalitate, la baza ştiinţei aristo- 
telice sta ideea de ordine. O găsim şi în logică — unde 
pune în ordine conceptele — și în biologie sau în fizică, 
unde caută — sub infinita multiplicitate a impresiilor — 


1% Ibidem, p, 360, 


'5 ROBERT LENOBLE, Origines de la pensée scientifique mo- 


derne, în Histoire de la science, sous la direction de Maurice 
Daumas, Paris, Gallimard, 1957, p, 384, 
* Ibidem, p. 385, 

o ordine ascunsă a naturii sau clasifică speciile regnului 
animal, 

Știința aristotelică este o știință a calităţii, spre deo- 
sebire de știința modernă, care, aplicînd matematica, se 
ocupă în primul rînd de determinarea cantitativă a feno- 
menelor, 

Exista şi în antichitate o ştiinţă a cantității — la ato- 
mişti, de pildă. Obiectul ştiinţei aristotelice este însă 
căutarea calităţii substanţiale și a esențelor eterne şi 
imuabile. Între esență și fenomen exista o deosebire 
ontologică, asemănătoare celei dintre cer și Pămînt. 
Esenţa constituie adevărata existenţă, în timp ce feno- 
menul, aparența reprezenta doar o degradare acciden- 
tală a esenței. De aceea, fenomenul nu constituie obiect 
al ştiinţei. Avînd ca obiect cercetarea esenţelor eterne, 
ienorînd fenomenele, știința aristotelică are o încărcă- 
tură ontologică și întrucîtva axiologică, deoarece se înte- 
meiază pe o ierarhie vâlorică a elementelor existenţei. 
Prin aceasta, ea este impregnată de spirit metafizic. La 
aceste caracteristici ale ştiinţei se vor adăuga altele în 
evul mediu : dogmatismul și formalismul. Toate acestea 
o vor îndepărta și mai mult de spiritul adevăratei științe. 
Împotriva ştiinţei. aristotelico-scolastice s-a ridicat- şti- 
ința modernă. Noua știință va reabilita fenomenul, con- 
siderindu-l demn de cercetat și-l va lega de esenţă, care 
va fi însă purificată de reziduurile ontologico-metafizice. 


2. INCEPUTUL DISOLUȚIEI ȘTIINȚEI 
SCOLASTICO-ARISTOTELICE ÎN ULTIMELE SECOLE 
ALE EVULUI MEDIU ` 


Știința scolastico-aristotelică, prezentată mai sus, a fost 
marea sinteză a evului mediu, realizată abia în secolul 
al XIII-lea. Ea are într-adevăr un profund caracter uni- 
tar şi universal. Dar unitatea şi universalitatea acestei 
sinteze nu exprimă în aceeaşi măsură unitatea ştiinţei 
medievale, Mai întîi, pentru că în secolele precedente, 
în Europa occidentală n-a existat propriu-zis o unitate 
a ştiinţei, ci numai o unitate a conştiinţei, 

Nici chiar în secolul al XIII-lea, în care se afirmă în 
modul cel mai pregnant unitatea și universalitatea cul- 

turii medievale, știința scolastico-aristotelică n-a domi- 
nat în mod absolut. 

Dacă în secolul al XIII-lea au apărut doar elemente 
dizidente în cadrul general dominat de știința oficială, 
în secolul al XIV-lea, cunoscut ca un secol critic şi 
dizolvant, se poate vorbi de un început al disoluţiei uni- 
tăţii ştiinţei medievale. Marea sinteză scolastico-aristo- 
telică era măcinată de trei curente: averroismul latin, 
care devine mai radical, nominalismul, marele distrugă- 
tor al scolasticii, şi gindirea ştiinţifică, strîns legată de 
filozofia nominalistă. La acestea trebuie adăugat şi mis- 
ticismul (Eckhart), care, cerînd revenirea la neoplatonis- 
mul dinainte de sinteza tomistă, lasă mișcarea ştiinţifică 
în afara interesului bisericii, eliberînd-o astfel prin igno- 
rare. 

Despărțirea ştiinţei de credinţă, cerută direct sau indi- 
rect de averroism şi de nominalism, nu era străină 
de frămîntările social-politice “ale vremii. Ea viza, 
în ultimă instanţă, să rupă legătura seculară dintre bise- 
rică şi puterea lumească și era alimentată de tendințele 


politice divergente. Ele se integrează în mișcarea gene- 


rală de laicizare, în efortul statelor, naţiunilor, limbilor, 
culturilor, artelor şi științelor de a scutura jugul papali- 
tăţii. Nu este întîmplător faptul că mulţi filosofi „ere- 
tici“ nominalişti, averroişti etc. s-au refugiat la adver- 
sarii politici ai papalității. Disoluţia unităţii ştiinţei ofi- 
ciale medievale constituia un aspect ale destrămării uni- 
tăţii politico-religioase. 

În secolul al XIV-lea, averroismul a continuat să se 
afirme cu mai multă forță, deşi fără strălucirea unor 
mari personalități originale. Dacă Siger de Brabant, în 
teoria dublului adevăr, recunoscuse, în ultimă instanţă, 
că adevărul este de partea credinţei, Jean de Jandun 
(mort în 1328) susține că adevărul este de partea raţi- 
unii, adică a filosofiei, Răminînd mai fidel lui Aver- 
roes, Jean de Jandun, unul din filosofii „eretici“ refu- 
giaţi la curtea lui Ludovic de Bavaria, este într-adevăr, 


mai puțin original, însă dă averroismului o nuanţă anti- 
religioasă mai pronunţată, 


Curentul care anunţă gîndirea modernă şi favorizează 
știința nouă este nominalismul, Se ştie că nominalismul 
este legat de recunoaşterea particulavului, a individua- 

lului şi a concretului care constitule originea tuturor 
cunoştinţelor, În realitatea obiectivă nu există decit lu- 
cerurile individuale ; universalul nu există decit în inte- 
lect. Nominalismul radical duce, în adevăr, la un anume 
scepticism față de ştiinţă. Dar nu față de orice stiință. 
El pune la îndoială numai ştiinţa aristotelică, ştiinţa care 
viza necesarul şi universalul absolut, şi care avea o seri- 
oasă încărcătură ontologico-metafizică. Filosofia scolas- 
tico-aristotelică privea ideile generale, speciile, care fă- 
ceau legătura dintre lucruri şi intelect ca fiind încarnate 
în lucruri, avind chiar un grad mai mare de realitate 
decit lucrurile însele, căci reprezentau esenţa lor. Ideile 
generale erau, în ultimă instanţă, nu cadre intelectuale 
de cuprindere a realităţii, ci realitatea însăși, în esenţia- 
litatea ei, forme substanţiale de esenţă spirituală. Într-o 
asemenea înţelegere a realităţii, știința ideală şi supremă 
era metafizica. lar metoda adecvată de cercetare a reali- 
tății era metoda metafizicii, adică speculația asupra esen- 
tei lucrurilor. j 

Nominalismul — al cărui reprezentant principal a fost 
William Occam (1280—1349) — se ridică. împotriva con- 
cepției aristotelice despre ştiinţă. În timpul evului me- 
diu, această concepție devenise şi mai străină spiritului 
de cercetare a realității imediate, căci scolastica a ridi- 
cat la rangul de ştiinţă supremă şi absolută teologia care 
se situa nu numai deasupra ştiinţei obişnuite, ci şi dea- 
supra metafizicii însăși. Ocoam a criticat în mod deschis 
teologia raţională, negînd posibilitatea unei ştiinţe teolo- 
gice. Argumentele ontologic şi cosmologic îi apar nesa- 
tisfăcătoare şi consideră imposibilă demonstrarea exis- 
tenţei şi a unității lui Dumnezeu. Religia trebuie să se 
întemeieze numai pe credinţă, iar creştinismul trebuie 
să se întoarcă la simplitatea sa iniţială. Privită pe plan 
pur religios, această atitudine a nominalismului apare ca 
o apropiere de misticism. Pe plan general însă, despăr- 
țirea credinţei de știință insemna slăbirea puterii biseri- 
cii şi începerea procesului de laicizare a culturii, a vieţii 
sociale, precum şi a puterii politice, Dar Occam nu este 
un simplu nominalist, ci şi unul din promotorii metodei 
experimentale, Respingind concepția aristotelico-scolas- 
tică, Occam propune o nouă concepție despre ştiinţă, 
avînd ca obiect realitatea concretă şi întemeiată pe cu- 

noaşterea intuitivă, punctul de plecare al cunoaşterii 
experimentale. În concepţia despre cosmos el respinge 
teoria aristotelică a opoziţiei dintre cer și Pămînt, sus- 
ținînd că nu există decit o singură materie, din care 
sint constituite atit corpurile cereşti, cît şi cele terestre. 

William Occam a găsit partizani în rîndurile profeso- 
rilor Universităţii din Paris. Dintre aceștia, cel mai im- 
portant a fost Nicolas d'Autrecourt (mort 1350), care a 
tras din principiile filosofice ale maestrului său conse- 
cinţele extreme. Pornind de la teoria occamistă a cu- 
noaşterii, Nicolas d'Autrecourt face o analiză critică 
severă noțiunilor de cauză şi de substanţă, fapt pentru 
care a fost numit Hume al evului mediu. Dealtfel, Oc- 
cam însuşi se îndoise de realitatea sufletului ca substan- 
ță imaterială şi negase existenţa unei legături apriorice 
între cauză şi efect, susținind că numai experienţa poate 
decide care fenomen este cauză şi care efect. Concluzia 
la care ajunge discipolul lui Occam este că legătura din- 
tre cauză şi efect nu e necesară. 

Nicolas d'Autrecourt a abandonat complet fizica lui 
Aristotel, adoptînd teoria atomistă a lui Epicur. Toate 
fenomenele naturii sînt explicate prin mișcarea atomilor 
care se unesc şi se desfac. În 1348 el „îndrăzneşte să 
prezinte la Sorbona următoarele teze : 1) vom ajunge 
uşor şi repede la o ştiinţă sigură, dacă, lăsîndu-i la o 
parte de Stagirit şi pe comentatorii săi, ne vom apuca 
să studiem natura ; 2) noi îl concepem bine pe Dumne- 
zeu ca fiinţă prin excelenţă, dar nu putem şti dacă o 
asemenea ființă există sau nu ; 3) universul este infinit 
şi etern, căci o trecere de la neființă la fiinţă nu se poate 
concepe“17, Este cea mai îndrăzneață concepţie din evul 
mediu prin care filosofia işi afirmă co! 

» emanciparea gindirii 
filosofice este completă ; cu Nicolas d'Autreeodet i de- 
Vine pe deplin conştientă de ea însăşi“18, 
„€ m că nominalismul a negat nu numai meta- 
fizica, ci și fizica aristotelică. Prin teoria nominalistă a 


cunoașterii s-a deschis totodată calea pentr i 
unei noi științe. PEA tipica 

în strinsă legătură cu filosofin nominalistă s-a dez- 
voltat, la Universitatea din Paris, o mişcare de cercetare 
ştiinţifică a naturii independentă de fizica lul Aristotel 
si opusă acesteia, Am văzut că şi filosofii au negat nu 
numai metafizica, ci şi fizica lui Aristotel, Ei n-au fă- 
cut însă cercetări asupra fenomenelor naturii, Cu şcoala 
de la Paris, gìndirea ştiinţifică iese din faza pur critică 
si speculativă şi intră în faza realizărilor pozitive. Prin- 
cipalii reprezentanți ai acestei mişcări ştiinţifice — 
precursori ai lui Galilei — au fost Jean Buridan, Albert 
de Saxa şi Nicolas Oresme, 

Jean Buridan (1300—1358) a respins mecanica aristo- 
telică şi a creat o nouă teorie a mişcării. Mişcarea n-are 
nevoie, ca la Aristotel, de un agent exterior care să 
acționeze continuu asupra mobilului. Continuarea mişcă- 
rii mobilului după lansare este explicată printr-un fel 
de elan — impetus — pe care motorul îl imprimă de la 
inceput corpului mişcat. Prin teoria impetusului, Buri- 
dan se apropie de noțiunea de inerție la care a ajuns 
ştiinţa modernă prin Galilei. Extinzind teoria impetu- 
sului la mişcarea corpurilor cereşti, spiritele concepute 
de Aristotel pentru a explica continuarea mişcării pla- 
netelor apar de prisos. Prin aceasta, distincția dintre 
mişcarea corpurilor cereşti şi a celor terestre dispare. 
Este un pas spre unificarea universului, divizat de Aris- 
totel în lumea cerească şi lumea sublunară. Buridan s-a 
îndoit totodată de imobilitatea Pămîntului, susținînd că, 
deoarece centrul de greutate al planetei noastre se depla- 
sează continuu, Terra nu poate rămine în permanenţă 
în centrul lumii, decit dacă se mişcă. 

Albert de Saza (1316—1390) a făcut cercetări asupra 
centrului de greutate, precum şi asupra căderii corpu- 
rilor, susţinind că viteza mobilului este proporțională cu 
spaţiul parcurs. 

Mai importante pentru problema noastră ni se par 
contribuţiile aduse de Nicolas Oresme (1325—1382), Lui 
i se datoresc trei mari merite : sesizarea legii căderii cor- 
purilor, mişcarea diurnă a Pămintului şi ideea geometriei 
analitice. Prin această ultimă idee, precum şi prin fap- 
tul că a publicat lucrări filosofice în limba naţională, 
Oresme apare ca un precursor al lui Descartes, Ideea 
rotației diurne a Pămintului în centrul unui cer imobil 

amai fost afirmată și de alţi doctori ai Universităţii din 
Paris, ceea ce dovedește că teoria oficială aristotelico- 
ptolemeică nu era general admisă. Acest fapt nu micşo- 
rează însă contribuția lui Oresme, care a demonstrat cu 
argumente ştiinţifice mişcarea diurnă a Pămîntului şi a 
admis posibilitatea valabilităţii sistemului astronomic al 
lui Heraclid care depăşeşte geocentrismul. 

Mișcarea ştiinţifică de la Universitatea din Paris, ca 
şi cea de la Oxford, n-a constituit însă o revoluţie ştiin- 
țitică, cum susţin unii istorici ai științei!?, deoarece sa- 
vanții medievali n-au răsturnat axiomele tradiţionale?. 
Savanţii medievali „n-au sfărimat acea uniune dintre 
metafizica finalistă şi experiența bunului simţ pe care 
A. Koyre o considera, nu demult, ca fiind caracteristică 
evului 'mediu. Pentru ei nu se punea problema renun- 
ţării la explicaţiile cauzale și esenţiale, în favoarea sim- 
plei inteligibilități funcționale pe care o va proclama 
ştiinţa clasică“?1, Totuși, ideile îndrăzneşte. ale acestor 
gînditori au fost expresia unei: crize a științei oficiale şi 
au pregătit terenul pentru apariția ştiinţei moderne. 


3. DISOLUȚIA ȘTIINȚEI SCOLASTICO-ARISTOTELICE 
ÎN RENAȘTERE, 

REINVIEREA CURENTELOR FILOSOFICE 

DIN ANTICHITATE ȘI INCEPUTURILE 

ŞTIINŢEI MODERNE i 


O importantă cotitură în dezvoltarea ştiinţei se va 
produce în Renaștere. Ea nu va aduce încă ştiinţa mo- 
dernă, dar va pregăti terenul pentru revoluţia ştiinţifică, 
prin anticipaţii mai mult speculative, şi va înfăptui des- 
trămarea culturii medievale. Perioadă de tranziție, Re- 
naşterea se caracterizează prin negarea soluțiilor tradi- 
tionale, prin căutări de noi soluţii, dar și prin renunța- 
rea la cele mai importante probleme medievale şi abor- 


LA C, Crombie într-o lucrare despre Robert Grosseteste. 


CLAUDIO CONTANTINI, La Scienza nei secoli XVII—XVIII, 
în Grande Antropologie Filosofica, vol, XII, p.3. 
G, BEAUJOUAN, Știința în Occidentul medieval şi creştin, 


1o. datoria generală a științei, vol, 1, Editura științifică, 1970, 

darea unor probleme noi. Expresie a unor profunde şi 
complexe transformări, care vor duce la formarea unei 
noi orînduiri social-economice, cultura Renaşterii sparge 
cadrele epistemologice tradiţionale fără să construiască 
încă o sinteză ştiinţifică modernă. Marea răsturnare pro- 
dusă în Renaştere nu se referă atit la imaginea ştiinți- 
fică a lumii, adică la rezultatele, la produsele ştiinţei, 
cît mai ales la schimbarea felului de a privi lumea şi a 
modului general de a gindi, la schimbarea raportului 
dintre forțele naturale și cele supranaturale. „Tradiţia 
medievală face să derive dintr-un Dumnezeu imaterial 
şi creator atotputernic, ansamblul evenimentelor din uni- 
vers. Renaşterea înclină adesea a face să rezide viaţa 
în masa materială, să uite acţiunea creatorului pentru a 
transporta în lumea însăși, vie prin excelenţă, ceea ce 
„credinţa cerea să-i atribuie lui Dumnezeu“. Dealtfel, 
Renaşterea nu este numai ştiinţifică, şi nici în primul 
rind ştiinţifică. Ca orice mișcare de mare cotitură din 
istoria omenirii, Renaşterea a transformat întreaga cul- 
tură : artă, filosofie, ştiinţă. Izvorită dintr-un sentiment 
propriu de viaţă, Renaşterea a schimbat condiţia omului 
în lume şi sensul vieţii sale. Omul a căpătat încredere 
în puterile proprii, pe care le consideră suficiente pen- 
tru asigurarea și ameliorarea vieţii sale reale, de aici de 
pe pămînt. Viaţa pămîntească, considerată în evul mediu 
doar o punte de trecere spre viața „de dincoloă, capătă 
valoare proprie şi demnitatea de a fi trăită pentru ea 
însăşi, Raporturile omului cu divinitatea, caracteristicile 
evului mediu, trec pe planul al doilea, pe primul plan 
ridicîndu-se, treptat, raporturile omului cu lumea, cu 
natura. Omul şi natura vor constitui principalele centre 
de interes. De aici, cele două tendinţe principale ale cul- 
turii Renaşterii : umanismul şi naturalismul. De aici şi 
răsturnarea raporturilor dintre valorile spirituale : reli- 
gia — disciplina spirituală care-l ajuta pe om să obțină 
fericirea în lumea „cerească? — trece pe planul al 
doilea, pe primul plan se impune, treptat, ştiinţele naturii, 


prin care omul caută să-şi amelioreze viaţa reală, p- 
miîntească, 


2 ALBERT RIVAUD, Histoire de la philosophie, Tomi 
P.U.F., Paris, 1950, p, 436, i si: il 

Din punctul de vedere al problemei unităţii şi diver- 
sităţii ştiinţei — inclusiv filosofia — în Renaștere putem 
distinge două etape: 1, Renaşterea propriu-zisă, caracte- 
vizată prin reînvierea curentelor filosofice antice, în care 
domină funcţia dizolvantă destructivă a vechii științe şi 
2. etapa dominant constructivă, cînd știința obţine suc- 
cese care marchează începutul unei cotituri în dezvolta- 
rea cîtorva discipline speciale, În această etapă se înre- 
gistrează şi sisteme filosofice proprii Renașterii cu o 
orientare naturalistă. Desigur, între aceste două etape nu 
este o ruptură. Și la gînditorii din prima etapă găsim 
unele anticipaţii — fie şi speculative — ale gindirii şti- 
ințifice moderne, după cum filosofii creatori de sisteme 
din a doua etapă au adus mari contribuții la critica şti- 
ìnței scolastico-aristotelice. Aici este vorba doar de tră- 
săturile dominante din fiecare etapă. 

Se ştie că în Renaștere au fost reînviate aproape toate 
curentele filosofice din antichitate : platonismul şi neo- 
platonismul, pitagorismul, aristotelismul, atomismul, stoi- 
cismul, scepticismul etc, Deși biserica se apără cu înver- 
Şunare — trimiţind pe eretici la închisoare sau chiar pe 
rug —, apariția unor concepţii filosofice atît de nume- 
roase şi de diferite, divergente față de credinţa reli- 
gioasă, dovedeşte că ideea dublului adevăr triumfase. 

Alianţa dintre religie şi filosofie — inclusiv ştiinţa — 
s-a desfăcut, iar gîndirea raţională a fost în principiu 
eliberată de tutela teologiei. Odată cu ruperea acestei 


Nu este locul să analizăm fiecare curent filosofic în 
parte, Vom încerca însă să le surprindem semnificaţia, 


precum și modalitatea specifică de a tiinței 
aristotelico-scolastice, ak PRI aa. 

era Florenţa, 
ificare ale celor 


Neoplatonismul a avut o mare importanţă în depăşi- 
rea filosofiei aristotelico-scolastice a naturii, datorită 
unor tendințe dialectice. Filosofia neoplatonică era îm- 
potriva limitărilor şi determinărilor rigide, caracteristice 
aristotelismului şi, într-o anumită măsură, chiar plato- 
nismului. Idealul său era infinitul unitar, formele de 
existenţă fiind înțelese ca manifestări finite 

i in, mai importante decit delimitările 


eraclid, dezvoltîndu-i elementele heliocentriste. 

Reinvierea Platonismului a: stimulat şi gindirea mate- 
matică, insuficient valorificată de Aristotel. Unii istorici 
ai gindirii Științifice şi filosofice consideră că însăşi opera 
Științifică, bazată pe matematică, a lui Galilei, ar fi 
reprezentat revanşa lui Platon asupra lui Aristotel. De- 
Sigur că este aici o exagerare, pe care cei mai mulţi cer- 
cetători ai operei galileene o resping. Totuşi, legătura 

2 „Pentru epoca lui Galilei, matematism însemna platonism“. 
(AGE XANDRE KOYRE, Etudes galileennes, Herman, Paris, 1966, 

dintre platonism şi metoda matematică este evidentă. O 
putem remarca şi la savanţi din şcoala de la Oxford: 
Grosseteste și Roger Bacon. Numai că în Renaștere, in- 
tevesul pentru metodele matematice şi tendinţele de 
depășire a geocentrismului în astronomie sînt legate, 
poate în mai mare măsură, de reînvierea pitagorismu- 
lui. Aceasta cu atît mai mult cu cît pitagorismul este 
mai adînc impregnat de matematism şi a favorizat, încă 
din antichitate, cercetări ştiinţifice exacte. Sub influența 
pitagorismului, în Renaștere s-a dezvoltat mai mult 
latura matematică decit cea mistică a gîndirii lui Platon. 
Oricum, aceste curente s-au dezvoltat în legătură unul 
cu altul. Totuşi, contribuţie mai directă şi mai puternică 
la formarea spiritului matematic din ştiinţa modernă a 
adus-o pitagorismul, întărit și de legătura sa cu cercetă- 
rile ştiinţifice din Renaștere. 

Sub influența neoplatonismului şi a pitagorismului și-a 
elaborat concepţia filosofică Nicolaus Cusanus (1401-1464). 
Pe lingă misticismul neoplatonicului Dionisie Areopagi- 
tul în teologie, el a dezvoltat, inspirat din aceeași filo- 
sofie, o foarte interesantă concepţie asupra naturii, 
pătrunsă de spirit dialectic. Cusanus a criticat universul 
închis şi ierarhic ordonat al lui Aristotel, susținînd ideea 
unei lumi nemărginite : „al cărei centru se află pretu- 
tindeni, iar circumferința nicăieri“. La baza concepției 
sale despre univers stă ideea relativităţii determinării 
locului şi a mișcării. Poziţia centrală a Pămîntului şi imo- 
bilitatea lui sînt relative, susține el. Dacă omul s-ar afla 
în Soare sau în oricare alt corp ceresc, el s-ar crede şi 
acolo în centrul universului. În univers.nu există un 
centru absolut. Poziţia centrală este în funcţie de pozi- 
ţia observatorului. Același lucru se întîmplă Cu mişcarea 
Pămîntului. Noi nu-i sesizăm mișcarea pentru că ne 
lipseşte un punct absolut fix în raport cu care să deter- 
minăm poziția planetei noastre. Într-un univers fără 
margini în care nu există centru absolut, iar Pămintul 
este mobil ca și celelalte planete, dispare prăpastia dintre 
lumea cerească și cea sublunară, Pămîntul, care în con- 
cepţia aristotelico-scolasțică avea o condiţie inferioară 
față de celelalte planete, este plasat printre corpuri 
cerești, își dobindeşte demnitatea și devine o stella no- 
bilis, Aceste idei care anticipează, şi în unele privințe 


106 


Scanned with CamScanner 


depășesc, sistemul astronomic al lui Copernic nu repre- 
zintă totuşi o revoluție în astronomie, ci numai 
în ontologie. Pămintul este scos din condiţia sa inferi- 
oară din lumea sublunară şi plasat pe acelaşi plan onto- 
logic cu cerul. Astronomilor însă, concepția lui Cusanus 
nu le oferea soluţii pozitive. Într-adevăr, marele gîndi- 
tor, negind sistemul aristotelico-ptolemaic considerat 
absolut, a ajuns, exagerind principiul relativităţii, să 
nege orice sistem planetar. El a respins sistemul geocen- 
tric, dar n-a susţinut nici sistemul heliocentric, căci n-a 
afirmat că Pămîntul se învirteşte în jurul Soarelui. 

Totuși, în ansamblul gîndirii filosofice şi ştiinţifice 
atît de legate în epocă, concepţia lui Cusanus a marcat 
un moment important. Ea a răsturnat vechea imagine 
despre cosmos pregătind astfel terenul pentru concepția 
copernicană care va revoluţiona astronomia. Restabilind 
unitatea cosmosului, Cusanus a contribuit totodată ia 
restabilirea unităţii științei prin ideea că aceleaşi legi 
acționează pretutindeni. Concepţia sa a favorizat şi dez- 
voltarea fizicii moderne, bazată pe matematici. Într-ade- 
văr, negînd spaţiul aristotelic structurat, cu locuri natu- 
rale și direcţii privilegiate, omogenizind adică spaţiul 
fizic, Cusanus a creat condiţia fundamentală pentru apli- 
carea geometriei şi în general a matematicii la. cercetarea. 
fenomenelor mecanice şi fizice. Pe sourt, concepţia lui 
* Cusanus are meritul de a fi răsturnat vechea imagine 
a lumii, şi de a fi creat cadrul filosofic general și unele 
condiţii speciale pentru formarea științei moderne. 

La opera de destrămare a alianţei dintre aristotelism 
şi teologie şi-a adus contribuţia şi curentul neoaristote- 
lic. Eforturile de emancipare a filosofiei aristotelice de 
teologie aveau semnificaţia unei lupte pentru emanci- 
parea filosofiei însăși. Spre deosebire de mişcarea simi- 
lară precedentă, dominată de averroism, mișcarea aristo- 
telică din Renaștere se ridică nu numai împotriva aris- 
totelismului creştin (Toma), ci și a celui arab, de orien- 
tare panteistă (Averroes). Cei mai mulţi dintre noii aris- 
totelicieni se orientează spre interpretarea mai autentică. 
a lui Aristotel, dată incă din antichitate de Alexandru 
din Aphrodisias. 

Problema fundamentală care i-a dezbinat pe diferiţii 
interpreţi ai lui Aristotel a fost aceea a nemuririi sufle- 

tului. În interpretarea creștinului Toma, nemuritor este 
sufletul individual, în timp ce în interpretarea panteistă 
a mahomedanului Averroes nemuritor este numai sufle- 
tul colectiv al omenirii, numai intelectul activ. Alexan- 
driniştii merg şi mai departe, negînd complet nemurirea 
sufletului, în toate formele lui. În acest fel, teologia ră- 
mîine fără suport filosofic, nemurirea sufletului fiind 
considerată un simplu act de credință şi nu o convin- 
gere rațională. Reprezentantul principal al acestei inter- 
pretări a fost Pietro Pomponazzi (1462—1525). 
Aristotelismul, care'a continuat la Padova pînă în 
secolul XVII, în ciuda faptului că lupta pentru autono- 
mia filosofiei, era un curent fără perspectivă, din cauza 
caracterului său dogmatic. Reprezentanții săi nu doreau 
decît restabilirea aristotelismului autentic. Rămînînd în 
postura de discipoli ortodocşi, ei nu erau sensibili la 
mişcarea înnoitoare din Renaștere şi n-au înțeles valoa- 
rea gnoseologică pe care o avea noua ştiinţă, cercetarea 
directă şi liberă a naturii. Aristotelicii n-au polemizat 
numai cu teologii, ci şi cu savanții. Din această cauză, 
reprezentanţii științei moderne au avut de luptat împo- 
triva unui larg front aristotelic — „autentic“, creştin, 
arab — reprezentant al vechii ştiinţe. Este semnificativ 
faptul că, în polemica sa cu Galilei asupra sistemului 
astronomic, aristotelicul Cesare CremoniniA4 (1552—1631) 
a refuzat să privească Luna prin telescopul savantului 
modern, afirmînd că el crede mai mult în Aristotel decit 
în orice instrumente, metode și idei ale contemporanilor 
săi. 
Dintre concepţiile antice reînviate, cea mai apropiată 
de ştiinţa modernă a fost atomismul. Concepţia atomistă 
este de esență mecanicistă ca şi noua ştiinţă şi a fost 
legată, încă la Democrit, de o filosofie a ştiinţei bazată 
pe matematici, Atomistul a fost atașat totdeauna, chiar 
și în evul mediu (Nicolas d'Autrecourt), de o filosofie 
materialistă a naturii. Datorită afinităţii sale cu ştiinţa 
și cu filosofia modernă, atomismul a supravieţuit Renaş- 
terii, fiind îmbrățișat de reprezentanţi de seamă ai filo- 


2 Fost profesor al lui Teofil Coridaleu, ale cărui comentarii 
asupra lui Aristotel au stat la baza învățămîntului filosofic din 
Academiis domnești din Bucureşti şi din Iaşi, în secolele XVII 
f} , 


108 


Scanned with CamScanner 


sofiei moderne. — Galilei, Bacon, Gassendi — prelun- 
gindu-şi astfel existența pînă în secolul XVII. Atomis- 
mul reînviat a influențat şi chimia, care l-a transformat 
dintr-o străveche ipoteză metafizică într-o concepţie şti- 
ințifică modernă. În Renaștere, atomismul a avut 
influență şi asupra concepției lui Bruno, 

O contribuţie specifică la disoluția ştiinţei medievale 
a adus și scepticismul: Montaigne, Charron etc. Critica 
lui este îndreptată în primul rînd împotriva scolasticii 
care se prezenta ca ştiinţă dogmatică şi absolută. Scep- 
ticismul modern nu e fără ieșire, ca cel antic, ci expri- 
mă un spirit relativist şi dinamic specific Renașterii. 
Scepticismul modern are totodată un caracter metodo- 
logic : condamnă principiul autorităţii și pretinde pro- 
barea adevărului prin rațiune și experienţă. 

Este adevărat că știința promovată de scepticism este 
relativă şi efemeră, nu are pretenţia de a afla adevărul 
absolut şi definitiv. Totuşi, scepticismul modern îndeam- 
nă la cercetarea continuă, astfel încît prin cumularea 
adevărurilor parţiale şi relative se ajunge la sporirea 
cunoștințelor, la progresul — niciodată limitat — al 
cunoașterii. Renunţind la adevărul absolut aristotelic- 
scolastic, scepticismul pierde cunoaşterea  esenţelor 
neschimbătoare şi eterne, dar cîştigă în schimb fenome- 
nul, dă cunoaşterii un caracter dinamic şi progresiv. 
Astfel, Montaigne pregăteşte „conştiinţa ştiinţifică mo- 
dernă, în care fenomenul.nu mai este degradat ca apa- 
rență, ci este valorificat ca o realitate constructivă. 
Efemerul, trecătorul, care dispăreau pe fondul static al 
„fiinţei“ absolute, acum pe fondul mişcător al devenirii 
este pus în valoare“, Aşadar, atît prin latura sa critică 
dizolvantă, cît și prin unele tendințe constructive, scep- 
ticismul Renaşterii se integrează în coordonatele filoso- 
fiei şi ale științei moderne. 

Toate concepţiile filosofice antice reinviate în Renaş- 
tere au avut în primul rînd un rol de distrugere a ști- 
inţei și a filosofiei scolastico-aristotelice. Totuşi, Renaş- 
terea a produs, mai ales în a doua jumătate a secolului 


% ALICE VOINESCU, Scepticismul francez, în Istoria filosofiei 
moderne (Societatea Română de Filosofie), vol. I, Bucureşti. 
1937, pp. 99—100. 

al XVI-lea, şi o operă constructivă, de creare a unor 
sisteme filosofice specifice. Direcţia în care s-a îndreptat 
construcția filosofică renascentistă a fost naturalismul. 
Elementele înnoitoare din aceste concepţii filosofice se 
găsesc în filosofia naturii şi în reflecţiile metodologice 
privitoare la cercetarea ei. Știința Renașterii nu oferă 
însă suficiente elemente pentru a construi, numai pe 
baza lor, a sinteză de dimensiuni filosofice. De aceea, 
creatorii de concepţii filosofice din Renaștere — Telesio, 
Bruno, Campanella — în ciuda admiraţiei lor faţă de 
metodele experimentale, construiesc sisteme tot pe baze 
speculative, în care filosofia se îmbină nu numai cu 
ştiinţa, ci şi cu poezia. Aceste construcţii filosofico-poe- 
tice (Bruno şi Campanella au fost şi poeți) nu se dato- 
resc numai însuficienţei datelor pozitive ale ştiinţei, ci 
şi însuși spiritului filosofic al Renaşterii. Creaţia filoso- 
fică a Renașterii este o creaţie liberă, de tip artistic, 
care refuză normele rigide și supunerea docilă față 'de 
obiect. Pentru filosofii Renaşterii, natura nu era numai 
obiect de cercetare, ci și obiect de contemplaţie artistică. 


Filosofia Renaşterii a avut o influenţă favorabilă asu- 
pra evoluţiei ştiinţei în direcţia modernă. Ea a contribuit 
la ruinarea vechiului cadru conceptual al ştiinţei, la 
dezmărginirea și destrămarea cosmosului aristotelic finit 
şi structurat. Unii filosofi au elaborat interesante con- 
cepții, e drept speculative, dar care au anticipat, într-un 
cadru intelectual mai larg, teorii revoluționare. 

Mişcarea ştiinţifică din această perioadă a fost legată 
și de Renaşterea științei antice, nearistotelice. Ba a fost 
influenţată mai cu seamă de direcţia cercetărilor spe- 
ciale ale epocii alexandrine — Euclid, Diofante și mai 
ales de Arhimede, a cărui operă abia în secolul XVI a 
fost tradusă și cunoscută2, Apoi, neopitagorismul a in- 


fluențat nu numai gindirea filosofică, ci şi pe cea şti- 
inţifică, 


% „Este sigur că reluarea și asimilarea operei arhimediene stă 
la baza revoluției științifice care s-a săvirşit în sec. XVII“ (ALE- 
XANDRE KOYRE : Etudes, d'histoire de la pensée scientifique, 
Paris, 1966, p. 41), 

Fără să producă o revoluţie, ştiinţa Renaşterii a obţi- 


\ nut importante succese, mai ales în matematici, astrono- 


mie şi fizică, Să urmărim efortul de depășire a cadrului 
conceptual aristotelic, punînd în lumină cuceririle sem- 
niticative pentru formarea științei moderne, 

Naşterea algebrei moderne (Tartaglia, Cardano, Bom- 
belli, Viète), crearea calculului trigonometric (Viete) şi 
inventarea logaritmilor (Napier) au constituit valoroase 
instrumente de calcul pe care matematicile din Renaștere 
le-au oferit cercetătorilor de maj tirziu. Dar disciplina 
care a contribuit cel mai mult la răsturnarea ştiinţei 
aristotelice şi la pregătirea revoluţiei ştiinţifice moderne 
a fost astronomia. În cîmpul ei de cercetări a apărut 
marea cucerire a ştiinţei Renașterii: sistemul helio- 
centric. 

Unele idei ale acestui sistem. le-am întîlnit înainte de 
Copernic, dar nu la astronomi, ci la filosofi sau la alți 
umaniști. Sînt cunoscute surprinzătoarele idei cosmolo- 
gice din filosofia lui Cusanus (1440) care-l anticipează cu 
un secol pe Copernic (1543). În aceeași direcţie se înscriu 
şi ideile astronomice ale lui Leonardo da Vinci 
(1452—1519), figura cea mai reprezentativă a culturii 
Renașterii. Sub influența lui Cusanus, marele savant şi 
artist a susţinut unele idei prin care depășește imaginea 
geocentrică tradițională. 

În timp ce umaniştii Cusanus şi Leonardo au anticipat 
idei  copernicane, astronomii contemporani cu ei — 
Peurbach (1423—1461) şi Regiomantanus (1436—1476) — 
au rămas în orizontul sistemului geometric al lui Pto- 
lemeu. Mai mult. Doi astronomi contemporani cu Coper- 
nio — Girolamo Fracastro (1478—1553) și Giovani Ba- 
tista Amici (1502—1538) — au reînviat străvechiul sis- 
tem homocentric al lui Callipos, de la care a plecat şi 
Aristotel în elaborarea sistemului său cosmologic. 


Și totuşi, în cercetările sale, Copernic a pornit de la 
lucrările acestor astronomi geocentrişti şi nu de la ideile 
cosmologice antigeocentriste ale umaniştilor, Ideile cos- 
mologice foarte avansate ale lui Cusanus nu puteau fi 
aplicate în astronomie, Această ştiinţă se întemeia pe un 
ansamblu de explicaţii privind structura şi dinamica sis- 
temului solar, Or, în cosmosul infinit al lui Cusanus 
dispare structura sistemică a corpurilor cerești, fiecare 

dintre ele mişcindu-se independent unul de altul. Con- 
cepția sa era o cosmologie generală şi nu o teorie astro- 
nomică. Cusanus a ignorat complet problemele speciale 
ale astronomiei. Din această cauză, concepţia sa n-a 
putut fi folosită de astronomie. „Pentru astronomia pro- 
priu-zisă, doctrina din Docta ignorantia, care nega exis- 
tenţa în lume a unor puncte fixe şi a unor mișcări per- 
fect uniforme care nu admitea, de aceea, nici stabilita- 
tea polilor, nici caracterul strict circular şi nici chiar 
periodicitatea riguroasă a mişcărilor cereşti, nu era de 
nici un ajutor. Dimpotrivă, chiar la nivelul posibilități- 
lor teoretice din secolele XV şi XVI, aceste inovaţii revo- 
luționare ar fi făcut astronomia cu totul imposibilă. De 
aceea nu este de mirare că, în afară de Kepler, marii 
astronomi ai acestei perioade nu au ţinut seama de ideile 
lui Nicolaus Cusanus“27. Cauza pentru care concepția lui 
Cusanus nu l-a putut influența pe Copernic şi în gene- 
ral pe astronomi rezidă în faptul că era cosmologică și 
nu astronomică. 

Asimilînd sistemul astronomic al lui Ptolemeu, filoso- 
fia scolastică — atit cea arabă, cît şi cea catolică — i-a 
dat o semnificaţie fizică, contopind astfel astronomia cu 
cosmologia. Cum cosmologia făcea parte din filosofia 
aristotelică a naturii, asimilată şi dogmatizată de bise- 
rică, cercetările astronomice au fost mult stînjenite. 

Creșterea interesului pentru cercetarea naturii în Re- 
naştere a dus, pe de o parte, la sporirea observaţiilor 
directe asupra planetelor, iar pe de altă parte la reîn- 
vierea astronomiei antice ca disciplină matematică, inde- 
pendentă de cosmologie şi de filosofia naturii. Căci 
astronomii antici nu acordau sistemelor lor o valoare 
fizică, ci doar una funcţional-matematică : explicarea şi 
calcularea mișcării corpurilor cereşti. Primul mare 
astronom antic a cărui operă a fost cunoscută în Renaş- 
tere a fost Claudiu Ptolemeu (90—168 e.n). Studierea 
operei sale astronomice, care abia în secolul al XV-lea 
a fost tradusă în limba latină, a însemnat apelul la o 
știință autonomă, liberă de servituţile ideologice feudale, 
pentru a găsi soluţia problemelor specifice ale astrono- 


1 A, KOVRE şi R, TATON, Revoluția copernicană, în Istoria 


generală a științei, vol, 11, Știința m i 
mei Știința modernă, Editura ştiinţifică, 

miei. La cunoaşterea operei astronomice a lui Ptole- 
meu şi-au adus contribuţia astronomii Peuerbach şi Re- 
giomontanus, care au tradus-o în limba latină. Cercetă- 
vile acestor astronomi geocentrişti au adus o contribuţie 
mai mare la pregătirea revoluţiei copernicane decit con- 
cepțiile cosmologice speculative antigeocentriste ale filo- 
sofilor. Desigur, influența acestora a fost incontestabilă, 
Filosofii au zdruncinat cadrul general al ştiinţei tradi- 
tionale, care nu mai apare ca absolută şi definitivă. Ei 
au creat astfel posibilitatea adoptării sau elaborării altor 
concepții ştiinţifice mai corespunzătoare nevoilor de 
explicare a fenomenelor naturii. Unii filosofi au antici- 
pat chiar concepţii care mai tirziu au fost confirmate 
de ştiinţă. Totuşi, influența concepțiilor filosofice asu- 
pra celor științifice a fost indirectă şi nu directă, favo- 
rizantă şi nu determinantă. Astronomii şi alţi savanţi au 
căutat în primul rînd soluţii problemelor ridicate de 
ştiinţele speciale. Aceste soluţii au fost găsite de obicei 
de astronomii înşişi. Uneori le puteau găsi în arsenalul 
ideilor filosofice. Dar şi în acest caz, savanții au operat 
o selecţie, alegind acele idei sau sugestii filosofice care 
răspundeau mai bine nevoilor ştiinţei respective. 


% În afară de operele sale de astronomie, fizică şi geografie 
Ptolemeu ne-a lăsat şi interesanta scriere de filosofie intitulată 
Tepi xpizeptov xar fiyeuowxod publicată abia în 1663. Pro- 
bleme de teoria ştiinţei sînt dezbătute însă şi în lucrarea sa 
fundamentală  Madnuaztixi  ovwatiu (Sintaxa matematică). 
Plecînd de la clasificarea aristotelică a ştiinţelor în teoretice 
(matematica, fizica şi metafizica sau teologia) şi practice, Ptole- 
meu se desparte de Stagirit considerind că nu metafizica (teolo- 
gia), ci matematica este ştiinţa supremă. Examina formele iner- 
te şi imuabile ale existenței — figură, mărime, spatiu, timp — 
matematica ajunge la o cunoaştere perfectă, Ea poate aduce ser- 
vicii și celorlalte ştiinţe teoretice şi practice ridicindu-le gradul 
de cunoaştere ştiinţifică. Acest fapt este foarte semnificativ pen- 
tru înţelegerea raporturilor lui Ptolemeu cu Aristotel şi a sem- 
nificaţiei pe care o dă sistemului său astronomic. Supremaţia 
matematicii vădeşte influența platonico-pitagoreică sì este in- 
compatibilă cu subordonarea astronomiei față de fizică, aşa cum 
e la Aristotel şi în filosofia scolastică, Nu matematica e subor- 
donată fizicii, ci, dimpotrivă, fizica trebuie să țină seama, în 
teoriile ei, de rezultatele obţinute de matematici. (Vezi IZY- 
DORA DAMBSKA, La théorie de la science dans les oeuvres de 
Claude Ptolémé, în „Organon“, nr. 8/1971). 

Apelul astronomilor Renaşterii la teoriile antichității 
— inclusiv la sistemul lui Ptolemeu — avea semnificația 
unui efort de emancipare față de filosofia scolastică şi 
de  regăsire a conștiinței de sine a astronomiei. 
Într-adevăr, pentru astronomia Renașterii, primul pas 
necesar nu era depăşirea geocentrismului — eventual cu 
ajutorul ipotezelor cosmologico-filosofice — ci emanci- 
parea de cosmologia aristotelico-scolastică și așezarea ei 
pe coordonate proprii. Or, acest prim pas de emancipare 
a fost făcut prin contactul direct cu astronomia matema- 
tică a lui Ptolemeu. Fără emanciparea de filosofia na- 
turii şi fără orientarea spre matematică, astronomia 
Renaşterii n-ar fi putut ajunge la heliocentrism. Mai 
întîi, pentru că atunci geocentrismul avea de partea lui 
fizica vremii şi era inferior heliocentrismului numai ca 
model mecanic matematic. Apoi, biserica n-ar fi permis 
publicarea şi propagarea unei teorii heliocentrice cu sem- 
nificaţie fizică. Odată pornită pe făgașul ei natural, 
astronomia Renașterii a putut face și pasul următor : 
depăşirea geocentrismului. Confruntind teoria ` astrono- 
mică a lui Ptolemeu cu observaţiile ce se acumulaseră, 
oamenii de ştiinţă au constatat multe contradicții. Pto- 
lemeu făcuse atitea completări şi corectări în sistemul 
său astronomic, pentru a-l pune de acord cu faptele de 
observaţie, încît acesta devenise foarte complicat şi ino- 
perant pentru explicarea mişcărilor şi fenomenelor astro- 
nomice. Asistăm astfel la o criză a sistemului ptolemaic. 
Primii astronomi ai Renaşterii care au constatat contra- 
dicţia dintre observaţiile astronomice recente, mai nume- 
roase şi ceva mai precise decît cele ale grecilor antici, 
şi sistemul lui Ptolemeu, au fost tocmai Peurbach şi 
Regiomontanus. Ei n-au avut însă curajul să respingă 
sistemul ptolemaic. Alţi astronomi — Fracastro şi Amici 
— nefiind satisfăouţi de sistemul complicat al lui Pto- 
lemeu, dar nefiind în stare să depăşească geocentrismul, 
au făcut apel la vechile sisteme geocentrice prearistote- 
lice mult mai simple, dar care nu puteau satisface astro- 
nomia Renaşterii, 

În aceste cond 
filosofiei scolas 
(1473—1543), Și 
observaţiile astri 


iţii ale crizei sistemului geocentric şi ale 
tico-aristotelice apare Nicolae Copernic 
el s-a izbit de aceeaşi discordanță dintre 
onomice şi sistemul geocentric al lui 

Ptolemeu. Examinînd şi alte sisteme din antichitate, în 
speranța că va găsi unul mai satisfăcător, Copernic a 
putut afla că unii astronomi antici — Hicetas, Heraclid 
din Pont şi Apollonius din Perga — susțineau că Pă- 
mîntul se mişcă. Primii doi considerau că planetele 
Mercur şi Venus se rotesc în jurul Soarelui, care la rîn- 
dul său se învirteşte împreună cu Luna, Marte, Jupiter 
și Saturn în jurul Pămîntului. Apollonius a mers mai 
departe, susținînd că toate cele cinci planete cunoscute 
atunci se rotesc în jurul Soarelui, iar acesta în jurul 
Pămintului. Din Arenerele lui Arhimede — traduse re- 
cent în limba latină — Copernic a putut lua cunoştinţă 
şi de sistemul heliocentric al lui Aristarh din Samos. 
Ideea heliocentrismului o avea Copernic de prin 1506. În 
1512 el redactează chiar o expunere sistematică a prin- 
cipiilor noii astronomii, pe care nu a publicat-o nici- 
odată. Problema principală nu era însă ideea heliocen- 
trismului, ci concordanța sistemului astronomic cu fap- 
tele de observaţie şi cu calculele existente. Timp de 
douăzeci de ani (1509—1529) Copernic a confruntat teo- 
ria cu faptele, comparînd rezultatele observațiilor cu 
diferitele ipoteze astronomice. 

Constatînd contradicția dintre datele observaţiilor și 
sistemul geocentric, Copernic avea două posibilităţi : ori 
să nege exactitatea observaţiilor, ori să conteste valoarea 
modelului teoretic folosit (sistemul geocentric). „Dacă 
Copernic. înseamnă. o cotitură în istoria gîndirii ştiinţi- 
fice, aceasta se datorește faptului că acceptind ca bune 
datele observaţiei (care mai tirziu i s-au reproşat) îşi 
fixă atenţia asupra oportunității modificării schemei me- 
canice a universului“%, În introducere la celebra sa lu- 
crare De revolutionibus orbium coelestium, publicată 
abia în 1543, Copernic reproşează tuturor sistemelor 
astronomice incapacitatea de a reprezenta cu exactitate 
mişcările planetelor şi de a rămîne fidele principiului 


% Descoperită mult mai tirziu, această lucrare intitulată De 
hupothesibus motum coelestum a se constituis commentariolus a 
fost publicată abia în 1878, 

% CLAUDIO CONSTANTINI, La Scienza mei secoli XVII— 
XVIII, Introduzione, în Grande Antologia Filosofica, vol. XII, 
Milano, 1968, p. 4, 

mișcării circulare uniforme, Influențat de sistemele pita- 
goreice şi ținind seama de observaţiile astronomice, Co- 
pernic a elaborat sistemul său heliocentric, În centrul 
universului finit, mărginit de sfera stelelor fixe, se află 
Soarele, în jurul căruia se învirtesc — printr-o mişcare 
circulară şi uniformă — toate planetele, inclusiv Pămin- 
tul. Planetele nu se mișcă liber, ci sînt fixate pe nişte 
cruguri materiale ca şi sferele transparente ale astrono- 
milor antici. Susţinind rotația diurnă și cea orbitală a 
Pămîntului, Copernic a criticat „argumentele“ tradiţio- 
nale întemeiate pe fizica lui Aristotel. Sistemul său are 
meritul de a fi uniformizat şi sistematizat mișcările 
tuturor planetelor cunoscute, pe baza sistemului helio- 
centric, sistem confirmat de cercetările ulterioare ale lui 
Kepler, Galilei și Newton. Sistemul heliocentric coper- 
nican a creat cadrul general în care s-au dezvoltat mai 
tirziu astronomia, mecanica și chiar fizica şi a marcat 
„începutul unei reînnoiri radicale în dezvoltarea astrono- 
miei şi a ştiinţei exacte în genere, începutul așa-zisei 
ştiinţe noi“3l. Înlăturînd cosmosul. aristotelic ierarhizat 
cu locuri naturale și cu direcţii privilegiate, Copernic a 
imaginat un cosmos cu spaţiu omogen, condiţia funda- 
mentală pentru aplicarea matematicii. Prin integrarea 
Pămîntului în rîndul celorlalte planete, Copernic a uni- 
ficat cosmosul (divizat de Aristotel în două lumi cu 
structuri şi legi diferite) în care acționează aceleași legi 
generale. Odată cu unificarea cosmosului, el a creat con- 
diția pentru unificarea științei însăși — a mecanicii 
terestre şi a celei cereşti. 

Poate cel mai modern element al concepţiei coperni- 
cane a fost însă depășirea simțului comun — principalul 
punct de sprijin al cosmologiei aristotelice — şi înte- 
meierea pe calcule matematice. 

Sistemul copernican cuprinde însă şi elemente tradi- 
tionale, infirmate de cercetările ulterioare ale astrono- 
miei32, Cosmosul copernican este finit şi limitat de sfera 


"A, PASQUINELLI, Copernico, Keplero, Galilei, Introduzione 
în Grande 


non“ nr, 2/1965 și ALEXANDER BIRKENMAVYER, Les éléments 
traditionnels et nouveaux dans 


nic, în „Organon“ , 2/1965, 

stelelor fixe, ca şi cel aristotelic-ptolemeic, numai că 
este ceva mai mare şi altfel structurat, Mişcarea circu- 
lară a planetelor, care va fi infirmată de cercetările lui 
Kepler, este de asemenea un element tradiţional, care 
nu are nimic de-a face cu ştiinţa, ci constituie o convin- 
gere întemeiată pe credinţa în caracterul divin al corpu- 
rilor cerești, singurele compatibile cu mișcarea circulară 
considerată perfectă. Alexander Birkenmayer consideră 
că acest element tradițional a jucat un rol pozitiv în 
opţiunea heliocentrică a lui Copernic%,. Cercetătorul 
polonez merge şi mai departe, susținînd că marele astro- 
nom ar fi rămas adeptul fizicii lui Aristotel, că „nu 
există nici o. contradicţie între Aristotel şi Copernic“%. 
Copernic ar fi modificat doar unele aspecte care să-i per- 
mită să susțină ideile astronomice cu privire la mișcarea 
diurnă și cea orbitală a Pămîntului. Străduindu-se să 
pună în lumină elementele științifice noi, Birkenmayer 
minimalizează semnificaţia filosofică și chiar fizică a 
revoluţiei copernicane. 

Într-adevăr, introducînd Pămintul în rîndul celorlalte 
planete, Copernic a răsturnat, în principiu, dogma aristo- 
telică a opoziţiei esenţiale dintre lumea sublunară şi 
lumea cerească. Pămintul nu mai este.opus — prin con- 
stituția materiei alcătuitoare şi prin legile mișcării — 
celorlalte planete. Mai mult, Copernic a criticat în mod 
deschis „argumentele“ tradiționale întemeiate pe fizica 
lui Aristotel. Desigur, fizica nouă nu se crease încă, iar 
Copernic, criticind unele idei aristotelice, va fi rămas 
adeptul altora. Dintre elementele tradiţionale din con- 
cepţia sa un loc mai important îl ocupă ideile pitago- 
reice, Sub influența pitagoreicilor care aveau un adevă- 
rat cult pentru Soare, a ajuns Copernic la concepția 
heliocentrică. Iată „demonstraţia“ pitagoreică pe care 
părintele astronomiei moderne își întemeiază ideea că 
nu Pămintul, ci Soarele se află în centrul Universului. 
„Cine oare, în splendidul templul care e Lumea, ar fi 


n „Și cu toate că această axiomă nu era întemeiată decît pe 
premise pur metafizice, atribuind corpurilor cereşti o natură 
mult mai perfectă decît natura lucrurilor terestre, eu consider 
că ea a jucat un rol pozitiv în perioada naşterii sistemului helio- 
centric“, (ALEXANDER BIRKENMAYER, loc. cit, p. 43). 

% Ibidem, p. 45, 

pus această lampă într-un loc mai bun, de unde să poată 
lumina totul deodată ? Într-adevâr, nu pe nedrept unii 
l-au numit pupila Lumii, alții Sufletul sau Îndrumătorul 
ei, Trismegitos îl numeşte Dumnezeul vizibil, iar Elec- 
tra lui Sofocles, Atotvăzătorul. Căci, aşezat ca într-un 
tron regal, Soarele guvernează familia aştrilor care-l 
inconjură“3, 

Paradoxal lucru. Măreața idee a heliocentrismului, care 
a revoluţionat astronomia și a creat cadrul general pen- 
tru nașterea mecanicii şi chiar a fizicii moderne, a folo- 
sit şi argumente care n-au nimic comun cu ştiinţa. Deşi 
a înfruntat cu îndrăzneală simțul comun, element de 
bază al științei antice, Copernic nu s-a emancipat com- 
plet de elementele cu încârcătură axiologică din această 
ştiinţă. Esenţa argumentării e aceeaşi la pitagoreici ca 
la Aristotel: locul de onoare se cuvine astrului cel mai 
nobil. Ea nu se integrează însă în concepția aristotelică. 
Într-adevăr, la Aristotel poziţia superior-inferior nu este 
centru-periferie, ca la pitagoreici, ci sus (cer), jos (Pă- 
mint). Poziţia centrală a Pămîntului e în sistemul geo- 
centric neutră din punct de vedere axiologic. 

La Aristotel, Pămintul este într-adevăr considerat 
inferior şi de aceea se află „jos“, dar nu numai față de 
Soare, ci faţă de toate celelalte corpuri cereşti. În siste- 
mul heliocentric al lui Copernic, Pămintul este ridicat 
la rang de corp ceresc, avind aceeaşi demnitate ca și 
celelalte planete. Este adevărat că Soarele e considerat 
mai nobil și de aceea trebuie să ocupe locul central. Dar 
între Soare şi celelalte planete nu este o opoziţie de 
naura; ca între lumea cerească şi cea sublunară, aristo- 
telică, 

Sistemul heliocentric a fost destul de repede cunoscut 
in Europa occidentală. Adoptarea lui a fost insă mult 
mai lentă și mai dificilă. În secolul al XVI-lea, Copernic 
a avut adepți în Germania (Rheticus, Rotmann, Mastlin, 
profesorul lui Kepler), în Anglia (Record, Field, Digges), 
în Italia (Benedetti, profesorul lui Galilei, Giordano Bru- 
no), Majoritatea adepților săi din secolul al XVI-lea nu 
acceptau Însă heliocentrismul ca exprimind realitatea fi- 


% NICOLAS COPERNIC, Des Revolutions des Orbes Cilestes, 
traduction par A. Koyré, Paris Felix Alcan, 1934, pp. 115—116. 

zică a universului, ci numai ca o ipoteză de lucru, ca o 
tehnică matematică nouă, superioară celei  ptolemeice. 


În calea răspîndirii copernicanismului stăteau două 
categorii de obstacole : unele ideologice, altele științifice. 
Copernicanismul a însemnat o grea lovitură dată con- 
cepţiei religioase şi cosmologiei aristotelice. De aceea, doc- 
trina heliocentrică a întimpinat o puternică rezistenţă 
din partea slujitorilor bisericii. Dar biserica catolică n-a 
sesizat de la început semnificația antireligioasă a siste- 
mului heliocentric. Un teolog spaniol — Diego de Zuniga 
afirma în 1584 că „Biblia nu este în contradicţie cu con- 
cepțiile pitagoreicilor reînviate în zilele noastre de Co- 
pernic“. Unii teologi catolici din jurul papei l-au îndem- 
nat pe Copernic să-și publice opera De revolutionibus..., 
pe care o apreciau ca avînd o mare valoare ştiinţifică... 
„Într-adevăr, biserica catolică nu pare să fi observat peri- 
colul copernicanismului înainte ca Giordano Bruno să fi 
tras consecințele latente“35. Protestanţii. însă au reacţio- 
nat fără întîrziere. Luther și Melanchton au condamnat 
heliocentrismul — încă înainte de publicarea lucrării De 
revolutionibus... — arătind că este în contradicţie cu 
Scriptura. Acest fapt l-a determinat pe Ossiander, edito- 
rul operei lui Copernic De revolutionibus..., să introducă 
o prefață — mult timp considerată ca fiind a autorului 
lucrării — în care dă o interpretare pur matematică teo- 
riei heliocentrice prezentind-o ca simplă ipoteză de 
lucru, fără semnificaţie fizică. Ea nu exprima sensul 
concepției copernicane, dar a făcut posibilă răspîndirea 
ei şi. valorificarea aspectului ei matematic. 

Totuși, apăsarea puternică pe aspectul matematic nu 
se datora numai nevoilor de a evita opoziţia bisericii. În 
realitate, sistemul heliocentric nu dispunea atunci de 
argumente fizice, pe care le va aduce, abia în secolul al 
XVII-lea, Galilei, De aici şi limitarea doar la aspectul 
matematic al multor adepţi ai copernicanismului din se- 
colul XVI. Un alt motiv al limitării la aspectul mate- 
matie era şi acela că lumea se cam săturase de atita 
metafizică. de care abuzase, scolastica, De aceea, chiar un 
reprezentant al gindirii noi — Petrus Ramus — respinge 


% A, KOYRE şi R, TATON, Revoluția copernicană, loc. cit. 
vol, II, p, 80, ; 

noua astronomie pe care o consideră prea încărcată cu 
ipoteze fizice şi metafizice, ca și cea veche, El ar fi 
dorit „o astronomie pur calculatorie, liberă de orice le- 
gătură cu cosmologia“??, 

Semnificativă pentru înţelegerea pur matematică a 
astronomiei din a doua jumătate a secolului al XVI-lea 
este şi concepția marelui astronom Tycho Braché 
(1548—1601). Acesta respinge heliocentrismul copernican 
susținînd o concepție asemănătoare cu a lui Heraclid din 
Pont şi a lui Apollonius din Perga : planetele se mișcă 
în jurul Soarelui, iar acesta în jurul Pămîntului. Deşi este 
în esenţă geocentric. sistemul lui Brache se opune celui 
heliocentric numai din punct de vedere fizic. „Din punct 
de vedere matematic — dar nu și din punct de vedere 
fizic — înseamnă absolut acelaşi lucru ca sistemul lui 
Copernic“3, Tycho Brach& aduce chiar unele argumente 
fizice împotriva sistemului heliocentric : dacă Pămintul 
s-ar mişca, atunci bătăile tunului din direcţiile Est şi 
Vest ar trebui să fie inegale. Faptul că lungimea lor este 


* Ibidem, p, 79, 
% Ibidem, p, 85 

avut Tycho Braché. El a stabilit de asemenea că traiec- 
toriile tuturor cometelor pe care le-a cercetat intersectau 
crugurile (Copernic) sau sferele (astronomia tradiţională) 
planetelor. Prin „sfărimarea“ acestora, astronomul danez 
a adus o importantă contribuţie la emanciparea astrono- 
miei de elementele tradiţionale. 

Spre deosebire de astronomie, fizica Renaşterii avea o 
situație mult mai modestă, răminind în cadrul general 
al ştiinţei aristotelice. Dealtfel, tocmai lipsa unei fizici 
noi explică în cea mai mare parte incetineala răspindirii 
astronomiei copernicane. Răspindirea acesteia insă — 
datorită valorii sale explicative şi confirmării ei de către 
observaţiile și calculele ulterioare — a însemnat zdrun- 
cinarea fizicii aristotelice cu care era în contradicţie şi 
crearea cadrului general pentru fizica nouă. 


Dacă -observațiile asupra fenomenelor la dimensiunile 
spaţiului astronomic contraziceau ştiinţa  aristotelică, 
experienţele fizice, care au permis atitea progrese teh- 
nice, se făceau la scară redusă şi erau în concordanţă cu 
experiența cotidiană şi cu simțul comun — temelia ştii- 
inței peripatetice. Pe de altă parte „fizica lui Aristotel, 
completată prin cea a Problemelor de mecanică, se pre- 
zenta ca o construcţie teoretică foarte bine echilibrată, 
în profund acord cu simțul comun şi cu experienţele 
vieţii cotidiene, şi putea oferi o bază solidă raționamen- 
telor şi activităţii practicianului“%. Neajunsul mecanicii 
aristotelice în explicarea mișcării a putut fi suplinit prin 
teoria impetusului dezvoltată în evul mediu şi în Renaş- 
tere, teorie a cărei asimilare nu afecta cadrul general al 
fizicii peripatetice. i 

Spre deosebire de matematică şi de astronomie, care 
s-au putut emancipa de ştiinţa medievală printr-o renaş- 
tere, adică recurgînd la diferite modele ale ştiinţei an- 
tice, fizica n-a beneficiat de un asemenea model. Doar 
Arhimede putea oferi o știință specială — statica. Era 
însă prea puţin pentru o bază de plecare în constituirea 
Științelor fizice moderne. 

Figura principală și cea mai originală a ştiinţei din 
Prima parte a Renaşterii a fost, fără îndoială, Leonardo 


% A, KOYRE şi R, TATON, Fizica (Renaşterii) în Istoria ge- 
nerală a științei, vol, TI, p. 9, 

da Vinci (1452—1519). Adversar al ştiinţei livreşti și 
speculative — cum era cea scolastică — Leonardo a fost 
un geniu al tehnicii sau mai degrabă al tehnologiei, căci 
tehnica sa nu este empirică, Perspectiva metodologică 
pe care se întemeiază creaţia sa este o îmbinare a expe- 
vienţei cu matematica sau, mai precis, organizarea rațio- 
nală a experienţei şi folosirea matematicii, Mecanica — 
ştiinţa cure a stat la baza experienţelor şi a invențiilor 
sale tehnice — este paradisul matematicii, spunea ilus- 
trul reprezentant al Renașterii. Acestea erau însă, în 
acea vreme, mai mult deziderate, Cu tot elogiul adus: 
teoriei, Leonardo nu ne-a lăsat nici o lucrare de teorie, 
iar invențiile sale se bazau mai mult pe intuiţii geniale, 
exprimate adesea în desene şi în analiza unor cazuri con- 
crete. Și apoi, invențiile sale tehnice nici nu presupu- 


neau o mecanică nouă. „Mecanica lui Leonardo se înte- 


meiază pe principii aristotelice... cu unele interpretări 
sau completări — în special teoria impetusului — aduse 
de teoreticienii din evul mediu“40. Chiar şi dinamica — 
partea cea mai importantă şi mai originală a operei sale 
ştiinţifice — este aşa cum a stabilit P, Duhem, aceea a 
impetusului, Desigur, Leonardo are şi unele descoperiri 
— bunăoară principiul egalităţii dintre 'acţiune şi reac- 
țiune — care devansează cu un secol epoca sa. Studiul 
fenomenelor de ciocnire „dezvăluie o concepţie total 
nouă despre mişcare, concepție pe care însă Leonardo nu 
o formulează“â!. Opera marelui savant renascentist n-a 
fost cunoscută în epocă, astfel că ea n-a putut influenţa 
dezvoltarea ştiinţei. 

n secolul al XVI-lea, se înregistrează unele progrese, 

remarcabile“ mai ales în mecanică, datorită lui Tartaglia, 
Benedetti și Stevin — fără să revoluționeze însă această 
ştiinţă, 
Areco Tartaglia (1500—1557 
nye noi— balistica, Dar dinamica pe care se bazeaz 
cartea sa, Nova Scientia — deşi e el se într-o pian 
more geometrico — este în esenţă tradițională, 


O contribuție mai importantă la dezvoltarea fizicii din 


Renaștere a adus Giambatista Benedetti (1530—1590), 


) a pus bazele unei şti- 


% Ibidem, p, 98, 
41 Ibidem, p, 100, 

fost profesor ul lul Galilei şi mare adversar al fizicii 
aristotelice, EL a respins noțiunile de greu și ușor, pe 
care vechea fizică le considera absolute, susținînd relati- 
vitatea lor. Benedetti reproşează lui Aristotel că a negat 
existența reală a vidului şi a infinitului, că n-a văzut 
rolul matematicii în ştiinţa fizică și n-a înțeles în fond 
mişcarea, El a perfecţionat doctrina impetusului, dar n-a 
reuşit să o depăşească, Criticind fizica empiristă şi cali- 
itivă a lui Aristotel, Benedetti a căutat să construiască 
o fizică nouă, pornind de la statica lui Arhimede şi folo- 
sind metodele matematice, E] a reușit să facă un pas 
important spre. fizica modernă, dar a rămas tributar 
fizicii vechi prin teoria impetusului și prin înțelegerea 
mișcării ca schimbare (Aristotel) și nu ca o stare, cum 
o priveşte ştiinţa modernă. 

Succese remarcabile au repurtat științele fizice prin 
cercetările lui Simon Stevin (1548—1620), supranumit și 
„Arhimede al Renașterii“. Într-adevăr, el s-a inspirat 
din opera şi metodele marelui savant grec, aducînd im- 
portante contribuţii la dezvoltarea staticii şi mai ales 
hidrostaticii. Specialiștii remarcă faptul că de la Arhi- 
mede pînă la Stevin această ştiinţă nu mai realizase nici 
un progres. 

Aşadar, fizica Renașterii — mai ales mecanica — a 
obținut succese remarcabile în special în problemele le- 
gate de tehnică. Ea a repurtat succese și pe plan teore- 
tic, dar acestea se referă mai mult la teoria unor feno- 
mene din domenii speciale, fără să zdruncine bazele 
teoretice generale ale fizicii artistotelice şi medievale. 
Ele au pregătit însă terenul pentru cercetările celui care 


va revoluţiona această știință — Galileo Galilei. 
ȘI celelalte ştiinţe ale naturii — chimia, geologia, 
medicina, zoologia, boţanica — au făcut progrese în 


această perioadă, fără să vizeze însă răsturnarea ve- 
chiului cadru conceptual. Mai importante, poate chiar 
revoluţionare, au fost succesele anatomiei, menite să 
creeze condiții favorabile şi pentru dezvoltarea ştiinţelor 
medicale, Concepţia dominantă în anatomia evului me- 
diu şi în prima parte a Renașterii a fost cea galenică, 
impregnată cu o anumită doză de aristotelism. Progresele 
cercetărilor de anatomie au fost hotăritor stimulate de 
procesul de desacralizare a corpului omenesc, fapt ce a 

permis, tvaptat şi pe o scară tot mai largă, efectuarea 
de disccții, Cel care a dat lovitura decisivă concepţiei 
tradiționale a lul Galen a fost Andreas Vesalius. În anul 
în care Copernic şi-a publicat lucrarea De revolutionibus 
orbium coelestium, cure a revoluționat astronomia, a 
apărut şi lucrarea lul Vesalius — De humani corporis fa- 
brica (Basel, 1543), „care a revoluționat cunoştinţele des- 
pre structura corpului omenesc“, Aşa cum revoluția 
copernicană, desăvirşită de Kepler, Galilei şi Newton, a 
deschis calea dezvoltării astronomiei, mecanicii, cosmo- 
logici şi chiar fizicii contribuind la imaginea științei 
clasice despre univers, tot astfel revoluţia anatomică a 
lui Vesalius a dus — datorită contribuţiilor ulterioare ale 
lui Harwey, Descartes, Lamettrie — la emanciparea 
completă a corpului. animal şi apoi omenesc de suprana- 
tural, la considerarea lui ca un mecanism ce funcţionează 


autonom şi poate fi cercetat cu metode obiective: ani- 


malul-maşină (Descartes), omul-maşină (Lamettrie) etc. 
Această lucrare a exercitat o puternică influenţă pozitivă 
şi asupra ştiinţelor medicale, căci medicina modernă se 
întemeiază pe anatomie, ale cărei baze le-a pus Ve- 
salius, 


4. ȘTIINȚA RENAȘTERII : 
UNITATE SAU DIVERSITATE ? 


Acestea sînt cuceririle mai semnificative din ştiinţa 
Renaşterii, cuceriri care au pregătit terenul pentru 
știința modernă ce se va construi în secolul XVII. Ele 
constituie factori divergenţi faţă de știința tradiţională, 
a cărei autoritate o zdruncină. Este adevărat că fizica 
aristotelică n-a fost încă răsturnată, dar ea nu mai con- 
stituia un criteriu fundamental de validare a adevăruri- 
lor, iar unii savanţi — Benedetti, Stevin şi alţii — au 
atacat-o frontal, negindu-i valonrea. Cuceririle Renaş- 
terii au zdruncinat ştiinţa medievală, contribuind din 
plin la destrămarea ei, O contribuţie nu mai puţin im- 


4 M, D, GRMEK, Anatomia i 
„BD, PE, „ în Istori ă iinței 
vol. II, Editura științifică, Bucureşti, 1971, p. 7 aa A ariei 


124 


Scanned with CamScanner 


d 


portantă la această operă'de disoluţie au adus și varia- 
tele concepţii filosofice ale epocii, care au ruinat bazele 
ontologice ale științei tradiționale, 

Zdruncinarea cadrului conceptual al ştiinţei medievale 
a dus. la eliberarea gîndirii științifice și filosofice, care 
avea, de acum înainte, toate căile deschise. Eliberată de 
dogmele scolastica-aristotelice, gindirea ştiinţifică s-a 
integrat în noua spiritualitate a Renașterii, caracteri- 
zată prin spirit inventiv, prin încredere în capacitatea 
creatoare a omului, prin afirmarea originalității marilor 
personalităţi, prin îndrăzneală şi spirit de aventură. 
Toate acestea au contribuit la pregătirea spiritelor pen- 
tru crearea în secolul XVII, a științei noi. Noul era 
căutat pe toate căile posibile, Renașterea — spune 
Al. Koyré — poate fi caracterizată prin propoziția „to- 
tul este posibil“, A 

Dar cînd „totul este posibil“ se nasc nu numai adevă- 
ruri, ci și erori. Într-adevăr, în condiţiile în care para- 
digma vechii ştiinţe era pe cale de destrămare, iar noua 
paradigmă nu se formase încă, lipseau coordonatele 
sigure, necesare orientării spiritelor creatoare şi organi- 
zării faptelor de observaţie ce se acumulaseră. Scăpată 
de multe ori de sub controlul rațiunii, imaginaţia a dat 
naştere unor concepții foarte diverse, chiar contradictorii, 
unele inferioare celei aristotelice, care cel puţin avea o 
coerență logică riguroasă și se întemeia pe o anumită 
ordine naturală. Lipsa unei ontologii sau a unei meto- 
dologii generale care să stabilească condiţiile de posibili- 
tate ale științei explică existenţa unei anumite dezorien- 
tări, confuzii și credulităţi care a favorizat înflorirea — 
alături de teorii ale științei noi — și a ştiinţelor oculte : 
magia, astrologia, alchimia. Prezenţa elementelor de 
magie sau de astrologie o constatăm şi în sistemele unor 
filosofi ai Renașterii — Marsilio Ficino, Bernardino, Te- 
lezio, Tomasso Campanella —, ba chiar și în operele 
unor reprezentanți ai ştiinţei noi, ca Johanes Kepler. 

Deşi exagerează atirmind că Renaşterea ar fi distrus 
fizica lui Aristotel, Al, Koyré are în esență dreptate 
cînd scrje că „după ce a distrus fizica, metafizica şi on- 


tologia aristotelică, Renaşterea s-a trezit fără fizică şi 


fără ontologie, adică fără posibilitatea de a decide dina- 
inte dacă ceva e posibil sau nu, 

Or, mi se pare că în gindirea noastră posibilul pri- 
mează totdeauna asupra realului, iar realul... se plasează 
în cadrul a ceea ce este posibil. În lumea ontologiei 
aristotelice există o infinitate de lucruri care nu sînt 
posibile, o infinitate de lucruri deci pe care le ştim 
dinainte că sînt false“43. 

Lipsa unui cadru conceptual unic, a unei paradigme 
generale a ştiinţei explică existența marii diversităţi de 
concepţii şi metode, coexistenţa științei vechi cu cea 
nouă, a elementelor raționale și ştiinţifice cu cele ira- 
tionale şi magice. Toate acestea dovedesc existența 
unei crize a unităţii ştiinţei din epoca Renaşterii, domi- 
narea diversităţii asupra unităţii. Dealtfel, în condiţiile 
inexistenței unui singur cadru conceptual lipsea funda- 
mentul solid pe çare să se construiască o ştiinţă unitară. 
Existau desigur unităţi parțiale — formate din rămăși- 
tele ştiinţei vechi sau din elementele științei noi ete. — 
dar lipsea unitatea fundamentală, generală a ştiinţei din 
acea epocă. 

Știința Renașterii avea un caracter internaţional, uni- 
versal, tinzînd să acopere întregul cîmp al vechii ştiinţe 
universale. „Ca şi întreaga mișcare culturală a Renaş- 
terii — scrie Francesco Albergamo — cercetarea ştiinți- 
fică a avut un caracter internaţional şi a găsit condi- 
ţiile propice difuzării sale în Italia, Spania, Franţa, An- 
glia, Flandra, Germania, Boemia, Polonia, adică acolo 
unde burghezia, ruinînd cu propriile ei structuri econo- 
mice lumea feudală, a creat noi forme de viaţă care favo- 
rizează... umanizarea şi laicizarea culturii în general şi 
progresul tehnic şi științific în special“*4, 

De asemenea, știința Renașterii a fost foarte puţin dife- 
renţiată, enciclopedică și universală. Toate acestea de- 
monstrează că lipsa unei ştiinţe unitare şi unice n-a 
însemnat îngustime de orizont, limitarea la zone şi. dis- 
cipline izolate. În mod indirect, internaţionalismul, uni- 
versalismul și nespecializarea în ştiinţă favorizează uni- 
tatea ei, Ele nu puteau soluţiona însă criza. unităţii 
ştiinţei din epoca Renașterii, caracterizată în esenţă prin 


43 ALEXANDRE KOYRE, Etudes d'histoire de la pensée scien- 
tifique, Presse Universitaire de France, Paris, 1966, p. 39. 

^ FRANCESCO ALBERGAMO, La Scienza nel Rinascimento, 
în Grande Antologia Filosofica, vol, XI, Milano, p. 517. 

lupta dintre ştiinţa veche în destrămare şi știința nouă 
în curs de formare. 

Internaţionalismul şi universalismul științei Renaşterii 
se referă la universalitatea frontului de luptă împotriva 
științei vechi şi nu la dominarea universală a ştiinţei 
noi. Universalismul Renaşterii era însă mai limitat decit 
cel al evului mediu. Căci sensul întregii mișcări sociale, 
economice, politice şi spirituale era lupta împotriva uni- 
versalismului bisericii catolicef5, pentru afirmarea. parti- 
cularităţilor naţionale şi locale nu numai în cultura 
laică, ci chiar și în religie, care era obligată să se inte- 
greze în formele de viaţă naţionale. Pe fundamentele 
generale ale noilor forme de viață, cultura, ca şi viaţa 
socială, se organiza în forme naţionale, aproape inexis- 
tente în evul mediu, dominat de biserica supranațională. 

În ce priveşte problema diferenţierii, aceasta afectează, 
într-adevăr, în mod direct unitatea ştiinţei. Totuşi, dife- 
renţierea ne apare mai slabă atunci cînd o raportăm la 
ştiinţa modernă, și mai ales la cea contemporană, care 
este extrem de. diferențiată. Privită însă în raport cu 
ştiinţa medievală, aristotelico-scolastică, constatăm în 


 Renaştere un anumit proces de diferenţiere, proces care 


mai tîrziu s-a accentuat. 


Primul pas în acest proces a fost desprinderea filoso- 
fiei, emanciparea ei de dominaţia teologiei, care asigura 
în evul mediu unitatea științei şi a întregii culturi. Sen- 
sul reînvierii concepţiilor filosofice din antichitate, pro- 
duse ale gîndirii libere, avea semnificaţia autonomizării 
filosofiei. Eliberată de dominaţia teologiei, filosofia Re- 
nașterii mai păstrează însă legături cu teologia. 

Al doilea pas a fost tendinţa de emancipare a ştiinţei 
de filosofie, mai întîi de cea aristotelică şi apoi de orice 
filosofie, Ştiinţa Renaşterii aspira la cercetarea directă 
a naturii, a lucrurilor şi a fenomenelor concrete, parti- 
culare, De aici și tendința nominalistă, adică prioritatea 
particularului și a individualului concret față de univer- 
sal reprezentat de ştiinţa aristotelică speculativă. De aici 
dezontologizarea științei, prioritatea fenomenului asupra 
esenței și a substanței imuabile, reducerea cercetării la 


% KATHOLIKOS, în limba greacă înseamnă universal, 

raporturile dintre fenomene. Toate acestea se integrează 
în procesul general de disoluție a vechii unități a ştiinţei 
şi de formare a unor noi elemente de știință legate de 
cercetarea directă a fenomenelor particulare. Ca o con- 
secință a acestei orientări spre particularul concret s-a 
născut o metodologie întemeiată pe observaţie şi pe ex- 
perienţă, care va favoriza tendinţa  diversificatoare. 
Această tendință a fost favorizată şi de reînvierea științei 
antice din epoca alexandrină, știință autonomă față de 
filosofie şi care reprezenta ea însăși un anumit grad de 
diferenţiere faţă de ştiinţa aristotelică, dominantă în 
evul mediu. Toate acestea erau însă numai. tendințe 
emancipatoare .şi diversificatoare — care deosebesc Re- 
naşterea de evul mediu — tendinţe care s-au realizat și 
generalizat odată cu formarea ştiinţei moderne şi cu 
progresele ei. 

Al treilea moment l-a constituit diferenţierea ştiinţei 
înseși. În locul unei ştiinţe generale a naturii, domi- 
nante în evul mediu, în Renaştere apare astronomia 
(mai înainte înglobată în cosmologie, adică, în ultimă 
instanţă, în fizica aristotelică), statica, hidrostatica etc., 
precum şi unele ştiinţe foarte speciale ca balistica, de 
pildă. Există prin urmare o anumită diversitate, numai 
că aceasta nu s-a produs prin specializare, ci fie prin 
emancipare de știința generală (astronomia matematică), 
fie prin reluarea şi dezvoltarea unor ştiinţe din antichi- 
tate (hidrostatica), fie prin constituirea unor ştiinţe spe- 
ciale noi din tehnici empirice (balistica). 

În ceea ce priveşte enciclopedismul și universalismul, 
specifice Renașterii, acestea nu se referă atit la ştiinţa 
însăşi, la caracterul şi la structura ei, cît mai ales la 
conştiinţă, la orizontul intelectual al oamenilor de cul- 
tură şi de ştiinţă. Universalismul şi enciclopedismul sînt 
trăsături mai .degrabă ale umanismului decit ale scien- 
tismului Renaşterii şi se manifestă în esenţă la nivelul 
filosofiei. Fiecare filosof tinde să dea o imagine unitară 
şi cuprinzătoare a lumii, dar aceste imagini unitare sint 
foarte diverse, Unitatea este mai degrabă a conştiințelor 
creatoare, şi de aceea este individuală, nu generală şi 
obiectivă ca în știință, Universalismul Renaşterii carac- 
terizează mai mult conștiința decît ştiinţa. 

Ştiinţa Renaşterii, în măsura în care era ştiinţă nouă, 
a fost creată de savanţi specialişti şi nu de filosofi uma- 
nişti. Este adevărat că au existat mulţi oameni de ştiinţă 
cu o formaţie enciclopedică şi chiar umanistă, Copernic, 
de pildă. era astronom, medic, jurist, teolog şi avea de- 
sigur o pregătire filosofică. Totuşi, atunci cînd a făcut 
cercetări astronomice, el nu s-a comportat nici ca teo- 
log şi nici ca filosof. Este adevărat că în susţinerea 
heliocentrismului, Copernic a adus și argumente din fi- 
losofia pitagoreică şi era convins — ca dealtfel şi unii 
teologi — că teoria sa astronomică nu conjrazice religia. 
Totuşi, argumentele filosofice sint puse în slujba unei 
teorii fundamentată pe o ştiinţă specială, iar eventuala 
compatibilitate a teoriei sale cu religia nu anulează auto- 
nomia astronomiei ca ştiinţă specială. Dincolo de dife- 
renţierea din ştiinţa reală, obiectivă, exista o diferen- 
țiere şi o autonomie a ştiinţei în conștiința savanților. 
Autonomizarea valorilor a început în conştiinţa marilor 
personalităţi creatoare şi apoi s-a obiectivat în discipline 
intelectuale particulare. 

Deşi nu exista o unitate fundamentală a întregii şti- 
inţe noi, ca în epoca modernă, în ştiinţa Renaşterii s-au 
format germenii de unitate a ştiinţei. Elementele unifi- 
catoare nu sînt de natură ontologică, ci de natură meto- 
dologică şi cosmologică. Preocupările de metodă sînt 
aproape generale, toate grupindu-se în jurul a două me- 
tode : matematică şi experimentală. Întilnirea lor a stat 
de fapt la baza ştiinţei noi, creată de Galilei, Descartes, 
Newton. i 

Emancipindu-se într-o anumită măsură de metafizică, 
Ştiinţa Renaşterii este lipsită de o unitate ontologică, 
pe care o avea ştiinţa aristotelică şi cea medievală. În 
schimb, capătă o unitate cosmologică mai mare ca a 
acestora. Într-adevăr, cosmosul copernican nu mai este 
scindat în două — lumea supralunară şi cea sublunară, 
diferite prin constituţia materiei și prin legile dominante 
— ci este un cosmos unitar cu un spaţiu omogen (nu 
structurat ca cel aristotelic) și dominat de aceleaşi legi 
generale, i 

Unificarea cosmosului a dus şi la unificarea ştiinţei 
mecanice, care la Aristotel era scindată în două : una 
terestră şi alta cerească, Știința nouă, deşi va fi creată 

efectiv abia în secolul al XVII-lea, își va construi uni- 
tatea pe temelia cosmosului copernican din epoca Renaş- 
terii, Însăşi fizica nouă, ale cărei baze le va pune Galilei 
şi Newton, a fost pregătită de astronomia copernicană. 

La pregătirea unităţii ştiinţei moderne din secolele 
XVII şi XVIII o importantă contribuţie va aduce și re- 
voluţia anatomică a lui Vesalius, care a desacralizat 
corpul omenesc, privindu-l ca natură, fără prejudecăţi 
religioase sau antropocentrice, După cum am mai spus, 
această revoluție a avut o puternică influență asupra 
formării ştiinţelor medicale moderne. 

Revoluţia anatomică are, prin urmare, un caracter 
naturalist şi prin aceasta se înrudește mai mult cu revo- 
luţia astronomică, decit cu antropologia filosofică a Re- 
naşterii. Amiîndouă vor constitui germenii de unificare 
în procesul formării ştiinţei moderne. 

Revoluția copernicană 
și umanismul 


Vorbind de revoluția copernicană, nu avem în vedere 
concepția lui Copernic, privită în sine, cu meritele şi cu 
limitele ei, ci doar esența revoluţionară a teoriei sale 
astronomice, aşa cum a fost dezvoltată de Kepler, Gali- 
lei şi Newton. 

După cum au arătat mulţi cercetători, revoluția pro- 
dusă de teoria heliocentrică a avut o importantă semni- 
ficaţie filosofică. 

Dar semnificaţia cosmologică și ontologică a teoriei 
copernicane a fost relevată de mulţi oameni de ştiinţă 
şi filosofi și este în general recunoscută. Asupra acestei 
semnificaţii nu există interpretări diferite. Nu acelaşi 
lucru se poate spune despre semnificația antropologică 
a acestei teorii. Fiind mai puţin cercetată sub acest 
aspect, ea a fost de multe ori greşit înţeleasă. Unii cer- 
cetători ai umanismului renascentist, neobservînd diso- 
cierea cosmologiei de teologie şi de antropologie, operată 
de Copernic, anexează pur și simplu la umanism această 
teorie naturalist-știinţitică, dizolvind astfel naturalismul 
în umanism, Alţi gînditori, de orientări filosofice dife- 
rite sau chiar opuse, susțin, dimpotrivă, că teoria helio- 
centrică are o semnificație antiumanistă deoarece, prin 
răsturnarea  geocentrismului, Copernic ar fi lovit în 


temeliile antropocentrismului, În timp ce cercetătorii det 


orientare filosofică umanistă consideră acest fapt ca 
negativ, cercetătorii scientişti îl apreciază ca pozitiv, 
deoarece a emancipat gindirea filosofică şi ştiinţifică de 

religie și de exigenţele umanist subiective în cercetarea 
naturii, a Ba 

Fără îndoială că în fiecare din aceste interpretări 
există o parte de adevăr, dar și grave confuzii. Pentru a 
înţelege mai bine semnificaţia antropologică a revoluţiei 
copernicane, trebuie mai întîi clarificate raporturile din- 
tre om — cosmos — Dumnezeu, respectiv dintre antro- 
pologie, cosmologie şi teologie, în epocile de dominare a 
geocentrismului, şi apoi de cercetat ce schimbări a adus 
heliocentrismul în aceste raporturi. 

Remarcăm mai întîi că geocentrismul, de care se leagă 
de multe ori antropocentrismul, nu acorda Pămîntului 
o poziţie privilegiată în cosmos, o prioritate ontologică 
față de celelalte corpuri cerești. În antichitate, opoziția 
de valoare — criteriu axiologic aplicat la înțelegerea 
cosmosului — nu era : centru — periferie, ci sus — jos, 
adică — cer — Pămînt. Cum lumea cerească era conside- 
rată superioară lumii terestre în care se desfăşoară viaţa 
omului, teoriile cosmologice confereau o prioritate onto- 
logică cerului — adică corpurilor cerești — asupra Pă- 
mintului. 

Ideea priorităţii ontologice a cerului asupra Pămîntu- 
lui — exprimată în teoria existenței unei lumi supra- 
lunare superioare şi a alteia sublunare inferioare — se 
află nu numai la Aristotel și în sistemele geocentrice în 
genere, ci și la pitagoreici. Cu toate că Pămîntul era con- 
siderat — în sistemele geocentrice — ca centru al Uni- 
versului, soarta lui depindea de cer. 

Dependenţa lumii sublunare de cea supralunară, ce- 
rească, exprima de fapt dependenţa omului de cosmos 
şi de zei. De aceea, pe primul plan se aflau raporturile 
omului cu cosmosul. Așa se explică marea trecere de 
care se bucura în antichitate astrologia. 

Cultura medievală a asimilat schemele de inteligibili- 
tate ale lumii antice, dar le-a integrat în sistemul său 
propriu de valori întemeiat pe supranatural. A fost asi- 
milată și cosmologia geocentrică, dar influenţa ei asupra 
destinelor omului a fost diminuată. Cosmosul, deşi sub 
influenţa religiei capătă o structură finalistă, orientată 
geocentric și antropocentric, nu mai are pentru om 
valoarea din antichitate, ci devine un simplu cadru în 
care se desfășoară drama omului, al cărui destin se află 

în miinile presupusului său creator, Raporturile omului 
cu Dumnezeu trec înaintea raporturilor sale cu cosmo- 
sul, De acecu, umanismul medieval era mai mult teocen- 
tric decit geocentric, 

Aşadar, nicl în antichitate şi nici în evul mediu, geo- 
centrismul n-a constituit suportul antropocentrismului. 
Dealtfel, nici nu era propriu-zis un antropocentrism, ci 
un umanism limitat, în antichitate de legile divine ale 
cosmosului, iar în evul mediu de atotputernicia lui Dum- 
nezeul, 

Numai în Renaștere se poate vorbi de un adevărat 
antropocentrism, căci în raporturile om-cosmos-Dumne- 
zeu, omul trece, pentru prima dată, pe primul plan. Dar 
antropocentrismul Renaşterii n-a fost întemeiat pe cos- 
mologia geocentrică. 

Dacă geocentrismul cosmologic exprima condiţia infe- 
rioară a Pămîntului în raport cu celelalte corpuri cereşti, 
teoriile antigeocentrice au reabilitat ontologic planeta 
noastră, ridicînd-o la rangul de stella nobilis (Cusanus). 
Mai mult, prin heliocentrismul copernican și prin cer- 
cetările fizice ale lui Galilei, Pămîntul a căpătat o 
valoare mai mare decit celelalte planete. Așa cum re- 
marcă M. Clavelin?, deşi Pămintul pierde poziţia cen- 
trală, prin extinderea fizicii terestre asupra fizicii ce- 
reşti, Pămiîntul şi experiența umană devin măsura lumii. 
Galilei transformă heliocentrismul cosmologic într-un 
geocentrism fizic și gnoseologic. Toate acestea nu sînt 
lipsite de consecinţe asupra condiţiei şi demnității omu- 
lui, căci omul dă valoare universului, respectindu-i însă 
autonomia ontologică. 

Totuși, heliocentrismul a răsturnat geocentrismul cos- 
mologic, Se pune problema: nu cumva prin aceasta a 
lovit, fie şi indirect, în umanism ? Adevărul este că he- 
liocentrismul a lovit în concepția teocentrică despre om 
— legată de cosmologia geocentrică. Întreaga antropolo- 


1 S-ar putea vorbi și de un antropocentuism, dar cu preciza- 
rea că acesta era limitat la lumea terestră. Poziţia omului era 
privilegiată, dar numai în raport cu ființele de pe pămînt şi 
nu cu întregul univers, Em un antroponcentrism terestru, local 
Și nu un antropocentrism cosmic, universal. 

2 MAURICE CLAVELIN, La philosophie naturelle de Galilée, 
Paris, 1968, p, 212, 

gie creştină a fost construită în concordanță cu cosmolo- 
sia geocentrică. De aceea, concepția heliocentrică vine 
în contradicție cu unele dogme ale religiei, legate de 
So 
à 


rta omului: dacă Pămintul şi celelalte planete sînt 

e aceeaşi natură, înseamnă că şi celelalte planete pot 
îi locuite de oameni; dar atunci, aceşti oameni nu pot 
descinde din Adam şi Eva, şi nu beneficiază de mintuire 
prin întruparea lui Hristos pe Pămint etc. ; apoi, dacă 
în ceruri există generare şi corupere, ca şi pe Pămint, 
atunci ele nu sìnt demne de gloria lui Dumnezeu’, 

Dar din faptul că heliocentrismul a lovit în concepţia 
religioasă despre om nu rezultă că este incompatibil cu 
umanismul în genere. Dimpotrivă, lărgirea orizontului 
cosmologic produsă de heliocentrism apare ca un corelat 
al lărgirii orizontului geografic al omului Renaşterii. Pe 
ambele dimensiuni — cosmică și geografică — se afirmă 
activitatea omului, nu a divinității. Este un univers 
consiruit de om pe măsura puterii sale şi nu impus lui 
de o filosofie întemeiată pe atotputermnicia lui Dumnezeu. 

Concordanţa sau mai. degrabă afinitatea dintre helio- 
centrism şi umanism o dovedeşte şi faptul că cei mai 
de seamă teoreticieni ai demnității umane — Cusanus, 
Manetti, Pico della Mirandola, Bruno — au fost adepții 


unei cosmologii heliocentrice sau în orice caz antiaristo- 
telice. 


mos, căci toate treptele 

este in sfirșit reintegrat în natura d -l î y: 

înot ati A g a de care-l îndepărtase 
Dar la filosofii umaniști din Re 


naştere integrarea nu 
înseamnă naturalism, Manetti, | 


Cusanus, Pico della Mi- 

randola, Giordano Bruno au criticat determinismul astral 
care subordona soarta omului faţă de natură, de cosmos. 
Mai mult, unii filosofi umaniști nu admit nici măcar un 
loc fix al omului în ordinea cosmică, argumentind că 
această fixare, o dată pentru totdeauna, îi răpeşte omului 
libertatea şi demnitatea. În concepţia lui Pico della Mi- 
randola, de pildă, omul nu are o poziţie determinată în 
cosmos, nu este legat de o condiţie fixă şi de o formă 
unică, ci este liber să-şi aleagă singur propria condiţie, 
este liber să se ridice pină la condiţia creatorului suprem 
ori să cadă pină la aceea de animal. În aceasta constă 
măreţia şi mizeria sa. „Natura celorlalte ființe — scrie 
acest ginditor, imaginind un dialog între Dumnezeu şi 
Adam — a fost hotărită prin legile pe care i le-am 
prescris şi am ţinut-o, prin aceasta, în marginile ei fixe. 
Tu nu eşti însă conţinut de nici o limită cu neputinţă 
de trecut, ci după propria ta voinţă liberă... poţi să-ți 
prescrii singur natura ta. Te-am pus în mijlocul lumii 
pentru a privi cu uşurinţă în jurul tău şi pentru a putea 
înţelege cese petrece în ea. Nu te-am făcut nici ceresc, 
nici terestru, nici muritor, nici nemuritor, pentru ca să 
poţi deveni, cu deplină libertate şi cu cinste, propriul 
sculptor şi poet al formei pe care ai vrea să ţi-o dai. Ai 
putea degenera în fiinţele inferioare şi brute sau poţi să 
te înalți în lumea superioară a celor divine, după sin- 
gura hotărire a spiritului tău“f. 

Observăm că depăşirea naturalismului şi justificarea 
demnităţii umane sint susținute pe baze spiritualiste 
religioase. Totuşi, trecerea de la umanismul medieval 
teocentric la umanismul renascentist antropocentric s-a 
făcut printr-o răsturnare de valori, prin schimbarea radi- 
cală a condiţiei umane. Omul devine focar de semnifi- 
caţii în raport cu care se ordonează chiar şi indicaţiile 
care emană de la transcendența divinăř, Mitul lui Adam 
din evul mediu este înlocuit cu mitul prometeic. Trece- 
rea de la Adam la Prometeu semnifică trecerea de la sta- 
rea de natură la starea de cultură, la omul creator de cul- 
tură şi de civilizaţie, Căci pentru umaniştii Renaşterii, 


í PICO DELLA MIRANDOLA, De hominis dignitate (citat 
după TUDOR VIANU, Transformarea ideii de om, pp. 18—19). 

GEORGES GUSDORF, Les origines des sciences humaines. 
Payot Paris, 1967, p, 305. 

omul rămîne o creatură divină, dar, spre deosebire de 
celelalte creaturi, el este înzestrat cu darul creaţiei. Capa- 
citatea omului de a depăşi natura prin crearea cultu- 
rii şi a civilizației a fost susținută încă la ju- 
mătatea secolului al XV-lea de Gianozzo Manetti, 
în lucrarea sa intitulată semnificativ De digni- 
late et excelentia hominis, scrisă în 1456, dar pu- 
blicată abia în 1532. În această operă — care apare 
ca o replică la viziunea medievală pesimistă despre 
om a cărţii papei Inocenţiu al III-lea De contemtu 
mundi sive de miseria conditionis humanae — Manetti 
face elogiul muncii creatoare a omului privită ca o comi 
pletare a primei creații divine. „Tot ce a apărut în lume 
după acea primă și încă informă creație — scrie Manetti 
— a fost născocit și realizat de noi, cu ajutorul acelei 
singulare ascuţimi a. inteligenţei umane. Ale noastre şi 
făcute de oameni sînt într-adevăr toate lucrurile pe care 
le vedem, toate casele, castelele şi oraşele. În fine, toate 
construcţiile de pe pămînt sint atit de minunate încît, 
pentru marea lor perfecţiune ar putea fi considerate 
mai degrabă opera îngerilor decit a oamenilor“6, 
Idealul prometeic al omului creator de civilizaţie şi 
cultură este exprimat de Giordano Bruno într-o concep- 
ție care tinde să spargă cercul religios în care Cusanus 
şi reprezentanţii Academiei platonice din Florenţa încer- 
cau să limiteze conceptul de umanitate. Cu toate că şi 
el admite că omul a primit darul creaţiei de la divini- 
tate, Bruno arată rolul muncii umane şi al luptei cu 
greutăţile în procesul dezvoltării spiritului de invenţie 
şi în crearea civilizaţiei. Puterea creatoare a omului nu 
constă numai în a acţiona conform naturii şi obişnuin- 
tei, ci şi în afara lor, putind să alcătuiască în spiritul 
său alte naturi, alte procese şi alte orinduiri decit cele 
naturale. În lupta cu nevoile, minţile oamenilor s-au 
ascuţit, „au născocit meşteşugurile, au descoperit artele 
şi mereu, în fiecare zi, sărăcia şi lipsa fac să răsară din 
adincimea intelectului omenesc noi şi minunate invenţii. 
De aceea, depărtindu-se mereu, prin activităţile şi hăr- 


6 Citat după EUGENIO GARIN, Storia della filosofia italiana, 
Einaudi Editore, Torino, 1966, vol, I, p. 333, 


7 ERNST CASSIRER, Individuo e cosmo nella filosofia del 
Rinascimento, Firenze, 1950, p, 157, 

nicia lor de starea de dobitocie, ei se apropie tot mai 
mult de starea divină“8, 

Deşi nici teoreticienii renascentiști ai demnităţii uma- 
ne nu depășesc, în ultimă instanţă, concepția religioasă, 
raporturile omului cu Dumnezeu s-au schimbat în fa- 
voarea omului. Omul tinde să-și lărgească autonomia şi 
fiecare pas în această direcţie reprezintă o retragere a 
puterii -divine. Conștient sau inconștient, aceşti filosofi 
au întreprins o revizuire radicală a concepţiei religioase. 
De aceea, teoriile lui Manetti, Pico della Mirandola, 
Giordano Bruno şi ale altora au fost condamnate de bi- 
serică. 

Dar se poate obiecta că aceşti filosofi au fost în pri- 
mul rînd umaniști şi apoi naturalişti, astfel încît concor- 
danţa dintre cosmologia lor — negeocentrică — şi uma- 
nism apare normală. Problema dificilă este aceea a ra- 
porturilor heliocentrismului ştiinţific, ale revoluţiei co- 
pernicane, cu umanismul. Într-adevăr, din punctul de 
vedere al raporturilor cu umanismul, există unele deo- 
sebiri importante între cele două cosmologii. Cosmologia 
umaniştilor este legată de cel mai accentuat umanism, 
de antropocentrism. Cu toate acestea, antropocentrismul 
renascentist, nu este modern, pentru că, pe de o parte, 
opune pe om naturii, iar pe de altă parte, nu se emanci- 
pează complet de religie. Apoi, în timp ce cultura mo- 
dernă va merge pe calea autonomizării valorilor cultu- 
rale, antropocentrismul Renaşterii menţine vechea struc- 
tură a ştiinţei, întemeiată pe unitatea dintre antropologie, 
cosmologie şi teologie. Această unitate se va destrăma 
odată cu naşterea noii științe a naturii, emancipată de 
teologie și de antropomorfism. La această ştiinţă nouă se 
ratașează în esenţă și revoluţia copernicană. Privind 
cosmosul ca o realitate obiectivă a cărei structură pro- 
prie o cercetează, ignorînd structura finalistă a univer- 
sului medieval impusă de Biblie şi de filosofia aristote- 
lică, revoluţia copernicană autonomizează astronomia şi 
cosmologia pe care le disociază definitiv de teologie şi 


£ GIORDANO BRUNO, Speccio della bestia triomfanie, Dialo- 
gul III, 

de antropologie?. Odată ruptă unitatea milenară dintre 
cosmologie, teologie și antropologie, fiecare din aceste 
discipline va trebui să-și reconsidere relaţiile cu celelalte, 
să-și delimiteze mai strict obiectul şi să-şi construiască 
o metodologie proprie. 

După revoluţia copernicană problema omului va tre- 
bui privită şi ea într-un alt mod. Lovind în concepţia 
religioasă, ea a zdruncinat bazele. concepţiei medievale 
teocentrice despre om. Pe de altă parte, emancipind cos- 
mologia nu numâi de teologie, idar şi de antropologie, 
revoluția copernicană va face imposibil un antropocen- 
trism de tip renascentist, care opunea pe om naturii şi 
subordona, în ultimă instanţă, cosmologia antropologiei. 
`~ Aceste fapte au obligat antropologia să-și revizuiască 
raporturile 'cu teologia şi cu ştiinţele naturii, să-şi caute 
o cale proprie: de dezvoltare. Emanciparea cosmologiei! a 
favorizat şi emanciparea. antropologiei, care nu va mai 
căuta puncte de sprijin în cosmos sau în divinitate, ci în 
interesele, aspiraţiile şi - puterile umanității. Demnitatea 
omului modern: va creşte nu numai față de cel antic și 
medieval, ci chiar.față de antropocentrismul renascentist 
care întemeia valoarea creatoare a omului pe privilegii 
şi daruri. .conferite de.:o fiinţă supranaturală. 

Este adevărat că autonomizarea ştiinţelor în cultura 
modernă şi:evoluţia . lor divergentă au contribuit într-o 
anumită măsură la apariţia conflictului dintre natura- 
lism şi umanism: Dar -cauza principală a apariţiei aces- 
tui conilict trebuie căutată: în dezvoltarea inegală a şti- 
ințelor şi, mai. ales, în raporturile sociale care determină 
idealurile sociale şi politica ştiinţei. Or, acestea diferă 
în funcţie de epoca istorică, de orînduirea socială etc. 

Că revoluţia copernicană şi, în genere, ştiinţa moder- 
nă este favorabilă umanismului, o dovedesc concepţiile 
lui Galilei şi Bacon, figuri reprezentative ale filosofiei 


9 Faptul că „noi nu „vedem azi nici o rațiune pentru ca o 
descoperire privind topografia lumii să pună în discuţie ordinea 
morală, socială și religioasă, este tocmai o consecinţă a revolu- 
ției copemicane care a disociat ordinile de adevăr şi a făcut 
adevărurile astronomice independente de normele religioase“. 
(GEORGES GUSDORF, La révolution galiltenne, Paris, Payot, 
1969, vol, I, p. 65), 

ştiinţei de la sfîrşitul Renaşterii şi începutul epocii mo- 
derne, 

Deşi critică procedeele subiective, speculative şi une- 
ori retorice ale majorității filosofilor umanişti, Galileo 
Galilei dă gîndirii sale științifice o profundă semnificație 
umanistă. El susține că gindirea matematică — pe care 
o pune la baza filosofiei — poate ajunge la aceleași 
rezultate ca și gindirea divină, în cunoaşterea lumii. 
Elogiul ştiinţei noi, la întemeierea căreia el însuși a adus 
o mare contribuţie, este un imn la adresa puterii nemăr- 
ginite de invenţie şi de creaţie a intelectului omenesc, 
reprezintă o glorificare a omului în eforturile lui de a 
dezmărgini orizontul, de a se elibera de finitudinea în 
care-l fixase filosofia medievală. Această tendinţă a lui 
Galilei de glorificare a omului pînă la a-l egala cu Dum- 
nezeu a constituit unul din motivele condamnării sale de 
către biserică. Condamnarea acestui mare savant modern 
pentru a fi glorificat omul și capacităţile sale infinite 
de cunoaștere şi invenţie este semnificativă pentru virtu- 
tile umaniste ale ştiinţei. 

O importantă semnificaţie umanistă are şi heliocentris- 
mul ştiinţific al lui Galilei. Heliocentrismul său „nu re- 
prezintă numai o nouă concepţie despre cosmos — 
apreciază Giuseppe Saita — ci și un mod nou de a privi 
viaţa“! În noua concepție despre cosmos s-ar reflecta 
— după G. Saita — răsturnarea vechilor valori şi 
instaurarea altora noi în concordanţă cu spiritul dinamic 
şi activ al Renaşterii. Cerul vechiului univers pur, imua- 
bil şi etern, reprezenta în evul mediu perfecțiunea, în 
timp ce lumea sublunară, terestră, supusă naşterii şi dis- 
trugerii, schimbării şi devenirii — reprezenta impertec- 
țiunea. Galilei răstoarnă raporturile. Alterarea, genera- 
rea, disoluția, pe scurt devenirea şi schimbarea „nu 
reprezintă degradare sau anihilare, ci trecerea de la viață 
la viaţă. Prin aceasta, lumea schimbării şi a devenirii, 
lumea pămintească a omului este reabilitată, capătă 
demnitate, fiind apreciată ca simbol al vieţii şi ca factor 
de progres. „Coruperea, adică schimbarea, pentru care 


Vezi GIUSEPPE SAITA, I} pensiero italiano nell'umanessimo 
e nel Rinascimento, vol, III, Il Rinascimento, Bologna, 1951, 
p. 311, 

viața cere viață — scrie G, Salta — se colorează la Gall- 
lei cu un optimism ce purifică şi salvează omenirea; 
aici se inserează şi conceptul de progres, de adevăr ca 
fiu al timpuluiiti 

În aceste interesante considerații ale lui G, Salta 
există poate unele lucruri forțate, dar, în esența lor, 
sînt argumentate şi în deplină concordanţă cu spiritul Re- 
naşterii. Ele demonstrează că nu există opoziţie între 
ştiinţă şi umanism, că știința, bineințeleasă, poate deveni 
un factor de gloriticare a omului şi de înțelegere a vieţii 
în spiritul celor mai nobile idealuri umaniste. 

Aşadar, teoria heliocentrică a reabilitat, prin Copernic 
şi Galilei, lumea terestră a omului, lumea schimbării și 
devenirii, în concordanţă cu spiritul dinamic al Renaș- 
terii, şi a deschis calea unui nou umanism, emancipat 
de teocentrism, dar împăcat cu natura și cu noua știință. 
Primul pas, poate hotăritor, în constituirea unui nou 
umanism întemeiat pe ştiinţă, l-a făcut Fr, Bacon. Uma- 
nismul său nu mai este orientat spre trecut, ca cel din 
Renaştere care era aliat cu filosofia antică, ci spre viitor, 
în alianță cu noile cuceriri ale ştiinţei. „Ar fi o ruşine 
pentru neamul omenesc ca atunci cînd granițele lumii 
materiale s-au lărgit la infinit prin descoperirea atitor 
țări, atîtor mări și atîtor stel, lumea intelectuală să mai 
rămînă închisă în granițele strimte ale antichităţii“ !?, 

Demnitatea și superioritatea omului stă, ca şi la uma- 
niștii renascentiști, în cunoaşterea şi în capacitatea de 
invenţie, dar aceasta nu este dată de Dumnezeu, ci e 
obţinută prin strădanie omenească, prin cercetare ştiin- 
țifică. Bacon nu valorifică umanist numai aspectul gno- 
seologic al științei, capacitatea omului de a cunoaşte 
lumea, ci mai ales aspectul practic al științei prin care 
omul poate stăpini natura, 

În calea cunoaşterii şi stăpinirii naturii stătea opoziţia 
milenară dintre ştiinţa teoretică şi tehnică, artele meca- 
nice, practicile de laborator etc, care nu erau recunos- 
cute ca ştiinţe, La baza acestei opoziții — arată Robert 


41 Ibidem, p, 313, 
*2 FR, BACON, Novum Organum, I, 84, 

Lenoblet — se aflau factori de ordin metafizic, etic şi 
social-politic. Pentru reabilitarea „ştiinţei artizanului“, 
Bacon va lupta pe toate aceste fronturi, favorizat fiind 
de cuceririle ştiinţei şi de transformările sociale ale 
vremii. 

Pe plan metafizic se considera că natura este esenţial 
deosebită de combinările artificiale operate de artele 
mecanice şi practicile de laborator. Căldura solară — 
pretindeau aristotelicii — este de altă natură decit cea 
a furnalelor, căci prima face parte din lumea cerească 
încoruptibilă, pe cînd cea din urmă din materia terestră 
coruptibilă. Revoluţia copernicană, care a lichidat opo- 
ziţia de natură dintre lumea cerească a aştrilor și cea 
terestră, a deschis calea reabilitării ştiinţelor tehnice şi 
a unificării lor cu cele teoretice. Ca și Galilei, Bacon nu 
vede în cer decit forţe asemănătoare celor pe care noi 
le manipulăm pe pămint. El consideră tehnica, artele 
mecanice capabile nu numai să împlinească natura, dar 
şi să o transforme. „O altă prejudecată care s-a înrădă- 
cinat în spirite — scria Bacon — este de a privi arta 
mecanică, tehnica ca pe un fel de apendice al naturii, 
conform presupunerii că tot ce se poate face este de a 
împlini natura şi nicidecum de a o transforma. Oamenii 
trebuie să se pătrundă profund de acest principiu : lucru- 
rile artificiale nu diferă de lucrurile naturale prin formă 
sau prin esenţă, ci numai prin cauze eficiente“1î, 

Valoarea teoretică şi practică a ştiinţei — spunea el 
— stă în puterea pe care o dă omului de a stăpîni na- 
tura. Scopul aşezămiîntului său ştiinţific (Casa lui Solo- 
mon) din Noua Atlantidă este cunoaşterea lucrurilor şi 
„lărgirea hotarelor puterii omenești“i5, Iar cunoașterea 
și stăpinirea naturii prin ştiinţă reprezintă cea mai 
înaltă demnitate și superioritate a geniului uman. 

„Dacă cineva se străduieşte să stabilească şi să spo- 
rească puterea și stăpînirea neamului omenesc însuşi 


8 ROBERT LENOBLE, Origine de la pensée scientifique mo- 
derne, în Histoire de la science, Encyclopédie de la Pleyade, 
pp. 424—426, 

4 FR, BACON, De dignitate et augmentes scientes scientiarum, 

5 FR, BACON, Noua Atlantidă, Editura științifică, Bucureşti, 
1962, p. 62, 

asupra universului, ambiția sa (dacă ambiţie poate fi 
numită) este, fără îndoială, mai sănătoasă și mai nobilă 
decit celelalte. Dar stăpînirea omului asupra lucrurilor 
se reazemă numai pe arte şi ştiințe“!6, 

Prin valorificarea științei nu numai ca instrument de 
cunoaştere, ci şi de putere a omului asupra naturii, Fran- 
cis Bacon completează homo sapiens al Renașterii cu o 
nouă dimensiune: homo faber, indisolubil legată de, 
prima şi poate mai iniportantă decit ea. 

Savantul lui Bacon este un adevărat Prometeu, dar 
conceput într-o viziune modernă. Așa cum remarcă Rey- 
mond Trousson, Prometeul lui Bacon nu mai este înţe- 
leptul aristocratic şi individualist al filosofilor din Re- 
naştere — Ficino, Pomponazzi, Erasmus, Bovilus. "„Nu- 
mai Bacon refuză acest individualism egoist şi face din 
Titan încarnarea progresului tehnic, primul servitor al 
umanităţii. Fiecare om trebuie să colaboreze .la opera 
comună, fiecare om trebuie să fie, după mijloacele de 
care dispune, un Prometeu“17, ` 

În interpretarea lui Bacon, Prometeu n-a furat focul 
din cerul zeilor, ci a produs foc pe cale naturală, aprin- 
zind nuiele cu ajutorul Soarelui, astfel încît Titanul 
apare ca un educator al omului pe care l-a învățat să 
producă singur focul. Demnitatea omului la Bacon stă 
nu în ceea ce are omul divin — ca la filosofii din Renaş- 
tere — ci în ce are natural și omenesc, în capacitatea de 
a-şi ameliora prin ştiinţă condiția sa naturală. 

Întreaga concepţie a lui Bacon despre reforma ştiinţei 
şi a metodei este subordonată idealului umanist „de a 
spori puterile omului, dîndu-le o întemeiere mai adincă 
şi o întindere mai mare”. 

Exemplul lui Galilei şi cel al lui Bacon dovedesc că 
revoluţia copernicană, care a constituit un moment al 
primei revoluţii ştiinţifice — deşi a lovit în vechea antro- 
pologie bazată pe teocentrism sau pe finalismul cosmic 
— a făcut posibilă apariţia unei antropologii noi, 
moderne, emancipată de teologie şi de cosmologie. Eli- 
berat de supranatural, omul s-a împăcat cu natura pe 


16 IDEM, Novum Organum, I, 129, Aici cuvintul „arte“ înseam- 
nă parte mecanice“, tehnice, meşteşuguri, 

11 REYMOND 'TROUSSON, Le thème de Prométhée dans la 
littérature europene. Genève, 1964, vol. I, p. 119. 

care nu o mai concepe însă teleologic, pentru a-şi asi- 
gura o poziţie privilegiată, ci îşi realizează propria lui 
teleologie prin respectarea determinismului naturii și 
prin folosirea nexului cauzal al lucrurilor cu ajutorul 
ştiinţei. 

Demnitatea şi superioritatea omului nu se mai înte- 
meiază nici pe vreo poziţie privilegiată în cosmos — 
care dealtfel îi limitează meritele — şi nici pe favorurile 
divinității, ci pe propriile sale puteri de a-și ameliora 
continuu soarta şi de a-și realiza idealurile. Iar puterea 
cea mai mare de care dispune omul în ameliorarea con- 


diţiei sale și în realizarea celor mai măreţe idealuri s-a 
dovedit a fi știința, 

Însemnătatea filosofică 
a darvinismului 


Marea sinteză darvinistă, una din cele mai vaste ge- 
neralizări din ştiinţele naturii, care a provocat atîtea 
lupte de idei şi care a ruinat concepția religioasă despre 
lume, a apărut într-o perioadă cînd științele biologice 
erau dominate de un ‘empirism îngust, ostil ideilor ge- 
nerale. Dominarea acestui empirism plat în ştiinţele 
naturale se datora, pe de o parte, faptului că vechea filo- 
sofie a naturii, înlocuind cunoaşterea științifică a legă- 
turilor reale dintre lucruri şi fenomene cu legături ima- 
ginare, a compromis filosofia în ochii naturaliștilor, iar 
pe de altă parte, tendinței tot mai accentuate de specia- 
lizare a ştiinţelor şi a savanților care făcea şi mai difi- 
cilă orice tentativă de generalizare. Ideea evoluţiei de 
la sfirşitul secolului al XVIII-lea şi începutul secolului 
al XIX-lea, care găsise în Lamarck unul din marii săi 
interpreţi, a fost dată uitării iar în învățămîntul univer- 
sitar nici nu se pomenea măcar că au existat cîndva idei 
evoluționiste în biologie. „Nu-ţi poţi face o idee despre 
influența cărții lui Darwin — scria Weismann, în Lecţii 
asupra teoriei descendenței — dacă nu ştii pînă la ce 
punct biologii din acest timp erau dezinteresaţi de toate 
ideile generale, Pot numai să vă spun că noi tinerii care 
ne-am făcut studiile. între 1850 şi 1860 habar n-aveam 
că ar fi fost vreodată enunțată o doctrină a evoluţiei, 


căci nimeni nu ne vorbea despre ea şi nici o lecţie nu o 
menționa“!, 


yi A; WEISMANN, Vorträge ilber Descendenztheorie, Jena, 1902, 

În condiţiile dominării empuusmului îngust în științele 
biologice, însăși abordarea unor probleme generale ar fi 
constituit un merit din punct de vedere filosofic. Dar- 
win a abordat de pe poziţii ştiinţifice problema originii 
speciilor, şi cea a originii omului, probleme considerate 
obscure şi lăsate pe seama metafizicii şi a religiei. Dar- 
vinismul nu numai că a ridicat aceste probleme teore- 
tice, dar a şi demonstrat totodată că ele sînt susceptibile 
de o rezolvare ştiinţifică. Este un merit al lui Lamarck 
faptul că a ridicat, cu o jumătate de veac înaintea lui 
Darwin, aceste probleme, dar metoda lui fiind mai mult 
speculativă, n-a putut exercita o înriurire prea mare 
asupra ştiinţelor naturale. 

Reintroducerea spiritului filosofic în cercetările de 
biologie devenise necesară tocmai datorită activităţii 
empiriştilor. Pe la jumătatea veacului trecut se acumu- 
lase un imens material faptic care cerea cu necesitate 
elaborarea unei teorii științifice capabilă să-l sintetizeze. 
Necesitatea unei explicaţii naturale şi raţionale a feno- 
menelor naturii vii devenea cu atit mai imperioasă cu 
cit fiecare fapt important descoperit de ştiinţă punea 
într-o nouă încurcătură teoria catastrofistă. Dar elabo- 
rarea unei asemenea sinteze era pe cit de necesară pe 
atit de grea. Era nevoie de o teorie care, pe deo parte, 
depăşind empirismul îngust, să poată da o explicaţie 
raţională fenomenelor biologice, iar pe de altă parte să 
nu se piardă în speculaţiile discreditate ale vechii filo- 
sofii a naturii și să-și atragă astfel anatema empirişti- 
lor. Aceste calităţi le-a avut teoria lui Darwin şi în ele 
se află secretul triumfului său. Ideea pe baza căreia s-a 
realizat marea sinteză din biologie a fost ideea evolu- 
tiei. Preluind această idee de la înaintaşii săi şi funda- 
mentind-o pe un material faptic mult mai bogat precum 
și pe teoria selecţiei naturale, Darwin a tăcut din ideea 
de evoluție temelia biologiei moderne. Descoperind legile 
fundamentale ale dezvoltării naturii vii, Darwin a smuls 
biologia de sub influența teologiei şi a pus-o pe baze 
Științifice, El a reușit să explice şi să valorifice — sinte- 
tizindu-le într-o teorie unitară — o serie de descoperiri 
teoretice din acel timp — legea omologiei organelor, 

ŢI 


teoria celulară, paralelismul ontogeniei şi filogeniei etc. 
— care nu puteau fi explicate pe baza teoriei fixiste şi 
creaţioniste. 

Comparindu-l pe Darwin cu Marx, Lenin scria: 
»»Darwin a pus capăt concepţiei după care speciile de 
animale şi vegetale ar fi întimplătoare, nelegate între 
ele prin nimic, «create de dumnezeu» şi neschimbătoare, 
situînd pentru prima oară biologia pe un teren pe deplin 
ştiinţific prin stabilirea transformării speciilor şi a suc- 
cesiunii lor...“2. Înlocuind principiul creaţiei cu princi- 
piul descendenţei speciilor, Darwin a contribuit la tri- 
umful cauzalităţii naturale în explicarea lumii vii. 

Prin această mare sinteză ştiinţifică, ridicată pe teme- 
lia faptelor puse în lumină de naturalişti şi de practi- 
cieni, Darwin a reabilitat teoria în ochii naturaliştilor şi 
a reintrodus spiritul filosofic in biologie. Exercitind o 
puternică influenţă asupra naturaliștilor, el a reuşit să 
creeze un curent materialist în biologie şi să dea acestei 
științe” o importanţă filosofică pe care n-a avut-o pînă 
la el. 


În explicarea originii speciilor şi a istoriei lumii vii, 
Darwin a pornit, ca şi Lyell, de la principiul cauzelor 
actuale, de la studierea fenomenelor care se petrec sub 
ochii noștri. Aceste fenomene erau pentru Darwin crea- 
rea unor noi rase de animale şi a unor varietăți de 
plante prin selecţie artificială. Generalizind aceste fapte 
şi extinzînd principiul selecţiei la speciile de plante şi 
animale în stare naturală, Darwin a ajuns să explice 
istoria şi evoluţia lumii vii pe baza aceluiaşi principiu 
materialist ca şi variaţia animalelor şi plantelor domes- 
tice actuale. El opune concepţiei creaţioniste principiul 
cauzelor actuale : „Speciile sînt produse şi exterminate 
datorită unor cauze care acţionează lent şi care sînt 


încă actuale şi nu datorită unor acte de creație mira- 
culoase43, 


2 V, I, LENIN, Opere, vol. I, Editura P.M.R., 1950, p. 132. 


3 CHARLES DARWIN, Originea speciilor, Editura Academiei 
R.P.R., 1957, p. 385. 

Marea dificultate teoretică întimpinată de Darwin a 
fost extinderea principiului selecţiei la cercetarea anima- 
lelor şi plantelor în stare naturală, fără a depăși cadrul 
explicației raţionale bazată pe studiul naturii. „Mi-am 
dat repede seama — scria el în Autobiografie — că selec- 
ţia e cheia succesului în mîna omului pentru crearea 
raselor utile de animale și plante. Dar cum putea fi 
aplicată selecția la organisme vii, trăind libere în natură, 
a rămas cîtăva vreme un mister pentru mine“f. Desigur 
că o anumită concesie făcută spiritualismului i-ar fi ofe- 
rit o aparentă rezolvare a problemei căci selecția artifi- 
cială, care presupune o intenţie și un amestec dinafară 
a unei fiinţe inteligente, putea fi uşor transpusă în 
natură, înlocuind omul cu o ființă supranaturală. Dar- 
win s-a străduit şi a reușit să rămînă în limitele ştiinţei. 
„Este uşor să ne ascundem ignoranța sub expresii ca 
“planul creaţiei», «unitatea de intenţie» etc. şi să cre- 
dem că am dat o explicație“ — scria marele savant. 


Darwin explică originea şi transformarea speciilor nu- 
mai prin factori naturali. Din punct de vedere filosofic, 
un interes deosebit prezintă mediul (abiotic şi biotic) şi 
selecţia naturală — factori cărora Darwin le-a acordat o 
valoare inegală. Rolul mediului în darvinism constă în 
producerea variațiilor, iar în cazul variațiilor definite, şi 
în determinarea naturii lor. În producerea variațiilor 
nedefinite, mediul are numai rolul de declanşator, deter- 
mină numai apariţia, variațiilor, natura lor fiind deter- 
minată de natura organismului. Cum Darwin acordă mai 
mare importanţă variațiilor nedefinite, influența mediu- 
lui este redusă simțitor, Trebuie remarcat totuşi că în 
cazul variabilităţii prelungite, prin menţinerea aceloraşi 
condiții de mediu, variațiile nedefinite se acumulează 
într-un anumit sens, astfel că variabilitatea nedefinită 
se poate transforma în variabilitate definită. Prin 
aceasta, valoarea mediului creşte într-o anumită măsură. 
Cu toate acestea, factorul mediu rămîne în darvinism 
pe al doilea plan, A 


í Ibidem, p, 24, 
5 Originea speciilor, p, 381, 

Este adevărat că după publicarea Originii speciilor, 
Darwin şi-a exprimat, în mai multe rînduri6, regretul că 
n-a acordat influenței directe a mediului o importanţă 
mai mare, motivind că cele mai multe fapte care dove- 
desc aceasta au fost puse in lumină după apariţia operei 
sale fundamentale. Dar nu e mai puţin adevărat că la 
19 aprilie 1881 într-o scrisoare către K. Semper, scri- 
soare care în general a trecut neobservată, Darwin sub- 
liniază din nou importanța selecţiei şi declară că „schim- 
barea condițiilor dă impuls variabilităţii dar ele acţio- 
nează, în cele mai multe cazuri, într-un mod foarte indi- 
rect“7, Nu trebuie văzut în aceasta o inconsecvenţă a lui 
Darwin căci nici una din aceste scrisori nu vizează 
schimbarea raportului dintre cei doi factori: influenţa 
mediului a rămas întotdeauna pe al doilea plan în dar- 
vinism. 

Din Autobiografie, ca şi din introducerea la Originea 
speciilor, rezultă că Darwin n-a fost satisfăcut de expli- 
caţiile date pe baza influenţei directe a mediului fizic 
unor fenomene atit de complexe ca cele de adaptare şi 
mai ales de coadaptare?. De aceea el şi-a îndreptat aten- 
ţia asupra mediului biologic (relaţiile dintre organisme) 
căruia i-a acordat o importanță mult mai mare. „Cea 
mai importantă dintre toate cauzele schimbărilor orga- 
nice — scrie Darwin — este una aproape independentă 
de modificarea — poate chiar de brusca modificare — a 
condiţiilor fizice, şi anume relaţia reciprocă de la orga- 
nism la organism, perfecţionarea unui organism avînd 
ca urmare perfecționarea sau exterminarea celorlalte 
organisme“, 

Aceasta este în fond lupta pentru existenţă „în sens 
larg şi metaforic, cuprinzind dependenţa unei fiinţe faţă 
de alta“!0, Lupta pentru existenţă, determinată după 
Darwin de faptul că „se nasc mai mulţi indivizi decît pot 
supraviețui“, determină la rîndul ei selecția naturală, 


6 În special în scrisorile către Mo itz W: i cè 
Neuman eh r agner (1876) şi către 


7 FRANCIS DARWIN, La vie et la correspondance de Ch. Dar- 
win, II, Paris, 1888, p. 279. i 


8 Originea speciilor, p, 46, 
9 Ibidem, p, 385. 


10 Ibidem, pp. 84—85, 

factorul principal în teoria darvinistă a evoluţiei, capa- 
bil să dea o explicaţie ştiinţifică fenomenelor de adap- 
tare. Într-adevăr, selecția naturală venea cu o explicație 
satisfăcătoare adaptării şi mai ales coadaptării, fenome- 
nelor de mimetism, homocromie etc. care, neputind fi 
explicate pe baza materialismului mecanicist, erau invo- 
cate de spiritualiști ca argumente în favoarea teoriei 
creaționiste. Darwin acorda explicării fenomenelor de 
adaptare o importanţă atît de mare, încît „pînă în clipa 
cînd au putut fi explicate, mi s-a părut aproape inutilă 
încercarea de a demonstra prin dovezi indirecte că spe- 
ciile se transformă“, De aici şi importanța mare dată 
selecţiei naturale care ducea pină la capăt explicaţia şti- 
inţifică a originii şi transformării speciilor, explicaţie pe 
care nu o putea da în întregime factorul mediu. Ea desă- 
vîrşeşte procesul transformării speciilor a cărui primă 
fază a fost determinată de schimbarea condiţiilor de 
viaţă. Condiţiile de mediu determină apariţia variațiilor, 
iar selecția naturală le acumulează și le fixează prin 
ereditate pe cele utile organismului, înfăptuind astfel nu 
numai desăvîrşirea procesului de transformare a speci- 
ilor dar şi adaptarea lor. În concepția darvinistă există 
o unitate între cei doi factori ai evoluţiei căci ei nu pot 
fi despărțiți unul de altul. În lipsa condiţiilor de mediu 
— scria Darwin — „selecţia naturală nu poate face ni- 
mic“!?. Dacă Darwin a greșit şi în ce măsură a greşit 
acordind selecţiei naturale o importanță mai mare decit 
mediului, aceasta este o problemă de domeniul cercetă- 
rilor biologice de specialitate. Din-punct de vedere filo- 
sofic însă, teoria darvinistă rămîne în cadrul materia- 
lismului. 3 

Selecția naturală i s-a impus lui Darwin din nevoia de 
a da o explicație științifică fenomenelor biologice. Im- 
portanța ei filosofică — insuficient subliniată de cerce- 
tători — constă în expulzarea din biologie a cauzelor 
finale!’, Haeckel a văzut de la început caracterul anti- 
finalist al selecției naturale şi importanța acestui factor 
pentru triumful cauzalității eficiente în biologie. „Noi 


1! AUTOBIOGRAFIĘ, în volumul Originea speciilor, p. 24. 

12 Originea speciilor, p, 97. 

£ DR. LOUIS BUCHNER, Conférences sur la théorie darwi- 
ntenne, trad, A, Jacquot, Leipzig-Paris, 1869, pp. 110—111. 

vedem în descoperirea făcută de Darwin selecția natu- 
vală în lupta pentru existenți — seria Haeckel — proba 
cea mai concludentă pentru valoarea exclusivă a cauze- 
lor mecanice în toate domeniile biologiei; noi vedem în 
aceasta ruina definitivă a oricărei concepții teleologice 
sau vitaliste a organismelor“, 

Explicarea finalității organice era una din cele mai 
dificile probleme ale biologiei, Orice teorie care-şi pro- 
punea să pună biologia pe baze științifice — scop pe 
care l-a urmărit Darwin — trebuia să dea o soluţie ra- 
ţională, pe baza legilor naturii, acestei dificile probleme 
pe care Lamarck n-a reuşit să o rezolve. În cadrul deter- 
minismului mecanicist, finalitatea organică nu putea fi 
însă explicată. Dar, „explicația darvinistă depășea cu 
mult cadrul determinismului mecanicist tradițional. Re- 
nunţind la tendința evidentă a lamarckismului de a 
căuta cauzele imediate şi univoce ale evoluţiei numai în 
modificarea condiţiilor externe, Darwin a găsit soluția 
deterministă a problemei cercetind o formă mai com- 
plexă de relaţii cauzale existente în natura vie — legea 
statistică a selecției naturale“15, 

Explicînd finalitatea organică fără să recurgă la un 
principiu imaterial, transcendent sau imanent, darvinis- 
mul a dat o lovitură mortală teleologiei. „...Cu toate ne- 
ajunsurile ei — scria Marx despre teoria darvinistă — 
aici pentru prima dată, nu numai că s-a dat o lovitură 
mortală «teleologiei» în ştiinţele naturii, dar s-a şi ex- 
plicat în mod empiric sensul ei rațional“!6. Prin expli- 
carea rațională a finalităţii, darvinismul a înlăturat „cel 
mai mare obstacol care se opunea unei concepţii rațio- 
nale și moniste a naturii“ 17, Darvinismul a devenit prin 
acest fapt un aliat al materialismului. 

Materialismul mecanicist din secolul al XVIII-lea n-a 
putut rezolva cu argumente științifice problema cauze- 


ERNST HAECKEL, General Morphologie der Organismen, 
Erste Band Berlin, 1866, p, 160, 


1I, T, FROLOV, Determinism şi teleologie (Despre interpreta- 
rea filosofică a problemei finalității organice în biologia con- 
temporană), „Voprosî Filosofii“, nr, 2/1958, trad, rom, pp. 42-43. 

18 K, MARX și FR, ENGELS, Opere, vol. XXV, 


k ERNST HAECKEL, Les Enigmes de l'Univers, Schleischer 
frères, Paris, p, 302, 

lor finale. Prin rezolvarea acestei probleme, darvinis- 


mul a ridicat materialismul naturalist pe o nouă treaptă. 


O altă problemă de mare importanţă filosofică a dar- 
vinismului era problema originii omului. Deşi lucrările 
lui Darwin Descendenţa omului (1871) şi Expresia emo- 
țiilor la om şi la animale (1872), au apărut în urma lu- 
crărilor lui Huxley, Haeckel etc. şi în această problemă, 
principalul merit îi revine lui Darwin, căci premisele 
rezolvării ei erau cuprinse implicit în Originea speciilor. 
Din teoria darvinistă asupra originii speciilor decurgea 
în mod logic originea animală a omului. Dealtfel însuși 
Darwin mărturiseşte în Autobiografie’ că îşi formase 
această convingere odată cu convingerea în transforma- 
rea speciilor. „De îndată ce mă convinsesem, prin 1837 
sau 1838, că speciile sint organisme susceptibile de modi- 
ficări, nu mă puteam împiedica să cred că şi omul tre- 
buie să se supună aceloraşi legi. Deși în Originea speci- 
ilor nu este nicăieri discutată derivarea vreunei specii 
particulare, am crezut că este mai bine, pentru ca nici 
un om cinstit să nu mă poată acuza că îmi ascund păre- 
rile, să adaug că prin lucrarea mea, s-ar face întrucitva 
lumină asupra omului: şi istoriei sale: Pentru succesul 
cărții ar fi fost inutil şi dăunător să fac paradă cu con- 
vingerea_ meă despre originea omului fără să aduc do- 
vezi “18. Spre deosebire de Wallace, care în această pro- 
blemă a părăsit terenul ştiinţei şi a apelat la forţe” supra- 
naturale, Darwin a dovedit o riguroasă consecvență, stră- 
duindu-se să explice originea omului numai prin cauze 
naturale. Ca şi în teoria sa asupra evoluţiei lumii orga- 
nice, unde a abordat problema cea mai dificilă — 
adaptarea — în care finalismul deţinea poziţii puternice, 
Darwin a insistat şi aici asupra problemei celei mai difi- 
cile — originea facultăţilor psihice şi a conştiinţei — 
în care spiritualiştii vedeau cel mai puternic argument 
în favoarea ipotezei lor, El s-a străduit să demonstreze 
— pe cit îi permiteau cunoştinţele vremii — că facultă- 
tile psihice sînt însuşiri ale creierului şi evoluează: pe 
scară zoologică odată cu dezvoltarea acestui organ ma- 


18 In volumul, Originea. speciilor, p. 29, 

terial. „Charles Darwin — scrie I. Pavlov — trebuie 
socotit pe bună dreptate ca întemeietor şi inspirator al 
studiului comparat modern, al manifestărilor superioare 
din viața animalelor, 

Ipoteza originii animale a omului a făcut să crească 
interesul arătat față de studiul manifestărilor superioare 
ale vieţii animalelor“. Darwin n-a ignorat nici rolul lim- 
bajului şi al muncii în dezvoltarea psihicului dar i-a 
considerat factori secundari. Factorul principal rămine 
pentru el tot selecția naturală, factor eminamente bio- 
logic, incapabil să rezolve pînă la capăt problema antro- 
pogenezei. 

Rezolvind această problemă, Engels a arătat că rolul 
principal în procesul antropogenezei l-au avut factorii 
sociali — munca şi limbajul — pe care Darwin i-a con- 
siderat ca secundari. „La început munca, iar apoi, îm- 
preună cu ea, vorbirea articulată sînt cele două stimu- 
lente esenţiale sub influența cărora creierul maimuţei 
s-a transformat încetul cu încetul în creier omenesc“!?. 
Totuşi, Darwin a dat o lovitură zdrobitoare concepției 
creaționiste în această problemă. Prin acest fapt darvi- 
nismul a săvirşit o revoluţie în științele biologice. Pu- 
nind bazele ştiinţifice ale antropogenezei, Darwin a răs- 
turnat una din cele două mari dogme ale creaționismului 
— antropocentrismul — după ce, cu trei secole înainte, 
Copernic răsturnase cealaltă dogmă — geocentrismul. 


Eliminînd din biologie finalismul şi antropocentrismul, 
Darwin a dat una din cele mai mari lovituri concepției 
religioase despre lume. Cu toate acestea, el nu se declara 
ateu ci prefera să se caracterizeze agnostic, Şi aceasta 
nu pentru că ar mai fi crezut în dumnezeu — el însuşi 
a mărturisit că și-a pierdut credința — ci pentru că 
evita să se numere printre duşmanii bisericii, 


Procesul emancipării sale de religie a fost îndelungat. 
În timpul călătoriei pe vasul „Beagle“: era atit de orto- 
dox, încit ofiţerii, deşi erau și ei credincioşi, rideau de 
el cînd cita Biblia ca pe o autoritate de netăgăduit, 


9 FR, ENGELS, Dialectica naturii, ES.P.ILP., 1954, p. 172. 

„Dar în această epocă, de la 1836 la 1839, am ajuns 
“treptat să-mi dau seama că nu se poate acorda mai multă 
încredere Vechiului 'Testament decit cărţilor sfinte ale 
indienilor. Gindindu-mă că ar trebui cea mai perfectă 
evidență pentru ca un om cu mintea sănătoasă să poată 
crede în minunile pe care se sprijină creștinismul, că, 
cu cît aprofundăm legile imuabile ale naturii şi mai 
improbabile devin miracolele ; că oamenii acelei epoci 
erau atit de ignoranţi şi creduli încit cu greu ni-i putem 
imagina ; că nu se poate dovedi că evangheliile au fost 
scrise chiar în timpul desfăşurării evenimentelor despre 
«care vorbesc, că ele diferă într-un mare număr de detalii 
importante, mult prea importante, după părerea mea, 
pentru a le considera ca simple inexactităţi obişnuite ale 
martorilor oculari; ţinînd seama de aceste reflexiuni, 
zic, pe care nu le prezint ca avind cea mai mică valoare 
:sau noutate și că le redau pentru simplul fapt că ele 
m-au influenţat, am ajuns incetul cu încetul să neg reve- 
laţia divină în creştinism. Faptul că multe pretinse reli- 
gii s-au întins pe pămînt cu iuțeala unui incendiu mi-a 
dat de asemenea de gîndit. 

Dar eram prea puţin dornic să-mi părăsesc credința, 
«de asta sînt sigur... cu toată libertatea dată imaginaţiei, 
mi se părea din zi în zi mai greu să descopăr o evidenţă 
“suficientă pentru a mă convinge. Această necredință m-a 
'cuprins cu încetul şi complet. Progresul a fost atit de 
lent încît n-am simţit nici o tulburare sufletească“. 

„După cum declară el însuşi, Darwin nu dorea să-şi 
„părăsească credința şi cu atit mai puţin să se ridice 
impotriva religiei. Însă el voia să facă din biologie o şti- 
ință exactă ca matematica sau ca fizica. Marea dificultate 
a biologilor a constat în faptul că ei au trebuit să curețe 
mai întîi terenul de imixtiunile religiei şi apoi să pună 
temelia ştiinţei lor, Din această cauză ei au fost nevoiţi 
să intre în conflict cu religia ale cărei dogme îşi extin- 
deau jurisdicţia și asupra domeniului biologiei. Străduin- 
'du-se să explice natura prin ea însăşi ca și celelalte şti- 
ințe ale naturii, biologia a intrat în conflict cu concep- 
tiile spiritualiste și religioase care invocau forțe suprana- 
turale, şi a devenit un aliat al materialismului, indife- 


% La vie et la correspondance de Ch, Darwin, I, pp. 358—359. 

rent dacă biologii au dorit sau nu aceasta. Geologul 
Sedgwick atacind darvinismul şi-a dat seama că nu 
Darwin este ateu ci știința pe care o cultivă. „Eu nu 
cred că Darwin este ateu, scria el în 1860, dar nu pot 
decît să consider materialismul său (adică teoria sa evo- 
luţionistă — S.G.) ca ateu“2!. Și avea dreptate Sedgwick, 
căci deşi în perioada publicării Originii speciilor era încă 
deist, în teoria sa, Darwin n-a apelat la divinitate și, 
dacă ar fi fost întrebat de ce a procedat astfel, ar fi 
putut răspunde şi el ca şi Laplace, că n-a avut nevoie 
de această ipoteză. Mai tirziu, Darwin şi-a exprimat des- 
chis părerea asupra raportului dintre ştiinţă şi religie. 
„Ştiinţa n-are nimic de a face cu Christ“ — scria el în 
1879. Iar cu altă ocazie, răspunzind unui teolog, scria: 
„Sinteţi teolog, eu sînt naturalist ; căile noastre sînt deo- 
sebite ; eu caut să descopăr fapte fără a mă sinchisi 
despre ceea ce scrie în Geneză“22. Şi în adevăr nu s-a 
sinchisit căci marea sa descoperire — selecţia naturală 
— avea menirea să înlocuiască principiul teleologic şi 
chiar să-l facă să se prăbușească. „Vechiul argument al 
intenţiei în natură, adus de Paley şi care multă vreme 
mi s-a părut concludent, se prăbușește acum cînd selec- 
ţia naturală a fost descoperită“. lar ceva mai jos, subli- 
niind caracterul determinist al teoriei sale, Darwin scrie: 

„Mi separe că nu este mai multă intenţie precon- 
cepută în variaţia ființelor organizate şi în acţiunea selec- 
tiei naturale decit în direcţia vintului“%. Darwin a criti- 
cat pe naturaliştii, care, în explicarea fenomenelor bio- 
logice mai făceau apel la divinitate. „Asa Gray și alţii 
— scria el în 1861 — privesc fiecare variaţie, sau cel 
puţin fiecare. variaţie utilă... ca fiind predestinată de 
Providenţă, acestei întrebuinţări. 

Dar atunci cînd îl întreb dacă priveşte fiecare variaţie 
a porumbelului, din care omul a făcut, prin acumularea 
incrucişărilor, o formă cu gușă mare sau un porumbel- 
păun, ca voită de Providenţă pentru distracţia omului, 
el nu știe ce să-mi răspundă; dacă el sau altul admite 
că aceste variaţii sînt accidentale în ceea ce priveşte 


21 La vie et la correspondance de Ch, Darwin, II, p. 156. 
ipag OE după MARCEL PRENANT, Darwin, Editura de stat, 
46, p. 43, 
„2 La vie et la correspondance, I, p. 359, 

scopul (natural neaccidentale în ceea ce priveşte cauza 
sau originea) atunci nu văd deloc pentru ce ar considera 
variațiile acumulate care au dat naștere ghionoaiei, atit 
de bine adaptată, ca fiind preconcepute în mod provi- 
dențial“24, 

În acelaşi sens i-a scris lui Asa Gray în iulie 1860. 
Într-o scrisoare din 1881 respinge concepţia lui W. Gra- 
ham după care existența legilor naturii ar implica o 
intenţie sau scop. 

Trebuie remarcat că aceste poziţii ateiste îndrăznețe 
le-a luat de obicei în scrisori. În lucrările sale publicate, 
el a făcut unele concesii concepţiei religioase dominante 
în opinia publică. Astfel, în Originea speciilor, scria că 
iniţial viața a fost influențată „de creator în cîteva forme 
sau într-una singură“%, În 1863 regretă acest fapt. 
„Mi-am exprimat de mult regretul că am făcut concesii 
opiniei publice întrebuinţind termenul de «creație» folo- 
sit în Pentateuc, prin care eu înțelegeam în realitate 
apariția vieții printr-un proces complet  necunoscut“36, 
Cu toate acestea, în edițiile ulterioare ale acestei lucrări, 
el n-a făcut modificarea cuvenită. 3 

În Descendenţa omului (1871), Darwin e mai îndrăzneţ. 
Dealtfel și problema îl obliga să ia atitudine mai fermă 
cu atit mai mult cu cît în cei 12 ani Cîţi trecuseră de la 
publicarea Originii speciilor, mai mulţi naturalişti — 
Huxley, Haeckel şi alții — au atacat deschis concepția 
religioasă pregătind în acelaşi timp şi publicul pentru 
noile idei. În Descendenţa omului el respinge ideea teo- 
lagilor după care credința în dumnezeu ar fi o idee 
înnăscută şi ar constitui principala deosebire dintre om 
i animale. Darwin combate și „argumentul“ în favoarea 
existenței lui dumnezeu construit pe baza acestei idei 
eronate, 

„Eu nu ignor faptul că mulţi au invocat ca argument 
în favoarea existenței lui dumnezeu credința în dumne- 
Zeu presupusă instinctivă. Dar acesta e un argument 
prea nesocotit, căci ne obligă să credem în existenţa unei 
mulţumi de spirite crude și răutăcătoare, puţin mai 


% Ibidem, 1, pp, 365—366, 
% Originea speciilor, p, 386, 
% La vie et la correspondance, II, p. 306. 

puternice decit omul. pentru că această credință este şi 
mai general răspinâită decit cea într-o divinitate bine- 
făcătoare. Ideea unui creator universal, şi binevoitor al 
universului imi pare a se fì ivit în spiritul omului atunci 
cînd el s-a ridicat la un înalt grad printr-o cultură de 
lungă durată“, 

Putem deci conchide că atit teoria sa evoluționistă, 
cit şi convingerile intime ale lui Darwin au un caracter 
materialist, În lucrările publicate. însă, el a avut ezitări 
şi inconsecvenţe în problema religiei pentru a-şi masca 
ateismul. Aceste inconsecvențe au fost speculate de o 
serie de teologi care incercau să împece darvinismul cu 
religia. Majoritatea lor au fost însă nevoiţi să sublinieze 
caracterul ateist al darvinismului. Însuşindu-şi o aseme- 
nea apreciere a darvinismului, „Revista teologică“ din 
Iaşi, scria în 1883: „Sintem datori a spune că, deşi în 
principiu Darwin, din sentiment se vede, de delicateţe 
către cetăţenii săi, nu neagă divinitatea nici se declară 
pe faţă ateu, totuşi, tot conţinutul doctrinei sale şi mai 
ales cartea The Descent of man, ca una care respinge 
interveni œa creatorului în lume, duce de-a dreptul la 
ateism“. 


În lucrările lui Darwin sint formulate şi aplicate anu- 
mite norme şi principii metodolegice. Darwin a întrunit 
într-o singură persoană două tendinţe care păreau că se 
exclud : pasiunea pentru observarea şi acumularea unti 
material faptic nemărginit şi năzuinţa spre generalizare, 
pentru aflarea cauzelor şi a legilor fenomenelor naturii. 
„„Hărnicia mea în ceea ce priveşte observarea şi acumu- 
larea faptelor a fost cit se poate de mare” serie el în 
Autobiografie. lar citeva rinduri mai jos subliniază şi 
cealaltă tendinţă : „Încă din fragedà copilărie am simţit 


2 CHARLES DARWIN, La descendance de lhomme et la 
sélection sexuelle, trad. E. Barbier, Paris, 1881, p 670. 

* Redactorii acestei reviste nu puteau cunoaşte, în 1885 pă- 
rerile ateiste intime exprimate de Darwin în corespondența sa- 
care a fost publicată abia în 1888. 

2 „Revista teologică”, an, l, 1883—18% p TI. 

o puternică dorinţă de a înțelege sau de a explica tot ce 
observam și de a grupa faptele în cîteva legi generale“. 

Darwin a condamnat atit speculaţiile sterile cît şi 
empirismul fără orizont și a subliniat necesitatea îmbi- 
nării observaţiei cu generalizarea teoretică. „El spunea 
adesea că, pentru a fi un bun observator, trebuie să fii 
un bun teoretician“?!. Darwin manifesta o anumită 
prudenţă față de ipoteze. Mai întii, nu trebuie genera- 
lizat pe baza unui material faptic insuficient. Apoi ipo- 
tezele nu trebuie dogmatizate. Ele trebuie confruntate 
mereu cu faptele şi schimbate sau părăsite atunci cînd 
faptele noi le contrazic. „M-am străduit mereu să-mi 
păstrez mintea destul de clară — scrie marele savam 
— ca să pot renunţa la orice ipoteză, oricît de ispititoare 
mi s-ar fi părut de îndată ce mi s-a demonstrat că fap- 
tele o contrazic“32. 

Această prudenţă față de ipoteze nu l-a dus însă la 
scepticism : „un asemenea fel de a gîndi îl socotesc 
dăunător pentru progresul științei. O anumită doză de 
scepticism la un om de ştiinţă este totuşi recomanda- 
bilă“33, consideră marele savant. Prin „scepticism“, Dar- 
win înțelege însă aici necesitatea de a pune la îndoială 
dogmele, necesitatea de a nu porni de la teze apriorice 
străine de realitate. Îndoiala sa are un caracter meto- 
dologic. El era convins că ştiinţa poate cunoaște lumea 
şi că pentru ea nu există probleme de nerezolvat. În 
introducerea la Descendenţa omului, Darwin scrie : „nu 
acei care știu mult, ci acei care ştiu puţin afirmă în 
mod atit de categoric că ştiinţa nu va putea rezolva 
niciodată cutare sau cutare problemă“. 

Deși aceste idei ale lui Darwin n-au importanţa pe 
care a avut-o concepția, sa biologică, ele s-au răspindit 
odată cu aceasta și au exercitat o anumită influenţă 
binefăcătoare asupra naturaliştilor şi de aceea nu tre- 
buie subestimate, Ele au constituit fondul teoretic, filo 


% În volumul Originea speciilor, p. 33. 

31 FRANCIS DARWIN, La vie et la correspondance de Ch. Dar- 
win, p, 161, 

a În volumul, Originea speciilor, p. 33. 

3 Ibidem, 


„4 CHARLES DARWIN, La descendance de l'homme et la 
sélection sexuelle, tr, Eduard Barbier, Paris, 1881, p. XXV. 

sofic am putea spune, al marii majorităţi a naturaliști- 
lor, abia eliberaţi de sub dominaţia empirismului. plat. 
Aceste principii au fost însuşite şi de adepţii români ai 


darvinismului — Grigore Ștefănescu, Victor Babeş, 
N. Leon, D. Voinov — care au format un curent mate- 
rialist în biologia din aţra noastră. 

e 


În procesul cercetării fenomenelor biologice, Darwin 
a ajuns în mod spontan la o viziune dialectică asupra 
naturii. Ideea centrală a concepţiei biologice a lui Dar- 
win, de care este pătrunsă întreaga sa operă, este ideea 
de evoluţie. El a demonstrat că natura vie se află în 
continuă dezvoltare şi că diferitele specii de plante și 
animale nu sînt fixe ci se modifică, se transformă. 


Marx a apreciat caracterul dialectic al teoriei dar- 
viniste şi a considerat că Originea speciilor este cartea 
care conţine fundamentul natural al teoriei noastre“. Im- 
portanța darvinismului pentru triumful dialceticii asu- 
pra metafizicii în interpretarea naturii a fost subliniată 
în mod deosebit de Engels. „Înaintea tuturor, trebuie să-l 
cităm aici pe Darwin, care a dat cea mai puternică lovi- 
tură concepţiei metafizice a naturii, dovedind că întreaga 
natură organică de astăzi, plantele şi animalele, inclusiv 
omul, sînt produsul unui proces de dezvoltare care a 
durat milioane de ani“. 

Darwin s-a străduit să explice în mod ştiinţific pro- 
cesul dialectic al transformării naturii vii, în condiţiile 
dominării concepţiilor spiritualiste şi metafizice. Lupta 
împotriva acestor concepții care absolutizaseră disconti- 
nuitatea, salturile bruşte și generalul (specia) l-a împins 
pe Darwin la exagerarea continuității, a dezvoltării lente 
şi a particularului. Acest fapt nu anulează însă caracte- 
rul dialectic al darvinismului în ansamblu, : 

S-a alirmat că Darwin nu a admis dezvoltarea cali- 
tativă, ci numai dezvoltarea cantitativă. Cum aceasta din 
urmă înseamnă în fond preformism, nu e nevoie să 
luăm apărarea darvinismului împotriva acestei acuzaţii. 
Ea cade de la sine, deoarece întreaga teorie darvinistă 


a demonstrat dezvoltarea Și transformarea reală şi con- 
cretă a speciilor, 

i as, 


S-a afirmat de asemenea că Darwin n-ar fi admis 
existența obiectivă, reală a speciei. Consecințele acestei 
concepţii, adică a nerecunoaşterii obiective a speciei, sînt 
aceleaşi : imposibilitatea demonstrării transformismului. 
De aceea, imediat după apariţia Originii speciilor, crea- 
ționistul Agassiz s-a grăbit să-i aducă această obiecţie 
care, dacă ar fi reală, ar dărima dintr-o singură lovitură 
transformismul, căci se pune întrebarea: dacă speciile nu 
există, cum se pot ele transforma ? Într-o scrisoare către 
Asa Gray din august 1860, Darwin critică acest sofism și 
afirmă explicit că el n-a negat niciodată existenţa tempo- 
rară a speciilor. „Sint surprins că Agassiz n-a reuşit să 
scrie ceva mai bun. Ce absurditate, ce sofism : dacă spe- 
ciile nu există cum pot ele să se modifice? Ca și cum 
s-ar fi îndoit cineva vreodată de existența lor tempo- 
rară“. Rezultă în mod clar, de aici ca şi din întreaga 
sa operă, că Darwin admitea existenţa obiectivă, dar 
temporară, a speciilor. El s-a ridicat numai împotriva 
concepției creaţioniste care considera că speciile sînt 
fixe, absolute şi Care punea între ele bariere de ne- 
trecut. 


De mare importanță pentru transformiştii de la ju- 
mătatea veacului trecut era stabilirea raportului real 
dintre varietate şi specie. Între specii şi varietăţi există, 
după creaţioniști, o deosebire absolută, de esenţă, deoa- 
rece speciile ar fi fost create de dumnezeu în mod inde- 
pendent, pe cînd varietățile se produc în mod natural 
Prin acţiunea legilor secundare. Sub influența creaţio- 
nismului, majoritatea naturaliştilor din acea vreme au 
absolutizat fixitatea speciei şi nestabilitatea varietăţilor, 
considerind că acestea nu se pot îndepărta prea mult 
și revin la forma iniţială. În consecinţă, trecerea varie- 
tăţii în specie era considerată imposibilă. Era de ajuns 
un singur fapt descoperit de naturalişti sau de practi- 
cieni pentru ca această concepţie absolută asupra rapor- 
tului dintre varietate și specie să se prăbuşească. 

De aceea, atit Darwin cit şi Wallace, au căutat să 
apropie specia de varietate, să demonstreze posibilitatea 
transformării varietăţii în specie. Dealtfel, aceasta era 


"M pe et la correspondance de Ch, Darwin, II, p. 201 (s.n- 

pe 


şi piedica cea mai mare care stătea în fața transformis- 
mului în biologie, Nu e întîmplător faptul că atit Dar- 
win cît şi Wallace au atacat aceeași problemă. ; 

Acum înțelegem de ce Darwin a apropiat atit de 
mult speciile de varietăţi, de ce a insistat asupra tre- 
cerii varietăţilor în specii. „Potrivit punctului de vedere 
că speciile nu sînt decit varietăţi puternic pronunțate 
şi permanente, iar fiecare specie a existat mai întii ca 
varietate, putem înţelege de ce nu se poate trage o linie 
de demarcaţie între specii — despre care se presupune 
de obicei că au fost produse prin acte speciale de crea- 
ție — și varietăţi, despre care se admite că au fost pro- 
duse prin legi secundare“ 36, 

Ca o consecinţă a acestui fapt, Darwin a insistat mai 
mult asupra continuității în: dauna discontinuităţii şi a 
exagerat dezvoltarea lentă, prin acumularea de variaţii 
mici, subestimînd salturile bruște. Această tendinţă a 
fost determinată de, necesitatea demonstrării concepției 
transformiste în ansamblu. Refuzul lui Darwin de a 
admite dezvoltarea prin salturi bruște ca fiind tot atit 


de normală ca și dezvoltarea lentă, se datorește şi altor: 


împrejurări. În primul rînd, ştiinţa vremii nu dispunea 
de suficiente fapte constatate şi cu atît mai puţin de 
posibilitatea de a le explica. În al doilea rînd, cei care 
susțineau că speciile apar prin salturi bruşte erau spi- 
ritualişti. Darwin nu putea admite, de pildă, ` „modul 
miraculos indicat de Mivart“, principalul susţinător al 
transformării prin salturi bruşte şi care punea la baza 
dezvoltării o forţă misterioasă. De aceea lui Darwin nu 
i se părea mai întemeiată concepția idealistă, care sus- 
ținea dezvoltarea prin salturi bruşte decît vechea con- 
cepție creaționistă asupra speciilor. „Din punct de ve- 
dere ştiinţific şi ca material pentru cercetări ulterioare, 
nu există prea multă deosebire între credinţa că formele 
noi s-au dezvoltat brusc, într-un mod inexplicabil, din 
forme vechi şi foarte diferite și vechea credinţă asupra 
creaţiei specilor din pulberea pămîntului“ 37, 


% Originea speciilor, — 
2 Ibidem, p, g2.” PP 914-918, 

Universal și național 
în dezvoltarea științei românești: 


Dezvoltarea ştiinţei într-o anumită ţară este legată 
atit de evoluţia ştiinţei universale, cit şi de condiţiile 
economice, sociale și culturale ale istoriei naţionale. Din 
această cauză, evoluţia structurii, precum şi traiectoria 
ştiinţei naționale nu coincid cu cea a ştiinţei univer- 
sale. Datorită condiţiilor istorice deosebite de la o ţară 
la alta, aspectele sociologice şi cele fenomenologice ale 
ştiinţei capătă dimensiuni și forme diferite, iar ştiinţa 
în ansamblu dobindeşte o structură particulară şi se 
integrează în mod specific în istoria și cultura națio- 
nală. 

: În România, din cauza condiţiilor din trecut, foarte 
diferite de cele din țările Europei apusene, această par- 
ticularizare a evoluției științei a fost mai pronunţată. 
Particularităţile dezvoltării istorice a ştiinţei româneşti 
se conturează și mai clar dacă vom avea în vedere toate 
compartimentele principale ale științei : ştiinţele naturii, 
Științele tehnice și științele sociale. Va trebui să ţinem 
seama insă de importantele deosebiri dintre aceste mari 
grupe de științe, de modul specific în care se integrează 
fiecare în societate, Altfel riscăm să uniformizăm pro- 
cesul dezvoltării științei şi, prin urmare, să denaturăm 
imaginea structurii sale interne. Deși toate ştiinţele sint 
condiționate de evoluţia societăţii, nu toate sînt legate 


1 Studiul de faţă aplică principiile teoretice din studiul Uni- 
versal și național în dezvoltarea ştiinţei, publicat în prima parte 
a acestui volum, 

de aceiaşi factori sociali. Fiecare grup de ştiinţe depinde 
de anumiţi factori, pretinde alte condiţii pentru a se 
dezvolta și exercita funcţii diferite. 

Științele sociale sint legate mai direct de factorii 
social-politici și pretind condiţii materiale mai modeste. 
Aşa se explică de ce ele au apărut mai devreme în ţă- 
rile române şi s-au putut dezvolta în condiţii istorice 
mai vitrege. Pe baza acestor științe, militanţi progre- 
sişti au elaborat ideologia luptei pentru eliberarea na- 
ţională şi socială a poporului român. 

Științele naturii pretind o bază materială mai puter- 
nică, un învăţămînt ştiinţific superior şi o mişcare știin- 
țifică organizată. Aceste condiţii au lipsit în țările ro- 
mâne pînă în secolul al XIX-lea. 

Științele tehnice sînt strîns legate de nevoile econo- 
miei naţionale. Or, în ţările române, mai cu seamă în 
perioada administraţiei fanariote, s-a manifestat un 
interes mai mare pentru perfecționarea metodelor de 
spoliere decit de sporire a producţiei de bunuri mate- 
riale. Abia după instaurarea domniilor pămîntene şi mai 
ales după 'pacea de la Adrianopol, cînd s-a înlăturat mo- 
nopolul turcesc asupra comerțului, s-a manifestat inte- 
res pentru sporirea producţiei agricole și pentru culti- 
varea ştiinţelor agricole şi a ştiinţelor biologice legate 
de ele. Științele tehnice propriu-zise? însă nu s-au putut 
dezvolta în România decît după proclamarea indepen- 
denţei de stat a: României, cînd statul a creat unora din- 
tre ele o bază materială mai aproape de nevoile lor. 

Dialectica raportului dintre universal şi național în 
istoria ştiinţei românești: poate fi urmărită pe mai multe 
planuri, a căror valoare și semnificaţie este diferită de 
la o -perioadă la alta: a) evoluţia raportului ştiinţei ro- 
mânești, în ansamblul ei, cu Știința universală : asimila- 
rea ştiinţei mondiale, manifestarea particularităţilor şti- 
inţei româneşti prin probleme deosebite şi prin contri- 
buţii originale ; b) diferenţierea și structura specifică a 
științei românești, particularizarea ei morfologică în di- 
ferite perioade în funcţie de condiţiile istoriei şi culturii 


2 Precizăm că alci nu ne vom referi la tehnică în general, 
care are tradiţii milenare, ci la ştiinţele tehnice, constituite în 
Europa abia în secolul al XIX-lea, ca rezultat al aplicării şti- 
inţelor fizico-matematice la problemele tehnicii, 

naţionale ; c) procesul de ‘integrare funcţională a ştiinţei 
în istoria poporului român, Prin urmare, nu este vorba 
de particularităţi naționale fixe şi permanente care tre- 
buie doar puse în lumină, ci de un proces complex și 
îndelungat de „naționalizare“, de valorificare naţională 
a științei, de punere a ei în slujba societăţii românești. 
Această „naționalizare“ se face în forme specifice fie- 
cărui grup de ştiinţe în parte, 


O 


Ştiinţa românească s-a născut în perioada feudală, 

fiind reprezentată iniţial de ştiinţele sociale, mai ales 
de istoriografie, și s-a integrat în istoria naţională într-o 
formă specifică. Cronicile tratează probleme ale istoriei 
naţionale, condamnă cotropirea otomană şi pun pro- 
blema originii comune a poporului român din toate pro- 
vinciile. Limitată iniţial la evenimente privind istoria 
unei anumite domnii sau a unei provincii, istoriografia 
noastră şi-a extins treptat sfera de cercetare la istoria 
generală a poporului român din toate provinciile, ajun- 
gind, cu Dimitrie Cantemir, la studii de istorie univer- 
sală. În privinţa conţinutului de idei, prin studierea cla- 
sicismului grec și latin (în şcolile superioare din Mol- 
dova, Tara Românească și Transilvania), prin asimila- 
rea ideilor umaniste şi raţionaliste ale epocii, cultura 
românească se integra în orizontul culturii universale. 
i Sub aspectul diferențierii și structurii specifice a şti- 
inței româneşti, constatăm, în afară de istoriografie, şi 
alte discipline umaniste — filosofia, lingvistica, etnogra- 
fia precum şi unele științe ale naturii: geografia, geo- 
logia, cosmografia, botanica. Dar această diferențiere nu 
reprezintă atit un proces de specializare, cît mai de- 
grabă o multiplicitate de preocupări ale învățaților. 


A În perioada de trecere de la feudalism la capitalism 
(circa 1780—1860) — în strinsă legătură cu mişcarea 
pentru emanciparea socială și naţională — are loc pro- 
cesul formării culturii române moderne. Acest proces 
s-a realizat prin asimilarea tot mai specifică a culturii 
universale, prin legarea culturii de nevoile şi aspira- 

tile poporului român şi prin creații spirituale origi- 
nale, Trăsătura dominantă a gindirii filosofice şi sociale 
din această perioadă este iluminismul, care, treptat, va 
căpăta funcţii şi forme specifice şi va îi completat cu 
alte curente universale: naturalism, socialism utopic, 
ideologia democrat-revoluționară ete, În această peri- 
vadă, iluminismul universalist se îmbină organic cu ideo- 
logia emancipării sociale şi naţionale a poporului român. 
Activitatea  iluminist-enciclopedică a şcolii ardelene, 
bunăoară, a fost pusă în slujba emancipării naţionale și 
sociale a românilor din Transilvania. Introducerea şi asi- 
milarea culturii universale au fost legate organic da 
deşteptarea şi dezvoltarea conştiinţei naţionale. Asistăm. 
prin urmare, la o primă încercare de asimilare specifică 
și de valorificare naţională a ştiinţei şi culturii univer- 
sale moderne, 

Nu acelaşi lucru se poate spune despre iluminismul 
promovat în academiile greceşti din Bucureşti şi Iaşi. 
Deşi a contribuit într-o anumită măsură la răspindirea 
ideilor filosofice noi printre intelectualii români, ilumi- 
nismul din şcolile greceşti nu era, în ansamblul său, 
finalizat „naţional“, cum era cel din Transilvania. Abia 
la începutul secolului al XIX-lea, prin înfiinţarea învă- 
țămintului naţional şi a presei în limba română în Prin- 
cipate, începe şi aici procesul de asimilare specifică şi 
de valorificare naţională a iluminismului. a naturalis- 
mului, a socialismului utopic şi a altor curente din cul- 
tura universală. 

Dacă în etapa prerevoluţionară a perioadei ilumi- 
niste, activitatea cultural-ştiințifică se situa pe primul 
plan — emanciparea spirituală avind menirea să pre- 
gătească emanciparea social-politică —, în etapa revolu- 
ţionară, iluminismul şi activitatea cultural-ştiinţifică au 
fost subordonate luptei pentru emanciparea socială şi 
naţională a poporului român. De unde pină atunci ca- 
drul universal era elementul activ prin care se urmărea 
trezirea la viaţă, la acţiune, a elementului național, în 
această ultimă etapă universalul a fost subordonat ng- 


ționalului, care devine elementul activ, transformator, 
revoluţionar, 


„Științele naturii au fost valorificate naţional pa două 
căi : 1) pe calea culturii generale, ca element important 

al culturii naţionale moderne”, şi 2) pe cale economică : 
folosirea lor pentru valorificarea bogățiilor naturale și 
pentru sporirea producţiei agricole. De aici, un interes 
mai sporit pentru geologie, botanică şi zoologie şi, bine- 
înțeles, pentru agronomie și medicină, care au un carac- 
ter practic prin excelenţă. 

Sub aspectul diferenţierii şi al structurii specifice a 
științei româneşti asistăm, în această perioadă, la o pu- 
ternică diversificare a activităţii ştiinţifice, În afară de 
științele sociale care se înmulţesc, se cultivau toate şti- 
ințele naturii, precum și unele științe tehnice. Dar dife- 
renţierea activităţilor n-a însemnat în aceeași măsură 
și specializarea profesorilor sau a cercetătorilor. Majori- 
tatea învăţaţilor predau sau efectuau cercetări în mai 
multe științe, avind o formaţie enciclopedică. 

Pe măsura cerințelor mişcării sociale şi culturale a 
românilor din toate provinciile, enciclopedismul s-a ac- 
centuat, devenind trăsătura dominantă a culturii şi știin- 
ței noastre în prima jumătate a secolului al XIX-lea. 
Indiferent de formaţia lor, unii dintre marii noștri căr- 
turari din această perioadă — Asachi, Lazăr. Eliade, 
Bălcescu, Bariț, Vasici — au desfășurat o activitate cul- 
tural-știinţifică multilaterală, iar alţii, specializaţi în 
ştiinţele naturale sau tehnice — Poenaru, Creţulescu, 
Ghica —, s-au sacrificat ca specialişti, fiind obligaţi să 
se dedice organizării mișcării culturale sau chiar poli- 
ticeî. De acest lucru trebuie să ţină seamă cercetătorul 
istoriei ştiinţei naţionale în valorificarea contribuţiei di- 
verșilor învăţaţi. Pentru istoria și cultura naţională, era 
mai necesară şi mai importantă atunci organizarea în- 
văţămîntului, a mișcării culturale şi a presei — condiţia 


? Referindu-se la marea importanță pe care o acordau ştiin- 
telor naturii cărturarii români din această perioadă, profesorul 
Dan Bădărău considera că naturalismul a constituit „un prim 
strat al culturii române“ (DAN BĂDĂRĂU, O sută de ani de 
naturalism în România, Iași, 1930, p. 62). 

4 În discursul de recepţie de la Academia Română, Ion Ghica 
Spunea ; „Științele naturale au fost obiectul principal al studiilor 
mele din tinerețe., Dar evenimentele, la care mi-a fost cu 
neputinţă să nu jau și eu parte, m-au distras de la studiile 
mele de predilecțiune, m-au deslipit de acele ocupaţiuni liniștite 
si plăcute și m-au aruncat în virtejul luptelor politice“ (ION 
GHICA, Scrieri, vol. IV, Bucureşti, 1915, p. 47). 

principală pentru formarea unei ştiinţe naţionale capa- 
bile în ansamblul ei să aducă apoi contribuţii la pro- 
gresul ştiinţei mondiale — decit unele contribuţii spora- 
dice care ar fi rămas fără urmări pentru mișcarea știin- 
tifică românească, 

Formarea și orientarea oamenilor de cultură și şti- 
inţă în anumite direcţii a fost dictată de nevoile social- 
culturale în ansamblu, uneori impotriva specializării lor. 
Societatea a fost aceea care a indicat direcțiile de acti- 
vitate ale membrilor ei, care a stabilit ierarhia valorilor 
şi distribuirea talentelor. Cultura naţională a repartizat 
forțele în: direcţii necesare ansamblului, sacrificind de 
multe ori specialiști care, în alte condiţii s-ar fi putut 
afirma prin contribuţii la progresul general al științei. 

Aceasta nu înseamnă că n-au existat şi cercetători 
în diferite domenii ale științelor naturale şi tehnice. 
Zotta, Cihac, Edel, Stamati, Szabo, Bell, Episcopescu, 
Stănescu și alții au efectuat cercetări asupra flo- 
rei, faunei și apelor minerale. Cu puţine excepţii însă, 
şi aici oamenii de ştiinţă făceau cercetări în mai multe 
domenii. Astfel, majoritatea cercetărilor asupra florei, 
faunei sau apelor minerale au fost efectuate de medici, 
iar doctorul Cihac a făcut și unele cercetări agronomice. 
În această perioadă s-au introdus pentru prima dată în 
învăţămînt ştiinţele moderne ale naturii şi s-au efectuat 
cercetări mai ales în domeniul medicinii, agronomiei, 
mineralogiei, zoologiei şi botanicii. 


Condiţiile pentru dezvoltarea tuturor științelor în 
România s-au creat abia după crearea statului român 
modern. Factorul hotăritor l-a constituit înfiinţarea uni- 
versităţilor din Iaşi (1860) şi din Bucureşti (1864), care 
au organizat asimilarea științei universale la nivel su- 
perior şi au oferit condiţii pentru o activitate ştiinţifică 
sistematică şi continuă, Pînă la reorganizarea, în 1948, 
a Academiei Române, dezvoltarea ştiinţei în țara noas- 
tră a fost legată de universităţi și în general de învăță- 
mîntul superior, Înfiinţarea universităţilor românești a 
marcat totodată — în condiţiile realizării parţiale a 
dezideratelor emancipării naționale şi a abolirii iobăgiei 
— trecerea științelor naturale şi tehnice pe primul plan. 

Ştiinţele sociale se consolidează însă și se organizează 
pe scara naţională sub auspiciile Societăţii, Academice 
Române, înfiinţată în 1866. Prin statutele ei, Societatea 
Academică Română a avut ca primă sarcină, care a 
devenit apoi permanentă, încurajarea și organizarea 
studiilor asupra istoriei și limbii naţionale. Prin- aceste 
studii, care dovedeau comunitatea de origine şi unitatea 
de limbă a tuturor românilor, și prin alegerea ca' membri 
ai săi a unor cărturari din toate provinciile românești, 
Academia Română a contribuit la consolidarea unității 
spirituale a poporului român şi la pregătirea unităţii 
politice, înfăptuită abia după primul război mondial. 

O altă formă de punere a ştiinţelor sociale în slujba 
progresului societății românești a fost lupta ideologică 
— cu ajutorul științelor economice, istorice, juridice, fi- 
losofice etc. — împotriva forţelor conservatoare, pentru 
lichidarea rămășițelor feudale în economia și viaţa so- 
cial-politică, pentru progresul civilizaţiei române mo- 
derne, 

Cercetările propriu-zise, în domeniul ştiinţelor natu- 

rii, s-au efectuat în general în domenii mai legate de 
nevoile economice ale țării : geologie, mineralogie, geo- 
grafie, botanică. În dorința de a pune știința în slujba 
economiei naționale, „Societatea de ştiinţe naturale“ 
(1864—1865) şi-a propus ca scop principal „a face să se 
cunoască producțiunile solului României în sine însuşi 
şi în raporturile sale cu artele industriale şi cu agricul- 
tura“. Aceste obiective depășeau însă posibilităţile de 
atunci ale României, lipsind atât cadrele de cercetători, 
cît și baza materială necesară unei întreprinderi atît de 
mari. 
__ În privinţa diferenţierii și a structurii specifice a şti- 
inţei românești, trebuie să distingem şi în această peri- 
cadă, pe lîngă diferenţierea disciplinelor ştiinţifice, o di- 
ferenţiere a activităţilor necesare mișcării ştiinţifice în 
ansamblu, În această etapă, nevoile dezvoltării ştiinţei 
naționale cereau, inainte de cercetarea propriu-zisă — şi 
tocmai pentru a-i asigura o bază solidă şi permanentă —, 
asimilarea științei universale la nivel superior. 

Pină după războiul de independenţă, ajunseseră la 
nivelul cercetării majoritatea ştiinţelor sociale — lin- 
gvistica, istoria economiei, filosofia ete. —, iar dintre 

ştiinţele naturale şi tehnice — geologia, geografia, bota- 
nica, medicina, agronomia. Celelalte ştiinţe se aflau, în 
linii generale, la nivelul asimilării şi al creării condi- 
ţiilor pentru cercetare în perioada următoare. 


După cucerirea independenţei, întărirea statului ro- 
mân modern, începutul creării industriei naţionale, ne- 
voia prospectării şi exploatării resurselor naturale ale 
țării au creat condiţii economice şi social-politice mai 
favorabile pentru -propăşirea științei românești. Statul a 
acordat o mai mare atenţie ştiinţei, dindu-i un sprijin 
material mai. consistent. În 1879, vechea Societate Acade- 
mică s-a, reorganizat devenind „institut naţional“ sub 
numele, de Academia Română, care a continuat să încu- 
rajeze cercetările privitoare la limba şi istoria poporu- 
lui român, dar nu le-a mai neglijat pe cele din ştiinţele 
naturii. Secţia de ştiinţe, care pînă atunci avea o exis- 
tenţă mai mult formală, a fost întărită şi a început să 
desfășoare o activitate mai- rodnică. 

Evenimentul cel mai important pentru dezvoltarea 
cercetării ştiinţifice l-a constituit însă înzestrarea facul- 
tăților de ştiinţe şi. a celor de medicină cu. laboratoare 
moderne, care lipseau aproape complet în perioada pre- 
cedentă. Totodată s-au înmulţit şi diferențiat catedrele 
şi cursurile, fapt care a dat, posibilitatea profesorilor să 
se specializeze?, să fie la curent cu realizările ştiinţei 
mondiale și să efectueze cercetări proprii. 

Tot acum s-a ridicat o nouă generaţie de oameni de 
ştiinţă mai bine pregătiţi, formaţi la începutul revolu- 
ției ştiinţifice, pe lîngă cei mai mari savanţi ai vremii. 


5 Prin această diferenţiere a disciplinelor, ştiinţa românească 
a căpătat, în linii generale, structura ştiinţei mondiale, fapt 
care constituie o dovadă a maturizării sale. În secolul al XX-lea, 
structura ștlinței românești nemaifiind esențialmente deosebită 
de structura științei universale, nu ne vom mai opri asupra ei. 
'Ținem să precizăm totuși că rămîn în continuare unele particula- 
rități și accente care o deosebesc de structura ştiinţei altor na- 
iuni. La noi s-au dezvoltat mai mult ştiinţele legate de specifi- 
cul bogățiilor naturale ale țării şi în general de al economiei 
naționale, precum și cele care au moștenit prin- tradiție poziții 
mai avansate datorită unor şcoli naționale create de savanți 
români de talie mondială, ` 

Accentuarea specializării și crearea laboratoarelor, con- 
comitent cu creșterea numărului şi a nivelului de pre- 
gătire ştiinţifică a cadrelor universitare, au dus la afir- 
marea ştiinţei românești pe arena internaţională, la 
intrarea ei în faza de maturitate, Începînd din ultimul 
deceniu al veacului trecut, știința naţională participă 
— nu numai prin manifestări sporadice ca în perioada 
precedentă, ci şi ca mişcare organizată — la îmbogăți- 
vea patrimoniului ştiinţei universale și la schimbul de 
valori internaţionale, 

În ultimele două. decenii ale. sec. al XIX-lea, a început 
explorarea sistematică a ţării din punct de vedere geo- 
logic, mineralogic, geografic, floristic etc. şi cercetarea 
chimică a bogățiilor naturale. O contribuție importantă 
la prospectarea şi exploatarea bogățiilor naturale ale 
ţării a adus Institutul geologic al României, inființat în 
1996. 

Pentru prima dată în istoria ştiinţei românești, acum 
se afirmă, ca mişcare ştiinţifică naţională, şi ştiinţele 
tehnice propriu-zise. În 1881, s-a înființat Școala naţio- 
nală de poduri și șosele, precum şi Societatea politeh- 
nică a inginerilor şi a arhitecţilor din România. Înce- 
pind din 1882, toate lucrările tehnice civile au fost efec- 
tuate numai de ingineri românit. 

În primele decenii ale secolului XX, s-a pus cu acui- 
tate problema „naționalizării“ ştiinţei româneşti în an- 
samblul ei, a legării ei mai strînse 'cu nevoile economiei 
naţionale”, Un obstacol în calea. acestei acțiuni era ve- 
chea prejudecată a opoziției dintre ştiinţa „pură“ şi 
știința „aplicată“. De aceea, majoritatea savanților noş- 
tri au întreprins o critică substanţială a acestei concep- 
ţii, militînd pentru unitatea dintre aceste laturi ale şti- 
inței, „Împărţirea ştiinţelor în ştiinţe înalte şi ştiinţe 
aplicate sau practice este absurdă — scria un reprezen- 
tant al universităţilor. Orice ştiinţă are partea sa filo- 


A IONESCU, Génie civil, în lucrarea Académie Roumaine. 

pa vie scientifique en Roumanie, Sciences appliquées, Bucureşti, 
' P, 9, 

! Pină atunci, legătura cu economia naţională era pusă doar pe 
planul științelor tehnice și al științelor naturale practice. Ştiinţele 
fundamentale ale naturii rămăseseră în- esență în afara acestui 
proces, 

sofică, înaltă, precum trebuie să aibă și partea sa prac- 
tică, utilitară, mat apropiate sau mai depărtate... Timp 
de mai bine de jumătate de veac, în universităţi a dom- 
nit un spirit de exclusivism teoretic, În facultăţile de 
litere şi de ştiinţe — facultăţile filosofice din Germania —, 
studiul antichităţii, ştiinţele filosofice și științele pur 
teoretice au format învățămînt universitar, lăsîndu-se în 
afară, pe seama şcoalelor speciale tehnice, orice studiu 
în legătură cu aplicaţiunile practice, Acestea au fost 
ideile generaţiunii care ne-a precedat“8. În acest sens, 
s-au pronunțat și C.I. Istrati, Gr. Antipa, Atanasiu, Ion 
Simionescu, Ludovic Mrazec şi alţii. 

Este semnificativ pentru integrarea științei în isto- 
ria naţională faptul că savanții noştri, sesizind rolul tot 
mai mare al ştiinţei în dezvoltarea societăţii contempo- 
rane, arată legătura dintre ştiinţă şi soarta diferitelor 
popoare. „Ştiinţa — scria C.I. Istrati — este singura 
sorginte dătătoare de viață țărilor sau popoarelor ce o 
înţeleg, care o cultivă, care ştiu trage foloase din nesfir- 
şitele şi neînchipuitele ei puternice aplicaţiuni“?. Cuvin- 
tele lui Pasteur : „dacă știința n-are patrie, savantul are 
una“ revin mereu în discursurile sau articolele oameni- 
lor noştri de ştiinţă. Legătura dintre ştiinţă şi patrio- 
tism devine tot mai evidentă în conştiinţa cercetătorilor 
naturii. Alături de conștiința naţională, ştiinţa constituie 
o cale importantă de afirmare a naţiunilor mici, scria în 
1910 Ion Simionescu(0, 

Care erau însă metodele și căile pentru realizarea 
practică a dezideratului „naţionalizării“ ştiinţei româ- 
nești ? Calea principală era apropierea, colaborarea din- 
tre ştiinţele teoretice — legate mai ales de universităţi — 
şi ştiinţele practice — legate de institutele tehnice. 
Trebuia dar creat un organism de învăţămint şi cerce- 
tare capabil să realizeze, la înalt nivel, fuziunea dintre 
teorie și practică, dintre fundamental şi aplicativ. Dar 


8 E, A, PANGRATI, Ce au dat universitățile noastre, în „Con- 
vorbiri literare“, vol. 38, 1904, pp. 786—787. 

9 C, I, ISTRATI, Dare de seamă cu ocaziunea a 20 de ani a 
Societăţii Române de ştiinţă, în „Buletinul societăţii române de 
științe“ 1913, p, 224. 

10 Vezi ION SIMIONESCU, Precuvintare, în „Revista ştiinţifică 
V. Adamachi“, 1910, nr, 1, p. 1. 

unde trebuia să funcţioneze acest organism ? În cadrul 
universităţilor sau al învățămîntului tehnic? Problema 
era destul de delicată, căci atît lipsa de fonduri sufi- 
ciente, cit și lipsa de cadre obligau la contopirea for- 
țelor de la facultatea de ştiinţe cu ale celor de la Școala 
naţională de poduri şi şosele, urmind să fie sacrificată 
una din ele. Profesorii de la Școala naţională de poduri 
și şosele cereau crearea unei puternice Școli politehnice, 
care să fie întărită cu profesori de la Facultatea de şti- 
ințe. Majoritatea profesorilor de la universitate cereau 
ca învățămintul tehnic să funcţioneze pe lingă universi- 
tate. Un susţinător al soluţiei din urmă a fost C. I. Is- 
trati: „Rămână Facultatea de ştiinţe din Iași pentru 
pregătirea profesorilor secundari — scria el — şi facă-se 
odată ca, contopind la un loc Școala noastră de poduri 
şi şosele cu Facultatea de ştiinţe, să creeze o Facultate 
tehnică, care, pe lingă partea propriu-zisă, științifică, să 
aibă toate ramurile de aplicaţiune necesară, nouă“ii, 


Nici una din aceste soluţii n-a fost însă aplicată 
atunci. t 


Transformările sociale, economice şi politice de după 
primul război mondial au creat ştiinţei româneşti con- 
diții de dezvoltare mai favorabile și i-au impus țeluri și 
îndatoriri noi. În condiţiile creșterii rolului ştiinţei în 
societatea contemporană și ale accelerării ritmului de 
dezvoltare a omenirii, ştiinţa românească era chemată să 
aducă o contribuţie mai consistentă la propăşirea gene- 
rală a ţării, să facă noi eforturi în vederea integrării 
ştiinţelor pozitive în viața naţiunii. În cadrul acestor 
eforturi şi căutări se manifestă, chiar de la începutul 
perioadei postbelice, două fenomene noi: a) tendinţa 
cercetării ştiinţifice de a se elibera de munca didactică, 
nevoia de a se desfășura ca activitate autonomă, indife- 
rent dacă mai rămîne sau nu în cadrul învățămîntului 
superior ; b) concomitent cu procesul mai vechi de apli- 
care a ştiinţei la nevoile industriei şi agriculturii, se 
afirmă tot mai insistent cerința de a depăși empiria, 


1! Dr, D: I, ISTRATI, Menirea facultăţii de științe, în „Noua re- 
vistă română“, vol, XI, 1911, nr. 8, p. 114. 

spontaneitatea și improvizația în activitatea economică 
şi chiar socială şi de a o organiza ştiinţific, spre a-i 
asigura perspectivă şi orizont. Ambele fenomene se îm- 
pletesc strîns şi cer, pentru realizarea scopurilor pro- 
puse, înființarea de institute consacrate exclusiv cerce- 
tărilor ştiinţifice. 

Cercetarea ştiinţifică a apărut în cadrul universită- 
ţilor şi era efectuată de profesori, după îndeplinirea sar- 
cinilor didactice pentru care erau plătiţi. Deşi treptat 
profesorii şi-au creat laboratoare şi au putut desfăşura 
o activitate ştiinţifică mai rodnică, creşterea rolului şti- 
inței în societate şi nevoile economice tot mai stringente 
au pus problema accelerării cercetărilor ştiinţifice, a 
degajării cercetărilor de activitatea. didactică. Astăzi 
nevoia de a face cercetări „a devenit atit de imperioasă — 
spunea Racoviţă în 1919 —, încît activitatea laboratoa- 
relor anexate catedrelor didactice devine cu totul insu- 
ficientă, Guvernele ţărilor apusene (Franţa, Statele U- 
nite, Anglia, Germania) au fost deci silite să organizeze 
institute dedicate numai cercetărilor ştiințifice“!3, Sa- 
vantul român propunea să se creeze şi în ţara noastră, 
pe lingă Universitatea din Cluj, „un prim institut de 
acest soi, institut care, desigur, va fi antemergătorul 
numeroaselor institute similare ce se vor crea într-un 
viitor apropiat, pentru binele şi propăşirea neamului 
nostru“15. Racoviţă prefera atunci ca institutele de cer- 
cetări — deși independente de activitatea didactică — 
să funcţioneze în cadrul universităţilor, deoarece acestea 
dispuneau deja de laboratoare, de biblioteci, precum şi 
de personal cu înaltă pregătire ştiinţifică. 

Institutul de speologie a funcționat în condiţiile pro- 
puse de Racoviţă din cauza prestigiului de care se 
bucura savantul român și pentru că, în esenţă, era vorba 
de transferarea unui institut care funcţiona, în aceste 
condiții, pe lingă „Sorbona“ de 15 ani. În rest, institu- 
tele înfiinţate în cadrul universităţilor au continuat să 
aibă vechiul regim mixt, în care personalul de cercetare 


12 EMIL RACOVIȚĂ, Proiect pentru crearea unui Institut de 
Speologie la Facultatea de Științe din Cluj (Lucrările Institutului 
de speologie din Cluj, t. 1, 1920—1924, nr. 2, p. 8). 

13 Ibidem, 

avea şi sarcini didactice şi nu de puţine ori activitatea 
didactică era pe primul plan. 

Cercetarea ştiinţifică autonomă s-a desfăşurat în 
cadrul unor institute independente, a căror înființare a 
fost cerută de nevoile economice şi sociale. În afară de 
institutele tehnice speciale, menite să contribuie la pro- 
gresul unei ramuri a industriei, imediat după război se 
cerea înființarea unor institute cuprinzătoare, care să 
studieze condiţiile interne și externe ale industriei și să 
facă posibilă îndrumarea și coordonarea ei pe scară na- 
ţională. 

S-a propus, în mai multe rînduri, crearea unui mare 
Institut industrial pentru toate ramurile industriei na- 
ţionale. Institutul industrial preconizat nu s-a înființat, 
dar au fost create unele organisme care, deşi mai puţin 
cuprinzătoare, aveau menirea să satisfacă, în parte, ce- 
rințele industriei naţionale: Institutul naţional român 
pentru studiul amenajării şi folosirii izvoarelor de ener- 
gie (1926), Comitetul electrotehnic român (1927) etc. 
Pentru cercetările ştiinţifice în domeniul agriculturii, o 
cotitură radicală a constituit-o înființarea Institutului de 
cercetări agricole al României (1927). Un eveniment nou 
şi poate unic în această parte a Europei l-a constituit 
înființarea Institutului social român (1919). Unul din sco- 
purile principale ale noului institut era să ofere, orga- 
nelor de stat o documentare ştiinţifică asupra realități- 
lor sociale şi să constituie „un auxiliar benevol în aju- 
torarea lucrărilor de legiferare“14, 
Marea problemă care a preocupat mișcarea științifică 
românească în- această perioadă a fost organizarea, co- 
ordonarea și dirijarea cercetărilor pe scară naţională, 
pentru a spori producţia ştiinţifică şi pentru a o pune 
în slujba progresului economic şi social al ţării. 
„Timp de mai mulţi ani s-au dus discuţii aprinse în 
jurul reorganizării Academiei Române, a cărei structură 
a fost dictată, la înfiinţarea ei, de nevoile unităţii naţio- 
nale a poporului român. Dar realizarea depiină a idea- 
lului unității naţionale, apariția unor noi probleme şi 
cerința afirmării pozitive a poporului român pe planul 


1! D, GUSTI, Institutul Social Român, după zece ani de lucru 
(citat după lucrarea DIMITRIE GUSTI — Pagini alese, Bucureşti, 
Editura științifică, 1965, p. 179). 

construcţiei economice, sociale, politice şi culturale, re- 
clamau ca şi Academia să fie reorganizată. Încă din 1921 
a fost înființată o comisie specială pentru reorganizarea 
Academiei, iar mai tirziu au fost propuse mai multe 
proiecte şi s-au purtat discuţii în sesiunile generale. S-a 
ținut chiar un discurs de recepţie despre Ființa și me- 
nirea Academiilor, rostit de Dimitrie Gusti în 1923. Fără 
să atace problema restructurării, Gusti cerea totuși de- 
păşirea „cadrului tradiţional“, extinderea sferei de ac- 
țiune şi intervenţia mai activă a Academiei în viaţa 
științifică a țării. „Academia militans nu se mărgineşte 
numai a înregistra descoperirile membrilor ei şi a con- 
trola pe cele străine; ea merge mai departe: ea face 
și organizează însăși cercetări în numele său, ca insti- 
tuţie...“15, 

In 1927, P. P. Negulescu atacă și el problema reor- 
ganizării Academiei, dar pe un plan mai larg, vizind 
organizarea cercetării ştiinţifice pe scară națională. În 
fața noilor sarcini, apărute după război, Academia Ro- 
mână trebuie să se reorganizeze radical, pe o bază mult 
mai largă, scria Negulescu. „Sau, dacă vrea să rămină 
cum este, atunci trebuie să creăm, alături de ea, o altă 
Academie care să poată juca rolul de organizatoare a 
muncii noastre naţionale, pe toate domeniile, atît de 
numeroase şi de variate ale culturii universale“16, 

Deşi cunoştea că principalele ţări ale lumii creaseră 
organisme naționale de cercetare şi organizare a mun- 
cii ştiinţifice, care au jucat un rol hotărîtor în dezvol- 
tarea industriilor lor naţionale, Negulescu considera to- 
tuși că la noi nu era atunci necesar și nici chiar posibil 
un asemenea organism. Aceasta, deoarece industria 
noastră nu era suficient de dezvoltată pentru a reclama 
un astfel de organism, iar numărul cercetătorilor era 
încă relativ mic. Totuși, un pas real în această direcţie 
trebuie făcut și la noi, considera viitorul academician. 
„Singura soluţie practică este, deocamdată, să încredin- 


Ë D. GUSTI, Fiinţa şi menirea Academiilor (citat după Pagini 
alese, p. 199). 


41 P, P, NEGULESCU, Reforma învățămîntului, ediţia a II-a, 
Edit. Casei şcoalelor, 1927, p. CLXXIX. 

tăm, provizoriu; această însărcinare Academiei proec- 
tate“, 

În 1929 — după 8 ani de discuții privitoare la reor- 
ganizare, rămase fără rezultat, Emil Racoviță, preşe- 
dintele Academiei, a inițiat o dezbatere largă în sesiu- 
nea generală. În cuvintul său, preşedintele Academiei 
îşi exprima convingerea că, în ciuda tuturor rezistențe- 
lor, „o reorganizare tot se poate înfăptui în anii viitori ; 
căci şi cei mai vrăjmaşi ai schimbării se vor convinge 
că de 60 de ani s-au petrecut atit de revoluţionare 
schimbări în toată viața şi alcătuirea omenească, încît 
nu se poate ca Academia Română să nu se adapteze 
și ea atit României, acum mare, cit şi stadiului la care 
a ajuns ştiinţa“!8. 

S-au analizat atunci proiectele depuse de Ion Bianu, 
Gr. Antipa, Sextil Puşcariu şi Emil Racoviţă. Autorii 
proiectelor au avut în vedere în primul rînd rolul Aca- 
demiei ca instituţie de cultură, menită să asigure dez- 
voltarea, dar şi unitatea culturii naţionale. De aceea, cu 
"toate că cereau lărgirea secţiei științifice şi înmulțirea 
membrilor ei, toate proiectele erau împotriva înmulțirii 
secțiilor ştiinţifice pentru a nu periclita unitatea Aca- 
demiei și, prin urmare, unitatea culturii naționale. 

Tentativa de reorganizare rămînind fără rezultat, 
Gr. Antipa a înaintat, în 1934, un nou Memoriu privitor 
la reorganizarea Academiei Române. Deşi nu cerea o 
schimbare radicală a structurii Academiei, el îi fixa 
obiective mult mai largi. Pentru a face față noilor pro- 
bleme care stau în fața naţiunii — spunea savantul 
român — Academia nu se mai poate mulţumi cu rolul 
de a încuraja producţia științifică creată spontan, ci 
trebuie să dea direcţie acestei producţii, să o organizeze, 
să o coordoneze şi s-o îndrumeze după un anumit plan, 
care să aibă în vedere „scopuri determinate de nevoile 
actuale și de interesele mari şi permanente ale ţării“ 1%. 
Trebuie, de asemenea, să reexamineze ordinea de impor- 
tanță a obiectivelor urmărite, astfel ca ştiinţele pozitive 


17 P, P, NEGULESCU, op. cit., p. CLXXXII. 

18 „Analele Academiei Române“, t. XLIX — Şedinţele din 1928— 
1929, p. 156. 

19 „Analele Academiei Române“, t, LIV — Şedinţele din 1933— 
1934, p. 59. 

să treacă pe primul plan, Marele savant fixa Academiei 
Române țeluri importante, pe care însă, în condițiile şi 
cu posibilităţile de atunci nu le putea realiza. El cerea 
Academiei „organizarea desfăşurării unei activități ştiin= 
țifice în toate domeniile ei pure şi aplicate pentru ca, 
pe baza unei perfecte cunoașteri a naturii țării, a posi- 
bilităţilor ei de viaţă şi de dezvoltare, a problemelor pe 
care le pune ea muncii şi inteligenţei acestui popor, să-i 
poată asigura, prin ştiinţă, cu aplicările ei şi prin teh- 
nică, maximul de prosperitate în viitor şi putinţa desfă- 
şurării unei civilizaţiuni originale pe teritoriul său“ 2, 

O desfăşurare a cercetărilor pe un front atit de larg 
şi cu obiective atit de adinc împlintate în viața econo- 
mică a ţării n-ar fi putut realiza decit un organism 
naţional însărcinat special cu îndrumarea şi coordonarea 
cercetărilor, precum şi cu valorificarea lor economică. 
Crearea unui asemenea organism a fost propusă, în ace- 
laşi an (1934), în cadrul celui de-al IX-lea Congres al 
Asociaţiei române pentru înaintarea ştiinţei, la care au 
participat toate instituţiile şi ministerele care aveau 
legătură cu cercetarea ştiinţifică, In cuvintarea sa, geo- 
logul academician L. Mrazec, președintele comitetului 
de organizare a congresului, dind glas propunerilor ve- 
nite din rîndurile oamenilor de ştiinţă, a formulat dezi- 
deratul „de a înființa un Consiliu Naţional Superior 
de Cercetări, organ ocrotitor al muncii ştiinţifice, organ 
indrumător şi organ consultativ al statului în tot acest 
vast cimp de cercetări, introducind continuitate şi sta- 
bilitate pentru linii mari de orientare în dezvoltarea 
economică a ţării” 21. Constatind că un asemenea orga- 
nism a mai fost conceput încă din 1928, dar n-a luat 
fiinţă din lipsă de mijloace, savantul român căuta să 
intereseze ministerele şi mai ales marile întreprinderi 
industriale ale ţării spre a crea o bază materială cerce- 
tării ştiinţifice. 

Văzind că Academia nu vrea să se reorganizeze pen- 
tru a prelua conducerea cercetărilor ştiinţifice din 
întreaga ţară, că întreprinderile industriale și ministe- 
rele nu sprijină crearea „Consiliului Naţional Superior 

* Ibidem, pp, 59—60. 
2 Congresul al IX-lea al Asociaţiei române pentru înaintarea 
ştiinţelor, Bucureşti, 1934, 29 aprilie — 3 mai, Bucureşti, 1937, p. 26. 

de Cercetări“ oamenii de știință din întreaga ţară, mai 
ales cei din universităţi şi politehnici, au înfiinţat, în 
1935 „Academia de Științe din România“. Deşi se dorea 
a fi un „organ de consultare pentru autorităţi“, Academia 
de Științe n-a fost sprijinită de stat, ci doar tolerată 2 
Contind doar pe sprijinul corpului didactic din univer- 
sități şi politehnici, Academia de Științe urmărea sco- 
puri mai modeste: „A ţine strîns contactul cu cercetă- 
torii răspindiți prin institute şi laboratoare, a coordona 
activitatea lor, a o ajuta, a o îndruma, a o pune în va- 
loare“ 23, Care era misiunea acestui organism în con- 
diţiile existenței Academiei Române? După cum s-a 
putut vedea, Academia Română n-a voit să preia sar- 
cina organizării și conducerii cercetării ştiinţifice pe 
întreaga ţară, perseverind în tendinţa de a rămîne o 
instituție de cultură, în cadrul căreia știința ocupa a 
treia parte. Dar progresele învățămintului superior pe 
linia cercetării ştiinţifice cereau, așa cum a arătat Raco- 
viță, un sprijin şi în această direcţie, căci Ministerul 
Învățămîntului se preocupa numai de sprijinirea şi în- 
drumarea activităţii didactice. Activitatea de cercetare 
ştiinţifică din învățămîntul superior, care reprezenta 
cea mai mare parte din potenţialul ştiinţific al ţării, era 
lăsată la voia întimplării şi la disponibilitățile de cerce- 
tare ale laboratoarelor didactice. Pentru a se putea dez- 
volta, cercetarea ştiinţifică se cerea luată în consideraţie, 
ajutată, îndrumată şi chiar condusă de un organism 
central. Considerăm că Academia Română şi-a adus 
contribuţia principală în direcţia integrării ştiinţei în 
cultura națională, în timp ce Academia de Științe, care 
gravita în jurul universităţilor, s-a străduit să sprijine 
propăşirea cercetării ştiinţifice, în vederea integrării 
ei generale în viaţa națiunii şi mai ales în viața econo- 
mică a țării. 

„Integrarea ştiinţei în economia naţională s-a făcut în 
primul rînd prin institutele speciale de cercetări, care 
s-au înmulţit şi dezvoltat treptat și în condiții mai bune 


2 Ba chiar i s-a intentat proces de către Academia Română, 
care-i nega dreptul de existență. 

3 Dr, C. ANGELESCU, Cuvîntare în Adunarea generală ex- 
traordinară a Academiei de Științe din România, „Buletin“, 
1936, nr. 2, p. 6. 

ca cele de învățămînt. Institutele de cercetări ştiinţifice 
aplicate erau însă insuficiente față de nevoile econo- 
miei naționale, iar întreprinderile industriale apelau de 
multe ori la institutele străine pentru rezolvarea unor 
probleme tehnice. Această situație nu mai putea dăinui, 
căci perspectiva războiului ce se apropia ar fi dus fie 
la imposibilitatea procurării produselor industriale din 
import, fie la accentuarea dependenței țării față de 
marile puteri industriale. De aceea, problema creării 
institutelor naționale de cercetări ştiinţifice aplicate se 
agită din nou, ajungînd să fie dezbătută chiar şi de 
Senat. În primăvara anului 1940, Gr. Antipa a ținut în 
Senat un discurs despre Necesitatea institutelor de cer- 
cetări științifice pentru satisfacerea nevoilor actuale ale 
țării. „Dacă ştiinţa teoretică este universală — spunea 
savantul român — știința aplicată este naţională, deoa- 
rece ea are a rezolvi problemele specifice ale ţării, cu 
solul, subsolul, clima şi populaţia ei, toate diferite de 
cele ale altor ţări“ 4. „Înființarea institutelor de ştiinţă 
aplicată este de cea mai urgentă actualitate — arăta 
savantul român —, căci numai prin ele putem pune o 
bază solidă dezvoltării puterii noastre materiale şi a 
energiei vitale a naţiunii“ 5. 

Începînd din 1938 şi pînă în 1943 s-au făcut nume- 
roase propuneri şi chiar încercări de înființare a unui 
mare institut naţional de cercetări aplicate. Există, de 
asemenea, o întreagă literatură privitoare la organizarea 
studiilor și cercetărilor ştiinţifice pe scară naţională. 
Remarcăm că majoritatea încercărilor erau iniţiate de 
Academia de Științe. 

Toate frămîntările legate de reorganizarea Academiei, 
de înființarea Consiliului şi a Institutului naţional de 
cercetări ştiinţifice, precum şi activitatea Academiei de 
Științe reprezintă efortul spre „naţionalizarea“ ştiinţei 
din țară, spre punerea ei în slujba societății. Condiţiile 
social-economice de atunci n-au permis însă ca ele să 
dea roadele așteptate. 


4 GR. ANTIPA, Necesitatea institutelor de cercetări ştiinţifice 
în „Monitorul oficial“, București, 1940, p. 5. dei ici 
% Ibidem, p. 7. 

În perioada de după eliberarea ţării, ştiinţa româ- 
nească a făcut cei mai mari paşi din istoria sa în direc- 
ţia integrării în viața poporului român. Două condiţii 
principale au determinat acest proces, care continuă şi 
astăzi : noua etapă a revoluţiei tehnico-ştiinţifice mon- 
diale, care a apropiat mai mult ca oricind ştiinţa de 
producţie, determinind accelerarea progresului economic 
şi obținerea unor realizări fără precedent, și mai ales 
angajarea poporului român pe calea construirii socialis- 
mului, orînduire care organizează, mobilizează şi con- 
duce toate forţele națiunii capabile să contribuie la pro- 
gresul social, pe baza unui plan ştiinţific elaborat. Pro- 
cesul de integrare a ştiinţei în viața naţiunii nu s-a 
realizat însă în forma specific socialistă imediat după 
eliberare, ci s-a desfăşurat pe etape, urmînd dezvoltarea 
generală a societăţii româneşti. 

În prima etapă (1944—1948), oamenii de ştiinţă au 
depus eforturi pentru a dezvolta cercetarea științifică 
şi peniru a o pune în slujba reconstrucției economice 
a țării. 

Un prim pas în această direcție l-a constituit crea- 
rea, în 1945, a Consiliului Naţional de Cercetări Știin- 
ţifice cu misiunea de a coordona munca științifică pe 
scară naţională și de a sprijini dezvoltarea economică şi 
socială a ţării. Programul Consiliului era foarte vast, 
inspirat din proiectele anterioare şi adaptat nevoilor de 
atunci ale societății românești. Astfel se prevedeau: 
cunoaşterea situaţiei şi a vieţii poporului român sub 
aspect biologic, economic, social etc., cercetarea pămin- 
tului românesc în vederea sporirii producţiei agricole, 
descoperirea materiilor prime și surselor de energie etc. 
În condiţiile de după război nu s-a putut însă realiza o 
asemenea coordonare a forțelor economice şi ştiinţifice 
care să permită realizarea unui plan atît de vast. De- 
altfel, Consiliul Naţional de Cercetări Științifice a fost 
creat din iniţiativa Academiei şi era numai „un organ 
consultativ“ pentru stat, şi nu un organ de stat. 

O cotitură hotăritoare în procesul istoric de inte- 
grare naţională a ştiinţei românești s-a produs în 1948. 
Ştiinţa, cu toate ramurile ei, a fost integrată în frontul 

larg al construirii socialismului, devenind un factor im- 
portant în crearea bazei tehnice materiale a societății, 
în perfecționarea relațiilor socialiste de producție şi în 
săvîrşirea revoluției culturale. După 1948, s-a produs o 
integrare esenţială a ştiinţei în activitatea organizată a 
națiunii : cercetarea științifică se desfășoară planificat 
— ca şi celelalte domenii de activitate —, după un plan 
integrat în procesul general de construire a societăţii 
socialiste. 

Pentru sprijinirea nemijlocită a industriei, agricul- 
turii, transporturilor etc. s-au creat institute speciale de 
cercetări, puse sub conducerea diferitelor departamente, 
precum și laboratoare speciale pe lingă marile între- 
prinderi. Cercetare ştiinţifică au desfăşurat, de aseme- 
nea, şi instituţiile de învățămînt superior. În toate do- 
meniile ştiinţei — științe fundamentale, ştiinţe tehnice 
şi ştiinţe sociale —, cercetarea ştiinţifică s-a dezvoltat 
treptat, luînd proporţii fără precedent şi obţinînd reali- 
zări remarcabile. 

Dar măsurile de organizare a muncii ştiinţifice au 
devenit între timp insuficiente, nemaifiind în stare să 
răspundă nevoilor construirii societăţii socialiste multi- 
lateral dezvoltate. De aceea, Congresul al IX-lea al 
P.C.R. a arătat că „sînt necesare îmbunătățirea siste- 
mului de organizare a activităţii științifice, concentrarea 
cadrelor și a mijloacelor materiale spre obiectivele cu 
cea mai mare eficiență. Pe lingă Consiliul de miniştri 
va lua fiinţă Consiliul Național! al Cercetării Științifice, 
care va avea sarcina să elaboreze direcţiile de orientare 
şi programul unitar de cercetare științifică și de pregă- 
tire a cadrelor, să asigure coordonarea activităţii în acest 
domeniu“ %, Pentru a traduce în viaţă rezoluţia Con- 
gresului al IX-lea al P.C.R. cu privire la cercetarea şti- 
inţifică s-au luat o serie de măsuri menite să ridice pe 
o nouă treaptă procesul de integrare naţională a ştiinţei 
româneşti : s-a îmbunătățit planificarea cercetărilor şti- 
ințifice atit în interiorul științei, cît şi în raporturile ei 
cu economia naţională, iar planul de cercetări ştiinţifice 


z Rezoluția Congresului al IX-lea a 
mân, în vol. Congresul al IX-lea al Pı 
Bucureşti, Editura politică, 1965, p. 832. 

a devenit parte integrantă a planului de stat. Pentru 
organizarea, coordonarea şi conducerea activităţii de cer- 
cetare ştiinţifică spre atingerea scopurilor urmărite şi 
în general pentru a organiza contribuţia ştiinţei la pro- 
gresul orinduirii socialiste, s-a înființat Consiliul Na- 
ţional al Cercetării Ştiinţifice, transformat mai tirziu în 
Consiliul Naţional pentru Ştiinţă şi Tehnologie. Acest 
înalt organ urmăreşte în esenţă dezvoltarea ştiinţei în 
România şi valorificarea ei naţională. 

Punind ştiinţa în slujba progresului societăţii noas- 
tre, Partidul Comunist Român a arătat totodată nece- 
sitatea dezvoltării ştiinţei româneşti în strinsă legătură 
cu evoluţia ştiinţei mondiale. „Cercetarea, creaţia origi- 
nală — condiţie importantă a progresului neintrerupt 
al societăţii noastre — spunea tovarășul Nicolae 
Ceauşescu — nu se pot dezvolta decit în strinsă legătură 
cu evoluţia ştiinţei şi culturii internaţionale. În epoca 
noastră a devenit o necesitate obiectivă desfăşurarea 
unui larg schimb de experienţă şi opinii între creatorii 
din toate ţările lumii, cunoaşterea realizărilor valoroase 
ale celorlalte popoare, manifestarea activă a fiecărei 
naţiuni în slujba progresului general al ştiinţei şi cul- 
turii contemporane“ %. 

Cu fiecare etapă, cu fiecare plan cincinal, știința — 
a cărei bază materială a crescut mereu — a fost che- 
mată să-şi sporească contribuţia la progresul societăţii 
românești, la bunăstarea poporului. În viitorul apropiat, 
rolul științei în viaţa economică a ţării va creşte atit de 
mult încit Congresul al XI-lea a definit cincinalul 1976— 
1980 drept cincinalul dezvoltării şi afirmării ample a 
revoluţiei tehnico-ştiinţifice în toate sectoarele econo- 
miei româneşti. A fost elaborat un program general de 
cercetare pe 10 ani pe baza căruia se va asigura „creş- 
terea contribuţiei ştiinţei la înfăptuirea programului de 
modernizare şi ridicare a nivelului tehnic şi calitativ a 


7 NICOLAE CEAUȘESCU, Cuvint de salut la sesiunea solem- 
nă consacrată sărbătoririi centenarului Academiei Republicii So- 
cialiste România“ — 26 septembrie 1966. În România pe drumul 
desăvirşirii construcției socialiste, vol. 2, Bucureşti, Editura po- 
litică, 1968, pp. 30—31. 

teii noastre economii, de perfecţionare a întregii 
vieţi saciale“35, i 

Pornind_de la considerentul că „ştiinţa constituie 
factorul primordial al progresului contemporan“, Progra- 
mul Partidului Comunist Român de făurire a societăţii 
socialiste multilateral dezvoltate şi înaintare a României 
spre comunism stabileşte un plan în 13 puncte de orga- 
nizare şi orientare a ştiinţei în ansamblu precum și a 
diferitelor ştiinţe particulare. În vederea sporirii eficien- 
ței economice a științei, se prevede între altele: o mai 
rapidă introducere în producţie a cuceririlor științei, 
studierea şi valorificarea superioară a tuturor resurselor 
naturale ale ţării, descoperirea unor noi sunse de energie, 
producerea de utilaje tehnologice, maşini unelte, mij- 
loace electronice materiale sintetice, crearea unor noi 
soiuri de plante de înaltă productivitate, ameliorarea 
raselor de animale etc. 

Totodată, ştiinţa românească este chemată să-și spo- 
rească contribuţia la eforturile desfăşurate pe plan inter- 
naţional de studiere a cosmosului şi a biosferei, de cu- 
noaştere şi de transformare a naturii 2%, 

Pe planul organizării ştiinţei. se preconizează îmbu- 
nătăţirea activităţii unităţilor centrale de cercetare, a 
Consiliului Naţional pentru Știință şi Tehnologie şi o 
serie de măsuri pentru o mai strînsă legătură între învă- 
ţămînt, cercetare şi producţie 30, 


Urmărind dezvoltarea istorică a științei româneşti, 
am putut constata existența concretă a fenomenului de 


% NICOLAE CEAUȘESCU, Raport la cel de-al XI-lea Congres 
al pe tatici Comunist Român, Editura politică, București, 1974, 
p. 63. 

% Programul Partidului Comunist Român de jăurire a socie- 
tății socialiste multilateral dezvoltate şi de înaintare a României 
spre comunism. Editura politică, Bucureşti, 1975, pp. 95—97. 
Vezi şi Directivele Congresului al XI-lea al Partidului Comunist 
Român cu privire la planul cincinal 1976—1980 şi liniile direc- 


toare ale dezvoltării economico-sociale a României pentru peri- 
oada 1981—1990, 


% NICOLAE CEAUŞESCU, Cuvintare la Plenara comună a 
Comitetului Central al Partidului Comunist Român şi Consiliu- 
lui Suprem al Dezvoltării Economice și Sociale a României, 
21—22 iulie 1975. Editura politică, Bucureşti, 1975, p. 45. 

integrare a științei în istoria naţională, cît şi în ştiinţa 
universală. Particularităţile ştiinţei româneşti sînt legate 
de structura ei specifică — determinată de condiţiile 
istorice din diferite etape — precum şi de contribuţia ei 
la progresul economic social şi cultural al ţării. De aici 
rezultă cerința metodologică pentru cercetătorii istoriei 
științei româneşti de a nu se limita la înregistrarea 
rezultatelor de valoare universală a ştiinţei în țara 
noastră, ci de a cerceta geneza și dezvoltarea specifică 
a ştiinţei românești, progresele ei în domeniul cunoaş- 
terii lumii, precum și contribuția sa la lupta poporului 
român pentru eliberarea naţională şi* pentru construirea 
civilizaţiei pe aceste meleaguri. 


Scanned with CamScanner 


Influența kantianismului 
în filosofia românească 


Încă de la sfîrşitul veacului al XVIII-lea, Kant şi-a 
dobindit o mare celebritate nu numai în Germania, ci 
şi în alte ţări din Europa, asupra cărora va exercita o 
influență care se va prelungi pînă după primul război 
mondial. Care a fost sensul şi semnificaţia kantianis- 
mului în mișcarea filosofică şi ideologică din diferite 
tări? Este cunoscută interpretarea kantianismului ca 
filosofie a compromisului dintre materialism şi idealism. 
Această interpretare îşi are temei în filosofia kantiană 
care a servit uneori forţelor sociale interesate în com- 
promisul dintre vechi şi nou. Dar aceasta este doar una 
din multiplele ei semnificaţii. Filosofie de mare prestigiu, 
kantianismul a ispitit, în epoci și în ţări diferite, pe 
mulți exegeţi, care au căutat în el — şi de cele mai 
multe ori au găsit — sensuri și semnificaţii din cele 
mai variate, în funcţie de aspiraţiile sociale pe care le 
reprezentau. 

Cercetarea concret-istorică a influenței kantianismu- 
lui în Europa a scos la lumină o surprinzătoare diversi- 
tate de valenţe și semnificaţii ale acestei filosofii. 
Într-adevăr, una din primele funcţii ale kantianismului 
a fost — la sfirșitul veacului al XVIII-lea şi la începu- 
tul celui de-al XIX-lea în Franţa — aceea de filosofie a 
compromisului dintre vechi și nou, Ea a fost susținută 
de reprezentanţi ai emigrației franceze — Villiers şi 
alții — interesaţi în restauraţia politică şi religioasă. 
Dar, sub Directorat, „Kant apărea multor francezi ca 

întruparea spiritului iacobin sau cel puţin ca un ardent 
republican“ t, 

Această interpretare s-a afirmat mai întîi în Elveţia, 
unde kantieni entuziaşti ca Stopfer au ajuns pînă și în 
guvernul republican. Prin 1800, partidul republican el- 
veţian „voia să unească ceea ce e măreț și adevărat în 
maximele revoluţiei franceze, cu principiile morale și 
ale înaltei cugetări filosofice germane“ 2. Această inter- 
pretare a lui Kant ca reformator moral și chiar social 
nu are suficientă acoperire. Ea a fost însă reală și a 
avut o altă funcţie în lupta de idei. Acest fapt dove- 
deşte. pluralitatea valenţelor filosofiei kantiene, precum 
şi dependenţa influenţei kantianismului nu numai de 
caracterele sale generale, ci şi de cerințele vieţii sociale 
și spirituale ale epocii şi ţării în care s-a exercitat. 

n altă etapă, kantianismul a fost folosit — tot în 
Franţa — prin altă latură a sa, poate mai esenţială. Este 
cazul lui Jules Barni, unul din cei mai remarcabili mili- 
tanți pentru libertatea gîndirii și pentru drepturi demo- 
cratice din ultimii ani ai imperiului lui Napoleon al 
II-lea şi în timpul celei de-a treia Republici. „Ceea ce 
Barni a văzut în Kant — și pe bună dreptate, deşi există 
la el și elemente opuse — scrie filosoful marxist Lucien 
Sève — este raționalismul exigent și critic, negarea dog- 
matismului metafizic şi, de asemenea, moralismul rigu- 
ros, universalismul democratic, pe scurt, justificarea teo- 
renea K Declarației Drepturilor Omului şi a Republicii 
aice“ 3, 

Reacția clericală a atacat acest neokantianism în care 
vedea forma superioară a spiritului burghez laic 4, 

În epoci și în ţări diferite, kantianismul a cunoscut 
desigur și alte interpretări, printre care şi aceea a lui 
Max Adler, care a încercat să întemeieze pe filosofia 
kantiană un socialism etic. Nu ne vom opri însă asupra 
tuturor interpretărilor, Am voit numai să arătăm diver- 


1 B(ASILE) MUNTEANO, Episodes kantiens en Suisse et en 
France sous le Directoire, Paris, 1935, Extrait de la „Revue de 
littérature comparée“, fasc, 3, 1035, p. 301, 

4 Ibidem, p, 395, 

LUCIEN SÈVE, La philosophie française contemporaine. La 


sagesse depuis 1789 jusqu'à nos jours, Editions Sociales, Paris 
(1962), p, 162, 


í Ibidem, p. 163, 

sitatea semnificațiilor ideologice ale kantianismului în 
condiţii sociale diferite, 

Marea influență a kantianismului se datorește însă 
mai puţin semnificației ideologice — în care era depăşit 
de iluminism — cit mai ales polivalenţei sale culturale 
şi concordanţei sale cu spiritul şi cu structura culturii 
moderne. 'Tendinţele speculative ale culturii umaniste 
din epoca romantismului german — a căror expresie 
filosofică au fost sistemele lui Fichte, Schelling, Hegel, 
Schopenhauer — au avut punctul de plecare în capaci- 
tatea metafizică a „raţiunii practice“ kantiene. În a doua 
jumătate a veacului trecut, în condiţiile puternicului 
avint a scientismului naturalist, kantianismul a fost 
reactualizat, prin „critica rațiunii pure“, ca teorie a 
cunoaşterii, avînd, în ciuda unor deosebiri radicale, unele 
afinități cu pozitivismul comtian şi cu agnosticismul 
spencerian. lar la sfîrşitul secolului al XIX-lea și la 
începutul secolului XX, aspiraţiile ştiinţelor ssocial-uma- 
niste spre autonomie — ameninţată de ştiinţele naturii 
— au găsit un anumit sprijin tot în kantianism (școala 
de la Baden). 

S Marea forţă a kantianismului consta tocmai în această 

capacitate de a răspunde unor exigenţe culturale foarte 
diverse, precum și cerinţelor culturii în: ansamblu. În 
acelaşi timp, kantianismul asigură autonomia filosofiei, 
oferindu-i posibilitate de supraviețuire ca metafizică — 
pe calea „raţiunii practice“ (Fichte, Schelling, Hegel, 
Schopenhauer) — ca teorie a cunoaşterii (şcoala de la 
Marburg) sau ca filosofie a valorilor şi a culturii (şcoala 
de la Baden). 

Această influenţă a kantianismului asupra culturii 
este comparabilă doar cu cea a iluminismului care l-a 
depășit, în secolul XVIII, prin întindere şi prin tendinţe 
social-politice şi antireligioase mai radicale la iluminișştii 
francezi. Influenţa kantianismului, deşi mai limitată ca 
sferă, a fost în schimb mai profundă și de mai lungă 
durată, căci în secolul al XIX-lea, iluminismul descinde 
în scientism, devenind astfel unilateral. Dealtfel, chiar 
şi în secolul al XVIII-lea, criticismul kantian s-a dovedit, 
prin apărarea autonomiei valorilor culturale, mai apro- 
piat de spiritul culturii moderne — care tinde spre dife- 
renţierea şi autonomizarea domeniilor culturii — decit 

iluminismul, axat exclusiv pe tradiționala funcţie unifi- 
catoare. Prin întemeierea principiului diferenţierii și au- 
tonomizării în cultură — consideră Rickert — criticis- 
mul kantian — care diferenţiază, delimitează şi funda- 
mentează — reprezintă expresia teoretică a culturii 
moderne. Epoca prekantiană, inclusiv secolul al XVIII- 
lea — apreciază Mircea Florian — n-a ajuns la o con- 
ştiinţă culturală, din cauza intelectualismului şi a con- 
fuziei dintre domeniile culturii. „În cadrul criticismului 
se încheagă conștiința culturală modernă — scrie filo- 
soful român — fiindcă, în primul rînd se pune capăt 
intelectualismului grec, reînviat în secolul al XVIII-lea. 
Pe de altă parte, Kant diferenţiază sferele de cultură, 
asigurind autonomia nu numai a teoriei idar şi a sferelor 
ateoretice (morală şi mai ales artă). În sfîrşit, pentru a 
ocoli primejdia destrămării culturale, Kant sintetizează 
cultura prin subordonarea teoriei față de practică — 
primatul raţiunii practice“ 5. 


Kant a apreciat atît de mult rolul spiritului critic, 
al conştiinţei critice în filosofie, încît considera că „cri- 
tica este față de metafizica obișnuită, de şcoală, întoc- 
mai cum chimia este faţă de alchimie sau astronomia. 
față de astrologie“ 6, 

_ Contribuţia principală a kantianismului la reforma 
filosofiei consta în schimbarea metodei de cercetare în 
acest domeniu, metodă inspirată din ştiinţele exacte — 


5 MIRCEA FLORIAN, Immanuel Kant, în Istoria filosofiei. 
moderne vol, Il, București, 1938, p. 195 (Societatea Română de: 
Filosofie), 

“ IMMANUEL KANT, Prolegomene la orice metafizică viitoare: 
Care se va putea înfățișa ca ştiinţă, traducere de Mihail Anto- 
niade, București, 1924, p. 178. 

matematicile şi fizica. „În această încercare de a schimba 
metoda de pînă acum a metafizicii şi de a efectua cu 
ea, după exemplul geometrilor şi al fizicienilor, o revo- 
luţie totală consta sarcina acestei critici a rațiunii pure 
speculative. Ea este un tratat de metodă, nu un sistem 
al ştiinţei înseşi“ 7. Așadar, în reforma filosofiei, marele 
filosof german s-a inspirat din metoda ştiinţelor exacte, 
cu exigenţele ei de rigurozitate şi de exactitate, pe care 
le-a introdus și în gîndirea filosofică, 

Dintre ştiinţele exacte, cel mai mult l-au influențat 
geometria euclidiană şi fizica newtoniană. Inspirat din 
fizica marelui savant englez — care încheiase imaginea 
mecanicistă a universului prin teoria gravitaţiei univer- 
sale — Kant a dat în perioada precritică o imagine simi- 
lară asupra universului privit în geneza lui, prin cunos- 
cuta sa teorie cosmogonică. Dar ceea ce se cunoaște mai 
puţin este faptul că şi în perioada criticistă Kant a fost 
puternic influențat de fizica newtoniană : unirea expe- 
rienței cu matematica, întemeierea întregii ştiinţe pe 
adevăruri necesare şi universale etc. Chiar şi concepția 
despre spaţiu și timp este înrudită cu cea a lui Newton. 
Într-adevăr, spaţiul şi timpul erau înţelese de Newton 
ca organe senzoriale ale divinității, un fel de intuiţii a 
priori ale lui Dumnezeu, intuiții care constituie condiţii 
absolute ale matematizării experienţei. Kant a coborit 
aceste intuiții a priori din spiritul divin în spiritul 
uman, făcînd din ele o condiţie de posibilitate a feno- 
menelor, dînd totodată o nouă temelie a matematicilor 
capabilă să explice aplicarea lor la experienţă. 

Admiţind fizica newtoniană — incompatibilă cu 
vechea metafizică speculativă — Imm. Kant a căutat 
să reformeze metafizica, dindu-i un nou fundament, în 
concordanţă cu metodologia noii ştiinţe. „Newton e mo- 
delul pentru metoda metafizicii — observă Mircea Flo- 
rian — iar idealul e o metafizică tot aşa de sigură ca şi 
fizica lui Newton“ 8, Gînditorul român consideră că in- 
fluența lui Newton asupra criticismului kantian e atit 
de mare încît opune ideii lui Riehl „fără Hume nici 


7 IMMANUEL KANT, Critica rațiunii pure, traducere de 
A re rr și Elena Molsuc, Editura științifică, Bucureşti, 
, p, 20, 
£ MIRCEA FLORIAN, Immanuel Kant, loc, cit, p. 37. 

Kant“ convingerea sa că „fără Newton nici Kant“. Ma- 
rele filosof german a căutat să integreze ştiinţa nouă în 
spiritualitatea epocii, să asimileze spiritul ştiinţei în 
conștiința filosofică. În același timp, Imm. Kant a încer- 
cat să fundamenteze metafizic noua știință — să o eman- 
cipeze de subiectivismul empirismului și de supranatu- 
ralismul raționalismului (se ştie că raţionaliștii — Des- 
cartes, Leibniz — făceau apel la divinitate pentru înte- 
meierea certitudinii absolute a adevărului). Finalitatea 
criticii națiunii pure este o nouă întemeiere a ştiinţei şi 
a cunoaşterii care, pe. de o parte, să o elibereze de 
subiectivism şi de supranatural, iar pe de altă parte, să 
dea o bază unică atit fizicii cît şi matematicii și să legi- 
timeze aplicarea matematicii la experienţă. Cu toate 
concluziile ei agnostice, teoria kantiană a științei înlă- 
tură neajunsurile teoriilor precedente și se plasează în 
acelaşi plan cu ştiinţa, fiind în concordanţă cu spiritul 
ştiinţei înseși 9. 


Datorită semnificației ideologice progresiste şi mai 
ales polivalenţei sale culturale, kantianismul a pătruns 
destul de repede în România. De la Gheorghe Lazăr la 
Rădulescu-Motru, kantianismul a constituit o perma- 
nență în gîndirea filosofică românească. În diferite pe- 
rioade istorice, el a avut şi la noi funcții şi semnificații 
variate. Din acest punct de vedere, putem distinge mai 
multe perioade : I. Începuturile filosofiei române mo- 
derne şi Kant (de la introducerea învățămîntului filoso- 
fic în limba română, pînă la înființarea universităților, 
aproximativ 1818—1860) adică de la Gheorghe Lazăr la 
Simion Bărnuţiu, cînd kantianismul a dominat în învă- 
țămînt prin manuale alcătuite de Krug, J. Beck şi alţi 
discipoli ai filosofului din Königsberg ; II. de la 1860 
la 1890 — perioada de asimilare a filosofiei moderne, 
cînd gindirea filosofică românească era dominată de 
scientism şi de kantianism ; III. Filosofia kantiană în 
perioada renașterii metafizicii și a spiritului filosofic, 


ii” Ieătură cu această problemă, a se vedea Şi ALEXAN- 
RU BOBOC, Actualitatea criticismului kantian („Contempora- 
nul“ nr, 21 din 17 mai 1974), 

cînd filosofia kantiană a reprezentat un punct de ple- 
care sau un element constitutiv al unor concepţii proprii 
elaborate de filosofii români (1890—1920); IV. Kantia- 
nismul în perioada de maturizare a filosofiei românești 
(1920—1944) cînd a constituit un punct de sprijin pentru 
orientarea raționalistă, fiind, în același timp, criticat de 
orientarea iraţionalistă ; V. Kant în filosofia românească 
de după eliberare, 

I. Datorită poziţiei geografice şi mai ales condiţiilor 
istorice speciale, kantianismul a pătruns relativ timpuriu 
în țările române. Bogdan-Duică a depistat primele influ- 
enţe kantiene asupra culturii române în Țiganiada lui 
Budai-Deleanu (1760—1820). Lucrarea kantiană din care 
s-a inspirat scriitorul român este Religia în limitele ra- 
țiunii (1793) pătrunsă de spirit raţionalist şi anticlerical, 
spirit pronunțat și explicit exprimat în notele epopeei 
sale eroi-comice. Din notele lui Budai-Deleanu la Țiga- 
niada şi din diverse capitole ale scrierii pentru care Kant 
a fost mustrat de ministrul Prusiei „se pot pune în 
paralel pasaje care confirmă. influența afirmată“, scrie 
Bogdan-Duică 1, i 

Cu Gheorghe Lazăr (1779—1823), kantianismul pă- 
trunde în învățămîntul filosofic românesc chiar de la 
începuturile lui (1818). „Lazăr studiase în același oraş 
ca şi Budai, în Viena, unde Kant era combătut cu înver- 
şunare de teologii ultramontani, pe care liberalul Lazăr 
îi ura. Venind la Bucureşti, Lazăr aduse cu sine entu- 
ziasmul pentru filosofia kantiană şi o introduse în şcoala 
de la Sf. Sava“ 1, Eliade Rădulescu ne informează că 
Lazăr a predat la colegiul Sf. Sava filosofia kantiană, 
angajind în acest sens o polemică cu profesorul Erdeli 
care preda filosofia după Condillac 12. 

Primul curs de filosofie în limba română la Iaşi 
(1834) ţinut de Eftimie Murgu (1805—1870) propaga de 


” G, BOGDAN-DUICĂ, Cantianii români, în revista „Semănă- 
torul“, An, III, nr, 6 din 8 februanie 1904, pp, 81—82. 

11 Ibidem, p. 82, 

12 Vezi I, ELIADE RĂDULESCU, Gheorghe Lazăr, în „Cu- 
rierul românesc“, X, 1839, pp. 263—264. Vezi și GHEORGHE 
EPURE, Gh, Lazăr — primul kantian român „Revista de Fi- 
Josofie“ nr, 6/1974, 

asemenea idei kantiene. Ginditorul bănăţean preda filo- 
sofia după cursul fostului său profesor de la Budapesta 
Imre Ianas, — influenţat de filosofia kantiană !?, 

În şcolile românești, filosofia a fost predată mulţi 
ani în spirit kantian de către Aug. Treboniu Laurian 
(1810—1881), Simion Bărnuţiu (1808—1864) şi Timotei 
Cipariu (1805—1887) după manualele W.T. Krug, suc- 
cesorul lui Kant la universitatea din Königsberg. Nu ne 
putem opri asupra ideilor acestor profesori, idei anali- 
zate de alți cercetători 14, după cum nu ne putem opri 
nici asupra interesantei dizertații inaugurale a lui Ion 
Zalomit (1810—1885). Principes et mérites de la philoso- 
phie de Kant (Berlin 1848) deoarece e puțin semnifica- 
tivă, căci autorul ei n-a ținut cursurile în spiritul acestei 
dizertaţii. Va trebui să desprindem însă semnificația 
propagării filosofiei kantiene în învățămîntul românesc 
din această primă perioadă. Dacă la unii profesori, filo- 
sofia propagată de la catedră, după manuale oficiale, a 
avut unele tendințe de compromis, cel puțin la Gheorghe 
Lazăr, Aug. Treboniu Laurian şi Simion Bărnuţiu kan- 
tianismul reprezenta tendința filosofiei românești de a 
se emancipa de teologie şi de a se afirma ca disciplină 
intelectuală autonomă. Laurian prezintă epoca medie- 
vală ca pe „epoca barbarismului și a ignoranței ; cu 
filosofia dimpreună cad artele şi ştiinţele; începe a 
domni superstiţia şi ruditatea, despotismul şi creduli- 
tatea“ 15. În spirit iluminist, profesorul român prezintă 
cu simpatie progresul filosofiei moderne reprezentată de 
Bacon, Descartes, Hobbes, Locke, Leibniz, Wolf şi alţii. 
Totuşi, pentru el, aceşti filosofi reprezintă doar „june- 
tea filosofiei moderne. Bărbatul care s-o înalțe la tărie 
şi constanță bărbătească se arată în Königsberg“ 16. 


E N BOGDAN-DUICĂ, Eftimie Murgu, Bucureşti, 1937, 

“ Pentru Kantienii români de la Gh. Lazăr la Simion Băr- 
nuțiu, vezi RADU PANTAZI: Despre orientarea antiteologică, 
raționalistă în filosofia din ţările române în prima jumătate a 
secolului al XIX-lea, în „Cercetări filosofice“, An, VII nr. 5/1960, 
Filosofia lui Kant în România în prima jumătate a secolului al 
XIX-lea, „Revista de Filozofie“ nr, 6/1974. 


PA. TREBONIU LAURIAN, Cuvint academic..., Bucureşti, 
1845, p, 7, 


15 Ibidem, p, 10 

„Prin criticismul lui Kant, se potoleşte cearta dintre 
dogmatism și scepticism, se închide drumul misticis- 
mului“ 47, 

Tendinţa de emancipare a filosofiei de teologie este 
şi mai pronunţată la Simion Bărnuţiu care a tradus în 
întregime manualul lui Krug după care a predat filo- 
sofia la Blaj. Într-o scrisoare din 1839 către Gh. Bariț, 
el deplinge faptul că filosofia „a fost după toată etimo- 
logia cuvîntului și înțelesul, numai roabă teologiei“ 18, 

Dar semnificația kantianismului bărnuţian depășește 
obiectul emancipării filosofiei de teologie. Celebrul dis- 
curs al lui Bărnuţiu de la 1848 — remarcă Bogdan- 
Duică — „este întemeiat pe idei culese din filosofia 
dreptului Kant-Knugiană... ideile kantiene rezumate în 
fiat justitia, pereat mundus au umplut de atunci tot 
Ardealul“ 19. 

Aşadar, în această primă perioadă, kantianismul a 
reprezentat în învățămînt tendința de autonomizare a 
filosofiei, iar prin Budai-Deleanu şi mai ales prin Simion 
Bărnuţiu a intervenit și în lupta generală pentru pro- 
gres social. 

II. În a doua jumătate a secolului al XIX-lea, kan- 
tianismul a fost reactualizat în Europa în aspectul său 
metodologic-gnoseologic, prin care se apropia mai mult 
de spiritul științelor exacte, cu care căuta o înțelegere. 
Şi în gîndirea filosofică românească din această perioadă 
kantianismul va fi valorificat tot sub acest aspect, caraç- 
teristic Criticii rațiunii pure. Principalul promotor al 
kantianismului în filosofia şi în general în cultura ro- 
mână din a doua jumătatė a secolului al XIX-lea a fost 
Titu Maiorescu %. Deşi în primul deceniu se afla sub 
puternica influență a lui Herbart şi a lui Feuerbach, 
tînărul gînditor român manifesta un interes deosebit 
față de filosofia kantiană și în special față de Critica 
rațiunii pure, înainte de apariția neokantianismului în 


1 Ibidem, p. 11, 

18 Vezi Tribuna poporului, VII, nr, 43 din 5/18 martie 1903. 

9 G, BOGDAN-DUICĂ, Cantianii români, în „Semănătorul“, 
An III, nr, 6, p, 84, 

% Vezi SIMION GHIȚĂ, Titu Maiorescu şi filosofia kantiană, 
(în „Revista de filosofie“, nr, 1/1972, şi nr, 2/1973) şi Titu Maio- 
rescu filosof şi teoretician al culturii, Editura științifică, 1974. 

Germania. Dealtfel, şi după apariția acestui curent, 
Maiorescu va rămine la kantianismul clasic, chiar dacă 
acesta va fi simplificat și colorat schopenhauerian. Așa 
cum reiese din scrisorile sale, în august 1861 Maiorescu 
traducea din Critica rațiunii pure. Motivul nu era însă 
adeziunea la sistemul kantian, pentru care avea totuși 
admiraţie, ci introducerea lui în cultura română. „Voi 
continua mai departe traducerea Criticii raţiunii pure 
de Kant, pe care am început-o de citva timp — scria 
el tatălui său la 13 august 1861. Eu îmi promit mult de 
ia această lucrare şi o urmez cu toată căldura cuvenită. 
Cu acest op. gîndesc a debuta în România ca publicist. 
Pe de altă parte, o asemenea traducere îmi este cea mai 
bună preparare la profesura filosofică, care, spre a spune 
termenul adevărat, mă entuziasmează. Cu filosofia lui 
Kant o să încep cursul filosofic la facultatea din Bucu- 
veşti. Dacă nu există catedră, o voi deschide gratis, prin 
cursuri publice, la care mă pregătesc acum cu o serio- 
sitate vitală“ 21. Aceeaşi preocupare o menţionează şi în 
scrisoarea din 22 august 1861 adresată poetului Nico- 
ieanu. Traducerea trebuie să fi fost destul de avansată 
din moment ce la 20 august, îl ruga pe Th. Rosetti să-i 
procure 1000 de galbeni, necesari, între altele, şi „pen- 
tru tipărirea unei traduceri a Criticii lui Kant“ 22, 

La întoarcerea în ţară, primul curs de filosofie, ţinut 
însă la universitatea din Iaşi, în anul 1863—1864, a fost 
consacrat filosofiei kantiene, iar în 1867, a vorbit în 
cadrul conferinţelor publice despre Critica raţiunii pure. 
În anii următori, şi la cursurile de etică, de antropo- 
logie, de estetică, de metafizică etc. tinărul profesor ex- 
punea studenţilor concepţia kantiană, recomandîndu-le 
să studieze capitole din Critica raţiunii pure şi din Cri- 
tica rațiunii practice. 

Care este semnificaţia propagării kantianismului în 
perioada elaborării studiilor sale critice? Maiorescu apre- 
cia filosofia kantiană ca pe una din marile creaţii ale 
culturii moderne, capabilă să constituie un punct de spri- 


? TITU MAIORESCU, Epistolarium, vol. III, Biblioteca Aca- 
demiei R.S.R, Arhiva Maiorescu, R i 

2 Loe, cit.; vezi si „Convorbiri literare“, nr, 21 din 15 noiem- 
brie 1972, 

jin şi un model pentru cultura română, aflată în plin 
proceş de modernizare, 

Chiar în aceşti ani, el şi-a însușit din gindirea kan- 
tiană spiritul critic — de care sînt pătrunse toate stu- 
diile sale asupra literaturii şi culturii române în gene- 
ral — precum şi unele idei filosofice și estetice — iar 
în problemele culturii s-a inspirat din teoria kantiană 
a autonomiei valorilor (mai exact a „facultăţilor“ spiri- 
tului sau a domeniilor culturii). 

După 1872, Titu Maiorescu a trecut de la Herbart şi 
Feuerbach la filosofia kantiană, pe care a asimilat-o 
într-o coloratură schopenhaueriană. Acest fapt este vizi- 
bil în prelegerile sale de logică şi mai ales în cursul de 
istoria filosofiei contemporane. De ce oare Maiorescu, 
deşi — cum am văzut — îl studia direct pe Kant, a pre- 
ferat să propage la noi un kantianism colorat schopen- 
hauerian ? „Expunem mai pe larg filosofia lui Schopen- 
hauer — spunea el la cursul de istoria filosofiei ger- 
mane din anul 1884—1885 — fiindcă în mişcarea filoso- 
fică de astăzi această filosofie se menţine la ordinea 
zilei ca o continuare a kantianismului“ %. Un alt motiv 
important era şi faptul că, neexistînd atunci la noi o 
mişcare filosofică propriu-zisă. el a căutat să introducă 
filosofia kantiană într-o mișcare cultural-literară, „Ju- 
nimea“, care era interesată în mare măsură de proble- 
mele de estetică filosofică. De aceea — argumentează 
Maiorescu — „din filosofia lui Schopenhauer, vom ex- 
pune mai întîi pe scurt, teoria lui intelectuală şi cea 
morală... şi vom studia apoi cu de-amănuntul teoria lui 
estetică, fiindcă în propria noastră mişcare literară găsim 
pentru aceasta mai mult material. Căci şcoala trebuie 


să fie legată cu viața reală a unei societăţi în starea ei 
momentană“ %, 


În afară de aceasta, Schopenhauer a simplificat doc- + 


trina kantiană din Critica raţiunii pure,  făcînd-o mai 
accesibilă publicului intelectual. 

Îndepărtarea lui Maiorescu de Herbart şi de Feuer- 
bach, pentru a se întoarce la criticismul kantian, repre- 


e iu de istoria filosofiei, Ms. 1821, Biblioteca Academiei 
“4 Ibidem, 

zenta tendința sa de a se desprinde de orice sistem filo- 
sofic închis. pentru a se plasa pe o direcție de gindire 
în care singurul drum închis să fie spre trecut. Marele 
merit al lui Kant este, după Maiorescu, tocmai de a fi 
răsturnat vechea metafizică spiritualistă tributară religiei. 
Refuzind să se închidă în orizontul îngust al unui sin- 
gur sistem — fie el şi al lui Kant —, Maiorescu a asi- 
gurat o perspectivă largă filosofiei, care, în colaborare 
cu ştiinţa, dar liberă să se avinte şi singură în necu- 
noscut, rămine o disciplină intelectuală necesară spiritua- 
lității moderne în general și culturii române în special. 
Luptind cu cele două tendinţe din cultura română — 
cea veche, care subordona filosofia religiei, şi cea nouă, 
care tindea să renunţe la filosofie, mulţumindu-se nu- 
mai cu ştiinţa, Titu Maiorescu a contribuit substanţial 
la introducerea filosofiei moderne ca disciplină autono- 
mă în cultura română şi la îmbogățirea ei cu o dimen- 
siune fundamentală. Aceasta a fost, în esenţă, funcţia 
kantianismului maiorescian în evoluţia filosofiei româ- 
nești. 

Kantianismul de coloratură schopenhaueriană propa- 
gat de Maiorescu la „Junimea“ după 1870 a găsit ecou 
în gindirea lui Mihai Eminescu (1850—1889), A. D. Xe- 
nopol (1847—1920) (pînă pe la 1880) şi a altor intelec- 
tuali. La îndemnul lui Titu Maiorescu, Eminescu a tra- 
dus din Critica rațiunii pure. Scopul practic imediat era 
pregătirea pentru catedra de filosofie de la Universi- 
tatea din Iaşi, unde urma să contribuie la acțiunea de 
introducere a filosofiei kantiene în cultura românească. 
Dar aceasta nu era obiectivul principal, căci introdu- 
cerea kantianismului începuse la „Junimea“ mai îna- 
inte si nu urmărea scopuri didactice, cì familiarizarea 
scriitorilor noştri cu o filosofie capabilă să-i introducă 
intr-o lume spirituală situată la mare altitudine şi să sti- 
muleze propria lor creație, Rădulescu-Pogoneanu sesi- 
zează faptul că efortul lui Eminescu de „elaborare în 
graiul părintesc a unei cugetări aşa de riguroase... sfor- 
tările de gindire şi dibuirile de limbă l-au săltat pe 
nesimţite în acea ideală frumuseţe a propriei sale cuge- 
tări“, Iar George Călinescu spune că în apriorismul filo- 
sofului din Königsberg, marele nostru poet „vede o 

libertate a spiritului de contingenţele universului con- 
cret“, 

Din manuscrisele filosofice ale lui Eminescu, reiese 
clar coloratura schopenhaueriană a kantianismului său, 
ca şi în cazul lui Maiorescu. Aceeaşi coloratură o are și 
kantianismul propagat de Xenopol în articolul Criticis- 
mul publicat în „Convorbiri literare“ din 1877. Xenopol 
merge chiar mai departe decît Maiorescu în această di- 
recţie, considerind metafizica voluntaristă a lui Scho- 
penhauer ca o continuare și completare a criticismului, 
ceea ce mentorul „Junimii“ n-a făcut. 

III. După 1890, kantianismul capătă o nouă semni- 
ficaţie în filosofia românească. Maiorescu continuă să-l 
propage prin cursurile sale, urmărind aceleaşi scopuri 
ca şi în perioada precedentă, dar căutînd să-l apropie 
pe Kant de pozitivismul lui Comte şi de evoluționismul 
lui Spencer. În ultimul deceniu al veacului trecut, el a 
reușit să întemeieze o mișcare filosofică, formată în cea 
mai mare parte din foştii săi studenți, dar și din inte- 
lectuali din generaţia mai veche, ca Ștefan Michăilescu, 
de pildă. Cele două tendințe pe care Maiorescu le-a cul- 
tivat, mai întîi paralel, apoi în convergenţă — kantia- 
nismul şi scientismul — formează acum două direcţii 
ale noii mișcări filosofice. Direcţia scientistă a fost ur- 
mată de Ștefan Michăilescu în lucrarea sa Introducere 
la psihofizică (1892), de P. P. Negulescu în Critica aprio- 
rismului și a empirismului (1892) şi de alţii. Majoritatea 
foştilor săi studenţi au mers însă în direcţia kantiană: 
C. Rădulescu-Motru, în Realitatea empirică şi condiţiile 
cunoștinței (1889), Zur Entwickelung von Kants Theorie 
der Naturcausalităt (1892), Valoarea silogismului, (1898) 
ete. ; Pompiliu Eliade în  Silogismul și adversarul său 
Herbert Spencer (1891) şi în teza de doctorat la Sorbona, 
Quomodo fiat silogismus quidque valeat (1898); Mihail 
Dragomirescu în Immanuel Kant, Criticismul ; Gr. Tău- 
şan, Ion Petrovici, Mircea Djuvara şi de alţii. Deşi sînt 
antipozitivişti, acești ginditori, apărind autonomia filo- 
sofiei, manifestă în același timp respect faţă de știință 
cu ajutorul căreia caută să regenereze filosofia însăși. 
Şi atitudinea faţă de Kant se schimbă. Kantianismul nu 
mai este doar propagat și apărat, ci e privit în mod 
creator. Pentru Rădulescu-Motru, filosofia kantiană va 

reprezenta punctul de plecare în elaborarea unui sistem 
propriu, în concordanţă cu știința vremii şi adaptat la 
specificul culturii naţionale, Ceilalţi vor da atenţie doar 
unui aspect al gîndirii kantiene — estetica (Dragomi- 
rescu), etica (Gr. Tăuşan), epistemologia (Ion Petrovici), 
filosofia dreptului (Mircea Djuvara) etc. De asemenea, 
unii vor încerca să îmbine kantianismul cu alte curente 
filosofice la modă în primele decenii ale secolului nos- 
tru : Mircea Djuvara cu bergsonismul, iar Eugeniu Spe- 
ranția (care deşi n-a avut legături directe cu Maiorescu, 
s-a apropiat de Kant tot în atmosfera creată de marele 
profesor) cu pragmatismul. 


Rădulescu-Motru (1868—1956) consideră că Imm- 
Kant% a determinat o adevărată cotitură în dezvoltarea 
gîndirii filosofice prin critica făcută dogmatismului ve- 
chiului raționalism metafizic precum şi scepticismului. 
Kant a depăşit atît gnoseologia raționalismului metafi- 
zic, care căuta originea ştiinţei într-o rațiune absolută 
şi universală, ce planează deasupra conştiinţei omeneşti 
individuale, cît şi pe cea a empirismului, care nu vede 
decît conştiinţa individuală, negind astfel caracterul ne- 
cesar şi universal al ştiinţei. Direcţia în care poate fi 
găsită soluţia problemei este indicată tot de Kant, con- 
sidera Motru, dar răspunsul marelui filosof german este 
insuficient în condiţiile ştiinţei contemporane. Încercînd 
să perfecţioneze teoria kantiană a cunoaşterii, gînditorul 
român respinge tendinţele biologiste, voluntariste şi so- 
ciologiste în interpretarea apriorismului, pe motivul că 
sînt unilaterale și împing relativismul ştiinţei la extrem. 
El a căutat să-l dezvolte şi să-l depăşească pe Kant 
chiar prin ştiinţă. Rădulescu-Motru fade apel mai ales 
la psihologie, care, devenită „știință exactă“, obținuse 
însemnate progrese în studierea psihicului. Remarcăm 
că această apropiere a kantianismului de psihologie a 
moştenit-o de la Titu Maiorescu. Totuşi, psihologia lui 
Rădulescu-Motru este .fundamentată ştiinţific nu numai 
pe pdologie — ca la Maiorescu — ci şi pe elementul 
ocial, : 


5 Vezi S, GHIȚĂ, C. Rădulescu-Motru et la philosophie kan- 
tienne, în „Revue Roumaine des Sciences Sociales“, Seria de 
Philosophie et Logique, nr, 2—3/1968, 

Este un mare merit al lui Kant, consideră Motru, 
înlăturarea din gnoseologie a vechii erori despre pasi- 
vitatea conştiinţei și demonstrarea rolului ei activ în 
cunoaştere. Kant a avut însă o concepţie limitată despre 
conştiinţă pe care a redus-o la funcţiile ei logice. „Con- 
ştiinţa în genere“ a lui Kant este o conștiință abstractă, 
neschimbătoare, formală, care planează deasupra con- 
științei individuale schimbătoare. Or, psihologia nouă 
cere să legăm conştiinţa logică generală și formală de 
conștiința psihologică reală și individuală. 

Prin psihologie şi biologie, Rădulescu-Motru leugă 
gnoseologia de ontologie, integrînd fenomenele psihice 
în determinismul universal. Psihologia nouă, argumen- 
tează el, arată că fenomenele naturii interne au logica 
lor, determinată de legile obiective şi necesare, iar func- 
ţiile senzoriale şi cele raționale, sînt de asemenea supuse 
unor legi naturale, căci psihicul este și el o parte a 
naturii. Determinismul universal asigură puntea de le- 
gătură dintre fenomenele gnoseologice şi cele ale natu- 
rii. Gnoseologia este condiţionată de ontologie şi nu in- 
vers, ca la Kant. A vedea deosebiri atît de mari între 
funcţiile senzoriale și cele logice ale sufletului omenesc 
— cum făcea autorul, „metodei transcendentale“ — spune 
Motru — înseamnă de fapt a considera că există două 
suflete şi nu unul. Trebuie deci mai întîi restabilită uni- 
tatea conștiiţei, a sufletului, prin apropierea dintre func- 
țiile lui și apoi unitatea dintre conștiință şi natură. Tre- 
buie, prin urmare, făcut saltul de la „conştiinţa trans- 
cendentală“ kantiană la „conştiinţa reală“, aşa cum este 
cunoscută de psihologia ştiinţifică. Apoi, cu ajutorul 
celorlalte ştiinţe speciale şi a filosofiei ştiinţifice, trebuie 
să restabilim unitatea întregii lumi, ale cărei legi gene- 
rale sînt valabile și pentru conştiinţa omenească. 

Prin urmare, cu toate că a pornit de la unitatea con- 
științei ca bază a ştiinţei — ca şi Imm. Kant — prin 
integrarea conştiinţei în determinismul universal, filo- 
soful român a depășit în cele din urmă apriorismul şi 
agnosticismul kantian, 

Am insistat mai mult asupra lui Rădulescu-Motru nu 
pentru înțelegerea sistemului său privit în sine, ci pen- 
tru a ne da seama de modul nou de abordare a proble- 
melor filosofice, ridicate de Critica rațiunii pure, de 


200 


Scanned with CamScanner 


calea prin care ginditorul român a încercat să-l depă- 
şească pe Kant. Acest fapt ne-a permis să punem în: 
lumină distanța care desparte kantianismul maiorescian 
— reprezentativ pentru perioada precedentă — de kan- 
tianismul lui Rădulescu-Motru, reprezentativ pentru filo- 
sofia românească din primele decenii ale secolului 
nostru, 


Caracteristice pentru kantianismul român din peri- 
oada post-maioresciană sînt şi concepțiile lui Jon Petro- 
vici (1882—1970), care l-a admis parţial numai în gno- 
seologie, a lui Mircea Djuvara (1886—1944), care a 
încercat să-l combine cu intuiționismul bergsonian — și 
a lui Eugeniu Speranţia (1888—1973) care la 1912 sus- 
ținea un „apriorism pragmatic“. În articolul Kant și cu- 
getarea românească (1924), Ion Petrovici îşi preciza 
astfel atitudinea faţă de filosofia kantiană. „Autorul 
scrierii de faţă, fără a crede că filosofia lui Kant este 
menită a fi de-a pururi ultimul cuvînt al cugetării, soco- 
teste. totuşi că încercările făcute pentru a-l depăşi pe 
Kant (evoluționismul spencerian, empiriocriticismul, 
intuiționismul, pragmatismul, sociologismul etc.) nu au, 
| în ansamblul lor, aceeași valoare ca şi filosofia kantiană, 
care rămîne încă firul cel mai luminos de orientare în 
gindire“ 26, 

În scrierile sale anterioare, Ion Petrovici, apărind ra- 
ționalismul, respinge vechiul raţionalism metafizic dar şi 
apriorismul kantian ca metodă generală în filosofie, pre- 
ferînd metoda empirioraţionalistă a ştiinţei. El admite și 
apriorismul numai ca metodă secundară, dar cu o funcție 
foarte importantă. A lega filosofia exclusiv de ştiinţă — 
argumentează el în perioada „crizei ştiinţei“ — înseamnă 
fi atinsă şi ea de criză. De 
aceea, Ion Petrovici caută să acorde filosofiei o anumită 
independență faţă de Știință şi să-i asigure o temelie ab- 
solută în rațiunea umană, În acest fel, criza ştiinţei nu 
se va putea extinde şi la filosofie, „Această independenţă 
a generalităţilor filosofice de împrejurările experienţei... 
se datorește faptului că în ele se găsește, ca element ho- 
tăritor, tocmai din pricina universalităţii lor necondiţio- 


2 ION PETROVICI, Din cronica Jilosofiei românești, Bucu- 
rești, p, 17, 

nate, un factor aprioric, un factor logic, care le face să 
reziste experienţelor noi şi neaşteptate într-o măsură în 
care nu rezistă generalitățile ştiinţifice speciale... Din 
această cauză, criza actuală a unora din științele speciale 
— a unor ştiinţe foarte pozitive — care a alarmat lumea 
ştiinţifică şi a deşteptat reflecţii triste asupra puterilor 
minţii omeneşti, lasă netulburate şi intacte acele gene- 
ralităţi mai vaste ale filosofiei“27. 

În această perioadă, filosofia kantiană depășește 
cercurile de specialitate şi începe să pătrundă în stra- 
turi mai largi prin traduceri și compilaţii datorate miş- 
cării liber-cugetătorilor. 

IV. După primul război mondial, condiţia kantianis- 
mului în filosofia românească, intrată în faza de matu- 
ritate, s-a schimbat. Curentul raţionalist, cel mai puter- 
nic în această perioadă, îl omagiază în 1924 cu ocazia 
picentenarului nașterii, pe marele filosof german, în 
care văd doar un punct de sprijin şi nu un maestru. 
Rădulescu-Motru continuă elaborarea sistemului său de 
inspirație kantiană dar în deceniul următor se va înde- 
părta treptat de apriorism. Mai aproape de Kant, se 
situează Mircea Djuvara, care, pe linia neokantianismu- 
lui, elaborează o concepție originală, privind filosofia 
dreptului. În Lezioni di Filosofia del Dirito, Giorgio del 
Vechio caracterizează astfel concepția lui Mircea 
Djuvara : „idealist critic, format pe baze neokantiene, 
Djuvara se îndepărtează totuşi de formalismul neokan- 
tian printr-o analiză profundă şi originală a dreptului 
viu“. 

„Revista de. filosofie“ — principala revistă filosofică 
din țară — a consacrat în 1924 un număr special filo- 
sofiei kantiene, publicînd articole semnate de Ion Petro- 
vici (Kant și cugetarea românească), Mircea Florian 
(Kant și cugetarea modernă), C. Siegel (Geneza criticis- 
mului la Kant), Mihail Ralea (Legitimitatea apriorismu- 
lui — justificarea psihologică), Marin Ştefănescu (Rolul 
ideilor în filosofia lui Kant). Revista publică de aseme- 
nea două recenzii semnate de Mircea Florian asupra unor 
cărți consacrate unor probleme kantiene : Max Adler, 
Das Sociologische in Kants Erkentnisskritik şi Alex. 
Teșan, Organizarea experienţei, 


21 ION PETROVICI, Cercetări filosofice, pp. 153—154.. 

Este surprinzător faptul că, dintre aceştia, cel mai 
mult s-a apropiat atunci de Kant Mihail Ralea (1896— 
1964). Cu toate acestea, Kant este privit critic, în spiri- 
tul conştiinţei filosofice a vremii. Ca și ceilalți filosofi 
raționalişti din perioada interbelică, admiratori ai mare- 
lui filosof german, el se delimitează categoric de apolo- 
geţi şi de discipoli şi respinge raționalismul absolut, 
care considera rațiunea ca plasîndu-se în afară de con- 
tingenţele şi vicisitudinile omeneşti. Filosofia kantiană 
cu categoriile ei — scrie gînditorul român — a devenit 
pentru unii filosofi o  quasiteodicee, instalată, ca un 
principiu matematic, peste realitatea umană. „Astăzi 
cînd prețuim geniul lui Kant se cuvine să-i interpretăm 
gîndul în alfabetul timpului, să-l întinerim cu punctul 
de vedere al epocii noastre“7%. Fără să respingă aprio- 
rismul logic, Ralea consideră că psihologia din acea vre- 
me ar confirma apriorismul kantian, ceea ce Rădulescu- 
Motru negase încă din perioada precedentă. El simpati- 
zează cu interpretarea sociologică a apriorismului kan- 
tian dată de Max Adler, interpretare criticată de Mircea 
Florian în recenzia publicată în același volum. 

În acelaşi an jubiliar, a publicat şi C. Rădulescu-Mo- 
tru mai multe articole asupra lui Kant, pe care îl laudă 
pentru că a emancipat teoria cunoaşterii şi antropologia 
de supranatural. Pentru Kant, „ştiinţa, instrumentul de 
dominare asupra naturii, nu mai este, prin urmare, 
dăruită omului de puteri supranaturale... ci e creaţia 
proprie a inteligenţei, a funcţiilor sintetice autonome ale 
acesteia. Kant nu se opreşte apoi aici. Cu aceeaşi încre- 
dere, el afirmă şi autonomia morală a persoanei ome- 
nești. Legea morală nu vine din afară, ci din organizaţia 
lăuntrică a voinței omeneşti...“2%. Manifestind unele ten- 
dinţe conservatoare, Rădulescu-Motru consideră ca exa- 
gerat raționalismul optimist al filosofului german, opti- 
mism care ar fi fost infirmat de evenimentele şi de 
transformările istorice din acei ani. „Kant este în fond 
reprezentantul tipic al raționalismului optimist. El a ve- 


% MIHAIL RALEA, Legitimitatea apriorismului, în „Revista 
de filosofie“, nr, 1—2/1024, p. 47, E 
a o, RĂDULESCU-MOTRU, Immanuel Kant în lumina gîn- 
dirii europene, în revista „Ideea Europeană“, V, 1924, nr. 143, 


P. 1, 

nìt ca moştenitor al lui Descartes şi ca părinte sufletesc 
al lui Fichte, Hegel şi Karl Marx — toţi raţionaliști; 
adică toţi avind credința că omul posedă în rațiune in- 
strumentul înălțării sale continue, inexorabile“%. 

Cu toate acestea, filosoful român îi critică pe cei ce 
vorbeau de criza culturii europene. „Sintem mai de- 
grabă într-o criză de creştere, considera el. Rațiunea 
va birui din nou; dar după biruinţă, ea nu va mai fi 
raţiunea vechii filosofii raţionaliste“3!. 

Cea mai reprezentativă pentru orientarea raţionalistă 
din filosofia românească de atunci ni se pare atitudinea 
lui Mircea Florian (1888—1960) care a consacrat nume- 
roase şi consistente studii filosofiei kantiene. Într-unul 
din articolele jubiliare consacrate marelui filosof ger- 
man, Mircea Florian conchide : „Pînă ce nu vom izbuti 
să clădim în locul casei criticiste un adăpost spiritual tot 
atit de trainic, e de preferat a ne apropia cu evlavie de 
cugetătorul care a făcut din metoda critică, tolerantă şi 
înțelegătoare o unealtă spirituală trebuitoare oricărei 
culturi naţionale“32. 

În „Revista de filosofie“ — organ al orientării raţio- 
naliste din acea perioadă — s-a luat apărarea filosofiei 
kantiene, arătindu-se importanța criticismului kantian 
pentru dezvoltarea gîndirii filosofice. 

În perioada interbelică, principalele scrieri ale lui 
Xant au fost traduse în limba română, fapt care a făcut 
posibilă lărgirea cercului de cunoscători ai filosofiei 
criticiste. La aceasta au contribuit şi studiile consacrate 
filosofiei kantiene de Mircea Florian, Rădulescu-Motru, 
Ion Petrovici, P.P. Negulescu, N. Bagdasar, Dumitru 
Isac şi alţii. 

În aceeaşi perioadă însă, orientarea iraţionalistă şi 
profascistă a privit cu ostilitate filosofia kantiană. Nae 
Ionescu, Mircea Vulcănescu și alţii îl considerau pe Kant 
ca pe un reprezentant al trecutului în filosofie; el nu 
deschide, ci închide o perioadă istorică. „Cartea lui nu 
poate fi adevărată ; e departe de noi“, scria Nae Iones- 
cu. Și avea dreptate, căci raționalismul și umanismul 


% Ibidem, p, 2. 
31 Ibidem, p, 3, 
2 „Convorbiri literare“, 1924, p. 317. 

kantian n-au nimic comun cu „valul mistic“ din peri- 
oada interbelică. Între cele două războaie mondiale — 
îşi amintea Mirceh Florian în 1958 — unii tineri „s-au 
plins că teoria kântiană a cunoașterii îi ţintuieşte la 
suprafața lucrurilor! şi că îi împiedică de a se afunda în 
abisurile «realității». Unii au mers mai departe şi au 
susținut că misticismul de atunci este mijlocul îndrăz- 
neţ, oarecum «ilegal», de a se elibera de închisoarea 
kantianismului. Că o asemenea justificare a «valului 
mistic» nu este fundată, o recunoaște oricine a surprins 
una din laturile cele mai ascunse ale kantianismului, 
doctrină proteiformă, polifonică pînă la disonanță şi 
contradicții“ 35. 

Kant a fost combătut de pe poziţii ideologice fas- 
ciste de Nicolae Roşu, într-un articol cu titlu semnifica- 
tiv: Kant şi filiaţiunea revoluţionară“. Constatind cu 
amărăciune că „Rousseau şi Kant au adus personalităţii 
omeneşti cel mai sublim omagiu“, el surprinde filiația 
revoluţionară de la Rousseau și Kant la democratismul 
burghez. Desigur, este o exagerare în concluziile sale 
ultime: Dar nu e mai puţin adevărat că filiațiunea de- 
mocratică și chiar revoluţionară poate trece şi prin Kant 
şi că încrederea în puterea raţiunii şi în valoarea omu- 
lui constituie elemente comune kantianismului şi demo- 
cratismului. : 

În anii de după eliberare, filosofia kantiană a fost 
repusă în drepturile ei de filosofie raționalistă capabilă 
să stimuleze gîndirea filosofică creatoare. Filosofii 


3 MIRCEA FLORIAN, Elemente viabile în filosofia lui Kant 
(1958), în volumul Scrieri alese ediție îngrijită de Nicolae Go- 
goneață, Editura Academiei R.S.R., 1968, p. 249. 

4 „Convorbiri literare“, 1935. 


' În legătură cu preocupările kantiene de după eliberare, 
menţionăm traducerile — însoţite de ample studii introductive 
= datorate lui. N. BAGDASAR a scrierilor Critica rațiunii pure, 
Editura ştiinţifică, 1969, IDEM, Critica rațiunii practice, 1972, 
precum și studiile kantiene mai importante : MIRCEA FLO- 
RIAN, Elemente viabile în filosofia lui Kant (scris în 1958 şi 
publicat în Scrieri alese, 1968), ALEXANDRU BOBOC, Kant și 
neokantianismul, Editura ştiinţifică, 1968. NICOLAE BELLU, Post- 
fața la Critica rațiunii practice, 1972, NICOLAE BELLU, Etica lui 
Kant, Editura ştiinţifică, 1974, SIMION GHIȚĂ, Rădulescu-Motru et 
la philosophie kantiènne („Revue Roumaine des sciences so- 
ciales“, série de Philosophie et logique, Tome 12, 1968, nr. 2.3). 

marxişti văd în filosofia kantiană — componentă princi- 
pală a filosofiei clasice germane — o apoteoză a rațiunii 
şi a demnității omului, una din cele mai măreţe creaţii 
ale spiritului uman. 


SIMION GHIȚĂ, Titu Maiorescu şi filosofia kantiană („Revista 
de filozofie“ nr. 11/1972 şi nr. 2/1973). Cu ocazia împlinirii a 250 
de ani de la naşterea lui Immanuel Kant s-au ținut mai multe 
sesiuni și simpozioane iar „Revista de filozofie“ nr. 6/1974 a 
publicat un număr de articole semnate de C. I. GULIAN, Kant 
în conştiinţa societăţii contemporane, RADU STOICHIȚA, Medi- 
taţii asupra infinitului, indefinitului și lucrului în sine la Kant, 
MIRCEA FLONTA, „Analitic“ la Kant, NICOLAE BELLU, Sen- 
sul unei antropologii filosofice la Kant, SIMION GHIȚĂ, Sem- 
nificația și particularitățile kantianismului în evoluția filosofiei. 
românești, GHEORGHE EPURE, Gh. Lazăr, primul kantian ro- 
mân, RADU PANTAZI, Filosofia lui Kant în România în prima 
jumătate a secolului al XIX-lea, DUMITRU MATEI, Motive: 
kantiene în sistemul estetic dragomirescian, CONSTANTIN NOI- 
CA, Traducerea lui Eminescu din „Critica raţiunii pure“, NI- 
COLAE BALCA, Opera lui Kant în limba română, CAMIL PE- 
TRESCU, O indicare sumară a originilor filosofiei lui Kant — 
cu o notă de Mihail Ilovici. 

Kantianism și știință în concepția filosofică 
a lui C, Rădulescu-Motru 


1. KANTIANISM $I SCIENTISM 
IN PERIOADA 1889—1908 


Sub influența prelegerilor lui Maiorescu, în teza sa 
de licență (1889), C. Rădulescu-Motru căuta să imbine 
apriorismul kantian cu ştiinţa vremii, îndeosebi cu evo- 
luționismul. Orientarea sa spre kantianism se datoreşte 
mai cu seamă faptului că filosofia kantiană, pe de o 
parte, era compatibilă cu știința, iar pe de altă parte, 
asigura autonomia metafizicii (filosofiei) amenințată de 
pozitivism şi de religie. De aceea, în prima sa lucrare 
filosofică, Realitatea empirică şi condițiunile cunoașterii, 
Motru distinge două condiţii ale cunoștinței : una meta- 
fizică şi alta ştiinţifică. În timp ce aceasta din urmă 
poate evolua și folosi rezultatele cercetărilor experimen- 
tale, condiția metafizică — reprezentată de formele 
apriorice ale sensibilităţii și ale intelectului — rămîne 
neafectată de știință. Această condiţie avea menirea să 
creeze un domeniu propriu și sigur filosofiei ca disciplină 
autonomă. 

Mai tirziu, sub influenţa „filosofiei ştiinţifice“ a lui 
Wundt și, mai ales, a studiilor de psihologie fiziologică 
și experimentală efectuate în laboratorul acestuia, Motru 
se apropie mai mult de știință, care din 1894 apare pe 
primul plan al preocupărilor sale, Desigur, el n-a re- 
nunțat la filosofie, pentru a cărei autonomie va lupta. 
Pericolul nu i se mai pare însă că vine din partea știin- 
ţei, ci din partea religiei, care în această perioadă lan- 

sase atacuri împotriva ştiinţei şi a filosofiei legată de 
ca, Acum scrie o serie de articole, ca: Problema ştiinţei 
în filosofia contemporană (1894), Criza științifică con- 
temporană (1895), Curentul idealist contemporan (1896), 
Curentul idealist (1897) etc., în care ia apărarea ştiinţei 
şi filosofiei. Împotriva curentului spiritualist de inspira- 
ție clericală, care vorbea de „falimentul științei“, tină- 
rul gînditor român îşi manifestă încrederea în ştiinţă 
şi consideră că „străbatem o epocă de renaştere, și nu 
de criză“!. Rădulescu-Motru atrage atenţia asupra cleri- 
calismului care căuta să subjuge din nou ştiinţa şi gîn- 
direa liberă, deci și filosofia. El consideră că autonomia 
ştiinţei și a filosofiei nu este amenințată de materialism, 
ci de reacţiunea ideologică proreligioasă. Mai mult. Deşi 
cerea desprinderea științei de materialism, el admitea 
posibilitatea unei noi alianţe a ştiinţei cu materialismul 
în cazul cînd pericolul despotismului ideologic al eleri- 
calismului va deveni mai ameninţător. „Materialismul 
a fost aliatul său (al ştiinţei. — S. G.) de ieri și cine ştie 
dacă, contra altor dușmani mai puternici, nu va îi şi 
aliatul de miine“2. - 

Oricum, în această perioadă el n-a pus religia şi ști- 
ința pe același plan în „raporturile cu filosofia. Dimpo- 
trivă, în conflictul dintre ele, Motru a refuzat alianța 
cu religia și a luat apărarea ştiinţei, militind pentru ali- 
anța dintre ştiinţă şi filosofie?. 

Rădulescu-Motru consideră că una din cauzele prin- 
cipale ale confuziilor semănate de detractorii ştiinţei în 
perioada ei de regenerare se datorește şi lipsei unei teo- 
rii_a ştiinţei, ce cade în sarcina filosofilor şi mai ales 
lipsei de autoritate a filosofiei, lovită de materialismul 
naturalist şi de religie, scăderii prestigiului ei. Concluzia 
lui era consolidarea filosofiei şi asigurarea autonomiei 
ei în raporturile cu ştiinţa și cu religia. Poziţia lui din 


1C, RĂDULESCU, Criza științifică contemporană, în „Con- 
vorbiri literare“, 1805, p. 325. 


2 Curentul idealist contemporan, în „Epoca“, din 7 noiembrie 
1806, p, 2, 


ne” și art, Curentul idenlist, în „Epoca“. din 19 septembrie; 

această perioadă s-ar putea caracteriza astfel : o filosofie 
autonomă, care să contribuie la progresul cunoaşterii 
lumii aliindu-se cu știința şi încheind un paot de neagre- 
siune cu religia. 

Teoria kantiană a ştiinţei nu-l mai satisface. Deşi, 
spre deosebire de vechiul raționalism, Kant coboară şti- 
ința din cer pe pămînt, legînd-o de puterea minții ome- 
neşti, apriorismul kantian e tot un raționalism specula- 
tiv. La Kant, experiența este numai „cauza ocazională“ 
pentru a scoate la lumină adevăruri cu ajutorul rațiunii. 
Şcolile neokantiene se îndepărtează şi mai mult de ade- 
văratul drum pe care trebuie să meargă filosofia. Nici 
sistemul maestrului său Wundt nu-l mulțumește. Lui 
Wundt, ca şi lui Riehl, Motru îi reproșează că ignorează 
caracterul social al ştiinţeifi. 

Pînă la sfirşitul acestei prime perioade, problemele 
ştiinţei vor domina activitatea şi concepția lui Rădu- 
lescu-Motru. Eforturile sale se vor îndrepta mai cu 
seamă spre cercetări de psihologie (Problemele psiholo- 
giei, 1898, Despre suflet, 1899 etc.) şi de teoria ştiinţei 
(Știință şi energie, 1902, Valoarea științei, 1906 etc.). A- 
ceste preocupări științifice au avut, se pare, şi o funcţie 
filosofică, deoarece, așa cum a mărturisit ceva mai tîr- 
ziu, Motru a urmărit să-l depășească pe Kant, ţinind 
seama de progresul ştiinţelor. Acest gînd ascuns se tră- 
te în atitudinea sa față de problemele de teoria şti- 
inţel. 

Ştiinţa modernă, consideră Rădulescu-Motru, a putut 
obţine succese atît de mari în cunoaşterea şi stăpînirea 
naturii datorită noilor metode, perspective si orientări, 
opuse vechii ştiinţe aristotelico-scolastice. În timp ce 
vechea ştiinţă căuta definiția substanţelor şi a proprie- 
tăților substanţiale cu ajutorul speculaţiei, știința mo- 
dernă e mai modestă, Folosind metodele experimentale 
şi matematice, ea restringe cercetarea la stabilirea rapor- 
turilor cantitative dintre fenomenele particulare. Acest 
fapt asigură omului previziunea şi-i dă posibilitatea să 
folosească forțele naturii pentru a-şi spori puterea asu- 
pra ei. „Tocmai această metodă, în aparenţă restrinsă 


í Vezi ©, RĂDULESCU, Problema științei în filosofia contem- 
porană, în „Convorbiri literare“, 1894. 

— scrie el — dă ştiinţei moderne succesul și productivi-. 


tatea pe care înaintea el nu le-a avut știința veche, care 
urmărea toomal direcţia contrară, adică neglija măsura- 
rea raporturilor cantitative şi căuta să pătrundă prin 
deducţiuni în substanța lucrurilor“B, Astfel, din statică 
şi contemplativă, cercetarea ştiinţifică devine dinamică 
şi practică, 


Dar această schimbare de perspectivă și de metodă a 
ştiinţei nu s-a făcut cu ușurință. Ea a avut de învins 
piedici serioase, pe care i le punea vechea știință pe- 
dantă, speculativă și străină de realitate. „Pretutindeni, 
adevărata ştiinţă a avut de luptat pentru a înlătura ig- 
noranța îmbrăcată în haina pedantismului. Aiurea chiar, 
haina aceasta a ignoranței era mai bogată și mai atră- 
gătoare. Aşa în Apus, secole în șir a dominat scolastica, 
manta de purpură pentru ignoranță. Discuţiuni nesfir- 
şite asupra cauzelor finale şi substanţiale, abstracţiuni 
goale, fără nici o legătură cu observaţiunea şi expe- 
rienţa, metode învechite prin care nu se mai descoperea 
nimic nou, ci se rumegau într-una cele de mult știute, 
toate acestea au trecut odată la diferite popoare drept 
singura, adevărata ştiinţă, drept însăşi raţiunea. Acei 
ce căuta alta erau persecutaţi...“6, 

Care este valoarea gnoseologică a noii științe care ig- 
norează speculaţiile asupra substanţialității şi se ocupă 
doar de descoperirea înlănţuirii cauzale și de legile de 
condiţionare dintre fenomene şi ce repercusiuni are ea 
asupra filosofiei ? Cu privire la această problemă, în 
vechea filosofie, spune Rădulescu-Motru, existau trei 
poziţii : sceptică, materialistă și spiritualistă. El le res- 
pinge pe toate şi consideră că noua ştiinţă oferă o per- 
spectivă filosofică superioară. 

Din faptul că noi luăm act de lumea externă prin 
mijlocirea subiectivităţii noastre, argumentează Motru, 
nu Înseamnă că ştiinţa îşi pierde caracterul obiectiv, că 
e înșelătoare, cum susțin scepticii din toate timpurile. 
Este adevărat că imaginea obiectelor se constituie din 
senzaţii care au o anumită doză de subiectivitate. Dar 


5 Ibidem, 


6 IDEM, Știință şi energie, ed. a II-a, în „Studii filosofice“, 
VII, 1907, p. 293, 

procesul formării imaginilor obiectelor din senzații, e 
un fenomen natural, supus unor legi constante, ca şi 
fenomenele din lumea externă, de care de fapt a fost 
declanşat. „Senzaţiunile de culoare se formează după 
legi constante din impresiunile ce ating retina ochiului ; 
din aceste senzaţiuni se constituie apoi, iarăși după legi 
constante, imaginea vizuală ; după legi constante se 
transformă excitaţiunile externe în senzaţiuni auditive, 
tactile, olfactive, gustative etc.; nimic nu se petrece la 
întîmplare. Nexul inexorabil al cauzalităţii continuă și 
înlăuntrul sufletului nostru ; după legi constante se pro- 
duc senzaţiunile ; după legi constante se grupează sen- 
zațiunile în imagini; după legi constante, imaginile în 
noțiuni şi judecăţi. Această constanţă a legilor face să 
ne regăsim şi noi ca aceiaşi în conştiinţă”. 

Elementele obiective ale ştiinţei, pe care scepticii le 
ignorau, sînt legile de coexistență şi de succesiune ale 
fenomenelor, valabile atît în lumea externă, cît şi în 
activitatea psihicului nostru. Ele constituie fundamentul 
durabil — inalterabil de către subiectivitatea noastră — 
al concepţiei noastre despre lume. Este adevărat că sen= 
zaţiile, spune el, nu reflectă natura intimă a lucrurilor. 
cum ar vrea metafizica, ci numai proprietăţile lor în 
raport cu noi şi cu alte lucruri. Dar faptul că noi putem 
descoperi înlănţuirea cauzală, obiectivă a fenomenelor 
şi a legilor după. care ele se produc demonstrează că 
știința descoperă adevărul obiectiv. De la conştiinţa 
noastră subiectivă la obiectele lumii externe există o 
punte sigură care ne dă certitudinea în obiectivitatea şti- 
inței : legile de condiţionare a psihicului nostru, inte- 
grate în lanţul cauzalităţii generale, care leagă toate 
fenomenele naturii, atît pe cele externe, cît şi pe cele 
interne. 

Această critică făcută scepticismului este bine argu- 
mentată și constituie un merit al tînărului gînditor ro- 
mân, Cu aceasta, el a combătut de fapt şi spiritualis- 
mul, care scoate conștiința din lanţul cauzalităţii obiec- 
tive şi atribuie fenomenele psihice unei substanţe spiri- 
tuale situate în afara determinismului. Numai că el 
crede că prin această argumentare a respins şi mate- 
rialismul, situat şi el printre concepţiile fundamentale 


7 Ibidem, pp, 318—319. 

ale vechii filosofii metafizice. Influențat de pozitivism, 
Motru consideră că noua ştiinţă, ocupindu-se numai de 
fenomene, nu ne spune nimic despre cauza lor substan- 
ţială, pe care dealtfel nici nu o admite, şi susţine că, 
odată cu noţiunea de substanţă spirituală şi materială, 
se prăbuşesc atit spiritualismul, cit şi materialismul. 
Știința modernă, spune el, nu face speculaţii asupra sub- 
stanţialităţii şi se ridică deasupra materialismului şi a 
spiritualismului, dindu-ne raporturile de cauzalitate ale 
tuturor fenomenelor, inclusiv cele psihice, pe care el le 
integrează în ansamblul naturii. Știința ar fi neutră față 
de materialism şi spiritualism. „Materia ca şi sufletul 
— scrie Motru — sînt deopotrivă existente şi deopotrivă 
obiecte ale ştiinţei, întrucît fenomenele pe care ele le 
înfăţişează sint, fără preferinţă, supuse legilor cauzali- 
tății. Ce va fi substanţa lor în sine, noi nu o putem şti 
şi nici că ne importă. Singurele date ce ne importă sînt 


cele ce se referă la condiţiile producerii lor, la fenome- 
nalitatea lor. 


Acestea sint noile premise pe care cercetările științi- 
fice le oferă filosofiei contemporane“8. 

Spre deosebire deci de vechea metafizică absolută, 
care căuta substanţa lucrurilor — pe care de fapt nici- 
odată n-ar fi reuşit să o găsească —, ştiinţa modernă 
ne dă înlănțuirea cauzală a tuturor fenomenelor şi le- 
gile condiţionării lor. El subliniază chiar că, deşi știința 
nu a găsit absolutul, adevărurile ei mai modeste sînt su- 
perioare celor oferite de metafizică. Există aici chiar o 
opoziţie între cercetările ştiinţei şi cele ale metafizicii : 
metafizica este superioară doar în ceea ce îşi propune, 
în ambițiile ei, dar rezultatele sînt foarte îndoielnice şi 
schimbătoare ; ştiinţa, în schimb, este mai modestă în 
ceea ce-și propune, dar rezultatele, adevărurile ei sînt 
obiective şi incontestabile. 

Deși nu pretinde că a găsit absolutul, filosofia înte- 
meiată pe .noua ştiinţă ar fi totuşi superioară vechilor 
soluţii metafizice — materialistă și spiritualistă —, pen- 
tru că duce la monism, care concepe sufletul şi materia 
ca aspecte ale uneia și aceleiași realităţi. Această reali- 
tate este energia. „Singura realitate pe care inteligenţa 


8 Ibidem, p, 321, 

noastră o poate cunoaşte ştiințificeşte — scrie Motru — 
este aceea a energiei. Energia este acel ce real, necon- 
diţionat, care apare sub forme felurite simţurilor noas- 
tre ; ea e substratul lumii externe, obiective, precum şi 
al celei interne, subiective“, 

Această concepţie energetistă a lui Motru s-ar putea 
caracteriza ca un materialism mutilat. Într-adevăr, noi 
cunoaştem corpurile, lucrurile din lumea externă dato- 
rită mișcării, şi nici n-am putea să le cunoaștem dacă 
nu s-ar mișca în întregime sau în particulele lor. Dar 
aceasta nu înseamnă că există doar mișcare, 
care se mişcă. Mintea sănătoasă, s 
ne duce la concluzia că acel ceva c 
este materia. 

În concepția energetistă, există o: ruptură metafizică 
între absolut şi relativ, între esenţă și fenomen, şi, de 
asemenea, o înțelegere metafizică a substanţei. Deşi, 
spre deosebire de vechea metafizică, esenţialistă şi sub- 
stanțialistă, Motru reabilitează lumea fenomenelor, ca 
demnă de:a fi cunoscută, se observă încă la el o anu- 


mită depreciere a cunoașterii raporturilor necesare de 
cauzalitate dintre ele. 


Aprofundarea cunoașterii fenomene 
legături necesare dintre ele constituie calea spre cunoaş- 
terea esenței, care nu se află despărțită de fenomen ca 
miezul de coajă. Încă Goethe observa că natura nu are 
nici miez, nici coajă, ci este amîndouă deodată. Între 
fenomen și esență nu este o barieră de netrecut. Apro- 
fundarea cunoaşterii lumii. fenomenale înseamnă tot 
atiția paşi spre cunoaşterea esenței lucrurilor. Garanţia 
pentru ă ajunge la adevărul absolut o constituie cunoaş- 
terea adevărului obiectiv, pe care Motru îl admitea, dar 
îl rupea de adevărul absolut, à 

Unul din motivele pentru care Motru s-a oprit la 
noțiunea de energie este şi ostilitatea sa faţă de specu- 
lațiile metafizice, Energia, argumentează el, este o no- 
tiune luată din Științele exacte şi „rămîne ferită de 
incursiunile speculațiilor metatizice“!0, În această peri- 
oadă, el leagă atit de strins filosofia de știință şi neagă 


fără ceva 
piritul ştiinţei însăși 
are există în mișcare 


lor şi găsirea unor 


” Ibidem, 
1 Ibidem, p, 293, 

atît de categorie vechea metafizică speculativă, încât 
concepţia sa pare a aparţine mal degrabă unei științe 
generale la nivel filosofie decit unel filosofii întemeiate 
pe ştiinţă. Este un sclentism anti metafizic, 

Rădulescu-Motru consideră că metoda metafizică spe- 
culativă a dăunat în trecut științelor, care au putut pro- 
gresa numai pe măsură ce s-au emancipat de metafizică, 
Aşa s-a întimplat cu fizica, chimia, biologia, geologia. 
Pentru a se constitui ca științe autonome, trebuie de 
asemenea să se emancipeze de metafizică sociologia şi 
psihologia. 

În spiritul lui A. Comte, dar cu accente personale, 
Motru susține că, în dezvoltarea sa metodologică, ştiinţa 
a parcurs trei stadii. În primul stadiu, știința era pasivă, 
trebuia să primească adevărurile divine; puterea de 
invenție a omului era exclusă, iar știința era subordo- 
nată teologiei. În al doilea stadiu, „omul de ştiinţă se 
emancipează de jugul atitudinii teologice“, devine mai 
încrezător în puterea de invenţie a minţii sale, dar 
emanciparea şi încrederea nu sînt depline. „Știința din 
acest stadiu se resimte încă de vechea tovărășie cu cul- 
tul religios. Ea vrea să dea esența lucrurilor ; şi, în cău- 
tarea acestor esențe, riscă adesea să se rătăcească în 
metafizică şi în speculaţiuni vagi, al căror fond este tot 
cel vechi al puterii divine, numai redat sub nume dife- 
rite. Acesta este stadiul în care adevăruri!e ştiinţei ser- 
vesc numai ca piedestal pentru sistemele filosofice, în- 
cepind de la cel al lui Aristotel pînă la cel al lui He- 
gel“1!. În al treilea stadiu, care, desigur, nu începe doar 
după Hegel, ci cu mult înainte, ştiinţa este emancipată 
complet atit de teologie, cît şi de metafizică. Ea studiază 
fenomenele naturii fără teamă şi fără idei preconcepute 
— indiferentă la ce vor spune teologii sau filosofii, Sin- 
gurul ei scop este cunoaşterea adevărului obiectiv cu 
ajutorul metodelor experimentale și matematice. Știința 
nouă clădeşte pe baza experienţei controlate, veriticate 
şi măsurate, Oamenii de știință au acum o singură nor- 
mă: „Întii date sigure, pe urmă teorii şi ipoteze, Ideile 
se potrivesc lucrurilor, nu lucrurile ideilor“!2, 


1! C, RĂDULESCU-MOTRU, Organizarea rațională a univer- 
sitătilor (1006), în volumul Citeva studii filosofice, 1907, p. 299. 
12 Ibidem, p, 261, 

Datorită emancipării sale de teologie și de metafiz 


zică, precum şi folosirii metodelor experimentale şi má- 
tematice, ştiinţa a reuşit să cunoască ordinea lucrurilor 
şi a putut să intervină în mersul lor, să le dirijeze în 
interesul omului. „În acest al treilea stadiu, ştiinţa de- 
vine cu drept cuvint o putere“!3, Pentru a deveni însă 
cu adevărat o putere, ştiinţa are nevoie de laboratoare, 
de instrumente tehnice, de cercetare experimentală. De 
aceea el a militat mereu pentru înzestrarea cu labora- 
toare a catedrelor de ştiinţă ale universităţilor noastre. 

La sfirşitul secolului trecut şi la începutul secolului 
actual, Rădulescu-Motru milita pentru desprinderea şti- 
inţei de filosofie. „Şi nu numai cu filosofia materialistă, 
ci cu nici un fel de filosofie nu trebuie să se confunde 
activitatea ştiinţifică. Aceasta din urmă îşi are natura și 
valoarea ei proprie...14. Această atitudine era, în condi- 
tiile de atunci, favorabilă ştiinţelor deoarece le ocrotea 
de imixtiunile metafizicii speculative, consolida autono- 
mia celorlalte științe și favoriza întemeierea psihologiei 
<a știință autonomă. 

O consecinţă importantă a scientismului său — conse- 
cinţă pe care Motru o subliniază îndeajuns — este ati- 
tudinea activă a omului faţă de existenţă, atît faţă de 
natură, cît și în viaţa socială. Știința îl învață pe om că 
— aşa după cum natura nu creează ceva din nimic, ci 
totul e transformare de energie —, dacă vrea să reali- 
zeze ceva, trebuie să depună efort, să cheltuiască ener- 
gie, adică să muncească. Mai mult, ştiinţa însăși, prin 
perfecţionarea mijloacelor de muncă, a tehnicii și a in- 
dustriei, duce pe de o parte la „emanciparea muncii 
omului de sub povara muncii mecanice“, iar pe de altă 
parte sporește producţia de bunuri materiale, ameliorînd 
soarta omenirii. Dacă știința este putere, apoi această 
putere izvorăște din stăpînirea naturii. Datorită ştiinţei, 
omul s-a emancipat de sub dominaţia forţelor oarbe ale 
naturii şi tot datorită ei a ajuns să o stăpinească. „Omul 
stăpineşte natura numai pe măsură ce o cunoaşte în 
mod științific“45, 

13 Ibidem, p. 262, 


“ IDEM, Valo i i R aeie it 
fice, 1906. p, arag științei, în volumul Citeva studii filoso 
p 90: RĂDULESCU-MOTRU, Știință şi energie, în loc. cit, 

Eficienţa activităţii sociale este, de asemenea, legată 
de spiritul ştiinţific, susţine el. Întocmai ca în acţiunea 
asupra naturii, în activitatea sa socială şi profesională, 
omul nu trebuie să aștepte nimic de la forţe supranatu- 
rale, ci să acţioneze ţinînd seama de realitatea socială, 
supusă determinismului. Această concepţie este absolut 
necesară îndeosebi celor care conduc societatea. „Întoc- 
mai cum inginerul care, pentru realizarea unei opere 
industriale, lasă la o parte intervenirea cauzelor supra- 
naturale şi prevede toate efectele din distribuirea agen- 
ților naturali, tot astfel va trebui să proceadă şi acel ce 
doreşte a realiza o operă socială. Dezvoltarea sufletului, 
ca şi dezvoltarea societăţii sînt strict determinate de le- 
gile cauzelor existente; din nimic nu se va crea ceva ; 
nici fericirea sufletească, nici proprietatea socială ; ci 
ambele acestea se vor produce în mod necesar şi se vor 
înţelege ca atare de acel ce ştie să pătrundă în rostul 
legilor lor“16, 

Știința trebuie să fie o 'călăuză nu numai pentru con- 
ducătorii societăţii, ci pentru întregul popor, căci po- 
porul este chemat să producă bunurile materiale atit în 
agricultură, cît și în industrie. Și în popor trebuie să 
pătrundă acea mentalitate de atitudine activă, întreprin- 
zătoare şi inventivă. 

Dacă ştiinţa are un rol atit de mare în viaţa socială, 
atunci „nu este datorie mai imperioasă pentru conducă- 
torii societăţii moderne decit aceea de a răspîndi ştiinţa 
în toate straturile sociale“ 17, 


2. RAPORTUL DINTRE FILOSOFIE 
ȘI ȘTIINȚĂ. METAFIZICA ȘTIINȚIFICĂ 
ȘI KANTIANISMUL 


Am văzut că în prima perioadă a vieţii sale (pînă la 
1907) Rădulescu-Motru pune în primul plan ştiinţa atît 
în privința preocupărilor, cît și în concepția sa despre 


% Ibidem, p, 327, 


sr RĂDULESCU-MOTRU, Știință şi energie, în loc, cit, 

univers, În a doua perioadă însă (1908—1930), el acordă 
filosofiei o mai mare atenție decit în prima perioadă ; 
domonstrează posibilitatea filosofiei chiar şi în condiţiile 
unei ştiinţe cu mari realizări teoretice și practice; de- 
termină raporturile dintre ele; elaborează o concepție 
filosofică proprie, asimilind marile cuceriri teoretice ale 
ştiinţei, 

Între filosofie şi ştiinţă — pe care le cultivă sepa- 
rat —, el adoptă acum o soluţie nouă, unificatoare ; 
filosofia ştiinţifică. 

Dar interesele filosofiei n-au fost neglijate de gîndi- 
torul român nici în prima perioadă, Am văzut că, în 
condiţiile recrudescenței misticismului religios, care a- 
meninţa atit știința, cit şi filosofia, Rădulescu-Motru a 
militat pentru autonomia filosofiei și pentru alianța ei 
cu ştiinţa. Această alianță avea însă un caracter defen- 
siv, era impusă de nevoile apărării. În rest, se încheiase 
parcă între ele un fel de pact de neagresiune, cu condi- 
ţia ca, în interesul științei şi mai ales al psihologiei, 
filosofia să renunţe la spiritualism („care opunea un 
veto absolut, constituirii psihologiei ştiinţifice“), iar şti- 
ința să renunțe la cercetarea substanței intime a lucru- 
rilor, care putea duce la sprijinirea materialismului, 
considerat ca una din cele două mari orientări ale vechii 
metafizici. Adică fiecare trebuia să lase drum deschis 
celeilalte spre a se dezvolta. Această orientare a fost 
fructuoasă însă numai pentru ştiinţă, mai cu seamă 
pentru psihologie, la progresele căreia a adus şi R. Mo- 
tru o anumită contribuție. Soluţia neagresiunii nu era 
însă suficientă pentru o filosofie nouă, creatoare. Elabo- 
rarea unei concepţii filosofice necesita o colaborare mai 
Strinsă cu ştiinţa, şi acest lucru nu era deloc uşor în 
condițiile cînd știința, ale cărei putere şi orizont cres- 
cuseră atit de mult, încît era şi singură în stare să 
explice fenomenele naturale, sociale şi chiar psihice. La 
acestea se adaugă și o altă dificultate. Ne amintim, că, 
în teza de licenţă, tînărul ginditor, în străduinţa de a 
salva autonomia filosofiei, de a-i găsi un domeniu per- 
manent, niciodată uzurpabil de către ştiinţă, s-a orientat 
Spre aprlorismul kantian : filosofia se va ocupa de con- 
diţiile apriorice ale cunoaşterii, iar ştiinţa de condiţiile 
“empirice, de cercetarea realităţii prin metode obiective 

şi experimentale. El dorea însă să dezvolte concepția 
kantiană, prin asimilarea noilor realizări ale științei şi 
în special cele care afectau conştiinţa, subiectul cunos- 
cător : teoria evoluţiei din biologie, realizările psihofi- 
ziologiei etc. Astfel că încă de atunci, el vorbea de evo- 
luția gîndirii, de condiţiile psihologice ale cunoașterii 
ete. Motru urmărea, cu alte cuvinte, să facă o filosofie 
ştiinţifică. Dar cum e posibilă o metafizică științifică 
în concepţia kantiană, care separa atît de categoric do- 
meniul ştiinţei de cel al metafizicii ? Știința se ocupă 
cu domeniul necesităţii, ajunge la adevăruri necesare 
şi universale, dar nu are acces la lucrul în sine, la 
absolut ; metafizica are rezervat domeniul libertăţii, 
ajunge la absolut, la lucrul în sine, dar nu prin raţiunea 
teoretică, ci prin raţiunea practică. Imm. Kant asigu- 
rase, așadar, domenii independente atît ştiinţei, cit și 
filosofiei, dar le separase atit de mult, încît făcea impo- 
sibilă colaborarea dintre ele şi excludea cu desăvirşire 
posibilitatea unei metafizici ştiinţifice. Influenţa exerci- 
tată de Wundt nu i-a ajutat lui Motru să găsească solu- 
ţia, ba chiar se pare că i-a sporit dificultăţile, căci 
această influenţă a fost suficient de mare spre a-l con- 
vinge să acorde științei un loc mai important în filoso- 
fie, să-l orienteze spre o filosofie științifică, dar n-a fost 
suficient de puternică pentru -a-l determina să renunţe 
la kantianism, cum a făcut în esenţă maestrul său. 

Orientarea spre psihologie i-a subminat, de asemenea, 
legătura cu apriorismul kantian, incompatibil cu psiho- 
logismul, cu .relativizarea şi evoluţia conştiinţei. 

În orice caz, în prima perioadă, Motru n-a încercat să 
concilieze filosofia cu ştiinţa în vederea colaborării lor 
la progresul cunoaşterii, ci a căutat doar să le limiteze 
pentru a asigura un loc sub soare filosofiei. Deşi lasă 
impresia că l-a uitat pe Kant, se pare că soluţia provi- 
zorie adoptată în această perioadă — asigurarea autono- 
miei filosofiei în raport cu ştiinţa și evitarea conflictu- 
lui dintre ele — este tot de inspiraţie kantiană. Într-a- 
devăr, tînărul gînditor nu încearcă acum soluţionarea 
problemei în planul gnoseologic, căci pe acest plan nu 
era posibilă o filosofie ştiinţifică, creatoare, constructivă, 
ci doar o filosofie critică, limiţativă şi defensivă. El lasă. 
acum, ca şi Kant, cunoașterea lumii obiective ştiinţei şi 


218 


Scanned with CamScanner 


Diiin 


caută pentru filosofie un domeniu tot în direcția urmată 
de filosoful german, domeniul convingerilor extraştiinţi- 
fice, cure determină activitatea omului. Folosind termi- 
nologia kantiană, am putea spune că acum Rădulescu- 
Motru lasă ştiinţei domeniul raţiunii teoretice, al necesi- 
tăţii, al determinismului şi rezervă metafizicii domeniul 
rațiunii practice, al libertăţii și acţiunii umane. Și nu 
este de mirare că Motru a dat prioritate raţiunii practice 
(dealtfel, aşa a făcut şi Kant), căci prin raţiunea practică 
tilosoful german a exercitat o influenţă socială mai mare 
fapt pentru care el îl apropie de iluminiștii francezi. Or, 
filosofia lui Rădulescu-Motru a fost de la început pină 
la sîirşit militantă, a căutat să dea soluţii filosofice cores- 
punzătoare clasei sociale din care făcea parte pre- 
cum şi unor aspirații naționale. „Dealtfel, toate siste- 
mele cu adevărat filosofice au avut acest rol social — 
scria el în 1899. La baza tuturor găsim credința într-un 
ideal : încrederea că de la dinsele începe o nouă eră 
pentru omenire... Idealistă, pozitivistă, materialistă, so- 
cialistă, evoluționistă... nici o filosofie nu face excep- 
țiune“ 18, 

Problema pe care şi-o punea tînărul nostru ginditor 
era spre ce filosofie trebuie să se orienteze pentru a 
servi cît mai bine interesele societăţii românești, inte- 
rese văzute prin prisma unui „conservator democrat“. 
Gruparea junimistă s-a orientat spre scriitorii germani, 
deoarece, considera el, România se găsea în a doua 
Jumătate a secolului al XIX-lea în condiţii sociale şi 
economice analoage cu cele ale Germaniei de la începu- 
tul aceluiaşi secol. Lipsea însă tradiţia filosofică pe care 
9 avea Germania și, de aceea, „producţiunile Junimii 
sint lipsite de o filosofie proprie“, Ideile kantiene, fich- 
teene, „hegeliene etc. răspîndite de junimişti îşi pierdu- 
seră vitalitatea şi autenticitatea originalului şi nici nu 
au fost sintetizate într-o construcţie proprie. Între timp, 
apreciază el, condiţiile sociale şi morale s-au mai îmbu- 
nătățit, iar interesul pentru filosofie, la care a contri- 
buit şi Junimea, a crescut, astfel că în curind va fi 
posibil să se elaboreze o filosofie proprie, care să răs- 


5 C, RĂDULESCU-MOTRU, Rolul social al filosofiei, în vò- 
fumul Citeva studii filosofice, p, 160, 

pundă aspirațiilor naţiunii române şi să țină seama de 
progresele ştiinţei. Acestea sint perspectivele filosofice 
pe care le întrevede Rădulescu-Motru în pragul unui 
nou secol. În curînd se va simți chemat să elaboreze el 
însuşi o asemenea filosofie — inspirată din Kaint — cu 
convingerea că completează opera vechii grupări juni- 
miste, căreia i-au lipsit condiţiile pentru a crea valori 
durabile şi autentice în acest domeniu al vieţii spiri- 
tuale românești. 

Dar să revenim la fapte şi să vedem cum a evoluat 
concepţia lui Rădulescu-Motru despre filosofie şi despre 
raportul ei cu știința. Aşadar, în prima perioadă (pînă 
la 1907), Motru nu pune problema colaborării dintre 
ştiinţe şi filosofie pe plan gnoseologic, deşi nu neagă 
această posibilitate, ci caută mai întîi să restabilească 
autonomia filosofiei, să-i găsească un domeniu și un rol 
propriu. Pentru aceasta, el se ridică mai întii împotriva 
tendințelor naturaliste, care reduceau întreaga cultură 
și toată bogăţia sufletească la convingerile ştiinţifice. În 
felul acesta nu numai filosofia era absorbită de ştiinţă, 
ci şi arta, morala etc. Ginditorul român căuta deci să 
demonstreze că, în afară -de ştiinţe, în sufletul omenesc 
există şi alt domeniu '— care cuprinde arta, morala, 
politica —, domeniu din care se alimentează şi filosofia 
şi care are un rol. mai mare în viața socială. 

Convingerile ştiinţifice — argumentează el — s-au 
format sub influenţa societăţii, prin selectarea în sufle- 
tul omenesc numai a intuiţiilor şi a asocierilor care pre- 
zintă interes general, prin sacrificarea intuiţiilor şi a 
reprezentărilor individuale şi subiective. Acest fapt i-a 
ajutat ştiinţei să-și lărgească orizontul şi să-şi înalțe 
perspectiva. Această lărgire a cadrului experienţei a fost 
dobindită însă prin simplificarea experienţei, prin sără- 
cirea conţinutului ei, 

„Ştiinţa — scria el — renunţă la o bună parte din 
conținutul intuiţiilor şi reprezentărilor sufleteşti. Ea 
renunţă la tot ce este exclusiv individual, Tot ce intere- 
sează pe individ, ca individ, nu intră în sfera activităţii 
sale, Ea se ocupă de general, adică de citeva elemente 
abstrase din intuiţiunile şi reprezentările primitive. 

Lucrurile şi fenomenele naturii există pentru ea nu- 
mai într-atit, întrucit ele cad sub o lumină uniformă, 

accea a principiului Identităţii, le sint considerate ca 
şi cum ur [i privite de o singură conştiinţă, și anume de 
o conştiinţă absolută, care planează deasupra varlatelor 
conştiinţe individuale, Multiplele nuanţe sublective, pe 
care conştiinţa individuală le descoperă la privirea ace- 
loraşi lucruri şi fenomene, nu sint ţinute în seamă“ 1%, 

Cu toate acestea, convingerile sublective au o mare 
importanță în cultură şi în viața soclală, uneori trecînd 
înaintea celor obiective, ştiinţifice, De aceea, domeniul 
acestor convingeri subiective trebule recunoscut ca au- 
tonom alături de cel al ştiinţei, şi nu dizolvat în stiință 
sau opus ştiinţei. „Spiritul omenesc îşi face din activi- 
tatea ştiinţifică un scop important, dar nu unicul scop“ 
— argumenta el, „Alături de convingerile întemeiate pe 
ştiinţă, el pune deopotrivă preț și pe convingerile dobin- 
dite pe cale de intuițiune individuală... 

În afară de domeniul științei, rămîne domeniul cre- 
dinţei şi al apreciaţiunilor subiective individuale... Și 
aci se pot produce convingeri, fiindcă și aci sint nevoi 
la care spiritul omenesc trebuie să răspundă. A pune 
aceste convingeri faţă în faţă cu cele ştiinţifice, pentru 
a le discuta valoarea și a le combate pe unele prin altele 
este a întreprinde o muncă menită a rămîne fără rezul- 
tat.. Unele și altele sînt naturale, așa cum sint din 
punctul lor de vedere, Cele științifice din punctul lor 
de vedere ştiinţific obiectiv, iar celelalte din punctul 
lor de vedere subiectiv“ %, 

, Naturaliştii, care au absolutizat convingerile ştiinți- 
fice, au voit să reformeze întreaga oreație spirituală, 
angajind polemici cu reprezentanții religiei, artei, mo- 
ralei, iar apologeții religiei — absolutizind credința şi 
factorii subiectivi — au ajuns să nege valoarea ştiinţei, 
să vorbească de superficialitatea ei. „În realitate, ştiinţa 
nu e nici superficială, nici absolută“ 2t, În afară de ea 
se află domeniul vieţii sufletești subiective şi indivi- 
duale, a cărui autonomie trebuie asigurată, 

Aşadar, în conștiința omului există două domenii 
autonome : al convingerilor obiective cu valabilitate ne- 


pă RĂDULESCU-MOTRU, Valoarea ştiinţei, în loc. cits 


"2 Ibidem, p, 213, 
” Ibidem, p, 214, 


p 

cesară, eternă şi universală — domeniul științei — şi 
al convingerilor şi credințelor subiective individuale. 
Care este, în această situaţie, locul şi rolul filosofiei ? 
„Filosofia îndeplineşte un rol mijlocitor între credință 
şi ştiinţă“ 22, răspundea Motru în 1899, înţelegind prin 
credinţă acele convingeri subiective de care am vorbit 
mai sus şi în care intră, ca un simplu element, şi cre- 
dința religioasă. Adică filosofia valorifică, fructifică am- 
bele domenii sufleteşti — atît cel obiectiv, cit şi cel subiec- 
tiv —, şi elaborează concepţii care angajează conștiința 
umană în întregimea ei. În acest fel, filosofia satisface 
principalele aspirații ale sufletului omenesc, atît ale indi- 
vidului, cît şi ale omenirii. Filosofia cuprinde deci ceva 
în plus faţă de ştiinţă: factorii subiectivi, credința in 
om, în valoarea şi fericirea lui. Deşi include în dome- 
niul subiectivităţii şi credința religioasă, Rădulescu-Mo- 
tru precizează că „nu toate credinţele iau forma unei 
religiuni. Sînt credinţe care rămîn în afară de orice în- 
vestire religioasă şi care nu mai puţin stăpiînesc con- 
ştiinţa socială dintr-o epocă dată. Învestirea religioasă 
reprezintă numai întărirea rolului extern al credinţei. 
Ea este determinată de momentul istoric prin care trece 
o societate şi, ca atare, expusă la reforme. Aceea ce-i 
etern e numai starea sufletească a omului care crede. 
Şi toţi oamenii cred, fiindcă nu e unul dintre oameni 
care să nu creadă în înţelesul existenţei sale“ %. 
Aşadar, credinţa religioasă este doar o anumită formă 
pe care o pot îmbrăca credinţele, convingerile privitoare 
la aspiraţiile şi idealurile omului în diferite perioade 
istorice. În perioadele mai îndepărtate din istoria ome- 
nirii, conştiinţa socială era restrînsă, iar credințele îm- 
brăcau, de obicei, haina religioasă sau erau subordonate 
credinţei religioase. Cu timpul însă, conştiinţa socială 
s-a transformat, s-a îmbogăţit și s-a mai emancipat de 
religie prin asimilarea elementelor ştiinţifice. Dar cre- 
dința în valoarea omului nu numai că a rămas aceeaşi, 
ci a şi crescut. În societatea modernă, credinţa „este 
sublima protestare a conștiinței omeneşti, care se simte, 
prin înţelegere, superioară universului, cînd material 
2 IDEM, Rolul social al filosofiei, în loc, cit, p. 147, 


Fu C, „BĂDULESCU-MOTILU, Rolul social al filosofiei, în loc. 
ci, p. ' 

este supusă legilor acestuia“ %, Așadar, este vorba de 
credinţa în om, în posibilitatea și nevoia depășirii na- 
turii, de tendința spre progres şi perfecţiune, de năzu- 
inţa spre mai bine. 

În aceste condiţii, ştiinţa nu va putea dezrădăcina 
credința şi nici nu urmăreşte de fapt aceasta. Mai mult, 
ştiinţa, dacă vrea să servească progresul omenirii, tre- 
buie să ajute aceste credințe şi năzuințe omeneşti. Dar 
le ajută nu subordonindu-se vechilor credinţe, căpătate 
în urma unei experienţe sociale restrînse, ci prin ridi- 
carea conștiinței sociale la un nivel mai înalt. Știința 
„lărgeşte cadrul universului, prin cunoștințele pe care 
le dă despre dinsul şi, prin aceasta, îndreaptă sufletul 
omenesc să creadă în idealuri superioare“ %, 

Aşadar, conştiinţa socială cuprinde atît elemente şti- 
ințifice obiective, cît și elemente subiective. Ea nu e 
dată gata făcută, o dată pentru totdeauna, ci se for- 
mează și se transformă. În formarea și transformarea 
conştiinţei sociale, Rădulescu-Motru îi acordă filosofiei 
rolul principal. Filosofii „sînt apostolii inspirați ai şti- 

1 inţei, semănători de noi idealuri. Istoria filosofiei este 
istoria perfecționării idealurilor omenești pe baza cuce- 
ririlor făcute de ştiinţă“ 26, 

Este interesantă explicarea dată de el evoluţiei şi 
transformării conștiinței sociale de-a lungul istoriei ome- 
nirii, legată de ridicarea noilor clase sociale şi de cuce- 
ririle ştiinţei. Conștiinţa socială dintr-o anumită peri- 
oadă istorică reflectă aspiraţiile şi interesele clasei do- 
minante, precum şi un orizont ştiinţific limitat. „Cînd 
însă, alături de această clasă, cîștigă dreptul să se mani- 
feste și alte clase, dintre cele stăpînite odinioară, atunci 
vechile credințe devin insuficiente, conştiinţa socială, 
devenită acum mai largă prin întinderea stratului social, 
se îndreaptă spre idealuri mai înalte, Iar în acest proces 
Social, știința secundează noile clase. Aplioaţiunile ei 
practice sporesc bogăţia materială a claselor noi venite 
și, prin aceasta, hotărăsc de victoria lor, Cunoştinţele 

4 Ibidem, p, 155, 
% Ibidem, 
% Ibidem, 

teoretice prepară calea unei filosofii care să înlocuiască 
credinţele din trecut“ 7, 

Aşadar, filosofia are rolul hotăritor în elaborarea noii 
conştiinţe sociale. Știința nu poate îndeplini acest rol, 
consideră el, fiindcă ea are doar un aspect negativ, de 
distrugere a vechilor credinţe. Filosofia — pe lingă acest 
aspect comun cu știința — are şi o latură constructivă, 
stabilește credinţe, convingeri, idealuri noi, care uneori 
au îmbrăcat o haină religioasă. „Dealtfel, mai întot- 
deauna filosofia a constituit religiunea unei anumite 
clase sociale, a clasei nemulțumite cu ordinea socială a 
timpului, cu un cuvînt a clasei doritoare de progres. 
Oamenii politici au spus-o totdeauna : studiul filosofiei 
este începutul răzvrătirii spiritelor, începutul dezordinii 
sociale. Pentru a fi compleţi însă, ar trebui să adauge: 
studiul filosofiei este prima închegare... a conștiinței so- 
ciale de viitor“ %. 

Acesta este, în concluzie, rolul social al filosofiei. 
Este fără îndoială, un rol progresist şi, în cea mai mare 
parte, confirmat de istorie. dacă avem în vedere doar 
filosofia legată de ştiinţă, așa cum o înţelege el căci 
filosofia care a participat la elaborarea conștiinței so- 
ciale a claselor retrograde era legată mai mult de 
religie. j 

Aşadar, cum argumentează Motru, în această primă 
perioadă, necesitatea filosofiei ca disciplină spirituală 
autonomă ? În primul rînd, prin existența unui domeniu 
ignorat de ştiinţă, dar care este valorificat de filosofie, 
obţinînd prin aceasta un plus faţă de ştiinţă. În al doilea 
rînd, prin rolul principal pe care-l are filosofia în ela- 
borarea conștiinței sociale tocmai datorită faptului că 
ține seama de factorul subiectiv, Autonomă faţă de şti- 
ință și față de credinţele subiective, ea le valorifică pe 
amîndouă într-o sinteză superioară şi oferă societății 
omenești un instrument de progres, pe care nici ştiinţa 
singură — pentru că e exclusiv obiectivă —, nici cre- 
dinţele subiective singure — căci ignorează factorul 
obiectiv — nu-l pot oferi, 


2 Ibidem, p, 156, 
2 Ibidem, (subl, ns), 

În a doua perioadă (1908—1930), cînd îşi publică 
principalele lucrări filosofice, Rădulescu-Motru acordă 
o mai mare importanță filosofiei decît în perioada pre- 
cedentă. Acum aduce noi argumente în favoarea posibi- 
lităţii şi chiar a necesităţii metafizicii, îi determină 
obiectul ca disciplină autonomă, îi reglementează rapor- 
turile cu ştiinţa şi elaborează o concepţie proprie — ca 
o sinteză între filosofie şi știință, ca o contribuţie la 
progresul „filosofiei ştiinţifice“. 

Pasul cel mai mare pe care-l face în această perioadă 
este sublinierea rolului filosofiei pentru dezvoltarea şti- 
inţei: însăşi, prin elaborarea teoriei cunoaşterii. De data 
aceasta îi găsește filosofiei un rol pe linia raţiunii teo- 
retice și se apropie de apriorismul și criticismul kantian. 
Rădulescu-Motru consideră că filosofia joacă un anumit 
rol chiar. în formarea spiritului ştiinţific prin atitudinea 
critică, antidogmatică faţă de bunul-simţ şi de teoria 
conștiinței oglindă 2. 

Dacă mai înainte, chiar și în Puterea sufletească 
(1908) Motru respingea metafizica, considerînd-o ca o 
formă veche de filosofie, în această perioadă scrie el 
însuşi o metafizică *. Cum justifică el posibilitatea exis- 
tenței metafizicii cînd știința s-a extins asupra tuturor 
domeniilor realităţii ? Ce valoare mai poate avea meta- 
fizica, ea care nu dispune nici de un domeniu propriu 
și nici de aparatura de investigaţie şi control de care 
dispune ştiinţa ? 

Metafizica n-are nevoie de laboratoare şi aparate, 
argumentează Motru, pentru că ea nu cercetează în 
mod nemijlocit realitatea, ci „este numai reflectarea 
asupra tuturor cunoştinţelor stabilite de celelalte şti- 


% Vezi C. RĂDULESCU-MOTRU, Însemnătatea filosofiei 
pentru formarea spiritului ştiinţific, în revista „Studii filosofice“, 
vol. VI, 1912. 

* Este evident că aici prin noțiunea de metafizică nu se înțelege 
o metodă opusă dialecticii ci disciplina filosofică fundamentală 
care se ocupă cu explicarea naturii intime a lumii, cu princi- 
piile universale ale existenței, Desigur în diferite epoci şi la 
diverși filosofi, sensul metafizioii ca disciplină filosofică s-a 
schimbat. Aici este important de precizat că este vorba de me- 
tafizică în sensul de disciplină filosofică, aşa cum a fost înţe- 
leasă pină la Hegel, și nu ca metodă. opusă dialecticii. 

începutul veacului al XX-lea, spunea Motru, preocupa- 
rea savanților de probleme filosofice. Dar aceasta nu e 
în defavoarea filosofiei, ci, dimpotrivă, constituie „o 
probă că ştiinţele speciale nu satisfac întru totul preten- 
ţiunile gîndirii omeneşti şi că este loc pentru o știință 
mai ridicată decît ştiinţele speciale“ 31, 

Dacă acelaşi om de ştiinţă poate cerceta în mod di- 
rect natura şi totodată poate refleota asupra rezultatelor 
ştiinţei, atunci mai este vreo deosebire esenţială între 


știință şi metafizică ? Este, răspunde Rădulescu-Motru, * 


și încă o deosebire de natură: „Omul de ştiinţă devenit 
metafizician nu cere reflectării cunoştinţe noi, de cele 
pe care le avea în ştiinţa specială, ci el cere cunoștințe 
de altă natură. Aici este diferența. Metafizica ridică 
deasupra cunoștințelor speciale o cunoştinţă universală 
superioară, înlăuntrul cărora adevărurile vechi apar 
într-o altă ordine și într-o altă lumină. Cine a întrezărit 
această unitate a devenit metafizician pentru totdea- 
una“ 32. Adică știința despre existența ca întreg (filoso- 
fia) este ceva mai mult decit suma cunoştinţelor date 
de științele particulare, aşa după cum și întregul (obiect 
sau ființă) este ceva mai mult decît suma elementelor 
din care este compus. 

Metafizica apoi, ca ştiinţă generală a întregului, are 
misiunea de a pune de acord concluziile diferitelor şti- 
inţe particulare, care de multe ori sînt diferite, deşi au 
în vedere aceeaşi problemă. Relativitatea adevărurilor 
științelor particulare și inadvertenţele lor se datoresc 
perspectivelor diferite și limitate din care privesc lucru- 
rile. Or, metafizica priveşte lucrurile din perspectiva 
cea mai înaltă şi mai generală. Ca atare, aduce şi ea o 
contribuţie la cunoaşterea lumii., 

„Între diferitele specialităţi sînt apoi goluri pe care 
le împlinesc așa-numitele științe marginale, care, pentru 
a-și fixa obiectul şi metoda, au nevoie de a fi dirijate. 


2 IDEM, Elemente de metafizică, 1928, p. 11. 
31 Ibidem, p, 12, 
32 Ibidem, pp. 12—13, 

Rolul filozofului este de a interveni în toate aceste ca- 
zuri pentru a produce o completare și o unificare, färä 
de care nu numai că n-ar fi mulțumită conștiința ome- 
nească, dar nici progresul ştiinţei nu s-ar putea realiza“, 

Şi mai important apare rolul metafizicii în analiza 
principiilor cunoașterii ştiinţifice, operaţie care depășește 
nu numai domeniul științelor particulare, dar şi compe- 
tenţa specialiştilor. „Omul de ştiinţă specială trebuleşte 
să găsească înaintea sa o ştiinţă anume organizată, care 
să-i înlesnească aprofundarea noțiunilor fundamentale, 
pe care el adeseori le-a adoptat numai prin puterea tra- 
dițiunii. Această știință este metafizica“ 9, 


Mai există apoi un domeniu tradiţional al metafizieii, 
care nu va putea fi niciodată abordat de ştiinţele spe- 
ciale, acela al categoriilor filosofice : etern şi trecător, 
viaţă şi moarte, spirit şi materie, bun şi rău, finit şi in- 
finit, unitate şi multiplicitate, substanță și accident ete, 
Pentru cercetarea acestor „corelaţii de principii opuse“ 
şi găsirea unităţii lor într-o sinteză superioară, este nece- 
sară metafizica. 

Cel mai important argument pentru a demonstra 
necesitatea metafizicii este considerat de Motru nevoia 
unei antropologii generale filosofice, Dealtfel, „perso- 
nalismul energetic“ este o concepție filosofică antropo- 
logică. Rădulescu-Motru s-a ocupat de concepţia despre 
univers doar pentru a-l integra pe om în natură, a pri- 
vit-o deci ca pe una din laturile concepţiei sale antro- 
pologice. Mai mult, considerînd omul ca produsul cel 
mai înalt al evoluţiei naturii, care sintetizează esenţialul 
din întreaga existenţă, Motru a conceput antropologia 
filosofică drept chintesență a întregii filosofii. Dar cum 
argumentează el necesitatea antropologiei filosofice ? 
Științele speciale, spune ginditorul nostru, îl studiază pe 
om numai din anumite puncte de vedere, privesc numai 
anumite aspecte ale omului şi, ca atare, au o viziune 
unilaterală şi limitată asupra lui. „Dar omul este mai 
mult decit multiplicitate de fețe bine ordonate. El este 
o ființă unitară, în manifestările căreia intră și multe 
neprevăzute de ordinea ştiinţei speciale“ %, Nu numai 


33 Ibidem, p. 15, 
4 Ibidem, p. 16, 

atit. Cele de mai sus se referă la om ca fiinţă, ca ele- 
ment al existenţei, al realităţii. Mai importantă pentru 
cunoaşterea omului este studierea reacției lui faţă de 
existenţă. Dacă omul ca fiinţă, ca element al existenţei, 
mai poate fi privit pe feţe separate, omul în reacţiunea 
sa față de existenţă se manifestă esențialmente ca în- 
treg. Cu cercetarea acestei reacțiuni globale — în care 
se oglindește mai bine specificul uman — nu se poate 
ocupa decit filosofia, metafizica. „Între undele de reac- 
ţiuni cu care omul răspunde impresiilor lumii externe și 
care constituie perspectivele ştiinţelor speciale există și 
o undă de reacțiune fundamentală, care este determinată 
de totalitatea fiinţei omeneşti şi care constituie punctul 
de vedere al metafizicii. În această reacțiune totală 
pătrunde ceva mai mult din eternul omenesc decit în 
toate celelalte reacţiuni“ 3, 

Aşadar, deși se află în strînsă legătură cu știința, 
metafizica (filosofia) este o disciplină autonomă, cu 
obiect şi rol propriu în cunoașterea lumii. Ea nu este 
o simplă sinteză a cunoştinţelor științifice, o enciclopedie 
a ştiinţelor, ci ceva mai mult. Acest ceva în plus rezultă 
atit din deosebirea dintre întreg şi părți, cît şi din faptul 
că o concepţie filosofică asupra lumii nu este o vedere 
de ansamblu, o fotografie de la distanţă, obiectivă, cenu- 
şie și indiferentă, ci înfăţişează lumea prin prisma aspi- 
raţiilor şi a idealurilor omului. Cunoaşterea, reflectarea 
lumii este subordonată acțiunii omului, aspirațiilor și 
idealurilor lui. Filosofia nu este numai reflectarea uni- 
tară a lumii, care în viitor ar putea fi eventual dată și 
de ştiinţă, ci reprezintă totodată unitatea dintre cunoaş- 
tere şi acţiune, dintre ceea ce este și ceea ce trebuie să 
fie din punctul de vedere al idealurilor omului. Această 
concepţie despre filosofie stă la baza sistemului său filo- 
sofic — personalismul energetic. 

Rădulescu-Motru are aici în vedere filosofia pe care 
vrea să o cultive el. Atunci cînd se referă însă la filo- 
sofie în general — care cuprinde o varietate atît de 
mare de sisteme —, gînditorul român dă o definiție mai 
largă filosofiei, dar nu străină de părerea formulată încă 
în 1899 și nici de personalismul energetic. Încercind să 


3 Ibidem, p, 11, 

explice alternarea dintre continuitate şi discontinuitate 
în dezvoltarea filosofiei, Rădulescu-Motru consideră că 
acest fapt se datoreşte dublei naturi a filosofiei. „Filo- 
sofia este ştiinţă şi poezie în acelaşi timp — scria el în 
1931. Ca ştiinţă, ea are o dezvoltare liniară și continuă... 
Filosofia ca ştiinţă se dezvoltă ca oricare altă ştiinţă 
particulară. Însă filosofia este și poezie prin aceea că 
ea își propune să treacă dincolo de datele experienţei şi 
să-și aranjeze o lume de simboluri în care sufletul ome- 
nesc să afle concepţii mulţumitoare despre rostul său 
în lume și viață“ 3, 

După cum domină știința sau poezia, concepțiile filo- 
sofice se împart în două mari orientări : filosofia ştiin- 
țilică, legată mai mult de știință, dar nu dizolvată în ea, 
şi filosofia beletristică, legată mai mult de literatură şi 
artă. Prima este obiectivă și eternă, dar mai rece ; cea- 
laltă este efemeră, dar vie, fiindcă tine seama de sensi- 
bilitățile omului, de tendința de frumos. Deşi per- 
sonal se raliază primului curent, Rădulescu-Motru se 
pronunță împotriva excluderii „filosofiei beletristice“ 
din învățămînt. În primul rînd, pentru că această orien- 
tare ar răspunde mai bine nevoilor sufleteşti ale mul- 
țimii, care vrea de la filosofie nu atît cunoaşterea rece, 
obiectivă a lumii, cît, mai ales, „îndemn, credință şi 
avînt“, „anticipații hotărite asupra viitorului“. În al doi- 
lea rînd, ea contribuie la menținerea interesului pentru 
filosofie în general și la pregătirea iubitorilor de înțe- 
lepciune, ajutîndu-i să treacă la filosofia ştiinţifică. EI 
îndeamnă totuşi la prudenţă în cultivarea acestei filo- 
sofii, care poate trece uşor de la artă la religie şi reînvia 
astfel misticismul religios. Condamnînd misticismul reli- 
gios şi filosofic, Rădulescu-Motru militează pentru orien- 
tarea filosofiei spre știință. 

Dacă filosofia este o disciplină autonomă, în ce rapor- 
turi se află ea cu științele particulare ? Am văzut că la 
Kant ştiinţa era pur și simplu despărțită de metafizică, 
fiecare avea domeniul și scopul ei, dezvoltîndu-se sepa- 
rat. Wundt le apropia foarte mult, astfel că filosofia 
apărea la el o simplă prelungire a ştiinţelor. În orice 


zn RĂDULESCU-MOTRU, învățămîntul filosofic în Româ- 
nia, în „Convorbiri literare“, 1931, nr. 1, p. 21. 

caz, limita dintre ele nu apărea prea clară. Deşi men- 
ţine, ca şi Imm. Kant, filosofia ca teorie a cunoaşterii, 
Rădulescu-Motru o leagă de metafizică și face posibilă 
colaborarea ei cu ştiinţele particulare, El merge, cu 
Wundt, mai departe decit Kant spre știință, dar se 
opreşte pentru a nu periclita autonomia metafizicii ([ilo- 
sofiei). Deşi expune, fără rezerve, ideea lui Wundt că 
între omul de ştiinţă și filosof „există numai o deose- 
bire de gradaţie“, nu aceasta este adevărata sa concep- 
ţie despre filosofie. Putem însă considera ca fiind şi a 
sa ideea lui Wundt că „între ştiinţele speciale și filo- 
sofie nu este, aşadar, o contrarietate, ci o continui- 
tate“ 37, 

Aşadar, ginditorul român acordă o mai mare valoare 
ştiinţei decit Kant și încă o valoare metafizică, ajungind 
pînă la a o considera ca arbitru în discuţiile dintre con- 
cepţiile metafizice. Emancipîndu-se de apriorismul kan- 
tian, el a reuşit să depăşească şi agnosticismul acestuia, 
deschizind ştiinţei calea spre scopul comun al filosofiei 
și al ştiinţei. „Pentru filosofie, ca şi pentru ştiinţă în 
genere, nu există dar decit un singur scop, acela de a 
lărgi orizontul cunoștinței omeneşti“ 3, 

Urmărind un scop comun, filosofia nu are a se teme 
de ştiinţă, ci, dimpotrivă, găseşte un sprijin în ea. Pe 
de o parte, pentru că progresul ştiinţelor speciale o 
ajută să pătrundă mai adinc în cunoaşterea lumii, iar 
pe de altă parte pentru că însuşi procesul cunoașterii 
ştiinţifice devine o problemă care necesită intervenţia 
filosofiei 39. 

Ca şi ştiinţa, metafizica nu fuge de necunoscut. Mai 
mult, ea caută să ajute ştiinţa să pătrundă cît mai adînc 
în necunoscut, oricît de misterios şi de descurajant ar 
apărea el la un moment dat. „Metafizica vrea să liniş- 
tească mintea omului în fața necunoscutului şi a nepre- 
văzutului făcînd să intre necunoscutul şi neprevăzutul 
în legile fireşti ale conștiinței omeneşti“ 40, 


3 C, RĂDULESCU-MOTRU, Wilhelm Wundt și filosofia şti- 
ințijică, în „Revista Fundațiilor regale“, 1944, nr. 1, p. 34; ediția 
a II-a este o retipărire a ediţiei I. 

3% IDEM, Puterea sufletească, ed. a II-a, 1930, p. XI. 

3 Ibidem, p. XII. 

4 IDEM, Elemente de metafizică, 1928, p. 20. 

Prin urmare, in concepția lui Rădulescu-Motru, între 
filosofie şi ştiinţă nu există doar o legătură exterioară, 
de coexistenţă, ci una organică, de colaborare în cunoaş- 
terea aceleiaşi lumi. „Departe de a considera progresele 
ştiinţei speciale ca nimicitoare pentru metafizică — 
scria el în 1912 —, cartea de faţă îşi propune să arate 
tocmai că progresele științei şi ale metafizicii sînt con- 
diţionate reciproc şi că rezultatele ştiinţei speciale gă- 
sesc o completare indispensabilă în generalizările meta- 
fizicii“ 41. Arătind că metafizica, tinzînd spre absolut, 
se ridică deasupra științelor speciale, gînditorul român 
ține să sublinieze că „absolutul metafizic consistă într-o 
gîndire care, deşi deasupra ştiinţelor speciale, se spri- 
jină totuși pe metodele ştiinţifice experimentale“ 42, 
Prin urmare, oricît de sus s-ar înălța metafizica, ea nu 
rupe legătura cu ştiinţa, în care găseşte cel mai puter- 
nic punct de sprijin. Apropierea dintre filosofie şi şti- 
ință merge, în concepţia sa, atit de departe, încît consi- 
deră că, în esenţă, filosofia folosește aceeaşi metodă 
generală ca şi ştiinţa. Această legătură strinsă cu știința, 
în privinţa scopului şi a metodei, face ca filosofia să se 
deosebească principial de artă şi de religie. „Metafizica 
se susține pe logica gîndirii și prin aceasta pe metafizica 
științifică, pe cînd arta şi religiunea se susțin pe logica 
sentimentului“ 43, Legătura cu metodele ştiinţei apare 
odată ou precizarea că „gîndirea logică, pe care se sus- 
ține metafizica, cere un contact continuu cu expe- 
riența“ 44, 

Mai mult, în Personalismul energetic (1927), el susţine 
că în esenţă „filosofia nu are metode proprii. Ea între- 
buinţează aceleaşi metode ca şi ştiinţele speciale, cu 
singura deosebire numai că utilizează comparativ aceste 
metode, în vederea unui scop superior“ 45, Scriind aces- 
tea, Rădulescu-Motru vizează metodele speculative din 
istoria filosofiei — inclusiv metoda dialectică hegeliană —, 
care au împins pe diferiţi filosofi să ienoreze sau să 
sacrifice rezultatele ştiinţei de dragul sistemului elabo- 


% IDEM, Personalismul energetic, p, 20. 

rat pe cale speculativă. El n-a văzut însă „simburele 
raţional“ din dialectica hegeliană, pe care Marx şi En- 
gels au curățit-o de balastul speculațiilor mistice, au 
legat-o de metodele științei şi au transformat-o într-un 
valoros instrument de cunoaştere a realităţii. Rădulescu- 
Motru îi recunoaşte totuși metodei dialectice hegeliene 
meritul de a fi depăşit mecanicismul şi de a fi sugerat 
idei ca cea de organism şi de devenire, de pildă, menite 
să sprijine progresul științelor biologice, sociale și psi- 
hologice. „Sufletul omenesc, văzut prin mentalitatea 
dialecticii hegeliene, nu mai este o entitate artificială, 
izolată de mediu, ci este în mediu și numai în mediu“. 
Funcţia conștiinței mai ales este înţeleasă de el ca „o 
sinteză a tuturor funcţiunilor vieţii din mediul spiritual 
și cosmos“ 46, Rădulescu-Motru îi reproșează lui Hegel 
că rupe procesul dialectic abstract al ideii de procesul 
natural, creează opoziții și conflicte între eu și non-eu, 
între senzorial şi raţional, între suflet şi materie, între 
finalitate şi mecanism etc. Dar obiecţia cea mai gravă 
pe care o aduce dialecticii lui Hegel — gindindu-se în 
special la ideea lui că tot ce e real e raţional și tot ce 
e raţional e real, care, aşa cum a arătat Engels, a fost 
folosită şi de progresiști și de reacţionari —, constă în 
aceea că ea ar fi'mai mult o metodă de justificare decit 
de cercetare, de progres în cunoaştere. Totuşi, obiecţia 
nu e în principiu întemeiată. Faptul că o metodă sau o 
teorie este folosită în scopuri sociale diferite nu spune 
nimic despre valoarea ei de cunoaştere. Nu numai hege- 
lianismul, dar şi darvinismul a fost folosit în scopuri 
sociale diferite, dar prin aceasta valoarea științifică a 
teoriei nu poate fi contestată. 

Considerînd personalismul energetic ca „ştiinţă obiec- 
tivă a personalității“, Rădulescu-Motru căuta să se spri- 
jine în principal pe metodele obiective şi pe „cercetă- 
rile celorlalţi oameni de ştiinţă specială“. 

Așadar, pină pe la 1930, Rădulescu-Motru apropie 
foarte mult filosofia de ştiinţă, mergînd pînă la negarea 
metodelor specifice şi la considerarea concepției sale 
filosofice ca „ştiinţă obiectivă“, În ciuda exagerărilor 
finaliste şi a portiţei pe care o deschide religiei prin 


46 Ibidem, p, 31. 

afirmaţia că procesul de personalizare poate fi împins 
pînă la personalitatea divină 47, Rădulescu-Motru rămîne, 
în general, în limitele ştiinţei. Depăşirea ştiinţei con- 
stituie o excepţie, iar legătura cu ea un principiu. 

După 1930 însă, el se îndepărtează treptat de știință, 
mai precis de spiritul ei, căci subliniază şi acum legă- 
tura cu ştiinţa. Am văzut că în 1931 face anumite con- 
cesii „filosofiei beletristice“, iar în lucrările  Vocaţia, 
Românismul, Timp şi destin etc. se angajează pe calea 
unor speculaţii idealiste, care-l îndepărtează de metodele 
ştiinţei. Dealtfel, el şi-a schimbat poziţia în problema 
raportului dintre ştiinţă şi filosofie cu privire la me- 
todă. De unde în Personalismul energetic (1927) insista 
asupra identităţii principiale de metodă între filosofie 
şi ştiinţă, în articolul Filosofia și istoria filosofiei (1937) 
subliniază deosebirea dintre ele în general și sub aspec- 
tul metodei în special. „Filosofia este o ştiinţă, dar o 
știință care îşi are obiectul şi metodele sale proprii“, 
precizează Motru, uitînd de afirmaţia contrară făcută 
cu zece ani în urmă. „Filosofia are de obiect existența 
luată ca un întreg, atit fizic cît şi sufletesc, iar ca me- 
todă ea se serveşte nu numai de regulile logice, pe care 
observaţia şi experienţa le pot controla şi verifica, ci 
şi de certitudinile pe care mintea omenească le scoate 
la lumină spontan, din adincul său existenţial“ 48. Aceste 
metode, sînt „mitul, tradiția, mentalitatea socială, logica 
afectivă“ 4, Este vorba, aşadar, nu de metode raţionale 
specifice. filosofiei, ci de „mit şi logică afectivă“, deci 
de metode iraționale. z 

El vorbeşte şi acum de colaborarea dintre ştiinţă şi 
filosofie, de faptul că ele se completează reciproc. „Fără 
marile întrebări asupra existenţei, pe care filosoful le 
actualizează continuu în conştiinţa societăţii omenești, 
omul de știință specială s-ar pierde în amănunte ; fără 
verificările cu care omul de ştiinţă specială răspunde la 
toate întrebările filosofului, filosoful s-ar pierde în spe- 


17 Ibidem, p. 245. 


% C, RĂDULESCU-MOTRU, Filosofia și istoria filosofiei, în 
Istoria filosofiei moderne, vol. I, 1937, p. 11 (Societatea Română 
de filosofie), 


19 Ibidem, p. 12. 

culaţiuni fără valoare“ 50. De asemenea, Motru afirmă 
că nu poate exista o contradicţie, un conflict între şti- 
ință şi filosofie și nici chiar între diferite concepţii filo- 
sofice dacă se întemeiază pe cele mai noi date ale şti- 
inței. „Aceea ce de obicei ia numele de conflictul între 
filosofie şi ştiinţă este în fapt conflictul dintre genera- 
lizările scoase din datele unei științe vechi, sistematizate 
și cu prestigiul tradiţiei, și generalizările scoase din 
anticipaţiile sugerate de o știință nouă, în curs de for- 
maţie“ 5i. Cu toate acestea, îndepărtarea de ştiinţă este 
mare, căci el dă credit teoriilor idealiste din ştiinţă, 
pentru a conchide că materialismul e depăşit de ştiinţa 
nouă. Deşi îşi dă seama că aceste „adevăruri noi“ ale 
ştiinţei nu sînt încă verificate şi confirmate, el le admite 
pentru că îi confirmă concepţia finalistă. 

În această perioadă, el împărtășește interpretarea 
idealistă a determinismului din mecanica cuantică şi a 
teoriei relativităţii. De asemenea, împinge și mai mult 
spre idealism finalismul său imanent, care în Elemente 
de metafizică avea o anumită bază reală și raţională, ce 
găseşte unele confirmări în explicaţiile actuale date de 
cibernetică. 

Sub influența cercurilor guvernamentale, care în 
timpul celui de-al doilea război mondial ridicaseră reli- 
gia la rangul de doctrină oficială, Rădulescu-Motru face 
concesii religiei chiar în concepţia sa gnoseologică 52. De 
unde mai înainte s-a referit doar o singură dată la divi- 
nitate şi fără să-i acorde vreun rol în cunoaștere, în 
1943, deşi afirmă din nou legătura cu știința, trădează 
spiritul ştiinţei şi ancorează în credinţă. „Dumnezeu nu 
poate înşela schimbînd de la o zi la alta datele pe care 
noi ne întemeiem raționamentul“ 5, spunea el în fața 


5 Ibidem, p. 13. 

51 IDEM, Apriorism, vocaţie și știință, în „Revista de filoso- 
fie“, nr. 1—2 din ianuarie — iunie 1941, p. 1. 

52 Despre însemnătatea religiei în viaţa socială, Rădulescu- 
Motru a vorbit încă dinainte de primul război mondial. În acele 
scrieri însă — majoritatea cu caracter politic —, el nu acorda 
religiei o valoare filosofică și o respingea în principiu din con- 
cepţia sa. 

5 C. RĂDULESCU-MOTRU, Mărturisiri făcute la - Asociaţia 
tinerilor creştini, în 4 decembrie 1943, în „Revista Fundațiilor 
regale“, nr. 2/1944, p. 262, 

tinerilor creştini. Deşi ţine să precizeze că, părăsind 
apriorismul kantian, a rezistat ispitei de a înlocui acest 
apriorism „cu structura etnicului sau a mentalităţii de 
rasă“, el n-a rezistat însă ispitei de a pune personalis- 
mul energetic de acord cu religia, cu „un creștinism 
luminat“, după ce se căznise atiţia ani să-l pună de 
acord cu ştiinţa. Acesta este punctul maxim al evolu- 
ţiei sale spre idealism, atins în condiţiile social-politice 
şi ideologice excepţionale din timpul celui de-al doilea 
război mondial. Am greşi, de aceea, dacă am generaliza 
această poziţie la întreaga perioadă de după 1930 și cu 
atît mai grav încă dacă am considera-o permanentă. Ea 
nu este reprezentativă nici pentru anii războiului, căci 
cu cîteva luni înainte de a face aceste penibile mărturi- 
siri şi o lună după aceea, Motru s-a ridicat împotriva 
curentelor mistice din filosofia românească şi a luat 
apărarea „filosofiei ştiinţifice“ în două articole publicate 
tot în „Revista Fundaţiei regale“ : Ofensiva contra filo- 
sofiei ştiinţifice (nr. 7/1943) şi Wilhelm Wundt şi filo- 
sofia ştiinţifică (nr. 1/1944). Respingînd filosofia bazată 
pe mister, Rădulescu-Motru afirmă că „pentru filosoful 
științific nu există oprelişte legală înaintea raţiunii ; 
există greutăți de înaintare a rațiunii, dar nu oprelişte 
consimţită... Înaintea unei greutăți ivite în calea sa, 
filosoful ştiinţific apelează la metode ştiinţifice mai per- 


{ecte ; deasupra impresiilor stă raţiunea, deasupra unor 
metode de verificăre stau alte metode mai perfecte de 
verificare, nu î 


ficar ndemnul de a recădea în mister şi în 
tradiție“ 5. Tot atunci îşi exprima convingerea că domi- 
narea filosofiei ira 


t ționaliste şi eclipsarea filosofiei ştiin- 
tifice sînt temporare, determinate de condiţiile vitrege 
din timpul războiului. După război, prevedea el, ştiinţa 
îşi va relua locul ce i se cuvine în mişcarea filosofică 
românească şi internațională 55, 

~ Dacă ne referim însă la lucrările sale publicate pînă 
în 1930, cînd de fapt își încheiase sistemul filosofic, 
constatăm că Rădulescu-Motru acordă științei un loc 


wg, RĂDULESCU-MOTRU, Ofensiva contra filosofiei ştiinţi- 
fice, în „Revista Fundațiilor regale“, nr. 7/1943, pp. 127—128. 


55 Vezi IDEM, Wilhelm Wundt și filosofia științifică, în „Re- 
vista Fundațiilor regale“, nr. 1/1944. 

important în filosofie şi că s-a străduit să depășească 
filosofia kantiană, de la care a plecat, ţinînd seama toc- 
mai de cuceririle ştiinţelor naturii. Rădulescu-Motru a 
menţinut totdeauna legătura cu ştiinţele, care aruncau 
raze de lumină salvatoare pe cerul înnourat al filosofiei 
din ajunul şi din timpul celui de-al doilea război 
mondial. 


3. PERSONALISMUL ENERGETIC ȘI ȘTIINȚA. 
DEPĂŞIREA KANTIANISMULUI PRIN ŞTIINŢĂ 


Am văzut în capitolul precedent care este părerea 
lui Rădulescu-Motru despre raportul dintre filosofie şi 
ştiinţă şi ce rol important acorda el ştiinţei în dezvol- 
tarea filosofiei. Să facem acum un pas mai departe şi 
să vedem cum a folosit ginditorul nostru știința în ela- 
borarea sistemului său filosofic, „Personalismul ener- 
getic — își caracteriza el concepția — este un raţiona- 
lism pus la punct cu progresul ştiinţei contemporane“ 56, 
Punctul de plecare al filosofiei sale nu a fost însă rațio- 
nalismul clasic, ci raționalismul pe treapta pe care l-a 
ridicat Imm. Kant. Nu este vorba deci de vechiul raţio- 
nalism metafizic, care rezolva problema existenţei şi a 
cunoaşterii umane prin postularea unui factor transcen- 
dent, ci de un raţionalism emancipat de supranatural, 
avînd ca figură centrală omul. 

Dar filosofia lui Kant ocupă în gîndirea lui Rădu- 
lescu-Motru un loc mai important decît această perspec- 
tivă generală raţionalistă. Filosofia kantiană a constituit 
punctul de plecare al concepției sale şi este mai adînc 
simțită în a doua perioadă (1908—1930), cînd îşi elabo- 
rează sistemul său propriu. În prima şi a treia perioadă, 
influența kantiană este mai palidă. Mai mult, în lucră- 
rile sale de după 1930, apriorismul kantian este criticat 
fără menajamente. Acest fapt a putut pune sub semnul 
întrebării adeziunea filosofului român la kantianism. 
Dar au existat şi cercetători ai operelor sale — ca Ion 
Petrovici și Mircea Djuvara — care au exagerat influ- 
ența kantiană, considerind-o esenţială şi permanentă. 


5 C, RĂDULESCU-MOTRU, Personalismul energetic, p. 239. 

În articolul Kant și cugetarea românească 5, Ion 
Petrovici, deşi se menţine în general în limitele fapte- 
lor reale, așa cum apar în Elemente de metafizică (1912), 
îngroaşă oarecum linia cu care subliniază influenţa lui 
Kant asupra filosofului român. Acest fapt, în fond ade- 
vărat, i-a sugerat lui Rădulescu-Motru ideea de a scoate 
în evidență legătura concepţiei sale cu filosofia kan- 
tiană. Astfel, în ediţia definitivă 58, din 1928, a Elemen- 
telor de metafizică, Rădulescu-Motru modifică subtitlul 
acestei lucrări din Principale probleme ale filosofiei con- 
temporane, în Pe baza filosofiei kantiene, iar în pre- 
față el apreciază că Elemente de metafizică încearcă „o 
revizuire şi o modificare a filosofiei lui Kant în ceea ce 
priveşte rolul pe care acest filosof îl dă conştiinţei ome- 
neşti la fundarea adevărului ştiinţific. Ele sînt legate 
prin origine şi tendinţă de filosofia kantiană şi, ca atare, 
trebuie să şi rămînă pentru a fi mai lesne înţelese“. 

Perspectiva kantiană a sistemului lui Motru a fost 
exagerată de M. Djuvara, gînditor de orientare kantiană 
mai ortodoxă. Într-o recenzie asupra lucrării Timp și 
destin (1940), Mircea Djuvara consideră că Rădulescu- 
Motru „nu se abate nici de această dată de la linia filo- 
sofiei kantiene“ 5. Autorul acestui veritabil studiu de 
analiză şi de erudiție totodată încearcă să demonstreze 
că finalismul lui Rădulescu-Motru constituie elementul 
kantian permanent şi că, în fond, principalele concluzii 
ale lucrării Timp şi destin sînt kantiene. Recunoscind 
că gînditorul român foloseşte metoda empirică-psiholo- 
gică, nu cea apriorică, şi că încearcă să-l corecteze şi să-l 
completeze pe Kant cu ajutorul ştiinţelor, Mircea Dju- 
vara lasă să se înţeleagă totuşi că Motru putea ajunge 
la aceleași concluzii şi în mod direct continuîndu-l pe 
Kant, cu metode kantiene, fără infidelităţi trecătoare. 

După părerea noastră, autorul exagerează kantianis- 
mul lui Rădulescu-Motru, mai ales în ultimele lucrări 


57 Publicat în „Archiv für Geschichte der Philosophie und So- 
ziologie“, 1924, vol. 38, 

% Dealtfel, cu excepţia omitenii a trei capitole cu conţinut 
mai mult psihologic, ediţia din 1928 reproduce pur şi simplu 
textul aceleia din 1912, 


59 M, DJUVARA, C. Rădulescu-Motru, cu prilejul ultimei lu- 
A Timp și destin, în „Revista de filosofie“, nr. 3—4/1910, 

ale acestuia, şi nu observă că atît metoda aposteriori a 
gînditorului român, cit şi tendinţa acestuia de a aduce 
mereu ideile filosofice în faţa tribunalului ştiinţei l-au 
îndepărtat atît de mult de Kant, încît în ultimele lucrări 
abia se mai observă urme foarte vagi din concepția 
marelui filosof german. 

Totuşi, în sistemul lui Rădulescu-Motru influența 
kantiană este un fapt real. Filosofia kantiană a consti- 
tuit punctul de plecare al concepţiei sale, dar direcția 
în care a căutat să-l dezvolte pe Kant, metoda aposte- 
riori, precum și tendinţa de a ține seama de progresul 
științelor l-au scos, în ultimă instanţă, din zona de gra- 
vitaţie a acestei filosofii. Să urmărim în continuare 
evoluţia concepţiei lui Rădulescu-Motru în tendința sa 
de a-l depăşi pe Kant cu ajutorul ştiinţelor. 

Am văzut că în teza de licenţă din 1889, Rădulescu- 
Motru admitea în esență apriorismul kantian. De ase- 
menea, am constatat unele tendinţe kantiene pe linia 
filosofiei practice. Totuşi, în această perioadă domină 
scientismul în ideile filosofice ale lui Rădulescu-Motru. 
Filosofia kantiană este analizată şi folosită în lucrările 
principale din a doua perioadă: Puterea sufletească 
(1908), Elemente de metafizică (1912) şi Personalismul 
energetic (1927). Influenţa kantiană se manifestă în două 
probleme, nu fără legătură între ele: în teoria cunoaş- 
terii şi în doctrina personalistă. 

În problema cunoașterii, gînditorul român scria în 
1908 că lucrarea lui Kant Critica raţiunii pure a des- 
chis „o nouă epocă în istoria filosofiei“ 60, pentru că a 
arătat rolul conştiinţei în constituirea adevărului şti- 
inţei. 

În Elemente de metafizică, filosoful român distinge 
trei mari etape ale dezvoltării gîndirii (conştiinţei) : I. 
etapa „conştiinţei oglindă“, reprezentată de realismul 
naiv ; II. etapa „conştiinţei transcendentale“, reprezen- 
tată de filosofia kantiană, și III. etapa „conştiinţei reale“, 
reprezentată de personalismul energetic. Rădulescu-Mo- 
tru continuă, pe linia lui Kant, critica realismului naiv, 
a „conştiinţei oglindă“, după care conștiința ar reflecta 


©% C, RĂDULESCU-MOTRU, Putere sufletească, ediţie defini- 
tivă, 1939, p. 97. 

în mod pasiv şi mecanic lumea externă, Imaginea unei 
asemenea ştiinţe, care a dominat pină în a doua jumă- 
tate a veacului trecut, se întemeia pe mecanică și era 
unilaterală, arăta Motru. „Spre stirşitul veacului al 
XIX-lea, ştiinţa a scăpat de tirania mecanicii. Rînd pe 
rînd principiile fundamentale pe care se înălțase meca- 
nica se dovediră ca unilaterale şi incapabile să suporte 
edificiul ştiinţei întregi“ 61. 

O adevărată cotitură în istoria gîndirii a făcut filo- 
sofia kantiană prin critica dogmatismului vechiului ra- 
ționalism metafizic şi a scepticismului lui David Hume. 
Kant a depăşit atit gnoseologia raționalismului metafizic, 
care căuta originea ştiinţei într-o rațiune absolută și 
universală ce planează deasupra conştiinţei omeneşti ac- 
tuale, cit şi pe aceea a empirismului, care nu vedea 
decît conştiinţa individuală, negînd astfel caracterul uni- 
versal și necesar al ştiinţei. Chiar dacă soluția concretă 
oferită de Kant nu este satisfăcătoare, o revenire la 
empirismul sau la raționalismul dinaintea sa ar însemna 
un pas înapoi, consideră Motru. Mai mult, Kant a indi- 
cat şi direcţia în care poate fi găsită adevărata soluţie : 
„Un răspuns mulțumitor la problema ştiinţei nu poate 
veni decit de la filosofia care va şti împreuna caracte- 
rele subiective ale conştiinţei individuale cu caracterele 
unei realități persistente în toate timpurile, adică de la 
filosofia care va explica pentru ce ştiinţa este în ace- 
lași timp şi un produs istoric, şi un produs cu valoare 
eternă. Cum un asemenea răspuns şi Kant îşi propu- 
sese să-l dea, şi l-a dat, precum am văzut în mod insu- 
ficient, se mai poate zice că filosofia care va aduce un 
raspuns mulțumitor la problema de mai sus va însemna 
totodată şi o perfecţionare a filosofiei kantiene“ 62, 

„__Cu toate că în Elemente de metafizică (1912), critică 
insuficiențele teoriei kantiene a ştiinţei şi depăşeşte în 
fond apriorismul, Rădulescu-Motru va considera și mai 
tîrziu că ştiinţa de miine se va constitui în esenţă pe 
baze kantiene. Într-un articol intitulat semnificativ Şti- 
infa de miine, scris în 1925, el spunea : „Imm. Kant a 
deschis drum larg științei de mîine prin aceea că el a 


H IDEM, Elemente de metafizică, 1912, p. 162. 
IDEM, Elemente de metafizică, 1928, pp. 97—98. 

pus la baza ştiinţei nu logica raţiunii, ci activitatea 
apercepţiei, care se confundă cu unitatea persoanei în- 
tregi a omului. Ştiinţa de mîine va continua opera lui 
Kant. Ea este în curs de formaţie; logica pe care ea o 
caută nu va fi bazată pe concepte, ci pe îapte experi- 
mentale. Problema fundamentală a ştiinţei de miine va 
fi explicarea faptei omenești, iar nu a ideii. Ideea este 
la suprafaţa persoanei ; fapta este la adincime. Prin 
faptă, iar nu prin idei se leagă omul la restul naturii“ 63, 

Încercînd să continue și să perfecţioneze teoria kan- 
tiană a cunoașterii, Rădulescu-Motru respinge tendinţele 
biologiste. (Müller, Lange,  Avenarius), voluntariste 
(Schopenhauer, Nietzsche) şi sociologiste (Durkheim) de 
a interpreta kantianismul, precum şi teoriile neokan- 
tiene. Respingînd aceste interpretări ale filosofiei kan- 
tiene, pentru că sînt unilaterale și împing relativismul 
științei la extrem, Rădulescu-Motru caută să-l dezvolte 
şi să-l depăşească pe Kant chiar prin știință. El face 
apel mai ales la psihologie, care devenise' o „știință 
exactă“ și făcuse progrese însemnate în studierea psihi- 
cului. Este un merit al lui Kant, spune el, faptul că a 
înlăturat din gnoseologie vechea eroare à pasivităţii 
conștiinței. Kant a avut însă o concepţie limitată despre 
conștiință, pe care a despuiat-o de viața reală a sufle- 
tului în care conştiinţa trăieşte. Kant a avut în vedere 
numai conştiinţa reflexivă, numai funcţiile logice ale 
conștiinței. El îi reproşează autorului Criticii raţiunii 
pure că n-a privit conştiinţa în complexitatea ei, ci 
numai sub aspectul ei general. „Conștiinţa în genere“ 
— spune Motru — este o conștiință abstractă, neschim- 
bătoare, formală care planează deasupra conștiinței indi- 
viduale, singura reală. Kant n-a arătat cum se face tre- 
cerea de la conştiinţa individuală omenească, psiholo- 
gică, la „conştiinţa în genere“, transcendentală, şi invers. 
Problema la care trebuie să răspundă o teorie a ştiinţei 
— argumentează Rădulescu-Motru — nu este cum con- 
ştiinţa în genere ajunge la adevăruri universale şi nece- 
sare, ci cum conștiința individuală, constituită din ele- 


S DEM, Știința de mîine, în revista „Datina“, nr. 1—2/1925, 
p. 5. 

mentele empirice schimbătoare, poate ajunge la sinteze 


necesare şi universale. 

Pentru o mai bună înţelegere a conştiinţei, psihologia 
nouă cere să legăm conştiinţa logică, generală și for- 
mală, de conştiinţa psihologică, reală și individuală. 
Obiecţia că întemeierea cunoaşterii ştiinţifice pe con- 
ştiinţa psihologică, individuală duce la relativism nu este 
indreptăţită, argumentează ginditorul român. Psihologia 
nouă înţelege toate actele de conştiinţă ca subordonate 
unor legi constante, tot atit de obiective şi de necesare 
ca şi celelalte fenomene ale naturii. „Tot ce se petrece 
în organismul nostru biologic şi sufletesc este perfect 
determinat şi logic, cum sînt și fenomenele naturii ex- 
terne. Între logica gîndului și logica lumii externe nu 
se interpune nici un domeniu al hazardului, există o 
continuitate şi un strict determinism“ 4%. 

Kant considera — în acord cu vechea psihologie — 
că materialul ce ne vine prin simţuri este inform, pasiv, 
susceptibil de a fi organizat de formele apriorice ale 
intelectului. Psihologia nouă — spune Motru — arată 
că fenomenele naturii externe au logica lor — determi- 
nată de legile obiective și necesare — iar funcţiile sen- 
zoriale şi cele raţionale sînt de asemenea supuse unor 
legi naturale, căci şi psihicul este o parte a naturii. 
Legătura ce se stabilește între fenomenele naturii ex- 
terne, funcţiile senzoriale ale cunoașterii și funcțiile lo- 
gice nu se face prin considerarea unora ca absolut 
pasive, gata să primească organizarea funcţiilor active 
ale sensibilităţii sau ale intelectului. Toate sint supuse 
determinismului universal, care asigură astfel și puntea 
de legătură dintre ele. Fenomenele gnoseologice sînt şi 
ele în fond fenomene ale naturii. Gnoseologia este con- 
diționată de ontologie, şi nu invers, ca la Kant. A vedea 
deosebiri atit de mari între funcţiile senzoriale şi cele 
logice ale sufletului omenesc, spune Motru, înseamnă 
de fapt a considera că există două suflete, şi nu unul. 
Trebuie deci, în primul rînd, restabilită unitatea sufle- 
tului, a conștiinței, prin apropierea dintre funcţiile sufie- 


îm RĂDULESCU-MOTRU, Elemente de metafizică, 1928, 

teşti şi, în al doilea rind, unitatea dintre conştiinţă şi 
natură. 

În afară de psihologie, și alte ştiinţe demonstrează 
unitatea naturii, în care se încadrează şi conştiinţa. 
„După ultimele progrese ale fizicii, chimiei şi biologiei 
— scrie Motru — omul de ştiinţă de astăzi a căpătat 
convingerea că, atit în constituţia sa chimică, cit şi în 
evoluţia sa mecanică, fizică şi biologică, universul în 
totalitatea sa este unitar. Un fapt cît de subiectiv in 
aparență petrecut între elementele conştiinţei işi are 
raţiunea sa de a fi în totalitatea faptelor din restul uni- 
versului întreg“ 65. 

Imm. Kant, spune Rădulescu-Motru, a depăşit rea- 
lismul naiv al vechiului raţionalism, care privea con- 
ştiinţa ca o simplă oglindă pasivă şi nu ca un fenomen 
natural cu legi proprii de acţiune (manifestare). El are 
meritul de a fi demonstrat că la baza ştiinţei trebuie să 
punem unitatea conştiinţei, singura în stare să garan- 
teze caracterul general şi universal al adevărurilor ştiin- 
tei. În felul acesta, el a salvat ştiinţa de scepticism şi 
de relativism. Dar unitatea formală a conştiinţei, ruptă 
de natură, de existenţă, nu poate garanta posibilitatea 
cunoașterii unei lumi de care este în fond străină şi duce 
la pozitivism şi la agnosticism. „Simpla unitate formală 
a conștiinței, ca fundament al ştiinţei — argumentează 
Motru, criticîndu-l pe Kant —, nu poate mulţumi decit 
pe aceia care tăgăduiesc din principiu ştiinţei omenești 
putinţa de a îmbrăţişa realul şi care se mărginesc, prin 
urmare, la constatarea raporturilor dintre fenomene, fără 
a se mai preocupa de ceea ce există sub fenomene“. 

Trebuie deci făcut saltul de la conştiinţa transcen- 
dentală kantiană la conştiinţa reală, așa cum este cunos- 
cută de psihologia nouă, ştiinţifică. Apoi, cu ajutorul 
celorlalte ştiinţe speciale şi al filosofiei ştiinţifice tre- 
buie să restabilim unitatea întregii lumi, ale cărei legi 
generale sînt valabile atît în natura externă, cît şi în 
natura internă, în conștiința omenească. Vechiul raţio- 
nalism fundamenta unitatea conştiinţei pe unitatea na- 
turii externe, adică sacrifica realitatea vie a conştiinţei. 


& Ibidem, p. 126. 
% Ibidem, p. 147. 

Imm. Kant fundamenta unitatea lumii, a universului, pe 
unitatea conștiinței, sacrificînd determinismul obiectiv 
al naturii, Rădulescu-Motru caută o soluţie superioară, 
care, pe de o parte, să nu sacrifice nici natura şi nici 
conştiinţa, iar pe de altă parte, să asigure unitatea lumii. 
Această unitate se regăseşte în toate domeniile existen- 
ţei — atît în natură, cit și în conștiință — şi este dată 
de legile generale ale realităţii. Motru admite, cu 
Imm. Kant, unitatea conştiinţei la baza ştiinţei, dar pune 
condiția respectării cuceririlor ştiinţei, care a ajuns la 
concluzia că există o unitate generală superioară a în- 
tregii existențe, pe care se reazemă, în ultimă instanţă, 
şi unitatea conștiinței. 

Prin urmare, cu toate că a pornit de la Kant, de la 
unitatea conştiinţei ca bază a științei, prin integrarea 
conştiinţei în natură, filosoful român a depășit aprioris- 
mul și agnosticismul kantian. Pînă la urmă, el a așezat 
la baza cunoaşterii ştiinţifice concepţia care rezultă din 
însăşi dezvoltarea științei : legile generale ale univer- 
sului. Chiar în lucrarea din 1912, Rădulescu-Motru a 
depășit apriorismul kantian nu numai în privința for- 
melor intelectului, ci și ale sensibilităţii. Așa, bunăoară, 
biologia şi psihologia contemporană, spune el, care au 
la bază legea evoluţiei, contrazic concepția despre un 
spaţiu aprioric, fără evoluţie. Ca și celelalte forme ale 
cunoaşterii senzoriale şi raționale, noţiunile de spaţiu şi 
timp au evoluat în conştiinţa omului, odată cu evoluția 
substratului material, a sistemului nervos și îndeosebi 
a creierului ©, 

După primul război mondial, Rădulescu-Motru se va 
îndepărta şi mai mult de gnoseologia kantiană, ajungînd 
la o concepție opusă apriorismului. În „Revista de filo- 
sofie“ (nr. 1—2/1941), autorul Personalismului energetic 
publică articolul Apriorism, vocaţie și ştiinţă, în care 
face o critică necruțătoare apriorismului. Luînd ca arbi- 
tru ştiinţa în conflictul dintre apriorism şi vocaţie, gîn- 
ditorul nostru apreciază că apriorismul este contrazis 
complet de științele exacte. S-ar părea că determinismul 
cauzal, inexorabil şi universal, care stătea la baza me- 
Canicii şi fizicii din secolul al XVIII-lea, aduce un anu- 


%7 Ibidem, pp. 172—173, 

mit sprijin apriorismului kantian. Totuși, obiectează 
Motru, Newton şi Laplace au postulat şi ei un asemenea 
determinism inexorabil şi absolut fără să recurgă la 
apriorism. Apoi, ştiinţele secolului al XX-lea nu mai 
admit un determinism absolut şi implacabil, ci unul mai 
maleabil. Or, înlocuirea legilor absolute cu legi statis- 
tice în domeniul microfizicii înseamnă, în spiritul aprio- 
rismului, o erezie. 

Psihologia contemporană, continuă Motru, nu admite 
o conştiinţă în genere, transcendentală, cu forme aprio- 
rice identice la toți oamenii. Apriorismul se sprijină pe 
vechea psihologie dualistă, a sufletului, de o parte, şi a 
corpului, de altă parte, în timp ce psihologia de azi con- 
sideră corpul şi sufletul ca formînd o totalitate cu funcţii 
corelate, iar nu opuse 68. 

Un argument împotriva apriorismului, consideră Mo- 
tru, îl aduc științele sociale, mai ales istoria ştiinţelor şi 
a culturii. Dacă apriorismul ar fi adevărat, argumen- 
tează el, atunci descoperirea adevărurilor s-ar face brusc, 
prin sclipiri şi intuiţii spontane, fără dificultăţi, zigza- 
guri şi rătăciri. „Adevărata ştiinţă nu numai că n-a 
fost creată de inteligenţa omului printr-o intuiţie bruscă, 
de la primele începuturi ale culturii omenești, dar, chiar 
şi după ce a fost creată în mod treptat și după lungi 
ocoluri, ea a avut de luptat cu tot felul de alte creaţii 
ale inteligenței omeneşti care o opreau pe loc şi erau 
chiar deasupra ei, în ciuda logicii apriorismului. Credin- 
tele în mister, credinţele în duhuri rele, miturile în care 
lumea este înfățișată într-un spaţiu şi într-un timp care 
nu 'au nici o înrudire cu formele apriore ale sensibili- 
tăţii, .. iată ce găsim în primele începuri ale culturii 
omeneşti, după rezultatele științelor sociale şi istorice“ 69, 
În fond, apriorismul kantian — consideră Motru — n-ar 
fi urmărit atît să explice originea științei, cît mai ales 
să despartă ştiinţa de metafizică, pentru a le asigura 
independenţa și progresul în viitor. Dar „idealul ştiinţei 
pe care Kant a voit-o apărată pe viitor este depăşit de 
idealul ştiinţei din zilele noastre. Filosofia apriorismului 
se acordă cu generalizările ştiinţei de la sfîrşitul seco- 


__& Vezi C. RĂDULESCU-MOTRU, Apriorism, vocaţie și ştiinţă, 
în „Revista de filosofie“, nr. 1—2/1941, pp. 2—6. 
© Ibidem, p. 7. 

mlui al XVIII-lea şi este în conflict cu generalizările 
ştiinţei din secolul al XX-lea“ 70, 

Imtegrind conştiinţa în natură, văzind în ea una din 
formele mişcării universale, el depăşeşte nu numai 
apriorismul lantian, dar şi idealismul subiectiv în ge- 
nere, Deşi fundamentează ştiinţa pe conștiință, prin 
faptul că face conștiința să depindă de viața organică și 
aceasta de condiţiile cosmice, Motru răstoarnă raportu- 
rile de dependenţă în favoarea factorului obiectiv. El 
desființează prăpastia dintre subiectiv şi obiectiv, dintre 
conştiinţă și existenţă. Aceasta îi permite să explice 
concordanța dintre gîndire și existență, fără de care nu 
poate fi vorba de cunoaştere. 

Respingind teoria „conștiinței oglindă“, abstractă, for- 
mală şi neschimbătoare, care reflectă pasiv existenţa, 
Rădulescu-Motru nu respinge în gnoseologia sa princi- 
piul refiectării. Deși nu-l menţionează ca atare, este clar 
că îl admite, numai că el concepe reflectarea ca un fe- 
nomen mai complex. Integrind conștiința în existenţă, 
făcînd-o să se supună aceloraşi legi generale, Motru face 
din reflectare o autoreflectare : existența se reflectă în 
cea mai superioară. formă a ei, conştiinţa. Concepînd 
conştiinţa şi personalitatea drept ipostaze supreme ale 
energiei universale şi ca un rezultat al evoluţiei acestei 
energii, gînditorul român face din existența obiectivă 
şi conştiinţa subiectivă aspecte ale uneia şi aceleiaşi 
realități, care trece prin momente diferite. Concepînd 
formele conştiinţei ca produs suprem şi necesar al evo- 
luţiei cosmice, el le dă un caracter constitutiv, care de- 
pășeşte experienţa individuală şi asigură necesitatea și 
universalitatea legilor și adevărurilor ştiinţei. Rădulescu- 
Motru explică, de asemenea, concordanța dintre cunoaş- 
terea realizată de conştiințele individuale şi realitate, 
fapt neexplicat de apriorismul kantian, bazat pe con- 
știința în genere, Astfel, cu ajutorul principiului trans- 
formării energiei și al teoriei evoluționiste din ştiinţă, 
el reușește să depășească idealismul subiectiv, să facă 
un pas mai departe în teoria cunoaşterii. 

Asadar, ce a mal rămas din kantianismul său în teoria 
cunoașterii ? Credem că se pot considera drept influență 


% Ibidem, p, , 

tantiană : critica pasivismului conștiinței ; unitatea con- 
ştiinţei ca punct de plecare pentru fundamentarea ca- 
racterului necesar şi universal al adevărurilor științei ; 
legătura dintre știință şi personalism, 

A doua direcţie în care s-a exercitat influența kan- 
liană asupra filosofiei lui Rădulescu-Motru este, aşa 
cum am mai spus, doctrina personalistă. Și aici punctul 
de plecare l-a constituit tot filosofia kantiană, cu deo- 
sebirea că, deşi apropierea de Kant a fost aici mai gene- 
rală, mai vagă, influența kantiană a supravieţuit tuturor 
vicisitudinilor. În lucrarea sa fundamentală Personalis- 
mul energetic, Rădulescu-Motru spune că Imm. Kant a 
fost un deschizător de drumuri pentru concepţiile per- 
sonaliste. Dealtfel, întreg edificiul concepţiei kantiene, 
consideră Motru, este clădit pe ideea de personalitate. 
„În ceea ce priveşte înţelegerea personalităţii omenești, 
Kant este un adevărat revoluţionar, poate fi denumit un 
Copernic al filosofiei. Într-adevăr, pe cînd înainte de el 
personalitatea ocupa în filosofie un loc mărginaș, la el 
ocupă locul central. Întreaga lui sistematizare atirnă de 
personalitate“74. 

Deşi personalismul kantian este legat şi de conştiinţa 
teoretică, el se întemeiază, mai ales, pe rațiunea prac- 
tică, observă Rădulescu-Motru, dezvăluind prin aceasta 
un nou domeniu de influenţă kantiană în concepţia sa. 
Kant susține că, dincolo de conștiința teoretică şi cu un 
rol mai important în atitudinea omului, se află voinţa, 
raţiunea practică. Această idee a primatului faptei asu- 
pra giîndului o va prelua și dezvolta Rădulescu-Motru 
in personalismul energetic. Totuşi el va depăşi opoziţia 
dintre determinismul naturii — dat de raţiunea pură, 
de conștiința teoretică — şi libertatea absolută a vo- 
inței. Ținînd seama de progresele ştiinţei, Rădulescu- 
Motru va respinge liberul-arbitru şi va adopta finalis- 
mul ca soluţie intermediară între determinismul rigid 
al naturii fizice și libertatea absolută a personalităţii 
umane, Filosoful român admiră curajul cu care Kant 
proclama autonomia morală a persoanei omeneşti, eman- 
cipată de divinitate, În timp ce scolasticii medievali sub- 
ordonau personalitatea umană personalității divine, 


7t C, RĂDULESCU-MOTRU, Personalismul energetic, p. 170. 

considerată ca perfectă, Kant răstoarnă raportul, El 
laudă perfecțiunea voinței umane, din care deduce apoi 
existența lui Dumnezeu. În prefața la traducerea în lim- 
ba română a lucrării lui Kant, Religia în limitele ra- 
țiunii, Rădulescu-Motru expune cu admirație ideea su- 
periorității moralei umane și emanciparea ei de religie. 
„Legea morală nu vine din afară, ci din organizația 
lăuntrică a voinței omeneşti. Este moral şi este divin nu 
ceea ce corespunde tradiției și textelor sfinte, ci ceea ce 
corespunde imperativului categoric săpat în sufletul fie- 
cărui om. Rugăciuni, biserici şi oameni de-ai bisericii... 
sint de o utilitate trecătoare şi anume pe cit timp nu 
este încă desăvirşită autonomia morală în omenire. Dar 
cînd această autonomie va fi desăvirşită, atunci toate 
aceste exteriorizări vor dispărea, toţi oamenii vor forma 
o singură biserică, aceea nevăzută a inimii, în care nu 
va fi nevoie de preot şi de rugăciuni, ci de înălțare 
sufletească dobîndită prin fapte bune“74, 

Totuși, personalismul kantian nu-l satisface pe gîndi- 
torul român, care-i găseşte mai multe neajunsuri. „Spon- 
taneitatea sufletească pe care se bazează autonomia vo- 
inței are la el un caracter mistic“, adică nu este expli- 
cată, ci e admisă ca un act de credinţă; apoi „rolul 
neprecis al rațiunii în determinarea voinţei“, Ca şi 
revoluționarii francezi, spune Motru, Kant a făcut din 
rațiune o entitate metafizică ce planează peste voință, 
dar nu determină raporturile precise dintre ele. 

Obiecţia cea mai gravă şi de principiu adusă perso- 
nalismului kantian este făcută de pe poziţiile ştiinţei : 
„Înțelegerea personalităţii planează în vag, nefiind re- 
dată în termenii unei ştiinţe experimentale. Kant aduce 
în sprijinul teoriilor sale fapte din domeniul biologiei, 
psihologiei și istoriei, dar aceste fapte servesc mai mult 
ca ilustraţii decit ca probe. Înțelegerea personalităţii 
este scoasă nu inductiv din fapte, ci din simetria siste- 
mului filosofic., El a evitat înadins metodele ştiinţelor 
speciale, fiindcă se credea în posesia unei metode mai 


2 IDEM, Immanuel Kant în lumina gîndirii europene — 1724— 
1924, în broşura IMMANUEL KANT, Religia în limitele raţiunii, 
București, 1924, p, VI (vezi şi revista „Ideea europeană“, V, 1924, 
nr, 143, p, 1) 


” C. RĂDULESCU-MOTRU, Personalismul energetic, p. 117. 

bune pentru găsirea  adevărurilor filosofice. El avea 
metoda transcendentală“74. Această metodă l-a dus la 
o înţelegere formală a personalităţii, fără legătură cu 
viaţa reală. Concepţia kantiană asupra personalităţii nu 
ne spune aproape nimic despre geneza biologică a per- 
soanei, despre evoluţia ei istorică și despre funcţia ei 
psiho-socială. Din această cauză, ea nici nu poate fi pusă 
în practică. „Cu un cuvint, Kant a îmbrăcat personali- 
tatea într-o haină maiestuoasă, dar prea puţin comodă 
pentru a putea circula și fi de folos contemporanilor“ %. 

Inspirindu-se din Kant, dar folosind cuceririle știin- 
telor speciale şi chiar metodele științifice, Rădulescu- 
Motru elaborează o concepţie personalistă proprie, con- 
siderată capabilă să răspundă nevoilor societății româ- 
neşti din acea vreme. El. îşi caracterizează personalis- 
mul energetic ca „ştiinţă obiectivă a personalităţii“. Ca 
atare, personalismul nu se poate întemeia decit pe folo- 
sirea metodelor obiective din ştiinţele speciale. „Pentru 
studiul personalităţii, rămîn doar toate metodele obiec- 
tive ale ştiinţelor biologice şi psihosociale, fiindcă per- 
sonalitatea este unitatea de viață cea mai complexă din 
cîte. se întîlnesc pe pămînt. În personalitate avem e 
parte curat biologică pusă în dependenţă de întreg me- 
diul cosmic, și apoi o parte sufletească, pusă în depen- 
denţă de istoria întregii culturi omeneşti ; fizicul şi psi- 
hicul se întreţes la ea în corelaţiunile cele mai com- 
plicate“76, 

Concepînd personalitatea ca o.realitate complexă, Ră- 
dulescu-Motru foloseşte toate științele particulare, atît 
naturale, cît și sociale, pentru a integra omul în natură 
și în societate şi pentru a demonstra superioritatea sa 
față de celelalte forme de existenţă : „Personalitatea nu 
este decit statornicirea unor aptitudini izvorite din na- 
tură şi destinate să continue activitatea energetică a 
naturii, 

Munca omenească se leagă ca o verigă în lanţul trans- 
formărilor pe care natura le-a început înainte de apa- 
riţia omului, Personalitatea este o energie ce izvorăşte, 


4 Ibidem, p. 178. 
75 Ibidem, p. 179, 
7% Ibidem, p, 45, 

fără nici un mister, din ordonarea energiilor psiho-fizice 
cu care omul vine pe lume“. 

Aşadar, şi în doctrina personalismului, Rădulescu-Mo- 
tru l-a depăşit pe Kant prin ştiinţă. Ştiinţa joacă aici 
un rol mai important chiar decît în teoria cunoașterii. 
Deşi extinde finalismul din activitatea persoanei la rea- 
litatea biologică, trădind în acest caz spiritul ştiinţei, 
totuşi, folosirea ştiinţei este extinsă aici și asupra şti- 
ințelor sociale şi chiar asupra științelor tehnice. Mai 
mult, el susține că „personalitatea activă şi întreprinză- 
toare — personalitatea energetică — este în mai deplin 
acord cu ştiinţele aplicate decît cu cele teoretice““8, În 
timp ce ştiinţele teoretice presupun pe om ca ființa con- 
templativă, a cărui prezenţă în univers ar fi indiferentă, 
ştiinţele aplicate presupun pe om ca ființă activă, trans- 
formatceare de energie şi creatoare de valori materiale 
şi spirituale. 


Analizînd diferite aspecte ale concepției lui Rădules- 
cu-Motru, am constatat că ştiinţa a jucat un rol im- 
portant în filosofia sa. El a militat pentru întemeierea 
psihologiei ca ştiinţă autonomă — emancipată de meta- 
fizica spiritualistă —, s-a pronunţat pentru colaborarea 
strînsă dintre filosofie și ştiinţă şi a elaborat un sistem 
filosofic bazat într-o măsură importantă pe cuceririle 
științei, care l-au obligat uneori să corecteze şi chiar să 
părăsească unele idei kantiene de la care plecase. 

n ciuda citorva gesturi de compromis cu religia, şi a 
unor interpretări idealiste date unor cuceriri ale ştiinţei, 
Rădulescu-Motru a menţinut, de-a lungul a peste şase 
decenii, legătura permanentă cu ştiinţa, pe care a apă- 
rat-o de atacurile misticismului religios (în ultimul dece- 
niu al secolului trecut) sau filosofic (în ajunul şi în tim- 
pul celui de-al doilea război mondial), 


_Este demn de remarcat faptul că filosoful român n-a 
limitat valoarea științei numai la cunoaşterea lumii, ci 


7 Ibidem, p, 115, 


73 Vezi C, RĂDULESCU-MOTRU, Materialismul şi personalismul 
în filosofie, în „Analele Academiei României“, seria a III-a, t. 
XVI, Memoriile Secţiunii literare, 1047, pp. 17—18. 

a subliniat rolul el în amelloraren soartei omenirii, Fo- 
losinăd ştiinţa şi tehnica în activitatea sa productivă, 
omul transformă natura şi propria sa conştiinţă, observa 
filosoful român, De alci rolul primordial pe care-l acordă 
ştiinţelor aplicate în sistemul personalismului energetic, 

Rădulescu-Motru a căutat să contribuie prin filosofia 
sa la formarea unei conştiinţe active a poporului român, 
care trebuie să-şi însușească ştiinţa pentru a colabora, 
împreună cu celelalte popoare, la construirea civiliza- 
tiei contemporane, De aceea, el a luat apărarea ştiinţei, 
atacată de reprezentanţii misticismului filosofic din țara 
noastră, care susțineau că spiritul ştiinţific este nepotri- 
vit sufletului românesc. „Noi, românii, avem absolută 
nevoie de răspîndirea spiritului științific în mijlocul 
tineretului — scria Rădulescu-Motru în timpul celui 
de-al doilea război mondial. — Consolidarea statului ro- 
mân, mulţi ani de aici înainte, nu se va putea asigura 
decit pe baza muncii naţionale organizate după cea mai 
strictă prevedere științifică. Secolul în care trăim tre- 
buie să sfirşească dînd neamului nostru o educaţie în 
spiritul ştiinţific“?9, 


„2 C. RĂDULESCU-MOTRU, Ofensiva contra filosofiei ştiinţi- 
fice, în „Revista Fundațiilor regale“, nr. 7/1943, p. 137. 


Scanned with CamScanner 


IV. 
Rolul științei în filosofia 
lui P.P, Negulescu 
De la începutul timpurilor moderne încoace — spu- 
nea P. P. Negulescu la sărbătorirea sa cu ocazia impli- 
nirii a 60 de ani —, filosofii s-au împărțit în două mari 


categorii. Unii au crezut că puteau continua să recurgă 
la închipuire, ascunzînd-o mai mult sau mai puţin sub 
nume diferite, şi dîndu-i ca principal instrument — sau 
ca principal motor — complexul afectiv de tendinţe şi 
aspirații ce alcătuiesc aşa-zisele nevoi subiective ale 
sufletului omenesc. Alţii au socotit, dimpotrivă, că nu 
se puteau întemeia cu destulă siguranţă decit pe datele 
obiective ale experienţei, aşa cum li le puneau la dispo- 
ziție ştiinţele pozitive, şi că nu trebuiau să-şi înceree 
dezlegarea marilor probleme ale existenţei decît numai 
cu ajutorul lor. 

„_Din aceste două categorii, pe care filosofii le urmează 
incă șI azi, cea dintii este, fără îndoială, mai uşoară 
și mai atrăgătoare, dar, din nefericire, rămîne veşnic 
expusă la riscuri mari. Cea de-a doua este mai sigură, 
e drept, dar e plină, la rîndul ei, de greutăţi enorme, 
care fac pe mulţi s-o evite, dacă pot. Am zis dacă pot, 
căci, într-adevăr, alegerea uneia sau alteia din aceste 
două căi nu e liberă; ea este impusă fiecăruia din cei 
ce se ocupă de filosofie, de structura lor sufletească. 
Din acest punct de vedere, am fost, se vede, condamnat 
să urmez pe cea de-a doua, pe care se îngrămădesc, cum 
ziceam, atitea și atitea dificultăţi“ 1, 

1934 evista de filosofie“, Bucureşti, nr, 1 din ianuarie — martie 

Aceasta este cea mai convingătoare caracterizare de 
principiu, căci întrunește două condiţii esenţiale: este 
făcută de un gînditor a cărui competenţă și obiectivitate 
în judecarea concepţiilor filosofice au fost de:nonstrate 
în tratatele sale de istoria filosofiei şi este ratificată 
prin recunoașterea subiectivă a autorului. Am vrea doar 
să precizăm că nu toate concepţiile din această orientare 
scientistă şi-au însușit în același grad ştiinţa și spiritul 
ei, că majoritatea acestor concepţii fac loc, în diferite 
grade, elementelor subiective, mergînd uneoii pînă la 
apropierea de spiritualism. 

Aşadar, ceea ce caracterizează concepţia profesorului 
P. P. Negulescu — fapt care-l singularizează în perioada 
interbelică — este marea importanţă pe care o acordă 
ştiinţei în cunoaşterea- filosofică. Este adevărat că şi 
alţi filosofi români, mai ales la începutul “secolului al 
XX-lea, au suferit influenţa științei. Dar la nici unul 
dintre ei filosofia nu s-a apropiat atît de mult de ştiinţă 
ca la Negulescu. Deși filosof, Negulescu a văzut în şti- 
ință un ideal de cunoaștere şi a căutat să apropie filo- 
sofia de acest ideal de certitudine și pozitivitate, cu riscul 
de a renunța la multe din idealurile îndrăzneţe ale 
vechii filosofii. Giînditorul român considera ştiinţa ca 
un factor capabil să regenereze filosofia și să aducă 
hotăritoare contribuţii la dezlegarea problemelor ei. 


1. CONCEPŢIA LUI NEGULESCU DESPRE 
RAPORTUL DINTRE FILOSOFIE ȘI ŞTIINŢĂ 


Raportul dintre filosofie și ştiinţă nu apare prea clar 
în concepția lui Negulescu, tocmai pentru că el le apro- 
pie atit de mult. Pe de altă parte, se cere, de asemenea, 
lămurit pînă unde se întind obiectul și funcţia filosofiei 
în direcția absolutului, adică limita dintre filosofie, aşa 
cum o concepea el, și vechea metafizică, Aceasta cu atit 
mai mult cu cît concepția lui Spencer, care l-a influen- 
tat, restringe mult domeniul şi funcţiile filosofiei, renun- 
țind, ca şi pozitivismul în general, la domeniul vechii 
metafizici, Se cere, prin urmare, o lămurire a acestei 


252 


Scanned with CamScanner 


probleme în legătură cu concepţia lui Spencer. Aceasta 
ne va mai ajuta să vedem pină unde merge emanciparea 
sa de concepţia filosofului englez, care a exercitat asupra 
sa, mai ales la început, o influenţă necontestabilă. 

Herbert Spencer distinge două domenii ale realităţii: 
I. domeniul cognoscibilului şi II. domeniul incognoscibi- 
lului. El rezervă incognoscibilul religiei şi cognoscibilul 
ştiinţei. Care este atunci obiectul filosofiei ? Ca formă 
de cunoaştere, spune Spencer, filosofia nu se poate ocupa 
de domeniul incognoscibilului, ci tot de domeniul cog- 
noscibilului, ca şi ştiinţa. Cu această soluţie, Spencer 
scotea filosofia din domeniul ei tradiţional, căci vechea 
metafizică se ocupa tocmai de probleme ca natura exis- 
tenţei, problema materiei, a mișcării, a spaţiului, a tim- 
pului etc., considerate de Spencer insolubile. Deci, în 
raport cu filosofia clasică, el renunţa la problema onto- 
logică. Existenţa — din moment ce e recunoscută — 
poate fi studiată, după Spencer, dar nu în problema 
naturii sale intime, ci sub aspectul cosmologic, fenome- 
nal. Aici însă, ştiinţele naturii acoperind toate sectoarele 
lumii fenomenale, filosofiei nu-i rămîne decit să facă 
sinteza generală şi unitară a cunoştinţelor ştiinţifice. 
Filosofia se deosebeşte de ştiinţă numai printr-un mai 
mare grad de generalitate. Ştiinţa constituie pentru 
Spencer „cunoștința parţial unificată“, în timp ce filo- 
sofia este „cunoștința total unificată“. Filosofia este; 
aşadar, o completare a ştiinţei în spiritul ştiinţei. Ea nu 
este totuşi o simplă sumă a cunoștințelor ştiinţifice, ci 
o sinteză a lor, este adică un întreg unitar şi organic ce 
rezultă din integrarea ştiinţelor, şi nu o adunare meca- 
nică de date şi fapte izolate, 

Şi pentru Negulescu filosofia este o sinteză generală 
a ştiinţelor. Cunoaşterea lumii nu se epuizează prin cer- 
cetarea ştiinţifică. Științele nu explică decit categorii 
izolate de fenomene, ordinea existentă înlăuntrul aces- 
tor categorii, Ordinea generală a tuturor fenomenelor 
universului constituie sarcina şi obiectul filosofiei. Nu- 
mai cu cercetarea ştiinţifică însă cunoaşterea rămine 
nedesăvirșiță și chiar edificiul ştiinţei rămîne neter- 
minat, De aceea „trebuie să intervie filosofia şi să ducă 
mai departe explicările care rămîn trunchiate, comple- 

tîndu-le prin ipoteze ce trec peste marginile experienţei 
sensibile“, Aceasta este funcția sintetică a filosofiei, 

în aceste condiţii, nu poate fi vorba de un confliet 
între ştiinţă şi filosofie, căci de fapt ele nu constituie 
decit etaje ale unui singur edificiu al cunoașterii. Con- 
flictele din trecut s-au datorat filosofiei şi nu ştiinţei, 
spune Negulescu, deoarece mulţi filosofi, ca Schelling 
sau Hegel, de pildă, au continuat să se conducă după 
gindirea logică speculativă, ignorînd rezultatele şi meto- 
dele științei. Pînă la urmă tot ştiinţa a învins, pentru 
că rezultatele ei pozitive nu mai puteau fi puse la îndo- 
ială, Învăţind din experienţa trecutului și din realiză- 
rile ştiinţei, filosofia va trebui să se angajeze într-un 
efort comun cu ştiinţa, căci și scopurile lor sînt în fond 
comune. 

„Şi ştiinţele şi filosofia — spune Negulescu — urmă- 
resc în definitiv unul și acelaşi scop, şi anume să ne 
dea înțelegerea cît mai deplină a lumii în care trăim. 
Așa fiind, ştiinţele și filosofia trebuie să se ajute reci- 
proc în urmărirea acestui scop“ 3, 

Pînă aici, în rezolvarea așa-numitei probleme cos- 
mologice, adică a ordinii generale a naturii, Negulescu 
merge pe linia lui Spencer din teoria cognoscibilului. 

Gînditorul român a păşit însă mai departe în înțe- 
legerea obiectului filosofiei, şi anume în raporturile 
acesteia cu cunoaşterea absolutului. Se ştie că Spencer 
a negat filosofiei această capacitate, rezervînd religiei 
acest domeniu al metafizicii clasice. Negulescu, deşi a 
dat dovadă de mare prudenţă științifică, a abordat, chiar 
în cursurile sale de enciclopedia filosofiei, şi problema 
ontologică, problema naturii existenţei, interzisă filoso- 
fiei spenceriene și pozitiviste în general. „Problema on- 
tologică, în studiul căreia intrăm acum — spunea prof. 
Negulescu —, este problema naturii intime a existenţei, 
problema adică a ceea ce există în mod permanent şi 
absolut dincolo de lumea aparentă şi veşnic schimbătoare 
a fenomenelor, Ca atare, ea se identifică cu acea parte 
a filosofiei care poartă numele de metafizică“ 4, Abor- 


2 PROF. P, P, NEGULESCU, Problema ontologică, Editura Se- 
minarului de enciclopedia şi istoria filosofiei, 1933—1934, p. 21. 

3 Ibidem, p, 18, 

4 Ibidem, p, 26. 

darea problemei ontologice, adică a naturii intime a 
existenţei, precum şi această declarație explicită consti- 
tuie dovada emancipării lui Negulescu de agnosticismul 
spencerian. Cu această lărgire a domeniului cognoscibi- 
lului prin recucerirea, pentru filosofie, a domeniului 
vechii metafizici, Negulescu a depăşit în fond şi poziti- 
vismul în genere, a cărui oroare de metafizică este 
bine cunoscută. 

Acum se pune o nouă problemă: nu cumva, prin 
abordarea problemelor metafizice, Negulescu s-a întors 
la vechea filosofie speculativă ? Răspunsul este categoric 
negativ. Dacă Spencer vedea între filosofia sa şi vechea 
metafizică o deosebire de obiect — metafizica cerceta 
incognoscibilul, iar filosofia sa cognoscibilul —, la Negu- 
lescu deosebirea este de metodă. El nu restrînge obiectul 
filosofiei, cum face Spencer, ci îl păstrează, în principiu, 
complet și pune pe primul plan problema metodei gene- 
rale a filosofiei. Din acest punct de vedere, el declară 
un adevărat război vechii metafizici speculative. Filo- 
sofia este, într-adevăr, cunoașterea existenţei ca întreg 
și ca natură, dar această cunoaştere nu se poate face 
a priori, speculînd asupra problemelor metafizice, ci a 
posteriori, cercetînd aceste probleme cu ajutorul ştiin- 
telor. Însușirea teoriilor şi a spiritului ştiinţei taie însă 
mult din elanul speculativ, din curajul cercetătorului 
enigmelor universului. De aceea, recunoscînd în prin- 
cipiu dreptul filosofiei de a aborda marile probleme ale 
metafizicii, Negulescu își restrînge totuşi cercetarea la 
ceea ce este posibil astăzi, la ceea ce permite nivelul 
actual al dezvoltării ştiinţei. Speculaţiile asupra proble- 
melor metafizicii, care depăşesc mult sau ignorează rea- 
lizările actuale ale ştiinţei, se vor dovedi şi ele, ca şi 
cele din trecut, simple iluzii sau „efecte de perspectivă“. 
Deci elanul unificator al metafizicii trebuie temperat, 
pentru că, oricît de frumoase şi de ispititoare ar fi sis- 
temele filosofiei, construcţiile ei unitare, decepţia nu va 
întirzia să vină, oricum, Iar adevărul ne este mai scump 
decit satisfacţiile imediate pe care ni le dau specula- 
tiile metafizice, 

Științele pozitive, cu realizările lor fragmentare şi 
trunchiate — spune Negulescu —, deşi dau, la prima 
vedere, impresia unui şantier, ele constituie totuşi ele- 

mentele de construcţie ale viitoarelor concepții filoso- 
fice, Cu toată prudența lui, poate unică în filosofia 
românească, Negulescu a abordat totuşi, aşa cum am 
mai spus, problema ontologică, a metafizicii. Se pune 
întrebarea cum a rezolvat-o, cînd el însuşi spune că 
ştiinţele naturii, ţinînd seama de perspectiva istorică, 
sînt abia la început ? Cum a împăcat, adică, elanul meta- 
fizic, căruia i-a cedat totuşi, cu prudenţa sa științifică 
excesivă în filosofie ? Dacă a cedat metafizicii prin pro- 
blemă (obiect), a rămas credincios ştiinţei prin metodă. 
Mai mult decit atit. Negulescu nu numai că a ţinut 
seama de ştiinţă în abordarea problemei ontologice-me- 
tafizice, dar n-a depăşit ştiinţa cu nimic. Pentru a de- 
monstra, de pildă, unitatea materială a lumii, unitatea 
substanţei materiale, el analizează pur şi simplu teoriile 
ştiinţifice asupra esenței și originii vieţii, asupra morţii 
naturale etc. şi conchide, fără alte elaborări, asupra 
naturii intime a existenței. Deși nu dă o elaborare filo- 
sofică a problemelor metafizice, Negulescu a contribuit 
totuşi la demonstrarea' valorii metafizice funciare a 
ştiinţei. 

Așadar, filosofia lu se întemeiază pe știință, pe care 
o continuă prin generalizări superioare, mai cuprinză- 
toare, dar și printr-o anumită asimilare a spiritului ei. 
În elaborarea concepţiei sale despre lume și în apre- 
cierea sistemelor filosofice vechi şi noi, el va dovedi 
aceeaşi exigenţă de exactitate, certitudine și. verificare. 
Faţă de certitudinile şi de progresele remarcabile ale 
științelor în explicarea diferitelor aspecte ale naturii — 
raţionează el —, filosofia speculativă din trecut a făcut 
progrese prea modeste, bijbiind de multe ori în incer- 
titudini sau mergînd pe căi greșite. Sub acest aspect, el 
considera ştiinţa superioară filosofiei. Cu toate că cerce- 
tează probleme prea cuprinzătoare, vizind explicarea 
unitară a întregului univers, filosofia are posibilitatea 
să depășească incertitudinile, să evite căile greşite şi să 
înregistreze progrese reale, dar numai cu ajutorul şti- 
inţei, Progresele uimitoare ale ştiinţelor în explicarea 
unor domenii tot mai cuprinzătoare din natură, precum 
şi spiritul lor de certitudine şi rigurozitate sînt — în 
concepţia ginditorului materialist — argumente care 
pledează pentru întemeierea filosofiei pe ştiinţe. 

El consideră că, în întreaga istorie a filosofiei mo- 
derne şi contemporane, unul dintre factorii importanți 
care au determinat orientarea cugetării filosofice a fost 
ştiinţa epocii 5. 

Dar filosofia nu este numai o beneficiară a științei. 
Deşi într-o măsură mult mai mică — apreciază Negu- 
lescu —, filosofia poate fi şi ea utilă ştiinţei, aruncînd 
lumini şi sugerind soluții în probleme teoretice ridicate 
de noile, descoperiri. Din introducerea la Filosofia Re- 
naşterii, rezultă că unul din obiectivele acestei lucrări 
este să vină în întimpinarea interesului savanților față 
de filosofie, interes determinat de însăşi dezvoltarea sti- 
inței. În concepţia: lui Negulescu, istoria filosofiei ar 
avea menirea să favorizeze însuşirea de către savanţi a 
ideilor filosofice -capabile să le sugereze soluţii în rezol- 
varea marilor probleme teoretice ale științelor naturii. 

O altă funcţie a filosofiei, în colaborarea ei cu ştiinţa, 


„este aşa-numita funcţie analitică sau critică. La baza 
j edificiului concret al ştiinţei — spune Negulescu — se 


află: o sumă de noţiuni de categorii — spațiu, timp, miş- 
care, forță, cauză, efect etc. —, pe care ştiinţele parti- 
culare- le folosesc fără a le examina critic. Examinarea 
critică a acestor noțiuni de la temelia tuturor științelor 
îi revine filosofiei, precizează el. „Filosofia trece în re- 
vistă fundamentele tuturor ştiinţelor exacte ale naturii. 
Aceasta este funcția analitică sau critică. Din acest punct 
de vedere, filosofia se ‘defineşte ca o analiză a primelor 
principii ale științei“ 6. 

Dar analiza critică a ştiinţei a început să fie făcută 
Chiar de unii oameni de ştiinţă care examinează ei 
înşişi probleme și categorii legate de cunoaşterea ştiin- 
tifică. Faptul de mai sus a fost și este folosit de unii 
pozitivişti împotriva filosofiei, pe care o consideră astfel 
inutilă, La această obiecție, Negulescu răspunde că, 
atunci cînd examinează asemenea probleme, oamenii de 
Știință „ies din rolul lor propriu şi îndeplinesc, fără 
să-și dea seama, o funcţie a filosofiei“ 7, Faptul că unii 
oameni de știință simt nevoia să cerceteze. asemenea 


5 Vezi P, P, NEGULESCU, Filosofia Renaşterii, vol. I, Bucu- 
rești, 1910, pp, 24—25, 


e IDEM, Problema ontologică, pp. 20—21. 
Ibidem, p, 21, 

probleme — argumentează Negulescu — demonstrează 
legătura strinsă care există între ştiinţă şi filosofie gi 
utilitatea filosofiei pentru ştiinţă. 

Aşadar, filosofia are, în colaborarea ei cu ştiinţa, 
două funcţii principale : funcţia sintetică şi funcţia ana- 
liticà. Ținînd seama de aceste funcţii, Negulescu defi- 
neşte filosofia astfel: „Filosofia trebuie concepută, aşa- 
dar, ca o analiză a primelor principii şi ca o sinteză a 
ultimelor rezultate ale ştiinţei în vederea explicării 
totale a universului“ 8. 

În afară de aceste funcţii, pe care le-am putea numi 
gnoseologice, filosofia ştiinţifică mai are, după Negu- 
lescu, o funcţie socială și educativă. Filosofia ajută la 
„dezvoltarea sufletească“ a tineretului, îl ajută adică 
să-și formeze o conştiinţă socială, în stare nu numai să 
cunoască lumea, dar să o și înţeleagă, îl ajută să se 
orienteze în activitatea socială. Remarcăm că această 
funcție — deşi presupune cunoașterea ştiinţifică şi filo- 
sofică a lumii — nu mai este împărţită cu știința (ca 
funcţiile gnoseologice), ci îi aparţine exclusiv filosofiei. 
Faptul că filosofia priveşte lucrurile din perspectiva 
întregului, că reconstituie întregul divizat şi prin aceasta 
oarecum alterat de cercetarea ştiinţifică, dă posibilitatea 
omenirii să înţeleagă locul și rolul ei în lumea care o 
înconjură şi căreia îi aparţine şi să se orienteze în efor- 
turile ei spre mai bine. „Dacă fără ştiinţă — scrie Negu- 
lescu — nu e posibilă o cunoaştere mai amănunțită şi 
mai sigură a lucrurilor lumii, în schimb fără filosofie 
nu e posibilă o preţuire mai largă şi mai adincă, mai 
dreaptă și mai generoasă a lor. Și numai o asemenea 
preţuire poate contribui cu adevărat la orientarea spre 
mai bine a activității omeneşti, orientare în lipsa căreia 
progresul nu se poate realiza, 

De aici necesitatea filosofiei ca o completare a şti- 
inței. Preţuirea unui lucru presupune... raportarea lui 
la totul din care face parte, la rosturile şi scopurile 
acelui tot“. Știința nu poate îndeplini acest rol — 
argumentează Negulescu —, pentru că ea nu poate privi 
lumea ca întreg și este nevoită pentru a o studia, să o 


£ Ibidem, pp. 22—23, 


9 IDEM, Istoria filosofiei contemporane, vol. I, Bucureşti, 1941, 
p. 11. 

descompună în părţi, pe care le examinează separat, 
rupte de legăturile lor cu întregul. „În opoziţie cu acest 
mod de a proceda — dar nu spre a-l infirma, ci spre 
a-l completa —, filosofia se străduiește să aşeze din nou 
la locurile lor fragmentele, răvăşite de știință, ale reali- 
tăţii, spre a reda lumii, în fața minții omenești, aspectul 
ei natural, de tot unitar, al cărui rost şi al cărui scop 
încearcă apoi să le descopere“ 10, 

Mai mult, filosofia, prin contribuţia sa în formarea 
conştiinţei, are un rol important în utilizarea ştiinţei 
care a devenit în zilele noastre o forţă uriaşă. Folosirea 
ştiinţei nu poate fi lăsată la discreţia instinctelor sau a 
pasiunilor, căci poate fi folosită și în scopuri destruc- 
tive, şi atunci, în loc să ducă la progres social, știința 
poate — fără o conștiință superioară — contribui la 
împingerea omenirii înapoi. 

Observăm că Negulescu face o distincţie între cunoaș- 
tere și înțelegere, dar fără. să le opună, căci ambele se 
întîlnesc în filosofie.. Prin această nouă dimensiune a 
filosofiei — înțelegere sau mai degrabă valoare —, 
Negulescu a depășit atît naturalismul, cît şi pozitivis- 
j mul, care dizolvă, în ultimă instanţă, filosofia în ştiinţă. 


2. ŞTIINŢĂ ŞI CUNOAȘTERE 


Am văzut că, în concepția lui Negulescu, filosofia 
nu-şi poate rezolva problemele decît cu ajutorul ştiinţei. 
Dar pentru cunoașterea lumii nu este suficientă o simplă 
sinteză a rezultatelor ştiinţei. Pentru a putea utiliza 
aceste rezultate, filosofia trebuie să le demonstreze mai 
întii validitatea prin analiza principiilor pe care se înte- 
meiază știința. Numai în urma acestei analize ea se 
poate pronunța asupra valorii şi limitelor cunoaşterii. 
Așadar, analiza originii, a căilor și a valorii cunoaşterii 
constituie una din problemele principale ale filosofiei. 
Ea trebuie să determine ce este real, obiectiv şi ce este 
ideal, subiectiv în conținutul cunoaşterii. 

Acestei probleme i-a consacrat Negulescu prima sa 
lucrare filosofică ; Critica apriorismului și empirismului 


10 Ibidem, p, 12, 

(1892), Cum pentru el posibilitatea cunoaşterii lumii e, 
în ultimă instanţă, în funcţie de puterea şi soarta gti=- 
inţei, vom încerca să descifrăm care sint sensul gi va- 
loarea criticii făcute aprlorismului şi empirismului din 
punctul de vedere al ştiinţei. Negulescu ține să menţio- 
neze de la început că ştiinţa nu este neutră faţă de 
metafizică, Științele pozitive, precum și filosofia, care 
le unifică într-o sinteză superioară, spune el, se inteme- 
iază „pe hipoteza unei realităţi obiective, condiționată 
în adevăr de subiect în ce priveşte aparenţa ei în raport 
cu subiectul, dar existînd în sine independent de. su- 
biect : hipoteză eminamente metafizică...“ 11, Dar aprio- 
rismul şi empirismul idealist ajungeau tocmai la nega- 
rea realităţii obiective, independente de subiect, submi- 
nînd astfel temeliile metafizice ale ştiinţei. Apriorismul 
— observa Negulescu — nu poate admite existenţa rea- 
lităţii obiective, a „lucrului în sine“, decit cu -prețul 
unei grave contradicții (Kant), Înlăturind această con- 
tradicție, adică respectind interdicția de a extinde asu- 
pra „lucrului în sine“ toate categoriile apriorice, inclu-- 
siv cele de existenţă și de cauzalitate, apriorismul con- 
secvent 'duce la „monismul absolut al subiectului“, la 
„idealismul absolut“ 12, 

Chiar şi kantianismul ortodox, care admite „lucrul 
în sine“, prin faptul că susţine aprioritatea spaţiului şi 
a timpului, neagă conținutul obiectiv al ştiinţei, al legi- 
lor care stabilesc raporturi de coexistenţă şi succesiune 
între fenomene. Acesta este, credem, sensul criticii pe 
care tînărul nostru gînditor o. face teoriei apriorităţii 
spaţiului şi timpului. Cum Negulescu nu limitează 
cunoaşterea ştiinţifică la constatarea raporturilor dintre 
fenomene, exprimate prin legi, ci o împinge pînă la 
explicarea cauzală, el judecă apriorismul kantian şi din 
punctul de vedere al principiului cauzalităţii. „Căci prin- 
cipiul cauzalităţii, care e temelia ştiinţei, fiind condiția 
posibilităţii oricărei organizări și sistematizări ştiinţitice, 
o silește să considere percepțiile noastre subiective, 

1 P,P, NEGULESCU, Critica apriorismului şi empirismului, 
București, 1892, pp, 3—4. 

12 Ibidem, p. 16. 

împreună cu formele lor constante 13 şi inseparabile de 
ele, ca avind o cauză, ca produse adică de ceva, ca de- 
terminate... de un substrat al lor existind în realitatea 
obiectivă, independent de noi, necunoscut şi necunoşti- 
bil nouă, decit numai în modificările pe care le deter- 
mină, în sensibilitatea noastră subiectivă, adică în sensi- 
bilităţile şi percepțiile noastre şi în formele acestor sen- 
zaţii şi percepții. O împăcare a lui Kant cu ştiinţa pozi- 
tivă nu e posibilă deci decit numai în limitele subiecti- 
vităţii relative a formelor de spaţiu şi timp, căci ştiinţa 
respinge absoluta lor subiectivitate, ca (fiind) în contra- 
zicere cu principiul ei fundamental. Astfel dar, ştiinţa 
pozitivă, respingînd absoluta subiectivitate a formelor 
sensibilităţii, răstoarnă ipoteza apriorismului ca neînte- 
meiată“ 14, 

Dacă apriorismul nu se poate susţine, atunci „empi- 
rismul e singura soluţie posibilă“, căci o a treia cale 
nu există, spune Negulescu. Toate argumentele aduse 
impotriva apriorismului pledează .indirect în favoarea 
empirismului. Acestei demonstraţii indirecte, el îi 
adaugă o „demonstrare pozitivă, deducind empirismul 
din principiile ultime ale ştiinţei exacte“ 15, Dar empi- 
rismul legat de ştiinţă şi întemeiat pe ea trebuie să se 
bazeze pe același postulat fundamental ca şi ştiinţa : 
admiterea existenţei obiective, independente de subiect, 
ca izvor şi cauză a senzaţiilor noastre. Prin analiza făcută 
empirismului, Negulescu precizează că „a pus în evi- 
denţă postulatul necesar şi inevitabil, condiţia sine qua 
non a empirismului, admiterea unei existenţe obiective, 
independente de noi şi de senzațiile noastre actuale sau 
posibile“ 16, O mare parte din lucrarea sa este consacrată 
criticii empirismului idealist, reprezentat de concepţia lui 
John Stuart Mill. Prin tăgăduirea existenţei unei reali- 
tăți obiective, şi independente de senzațiile noastre, Mill 
trădează empirismul şi ajunge de fapt la apriorism, 
argumentează Negulescu, Ca şi apriorismul, empirismul 


'3 Formele constante ale percepţiilor nu sint altceva decît in- 
tuiţiile de spaţiu și timp. 


" P, P, NEGULESCU, Critica apriorismului şi empirismului, 
PR, 54—55, f 


% Ibidem, p, 81, 
1 Ibidem, p. 99, 

idealist al lui Mill duce „la tăgăduirea, peste putinţă de 
admis, pentru că e peste putinţă de conceput, a legii 
cauzalității“ 17, 

Dezvăluind contradicţiile apriorismului şi ale empi- 
rismului idealist, Negulescu se pronunţă pentru un em- 
pirism realist, foarte apropiat de cel al lui Herbert 
Spencer. El se lansează în polemica pentru apărarea 
absolutului empirist (incognoscibilul lui Spencer), supor- 
tul ontologic al empirismului realist. Admiţind, cu Spen- 
cer, o cunoaștere minimă a absolutului (intrucit există 
independent de noi), Negulescu polemizează cu Fr. Pauh- 
lan, care critica această idee spenceriană. La obiecţia 
filosofului francez că existenţa absolută (existența în 
sine) nu poate fi cugetată, pentru că atunci ar trebui să 
devină relativă sau dependentă de noi, Negulescu răs- 
punde că, prin simpla cugetare a absolutului, acesta nu 
se relativizează, nu e obligat să urmeze cursul gîndirii. 
ci îşi menţine caracterul de existență absolută. Fenome- 
nele (care sînt manifestări ale absolutului) „nu au nevoie 
de teoriile și explicările științei noastre pentru a-şi urma 
cursul lor; din contră, mintea noastră are nevoie de 
aceste explicări şi teorii pentru a înţelege fenomenele 
şi cursul lor... Un absolut care, pentru a putea fi abso- 
lut, n-ar trebui să fie nici măcar cugetat, pentru a nu 
deveni prin aceasta relativ, e o concepţie nelegitimă. o 
pseudo-concepţie“ 18. 

Împotriva absolutului necunoştibil spencerian, Pauh- 
lan aduce o nouă obiecţie 19: absolutul, chiar dacă ar 
exista, ceea ce noi nu ştim, nu poate fi considerat ca 
substrat al lumii, al fenomenelor, căci, dacă intră în 
relaţie cu fenomenele, își pierde caracterul de absolut. 
Prin faptul că, intrînd în raport cu conştiinţa noastră 
— răspunde Negulescu — absolutul produce în ea mo- 
dificări și ne apare ca fenomen, absolutul nu se relati- 
vizează ca existență indepedentă, nu devine dependent 
de conștiința noastră. În afară de aceasta, „un raport 
implică însă totdeauna existenţa independentă a terme- 


1 Ibidem, p, 93, 
% Ibidem, pp. 120—121. 
19 Vezi şi FR, PAUHLAN, La théorie de  VInconnaissable 


dopria M, Spencer, în „Revue philosophique“ din septembrie 

nilor săi; .. această cauză a modificărilor conștiinței 
noastre trebuie să fie dar, ca atare, independentă de 
conştiinţa noastră. Apoi, acest raport al ei cu conștiința 
noastră, adică fenomenul, fiind tot ce putem cunoaşte, 
ea rămîne pentru totdeauna necunoştibilă, în sine, întru- 
cit adică există independent de acest raport“ 2%, 

În această polemică în jurul absolutului se strecoară, 
după părerea noastră, o oarecare confuzie, o neînțelegere 
clară a raportului dintre absolut şi relativ. Negulescu a 
arătat, pe bună dreptate, că relaţia gnoseologică dintre 
absolut şi conştiinţa noastră nu afectează planul onto- 
logic, absolutul ca existenţă obiectivă. Într-adevăr, nu 
orice relaţie afectează absolutul ontologic, ci numai re- 
iaţia care i-ar fi necesară pentru a exista. Căci absolutul 
este ceva care există în sine și prin sine, care nu are 
nevoie de altceva pentru a exista. Aceasta nu exclude 
însă alte categorii de relaţii. De fapt, toate relaţiile sînt 
în interiorul absolutului, al existenţei, căci nu pot exista 
raporturi în afara existenței. Prin urmare, toate rela- 
ţiile sînt interioare : sînt relaţii între diferite elemente 
ale existenței. Din punct de vedere ontologic, şi subiec- 
tul cunoscător este un element al existenţei şi, ca atare, 
se situează în interiorul absolutului. Deşi a făcut dis- 
tincția între planul ontologic şi cel gnoseologic, nici 
Negulescu n-a scăpat pînă la urmă de o anumită con- 
fuzie legată de înțelegerea raportului dintre absolut și 
relativ. Și el vede o opoziţie între absolut şi relativ, care 
nu pot coexista pe același plan. El apără absolutul onto- 
logic, dar renunţă la absolutul gnoseologic, considerînd 
şi el, ca și adversarii săi, că -orice relaţie înseamnă rela- 
tivism (pe care, din păcate, îl confundă cu agnosticis- 
mul). Se înţelege de la sine că, pentru a cunoaşte abso- 
lutul, conștiința trebuie să intre în relaţie cu el, dar, 
așa cum demonstrase Negulescu însuşi, relaţia noastră 
gnoseologică cu absolutul nu-l transformă în ceva rela- 
tiv, Faptul că, în afara raportului cu conştiinţa, absolu- 
tul (existenţa) rămîne pecunoştibil, cred că nu înseamnă 
agnosticism. Din momentul în care ştiinţa şi experienţa 
omenească au demonstrat că în cunoaştere există un 
conţinut obiectiv, care permite să prevedem sau să pro- 
ducem experimental unele fenomene, din moment ce 


» P, P, NEGULESCU, Critica apriorismului..., p. 122. 

teoria filosofică a cunoașterii poate determina în linii 
mari. cu ajutorul ştiinţei, ce este obiectiv şi ce este 
subiectiv în conținutul. cunoaşterii, care pătrunde tot 
mai adine în esența fenomenelor, această cunoaştere 
este virtual absolută. Absolutul ontologic nu exclude, in 
principiu — ca posibilitate, nu ca realitate imediată —, 
absolutul gnoseologic. 

Aceste inconsecvenţe relativist-agnostice le-a moş- 
tenit Negulescu de la Herbert Spencer, al cărui empi- 
rism realist, întemeiat pe știință, l-a cucerit din primul 
an de studii filosofice. Ceea ce l-a interesat pe Negu- 
lescu, în această primă lucrare a sa, n-a fost însă con- 
cepţia lui Spencerji'faţă de care ar fi manifestat, poate, 
rezerve mai mari, ci realismul empirismului său, argu- 
mentele sale în favoarea absolutului, a existenței obiec- 
tive, independente de “subiect, baza ontologică și condi- 
ţia sine que non ia științei. Totuşi şi în această lucrare 
de licenţă Negulescu manifesta unele încercări de a-l 
depăşi pe Spencer în direcția unui realism mai accen- 
tuat. În încheierea lucrării sale, tînărul nostru ginditor 
spune că intenţiona să completeze cartea sa cu încă o 
parte, în care ar fi tratat empirismul ca geneză. „Am 
fi arătat în această din urmă parte cum, din adaptare, 
ca lege fundamentală a tuturor formelor şi funcţiunilor 
organice și superorganice, rezultă concluzii opuse ace- 
lora ale.:lui Spencer; am fi dedus adică din adaptare, 
în deosebire de 'Spencer, anterioritatea spaţiului în ra- 
port 'cu timpul în evoluţie, concluziune pe care am fi 
întărit-o şi în mod negativ prin analiza şi critica încer- 
cării lui Spencer de a reconstitui geneza spaţiului, înte- 
meiată pe. anterioritatea timpului; am fi încercat apoi 
o nouă reconstituire a genezei acestor forme, plecind 
de la localizările tactile periferice ale senzaţiilor ca ele- 
mente primondiale, am fi încercat, în fine, o dată această 
reconstituire desăvirşită, să-i dăm şi, pe cît posibil, o 
verificare inductivă, printr-un studiu asupra evoluţiei 
formelor percepţiunii 21 în scara zoologică“ 2. 

E foarte probabil că, dacă ar fi scris partea a doua 
a lucrării sale, Negulescu ar fi susținut şi alte idei diver- 


21 Adică a spaţiului şi a timpului. 
2 P, P, NEGULESCU, . Critica apriorismului..., pp. 131—132. 

gente faţă de concepţia lui Spencer. Cu toate acestea, 
în următorii 4—5 ani, tinărul nostru giînditor nu se 
emancipase încă de agnosticismul spencerian. Aceasta 
a dovedește conferinţa ţinută în 1895, în cadrul „Cursu- 
rilor libere“, organizate, în localul universităţii, de So- 
cietatea ştiinţifică şi literară din Iaşi, intitulată Psiho- 
logia cosmogoniilor. Dealtfel, şi titlul conferinţei, deşi 
cam ciudat, este totuşi semnificativ, vrînd să sugereze 
rolul factorului subiectiv în elaborarea concepțiilor cos- 
mogonice. Și aici Negulescu recunoaşte existenţa obiec- 
tivă a lumii şi a corpurilor cu care intrăm în contact, 
dar exagerează rolul sensibilităţii : „întinderea, solidi- 
tatea, culoarea etc. sînt forme subiective ale aparatului 
nostru perceptiv“.Uitind parcă de critica făcută aprio- 
rismului cînd.arătase că „formele percepţiunii“, adică 
spaţiul, timpul etc., sînt şi ele produse, ca şi senzațiile, 
de acțiunea existenţei obiective, că ele,: deși sînt forme 
subiective, oglindesc un conţinut obiectiv, el a putut 
afirma că „aparatul nostru perceptiv are, cu alte cuvinte, 
formele sale proprii de percepere, pe care le impune 
obiectelor percepute“ %, În această conferință, Negu- 
lescu face serioase concesii agnosticismului, ajungind 
pînă la afirmarea existenței misterului în calea științei 
şi la o anumită justificare. a credinţei religioase. 
Alunecările: agnostice din această conferință au ră- 
mas însă o manifestare izolată şi nesemnificativă pentru 
activitatea sa filosofică de peste o jumătate de veac, 
orientată aproape exclusiv spre știință.  Agnosticismul 
lui din primii ani de aotivitate s-a dizolvat treptat în- 
tr-un relativism din ce în ce mai diluat, confundîndu-se 
curînd cu prudenţa ştiinţifică, cu un fel de scepticism 
metodologic, menit să împingă cunoaşterea omenească 
spre un progres nelimitat. Această evoluţie s-a realizat 
încă de la începutul secolului al. XX-lea, cînd a extins 
prudenţa ştiinţifică, exigenţa exactităţii şi rigurozităţii 
şi asupra sistemelor filosofice-speculative. Gînditorul 
nostru a avut oroare de concepţii şi formule dogmatice, 


2 Publicată în revista „Arhiva societăţii ştiinţifice şi literare“ 
din Iaşi, nr. 9—10 septembrie — octombrie 1895 şi 9—10 sep- 
tembrie — octombrie 1896. 

% P, P, NEGULESCU, Psihologia cosmogoniilor, în „Arhiva..“, 
nr, 9—10/1895, p. 494. 3 

manitestind o îndoială prudentă faţă de soluţiile pe care 
sistemele filosofice le ofereau cu atita ușurință marilor 
probleme ale cunoaşterii şi evoluţiei lumii. Acest scepti- 
cism antidogmatic, pur metodologic, împrumutat din 
ştiinţele naturii, constituie, în concepţia sa, un fenomen 
care împinge mai departe cunoaşterea omenească, 

În concepţia lui Negulescu, progresul cunoașterii se 
desfăşoară prin jocul dialectic al soluţiilor pozitive date 
problemelor. filosofice şi al îndoielilor sceptice față de 
vechile soluţii. Filosofia a apărut pe o anumită treaptă 
a dezvoltării omenirii, din nevoia organică de a înțelege 
lumea şi propria sa existenţă 235, Sub presiunea acestei 
„nevoi organice“, filosofii din diferite timpuri au ela- 
borat concepţii care explicau lumea și situația omului 
în această lume. În decursul unei perioade istorice apar 
numeroase concepţii care se prezintă ca tot atîtea soluții 
date marilor probleme filosofice. „O perioadă oarecare 
durează atita timp cît problemele filosofice se pun în 
același mod şi soluţia lor se caută pe aceleași căi. Înce- 
tul cu încetul însă, în fața diversităţii rezultatelor obţi- 
nute cu aceleași mijloace, mintea omenească începe să-și 
piardă credinţa în eficacitatea metodelor de care se ser- 
vise pînă atunci, şi această îndoială îi paralizează cîtva 
timp activitatea. Acest scepticism nu poate însă dura 
niciodată prea mult“ %, căci „scepticismul constituie în 
realitate o. suferinţă“ 7. De aici nevoia de a depăşi 
această fază sceptică, „nevoia inerentă a minţii ome- 
neşti de a lupta contra scepticismului“ %. Fazele de 
scepticism apar, de obicei, la sfîrşitul marilor perioade 
istorice şi marchează trecerea la alte perioade, cînd pro- 
blemele filosofice se vor pune în alt mod şi se vor re: 
zolva pe alte căi. Aşa s-a întîmplat la sfîrşitul perioadei 
antice, la sfîrşitul perioadei medievale şi începutul pe- 
rioadei moderne (scepticismul Renaşterii), la sfîrşitul 
perioadei moderne (scepticismul lui Hume şi agnosticis- 
mul lui Kant) etc. Dar „mintea omenească trece veşnic 
peste barierele ce i se pun“ %, iar fazelor de scepticism 


% IDEM, Filosofia Renașterii, vol. I, 1910, p. 9. 
% Ibidem, pp. 22—23. 
2 Ibidem, pp. 20—21, 


% Ibidem, p. 9. 
2 Ibidem, p, 23, 

le urmează cu regularitate faze creatoare, de elaborare 
pozitivă a unor noi concepții, mai satisfăcătoare decit 
cele care au provocat criza sceptică, Progresul cunoaș- 
terii va continua însă, căci „în căutarea adevărului, 
mintea omenească e mînată de aspirații pe care nici o 
izbindă, oricît de strălucită, nu le poate mulțumi pe 
deplin şi nici o cădere, oricît de dureroasă, nu le poate 
înăbuși cu totul“ 30, 

Deşi Negulescu nu este satisfăcut de nici una din 
numeroasele concepţii filosofice mai vechi sau mai noi, 
considerînd, dimpotrivă, această mulțime de soluţii va- 
riate și uneori contradictorii date aceleiaşi probleme, ca 
o slăbiciune a filosofiei, el susține că filosofia a făcut 
totuşi unele progrese reale ; „Acele progrese au constat 
în precizarea treptată a problemelor şi în perfecționarea 
treptată a metodelor“ 21. În această dezvoltare progre- 
sivă a gîndirii filosofice, Negulescu distinge trei trepte 
principale : de la concepţiile elaborate pe baza jocului 
liber al imaginaţiei, gîndirea a trecut la cugetarea logică 
mai riguroasă, prin respectarea unor principii abstracte, 
pentru ca apoi, începînd cu perioada modernă, să facă 
un pas hotăritor mai departe, prin întemeierea pe rezul- 
tatele ştiinţelor pozitive. De acum înainte, cunoaşterea 
filosofică, progresul ei este în funcţie de soarta și de 
progresul ştiinţei. Desigur, dialogul dintre filosofie și 
știință nu e deloc simplu, iar efonturile reciproce se 
soldează cînd cu soluții și metode convergente, cînd cu 
Brave conflicte. Chiar și filosofii care urmează îndea- 
proape ştiinţa întimpină dificultăţi în elaborarea filo- 
sofică a rezultatelor ei, dificultăţi rezultate fie din des- 
coperirile revoluționare care provoacă anumite crize în 
ştiinţa însăși, fie datorită imensităţii datelor ştiinţifice, 
Care se acumulează într-un ritm vertiginos. Aceste difi- 
cultăți provoacă, uneori, îndoieli şi chiar crize sceptice, 
care vor fi însă totdeauna depășite. Această evidenţiere 
a dificultăţilor procesului de dezvoltare istorică a cunoaș- 
terii, precum şi prudența cu care privea Negulescu toate 
concepţiile filosofice au constituit pentru unii motive 
Suficiente pentru a-l caracteriza, relativist şi chiar scep- 


% Ibidem, p, 9 
31 Ibidem, 

tic. Răspunzind celor care-l caracterizau drept relativist, 
Negulescu precizează că, prin relativitatea cunoaşterii, 
el înţelege dependenţa ei de „starea cercetărilor ştiinţei 
din momentele respective“, Gînditorul nostru respinge, 
de asemenea, şi caracterizarea sa drept sceptic, „Acest 
relativism — spune el mai departe — mi-a atras din 
partea unora din cei ce se ocupă la noi de filosofie acu- 
zarea de scepticism. Dacă merită numele de sceptic cel 
ce nu-și închipuia că ar putea să impună omenirii de 
peste citeva sute sau chiar şi peste cîteva mii de ani 
modul cum îşi explică el astăzi lumea, atunci primesc 
cu umilinţă să fiu considerat şi eu, cu relativismul meu, 
ca sceptic“ 3, Este clar că Negulescu nu nega posibili- 
tatea principală a cunoaşterii lumii şi nici progresul ei, 
ci doar caracterul absolut și valabilitatea definitivă a 
unor concepții filosofice sau chiar ştiinţifice. 'Tocmai 
încrederea în progresul cunoașterii impune acest relati- 
vism istoric. Nici o concepţie nu poate pretinde că a 
rezolvat definitiv vreuna din marile probleme filosofice, 
căci ar însemna să negăm posibilitatea progresului cu- 
noaşterii în anumite domenii. De aceea, după exemplul 
ştiinţelor pozitive, Negulescu consideră că „cele mai 
multe din problemele de care ne ocupăm, dacă nu toate, 
trebuie să rămână deschise“ %. Aceasta nu înseamnă că 
soluţiile propuse sînt false, ci doar că nici una din ele 
nu rezolvă definitv şi complet nici o problemă, că tot- 
deauna rămîne loc pentru noi idei, pentru noi puncte 
de vedere, pentru noi perspective asupra vechilor pro- 
bleme. 

Remarcăm că optimismul lui Negulescu se referă mai 
mult la viitorul decît la trecutul cunoașterii. Aceasta 
pentru că „evoluţia intelectuală a omenirii este abia la 
început. Ea va fi, de acum înainte, mult mai lungă şi 
mai bogată decit a fost pină acum, şi putem, prin 
urmare, presupune că va duce, în cele din urmă, la 
forme de cunoaştere incomparabil superioare celor de 


32 Vezi P. P, Negulescu, interviul acordat lui Ion Biberi în 
februarie 1945, publicat în cartea Lumea de mîine, p. 66. 

33 Ibidem, p, 66, 3 

Z IDEM, Geneza formelor culturii, ed. a II-a, București, 1947, 
p. 477. 

azi“ %. lar progresul viitor al cunoașterii lumii este 
legat de marile perspective ale dezvoltării ştiinţei. Soarta 
cunoaşterii lumii este legată încă. din Renaștere de pro- 
gresele ştiinţelor pozitive. Realizările științei, într-o 
epocă atit de scurtă față de lunga istorie a omenirii, 
justifică încrederea în posibilităţile ei într-un viitor 
mult mai îndelungat, cu atît mai mult cu cît ritmul dez- 
voltării ştiinţei creşte vertiginos. Concluzia noastră cu 
privire la concepţia lui Negulescu despre cunoașterea 
lumii cu ajutorul ştiinţei este confirmată și de aprecie- 
rile unui colaborator al său, Al. Posescu, care a avut 
posibilitatea să-i cunoască mai bine ideile şi convinge- 
rile exprimate nu numai în lucrări publicate, dar şi în 
diferite .discuţii particulare. P. P. Negulescu, scria 
Al. Posescu în 1933, „are convingerea că rezultatele 
ştiinţelor exacte au adus deja multă lumină în întune- 
ricul în care pînă nu de mult a trăit omenirea și că, 
în viitor, ele vor aduce încă şi mai multă lumină. Cer- 
titudinea și valoarea de adevăr a multora din aceste 
rezultate este deja pusă în afară de orice îndoială. Atunci 
cînd, cu progresul științelor, numărul lor se va înmulți 
îndeajuns. în toate domeniile, vom fi în măsură să ne 


construim teorii care să nu lase nimic de dorit“36, 


3. CONTRIBUȚIA ȘTIINȚEI LA DEZLEGAREA 
PROBLEMELOR FILOSOFICE 


Am văzut, în paginile precedente, rolul şi valoarea 
științei aşa cum le-a stabilit Negulescu în principiu, dis- 
cutîndu-le doar pe plan teoretic. În practică însă, în 
dezlegarea marilor probleme filosofice, el 'a acordat o 
importanță mai mare ştiinţei decît îi acordase teoretic. 
Acest fapt se vede clar în cursurile sale de „Enciclo- 
pedia filosofiei“, prin care urmărea „studiul sistematic 
al problemelor filosofiei din punctul de vedere al apor- 
tului pe care îl aduce în dezlegarea lor atit cugetarea 


35 Ibidem, p. 223, 


% AL, POSESCU, P, P, Negulescu ca ginditor şi istoric al fi- 
losofiei, extras din „Revista de filosofie“, vol. XVIII, nr. 3—4/ 
1933, București, p. 22, 

filosofică propriu-zisă, cit şi cercetarea ştiinţifică“ 7, 
Aşadar, ştiinţa nu numai că oferă filosofiei rezultatele 
ci, în vederea elaborării concepției generale despre lume, 
ci aduce şi în mod direct contribuţii la dezlegarea pro- 
blemelor filosofiei. De fapt, în cursurile sale, în rezol- 
varea problemelor filosofiei, rolul hotăritor şi ultimul 
cuvînt îl are cercetarea ştiinţifică. Dar care sînt princi- 
palele probleme ale filosofiei? Dacă lăsăm la o parte 
problema epistemologică, pe care în cursurile sale o cer- 
cetează doar în evoluţia sa istorică, Negulescu consideră 
că filosofia are de rezolvat două probleme principale: 
problema cosmologică (privitoare la ordinea fenomenelor 
din univers) şi problema ontologică (privitoare la natura 
existenţei). 

Din cele trei întrebări privitoare la univers — ori- 
ginea, scopul şi alcătuirea universului —, Negulescu o 
consideră mai importantă pe cea din urmă, pentru că 
este mai accesibilă studiului direct cu ajutorul ştiinţelor 
pozitive şi „fiindcă formează, în același timp, introdu- 
cerea necesară şi temelia indispensabilă pentru studiul 
ipotetic al celorlalte două...“ 3%. Prin alcătuirea univer- 
sului, el înțelege ordinea fenomenelor ce-l compun, ra- 
porturile lor de coexistenţă în spaţiu și de succesiune în 
timp. Așadar, obiectivul principal al problemei cosmo- 
logice este explicarea ordinii fenomenelor universului. 
Dar cu fenomenele universului se ocupă în primul rînd 
științele. Care este atunci îndreptăţirea problemei cos- 
mologice ca problemă filosofică ? Ştiinţele, spune gîndi- 
torul român, studiază doar categorii izolate de fenomene, 
ordinea interioară a acestor categorii, în. timp ce filo- 
sofia studiază ordinea generală a fenomenelor univer- 
sului. Cum: universul este un tot unitar, în care dom- 
neşte aceeaşi ordine, filosofia şi știința trebuie să cola- 
boreze strîns pentru a cerceta şi explica această ordine. 
Dar cum se realizează practic acest lucru? Explicind 
fenomenele, știința le pune în legătură unele cu altele, 
stabileşte legătura obiectivă existentă între ele. Această 
legătură nu este înțeleasă ca întîmplătoare, ci nece- 


37 P, P, NEGULESCU, Problema ontologică, 1933—1934, p. 25. 
% IDEM, Curs de „Enciclopedia filosofiei“, Problema progre- 
sului. Problema cosmologică, 1928—1929, p, 22. 

sară şi cauzulă, Numai cu această condiţie ştiinţa poate 
explica, prevedea şi chiar produce fenomene, „Prin 
explicările sale, aşadar, ştiinţa leagă fenomenele unele 
de altele, alcătuind dintr-insele serii sau lanţuri cau- 
zale” ™, În univers se desfăşoară, în fiecare moment, 
nenumărate serii cauzale simultane, Uneori, aceste serii 
cauzale pot rămine izolate, nu vin în contact unele cu 
altele. De cele mai multe ori însă, seriile cauzale şe 
întretaie, coincid adică în unele puncte. Aceste coinci- 
dente pot fi întîmplătoare sau pot fi necesare. Coinci- 
denţele întimplătoare n-au nevoie de explicaţii speciale; 
fenomenele se explică fiecare în cadrul seriei respective, 
unde sînt legate cauzal şi necesar. Coincidenţele nece- 
sare insă se repetă în mod constant și regulat, ceea ce 
N presupune existența unei legături cauzale speciale între 
\ diferite serii de fenomene. lar această legătură necesară 
dintre diferite serii cauzale de fenomene nu este altceva 
decit ordinea generală a fenomenelor, Această ordine 
este explicată prin teorii ştiinţifice sau, dacă e mai gene- 
rală, prin teorii şi concepții filosofice. 
Ceea ce ni se pare că-l îndreptățește mai mult pe 
| Negulescu să introducă filosofia în problema cosmolo- 
gică nu este atit sintetizarea rezultatelor ştiinţelor în 
vederea elaborării unei concepții generale despre struc- 
tura şi originea universului. Cosmologia şi cosmogonia 
formează astăzi capitole ale ştiinţei. Deşi prezintă inte- 
res pentru filosofie, teoriile cosmologice și cosmogonice 
nu aparţin filosofiei, ci științei. Punctul de vedere filo- 
sofic în problema cosmologică e afirmat de Negulescu 
prin : 1) conceperea universului ca un cosmos (opus 
haosului), ca ordine, a cărei explicare revine filosofiei ; 
2) cercetarea naturii şi a caracterului legăturilor gene- 
rale dintre fenomene, legături exprimate prin lege, 
cauză, determinism etc., categorii care stau la baza şti- 
inţei şi care sînt examinate de filosofie. 
Plecind de la rezultatele ştiinţelor pozitive, Negulescu 
constată trei caractere distinctive ale structurii sau alcă- 
. tuirii universului : 1) solidaritatea ; 2) unitatea; 3) uni- 
Jormitatea. Fiecare fenomen, ca parte constitutivă a uni- 
versului, stă într-o strinsă legătură de acţiune şi reac- 


29 IDEM, Problema cosmologică, p. 232. 

țiune, deci este solidar cu toate celelalte, Această soli- 
daritate, care „nu era pînă acum decit o concepţie 
subiectivă a filosofiei“, „a devenit o constatare obiec- 
tivă a ştiinţelor propriu-zise“ 4, Științele pozitive ne 
înfăţişează universul ca un tot unitar, ordonat fie că 
e vorba de sisteme siderale, fie că e vorba de atomi. În 
interiorul universului, părţile au între ele raporturi 
precise de coexistenţă și de succesiune, Experienţa ome- 
nirii şi apoi ştiinţele naturii au dus la concluzia că „leno- 
menele naturii se produc totdeauna după legi invariabile 
și determinate şi că aceste legi sînt pretutindeni și tot- 
deauna aceleași, că, adică, cursul naturii în general este 
uniform“ îl. Vorbind despre uniformitatea cursului na- 
turii, Negulescu precizează că nu înţelege prin aceasta că 
fenomenele se repetă necontenit, ci că ele se produc în 
toate cazurile în acelaşi mod. Prin urmare, nu fenome- 
nele sînt uniforme, ci modul lor de producere : aceleași 
cauze produc totdeauna aceleași efecte. Cum însă cau- 
zele nu rămîn izolate în natură, ci se combină unele cu 
altele sub forme şi. proporţii diferite, efectele pe care le 
produce acţiunea lor combinată iau forme şi proporții 
ce variază necontenit. „lar în această variaţie neconte- 
nită a fenomenelor nu rămîn invariabile decit legile 
lor“ 42, Aşadar, prin uniformitate, Negulescu înţelege 
atit constanța legilor naturii, cît şi principiul cauzali- 
tăţii sau, mai degrabă, al determinismului. În condiţiile 
cînd determinismul era contestat de unii filosofi şi 
savanţi (în legătură mai ales cu radioactivitatea), Negu- 
lescu s-a ridicat în apărarea acestui principiu funda- 
mental al științei. „Faptul că dezagregarea atomică a cor- 
purilor radioactive e spontană — argumentează el — 
nu dovedește decit că, întrucît nu s-a putut descoperi 
pînă acum cauza ei, ea n-are o cauză cunoscută. De aici 
însă pînă la afirmarea că dezagregarea atomică a corpu- 
rilor radioactive n-are nici o cauză, distanţa este, din 
punct de vedere logic, enormă. Și, ceea ce e şi mai grav, 
nu se vede nicidecum pe ce se întemeiază adepții inde- 
terminismului ca să străbată cu atita uşurinţă distanța 
— în adevăr enormă — ce desparte chestia de fapt de 


2 Ibidem, p, 285, 
41 Ibidem, p, 288. 
42 Ibidem, p, 338, 

chestia de principiu, Aceste două chestii se confundă, 
din netericire, în cazul de care vorbim. Și această con- 
fuzie trebuie lămurită. Chestia de fapt e foarte simplă. 
Constatarea că nu s-a putut descoperi pină acum cauza 
dezagregării corpurilor radioactive este o dată a expe- 
rienţei, pe care nimeni n-o poate contesta, dar care nu 
pune la îndoială evidența cauzalităţii. Chestia' de prin- 
cipiu e însă mult mai complicată. Afirmarea că dez- 
agregarea corpurilor radioactive n-are nici o cauză — 
afirmare ce pune, în adevăr, în discuţie realitatea cau- 
zalităţii — depăşeşte în mod evident constatările expe- 
rienţei şi nu s-ar putea întemeia decit pe o argumen- 
tare deosebită, capabilă să stabilească principiul că pot 
exista fenomene fără cauză, că se pot adică întimpla 
schimbări care să nu fie produse de nimic. O asemenea 
argumentare nu ni s-a dat încă pînă acum. Ca principiu, 
așadar, indeterminismul, care nu se poate întemeia pe 
simple constatări de fapt, n-a fost încă stabilit“ 43. 

După constatarea, cu ajutorul ştiinţelor naturii, a 
ordinii existente în univers, Negulescu îşi propune să 
explice această ordine şi modul cum a luat ea naştere. 
Pentru aceasta, mai întîi, el examinează critic principa- 
lele soluţii propuse de-a lungul veacurilor, folosind ca 
argumente realizările ştiinţelor naturii. Respingind, ca 
total depășite şi nesatisfăcătoare, concepţiile religioase, 
Negulescu analizează pe larg soluţiile filosofice ale pro- 
blemei cosmologice, soluţii pe care le împarte în două 
mari categorii : 1. mecaniciste, care explică ordinea uni- 
versului prin acţiunea legilor inerente ale materiei, şi 
2. finaliste sau teleologice, care explică ordinea din uni- 
vers ca fiind produsul unui principiu ordonator. 

Vechile concepţii mecaniciste, care explicau formarea 
universului prin împreunarea întîmplătoare a atomilor 
și apariţia ființelor vii din „noroiul pămîntului“, s-au 
dovedit a fi nesatifăcătoare, arată Negulescu. Marele 
neajuns al vechilor concepţii mecaniciste constă, după 
el, în „o prea mare disproporţie între cauzele explicative 
şi fenomenele de explicat“. Slăbiciunile lor au fost ară- 
tate de concepțiile finaliste, ale căror soluţii pozitive 
au fost însă și mai nesatisfăcătoare. 


4 P, P, NEGULESCU, Problema cosmologică, 1934—1935, 
pp. 517—518, r ì 

În cele din urmă, nesatisfăcut de soluţiile filosofice, 
Negulescu va recurge, pentru dezlegarea problemei cos- 
mologice, direct la ştiinţa modernă. Contribuţia hotări- 
toare a ştiinţelor naturii la dezlegarea problemei cosmo- 
logice consta în descoperirea legii evoluţiei în diferite 
domenii ale universului. Cu ajutorul ideii de evoluţie, 
ştiinţa a înlăturat neajunsul vechilor concepţii mecani- 
ciste: marea disproporție dintre cauzele explicative 
(combinarea întimplătoare a atomilor) şi efectele de 
explicat (infinita varietate și ordinea desăvirşită în des- 
fășurarea actuală a fenomenelor universului). Ca şi ve- 
chiul mecanicism, evoluționismul modern explică ori- 
ginea universului și a vieţuitoarelor tot prin jocul ele- 
mentelor materiale, dar nu întîmplător şi dintr-o dată, 
ci treptat, evolutiv, sub acțiunea continuă a legilor 
naturii. 

Ipoteza evoluționistă a lui Lamarck — apreciază 
Negulescu — a micșorat, dacă nu chiar suprimat, mare 
disproporţie dintre cauze şi efecte din vechiul mecani- 
cism, aducînd o contribuţie esenţială la fundamentarea 
neomecanicismului. Cum a reușit Lamarck să facă 
aceasta ? Prin cele două idei de la baza concepţiei sale 
evoluționiste : 1) ideea că viața, sub formele cele mai 
simple — „minuscule mase de protoplasmă, fără nici o 
diferenţiere organică“ — s-a putut dezvolta iniţial prin 
transformările, fizico-chimice ale materiei abiotice şi 2) 
prin ideea că aceste organisme rudimentare au evoluat, 
dind naștere, treptat şi într-un timp foarte îndelungat, 
diversităţii actuale a speciilor de plante şi animale. Este 
un merit al lui Lamarck — arăta Negulescu — faptul 
că a cuprins într-o concepție evoluționistă unică atit 
originea vieţii, cît şi evoluţia speciilor. Prin teoria sa 
evoluționistă, Lamarck a pus bazele unui nou mecani- 
cism în biologie — „mecanismul evoluționist“. Valoarea 
filosofică a ipotezei sale constă în faptul că ea înlătură 
dificultăţile de principiu sau imposibilităţile de concep- 
ție ce stau în calea mecanismului vechi“44, 

Darwin — consideră Negulescu — a explicat meca- 
nismul transformării speciilor prin factori naturali, fe- 
nomenul adaptării etc, Contribuţia sa ar consta numai 


4 Ibidem, p. 539, 

în fundamentarea generală a evoluţionismului, căci în 
probleme speciale se duc încă discuţii. Sub influența 
lui Spencer, care a generalizat în concepţia sa filosofică 
un evoluţionism de orientare lamarckiană, Negulescu nu 
apreciază în măsura cuvenită contribuţia filosofică a lui 
Darwin. Această contribuţie constă în faptul că marele 
naturalist a dat lovitura de graţie finalismului spiritua- 
list în biologie, reuşind să explice raţional-știinţific fi- 
nalitatea organică. Acest fapt n-a reuşit să-l realizeze 
Lamarck tocmai din cauza mecanicismului său simplist. 
Neiînţelegerea acestei contribuții ştiinţifice de mare im- 
portanță filosofică a lui Darwin — explicarea finalităţii 
organice — l-a dus pe Negulescu la negarea oricărei 
finalități în lumea vie. Peste tot, el se străduieşte să 
nege finalismul, crezînd că în felul acesta rezolvă pro- 
blema evoluţionismului filosofic în spiritul ştiinţelor 
pozitive. Astăzi, finalitatea organică este recunoscută de 
biologi ca un fapt real. Este meritul lui Darwin că a 
constatat și explicat raţional-știinţific acest fenomen 
încă la jumătatea veacului trecut. 

Dar teoriile evoluționiste din ştiinţele naturii se referă 
la domenii limitate de fenomene, dau explicaţii parţiale, 
nu explică unitar ordinea generală a universului. Aceste 
ipoteze au introdus ideea de evoluţie în mișcarea inte- 
lectuală şi în gîndirea filosofică. Prin sistemul lui Her- 
bert Spencer, evoluționismul științific a căpătat o gene- 
ralizare filosofică. „Preocuparea filosofului englez — 
scrie Negulescu — a fost 'să generalizeze această idee, 
dindu-i o formă cosmologică, să o aplice adică tuturor 
categoriilor de fenomene ce alcătuiesc universul“f. În 
cursurile sale consacrate problemei cosmologice, Negu- 
lescu expune foarte pe larg concepţia filosofică evolu- 
ționistă a lui Herbert Spencer, „fără a lăsa impresia că 
ar avea de făcut vreo rezervă asupra ei“ît. Mai mult, 
concepţia lui Spencer este singura concepţie filosofică 
pe care o expune în acest cu's, nelăsînd astfel să se cu- 


45 Ibidem, p, 138, 

4% AL. POSESCU, Tendinţe şi poziții ateiste şi materialiste în 
filosofie în perioada interbelică, în volumul Curente şi orientări 
în ri filosofiei românești, Bucureşti, Editura Academiei, 1967, 
Pp. , 

noască nici criticile aduse de mulți filosofi, așa cum pro- 
cedează Negulescu în alte cursuri și lucrări. 

Ultimele două prelegeri sint consacrate contribuţiilor 
aduse de cercetările din fizică şi din chimie la dezlega- 
rea problemei cosmologice. Deși menţionează că aceste 
realizări științifice sint posterioare Primelor principii ale 
lui Spencer, Negulescu apreciază că cercetările din chi- 
mie și fizică confirmă, în linii generale, ideile filosofu- 
lui englez. Expunerea, fără rezerve, a concepției filoso- 
fice a lui Spencer în perioada interbelică vine în con- 
tradicție cu declaraţiile sale prin care respingea orice 
formule și scheme definitive şi cerea ca majoritatea pro- 
blemelor să rămînă principial deschise. Înclinăm să cre- 
dem că aceste declaraţii exprimă adevăratele sale con- 
vingeri din acea perioadă şi că expunerea necritică a 
concepţiei lui Spencer ar reprezenta doar una din mo- 
dalităţile, considerate la un moment dat mai apropiate 
de adevăr, de sinteză filosofică a contribuţiei ştiinţelor 
la dezlegarea problemei cosmologice. 

Că ştiinţa are, în concepţia lui Negulescu, rolul hotă- 
ritor o dovedește şi cursul său privind Problema onto- 
logică. Spencer nici nu pune această problemă metafi- 
zică, deoarece absolutul este considerat incognoscibil și, 
prin urmare, nu formează obiectul filosofiei, nici al şti- 
inţei. Puniînd problema naturii intime a existenţei, gin- 
ditorul român a considerat că ea poate fi dezlegată cu 
mijloacele ştiinţei. Prin aceasta, ştiinţa capătă la el o 
valoare metafizică. În cursul său, găsim chiar critici la 
adresa agnosticismului lui Spencer, pe care-l situează 
printre „atitudinile negative faţă de problema ontolo- 
gică“, „Filosoful englez pleacă în această argumentare 
de la o premisă discutabilă. El afirmă anume că lumea 
obiectivă ar fi o lume absolută, întrucit este indepen- 
dentă, din punctul de vedere epistemologic, de noi, fără 
nici o determinare și fără nici o relaţie cu noi. Ideea 
aceasta însă despre lumea externă nu exclude posibili- 
tatea unor determinări interioare ale ei, independent de 
noi. Dacă dincolo de lumea aparentă pe care o perce- 
pem cu simţurile există o lume reală, nimic nu ne îm- 
piedică să credem că ea este o lume determinată, ale 

cărei părți întreţin diferite raporturi de acțiune’ unele 
cu altele“, 

Dar nu numai agnosticismul lui Spencer este criticat 
în acest curs, ci sint respinse, ca nesatisfăcătoare, toate 
soluţiile filosofice idealiste ale problemei ontologice, 
precum şi vechiul materialism  mecanicist. În schimb, 
este prezentat, foarte favorabil și cu argumente din şti- 
inţe, materialismul modern. Orientarea sa spre mațeria- 
lism se datoreşte faptului că „cercetarea științifică orien- 
tează problema ontologică în mod categoric spre dezle- 
garea ei în sensul monismului materialist“48, 

Observînd fenomenele naturii, arăta Negulescu, min- 
tea omenească este izbită de deosebirea profundă dintre 
trei categorii de fenomene : fizice, biologice și psihice. 
La baza acestor fenomene, simţul comun pune trei ca- 
tegorii de existenţe : materia, viața și spiritul. Gindirea 
filosofică, nefiind satisfăcută de aceste răspunsuri, a 
mers mai departe cu investigația, întrebîndu-se : ce sînt 
materia, viaţa şi spiritul ? Căutind un răspuns satisfă- 


cător asupra naturii celor trei categorii de existenţe,. 


cugetarea omenească a abordat cea mai profundă pro- 
blemă filosofică : problema ontologică. Dintre aceste trei 
intrebări, prima (privitoare la materie) şi ultima (privi- 
toare la natura sufletului) formează, în filosofie, polii 
problemei ontologice. Deoarece „răspunsul care se dă 
întrebării : ce e viața e condiţionat de răspunsul care se 
dă la întrebarea : ce e sufletul“, „în forma ei sistematică 
şi definitivă, problema ontologică se reduce la cele două 
întrebări fundamentale privitoare la natura materiei şi 
a spiritului“49, 

Cu toate acestea, analizind „contribuţiile ştiinţei la 
dezlegarea problemei ontologice“, care formează de fapt 
obiectivul principal al cursului său, Negulescu atacă 
numai problema vieţii. Mai mult, enumerînd problemele 
în jurul cărora pot fi grupate contribuţiile ştiinţei, el 
nici nu menţionează problema naturii psihicului. Consi- 
derînd că aceasta ar fi o simplă scăpare, ar fi normal to- 


îs P. P. NEGULESCU, Problema ontologică, 1933—1934, pp. 142- 
4 Ibidem, p. 114, 
49 Ibidem, p. 28, 

tuşi să' ne spună de ce abordează numai problema vieții, 
considerată o problemă derivată, a cărei soluţionare e 
condiționată de „răspunsul care se dă la intrebarea ce 
e sufletul“. De fapt, aceasta a fost situaţia în soluţiile 
filosofice ale problemei ontologice, soluţii care, într-ade- 
văr, reduceau viaţa fie la spirit, fie la materie. Științele 
moderne ale naturii însă au abordat viaţa ca problemă 
specială, iar progresele biologiei au condiţionat pînă la 
urmă! şi rezolvarea problemei psihicului. Cu această pre- 
cizare, pe care Negulescu a uitat să o facă, credem că 
gînditorul român a avut dreptate cind şi-a concentrat 
eforturile asupra dezlegării problemei vieţii cu ajutorul 
ştiinţei, tratind-o de fapt ca problemă principală. 

Analizind contribuţia ştiinţei la soluţionarea proble- 
mei naturii vieţii, Negulescu o examinează sub trei as- 
pecte : 1) originea vieţii; 2) analogiile dintre materia 
vie şi materia moartă şi 3) problema morţii naturale. 

În cursurile sale consacrate problemei cosmologice, el 
„găsea că soluţia principală a problemei universului este 
evoluționismul științific, în cadrul căruia viaţa este con- 
cepută ca rezultat al evoluţiei materiei abiotice. Și în 
Problema ontologică, respingind vechea ipoteză a „ge- 
neraţiei spontane“, Negulescu expune pe larg şi cu sim- 
patie concepţia evoluționistă, care explica apariţia vieții 
într-o epocă foarte îndepărtată, ca un produs al trans- 
formărilor fizico-chimice ale materiei anorganice. El 
considera chiar că „evoluționismul contemporan, după 
ce s-a constituit ca soluţie ştiinţifică a problemei cos- 
mologice, a îndreptat cugetarea ştiinţifică înspre o solu- 
ție corespunzătoare a problemei ontologice, şi anume 
înspre monism. În adevăr, dacă tot ce există astăzi pe 
suprafața pămîntului, inclusiv lumea fiinţelor vii, a ieşit 
din una şi aceeași substanță primordială, atunci întreaga 
realitate este una și aceeași natură, Și de vreme ce sub- 
stanța primordială, din cauza condiţiilor evoluției cos- 
mice, n-a putut să fie decit lipsită de viaţă, n-a putut 
să fie decit materia anorganică, moartă, este evident că 
întreaga realitate trebuie să fie în fond de natură mate- 
rială. Evoluţionismul contemvoran împinge astfel către 

o anumită soluţie a problemei ontologice, și anume că- 
tre un monism materialist“50, , 

Cu toate 'acestea, speriat de experienţele lui Pasteur, 
care a infirmat în mod categoric ipoteza nașterii spon- 
tane a microonganismelor în condiţiile de laborator 
(Pouchet), Negulescu,  uitind parcă de precizarea 
pe care o face evoluționismul că naşterea vieţii 
a avut loc în natură într-un trecut foarte îndepărtat în 
condiții favorabile care lipsesc astăzi, apreciază că „în 
contra acestei concluzii la care am văzut că duce evolu- 
ționismul contemporan s-a ridicat știința însăși“5!. Pen- 
tru a evita dualismul ontologic al materiei vii şi al ma- 
teriei moarte, dualișm care rezulta din experienţele lui 
Pasteur, ginditorul român s-a orientat spre acei savanți 
— Sabatier, Dastre şi alţii — care întemeiază posibili- 
tatea explicării maţerialist-ştiinţifice a vieţii pe analo- 
giile dintre materia moartă și materia vie. La prima ve- 
dere, s-ar părea că Negulescu a renunţat la evoluţio- 
nism, din moment ce consideră că explicarea transfor- 
mării directe a materiei lipsite de viaţă în materie vie 
nu se poate întemeia pe ştiinţă. De fapt, recurgînd la 
examinarea esenței vieţii, pe baza analogiilor cu mate- 
ria moartă, el a deplasat problema în direcţia în care 
la acea dată știința dispunea de mai multe fapte. În 
ultimă instanţă însă, el viza tot problema originii vieţii, 
menţinindu-se astfel pe poziţii evoluționiste. Prin ur- 
mare, nu este vorba aici decît de schimbarea de tactică, 
şi nu de concepţie. „Cu alte cuvinte — scrie el —, stu- 
diul analogiilor dintre materia moartă şi materia vie 
constituie pentru biologii contemporani o metodă nouă, 
cu ajutorul căreia ei urmăresc să dezlege problema ori- 
ginii vieţii“52. În acest scop, Negulescu analizează prin- 


cipalele proprietăţi caracteristice fiinţelor vii — sensi- 
bilitatea, mobilitatea spontană, forma specifică, înmulţi- 
rea, creșterea etc, — şi conchide, împreună cu biologii 


mecanicişti, că aceste proprietăţi se găsesc sub formă ru- 
dimentară și la corpurile neînsufleţite. Ca şi mecaniciştii, 


% Ibidem, pp. 157—158, 
51 Ibidem, pp. 168—1609, 
53 Ibidem, p. 299. 

el consideră că toate fenomenele biologice sint reducti- 
bile, în ultimă instanţă, la fenomene fizico-chimice. 

Incontestabil că aceste analogii constituie argumente 
în favoarea monismului materiei, dar ele nu trebuie 
exagerate, Căci negarea proprietăţilor specifice ale vieții 
este tot atît de neștiinţifică precum este şi negarea le- 
găturilor ei cu materia abiotică. Datoria ştiinţei şi a filo- 
sofiei este de a explica atit integrarea grupului de feno- 
mene cercetat în ansamblul fenomenelor naturii, cit și 
specificul diferitelor forme de existență ale materiei. 
Altfel, dacă fenomenele biologice sînt reductibile în prin- 
cipiu la fenomene fizico-chimice, atunci biologia nu mai 
are un obiect propriu de cercetare şi nu-şi are justificare 
ca ştiinţă autonomă. Prin urmare, fenomenele biologice 
au rămas în esenţa lor neexplicate, iar monismul mate- 
rialist a fost salvat prin sărăcirea și „simplificarea reali- 
tății. 

În afară de aceasta, atacînd doar indirect problema 
originii vieții și folosind ca argumente analogia, Negu- 
lescu a mărit distanța logică dintre premise şi concluzii. 
Căci analogia — care trebuie privită cu prudenţă în ar- 
gumentare, chiar dacă ar fi demonstrată — nu duce cu 
necesitate la concluzia asupra originii. Există multe 
lucruri foarte asemănătoare care nu derivă totuși unele 
din altele. 

Tot în legătură cu problema analogiilor dintre materia 
vie și materia abiotică, Negulescu analizează, de-a lun- 
gul a peste patru sute de pagini, problema morţii natu- 
rale. Bazîndu-se pe unele teorii şi cercetări din biologie 
— neconfirmate ulterior — Negulescu acceptă ideea 
nemuririi organismelor monocelulare şi susține că şi la 
organismele superioare moartea este limitată la individ. 
„Speciile n-au moarte naturală, aşa cum au indivizii, 
fiindcă, dacă condiţiile de existenţă rămîn permanent 
favorabile, pot să trăiască la infinit“53. El generalizează 
această idee la întreaga lume vie şi conchide că „mate- 
ria vie este în fond şi ea nemuritoare ca şi materia 
moartă“, Negulescu avea nevoie de această concluzie 
pentru a restabili monismul materiei, care i se părea 


5 Ibidem, p, 505, 
5 Ibidem, p, 905, 

ameninţat de proprietatea vieţii de a muri. Majoritatea 
specialiştilor privesc cu neîncredere rezultatul experien- 
telor privind „nemurirea“  organjsmelor monocelulare. 
Mai întîi, trebuie precizat că şi la  monocelulare s-a 
constatat cu precizie moartea multor organisme astfel 
că nici în acest domeniu nu se poate generaliza „nemu- 
rirea“. Apoi, unii savanţi au obiectat că și la celule a 
căror diviziune continuă fără să se constate moartea lor, 
celula care s-a divizat dispare, adică moare de fapt, iar 
celelalte două celule care s-au format prin diviziunea ei 
constituie organisme monocelulate noi. Ideea nemuririi 
speciilor ni se pare şi mai riscantă, căci fiecare specie 
are' o durată limitată, deși nedeterminată precis. Dealt- 
fel, și astăzi, sub ochii noștri, există specii pe cale de 
dispariție, fapt care a dus “la luarea unor măsuri de 
ocrotire a lor. Şi această dispariţie a speciilor de azi are 
loc în “condiţii normale. Dealtfel, Darwin a demonstrat 
că o simplă emigrare a unei specii dintr-o regiune în 
alta, fenomen foarte normal, schimbă echilibrul biologic 
din regiunea unde s-a instalat și duce de multe ori la 
moartea unor specii. 

Negulescu precizează că nemurirea vieţii nu este ab- 

„solută, ci numai relativă, ceea ce e, desigur, mai vero- 
simil. Cum el consideră însă că „materia moartă“5 nu e 
nici eai nemuritoare în mod- absolut,. este „nemuritoare 
în mod relativ“, urmează că și ea este supusă, în ultimă 
instanță, morții. Iar dacă şi corpurile minerale pot muri, 
însemnează că și ele trăiesc, că sînt vii, însemnează că 
„materia moartă“ este vie. Iată unde poate duce extin- 
derea sensului noțiunilor de viaţă şi moarte peste limi- 
tele stabilite de știință. 

Dar atît negarea morţii în natura 
cerea ei în natura anorganică nu si 
analogie, printr-o depăşire a sensulu t 
cuvîntului, În sens precis, moartea există numai acolo 
unde există viață, numai în lumea vie, căci moartea este 
corelativul vieții, Moartea nu poate fi despărțită de viață 
şi de fapt a apărut ca un fenomen opus vieții, ca un 
proces de reintegrare a elementelor chimice ale organis- 
melor vii în natura lipsită de viață. În lumea anorga- 


vie, cît şi introdu- 
nt făcute decît prin 
i strict ştiinţific al 


rva, chiar şi lui Negulescu îi este greu 


55 Precum se poate obse: ese tarie vii“ 
a * 


să evite termenul de „materie moartă“, ca op 

nică nu există propriu-zis moarte, ci doar transforma- 
rea fizico-chimică a unui corp în alt corp. Dar această 
transformare nu înseamnă trecerea într-o altă categorie 
de materie (cum e cazul cu moartea organismelor vii), 
ci rămiînerea în aceeaşi categorie de fenomene fizico- 
chimice. Aşa şi în natura vie au loc transformări ale 
speciilor din unele în altele dar acestea nu înseamnă 
moartea, ci perpetuarea | vieţii. În natura fără viaţă, 
moartea n-are nici un sens, căci ea semnifică tocmai 
trecerea de la o categorie de fenomene materiale (biolo- 
gice) la altă categorie de fenomene (numai  fizico-chi- 
mice). Prin urmare, moartea are sens numai în lumea 
organismelor vii, căci numai cu ele se petrece acest pro- 
ces de trecere de la natura vie la natura fără viaţă. Aici 
moartea nu numai că are sens, dar este și necesară. A-i 
răpi naturii vii moartea înseamnă, totodată, a-i răpi 
viaţa, a o reduce la fenomene fizico-chimice. Astfel, în 
loc să explice specificul fenomenelor biologice, mecani- 
ciştii ajung pînă la urmă să-l nege. 

Cu toate că simplifică fenomenele şi absolutizează re- 
zultatele ştiinţei dintr-un anumit moment istoric, con- 
cepţiile mecaniciste au reprezentat totuşi cuvintul şti- 
inţei în acea perioadă opunîndu-se concepţiile vitaliste 
care invocau, pentru explicarea fenomenelor biologice. 
forțe misterioase. Această concepție ducea, totodată, la 
o viziune monistă materialistă asupra. întregii lumi. Este 
concluzia pe care o trage, în urma cercetărilor teoretice 
asupra fenomenului vieţii, şi profesorul Negulescu. 
„Concluzia la care am văzut că ajung oamenii de ştiinţă 
pe această cale — scrie el — era că între materia moar- 
tă şi materia vie există o analogie profundă, care îndrep- 
tățeşte presupunerea că ele nu sînt decit forme diferite 
ale uneia şi aceleiaşi materii cosmice, care ni se înfă- 
ţișează, după împrejurările în care se găseşte, adică după 
condiţiile ei de existenţă, cind ca materie moartă, cînd 
ca materie vie. Această ultimă părere a biologilor aduce 
în primul plan, din punct de vedere ontologic, ipoteza 
monistă, concepţia adică a unei existenţe cosmice unice, 
a uneia şi aceleiași materii cu înfățișări sau numai cu 
aparențe diferite“. În ciuda exagerărilor mecaniciste, 


56 Ibidem, p. 904. 

concluzia filosofică a lui Negulescu, după care viața este 
o formă a materiei, este pe deplin întemeiată. Prin inte- 
grarea vieţii în materia cosmică, ginditorul român a răs- 
puns la întrebarea privitoare la natura vieţii. Mai rămi- 
nea, după aceasta, să răspundă la cele două întrebări 
fundamentale ale problemei ontologice : acelea privitoare 
la` natura materiei şi a psihicului, Pe prima şi-a propus 
s-o examineze într-un curs special. Cu toate că n-a mai 
ținut acel curs, din punctul de vedere care ne intere- 
sează, el şi-a precizat metoda de cercetare, „Este evi- 
dent — scria el — că această problemă trebuie să cău- 
tăm de asemenea să o dezlegăm cu ajutorul bazelor ști- 
înţei... îndeosebi după ultimele cercetări ale fizicii și ale 
chimiei“, Mai importantă ni se pare, pentru rezolvarea 
materialist-ştiinţifică a problemei ontologice, examinarea 
problemei psihicului. Aceasta cu atit mai mult cu cit, 
apropiind prea mult fenomenele biologice de cele fizico- 
chimice, el le-a îndepărtat în acelaşi timp de fenomenele 
psihice. Rezolvarea în acest mod a“problemei vieţii a 
creat astiel dificultăţi în calea rezolvării ştiinţifice a pro- 
blemei naturii psihicului. El n-a abordat însă în mod 
special această importantă problemă. Dar nimeni nu 
poate fi criticat pentru ceea ce n-a făcut. I s-ar putea, 
eventual, reproşa că n-a folosit unele teorii valoroase 
din epoca sa (teoria relativităţii, de pildă), şi a acordat 
mai mare valoare unor teorii care ulterior s-au dovedit 
a fi mai puţin temeinice. Dar în concepția filosofului 
nostru importantă nu este cutare sau cutare teorie știin- 
țifică, ci ştiinţa însăși. Numai ştiinţa, prin progresele ei 
nemărginite, poate duce, în principiu, la dezlegarea pro- 
blemelor filosofice, probleme care, după părerea sa, tre- 
buie să rămină mereu deschise. 


57 Ibidem, p p. 907, 908. 

Cercetările din-volumul: de: față vizează procesul dia: 
lectie al dezvoltării. gindrii filosofice” şi ştiinţifice în 
unitatea şi diversitatea lui. Recunoscind realitatea fo- 
nomenului de  autonomizare. şi de “diferenţiere. cres- 
cindă, dar relativă, a cunoaşterii, autorul demonstrează, 
prin. argumente teoretice şi prin. fapte. istorice, exis- 
tența unei. legături organice intre filosofie ṣi ştința 
privite în evoluția lor. Dacă diferențierea cunoaşterii 
ştiinţifice. şi filosofice este un fapt evident, trebuie de- 
monstrat că. in straturile adinci ale cunoaşterii se men- 
țin legăturile fundamentale intre diferitele “ei compar- 
timente, n 

Studiile inserate in această lucrare constituie o ple- 
doarie pentru o istorie generală a cunoaşterii ştiinţifice 
şi filosofice, elaborată pe baza metodai integratoare 
care urmăreşte dezvoltarea generală a ştiinţei sau a 
cunoaşterii. ştiinţifice. şi filosofice, punind în lumină mat 


ales tendințele” convergenta. 

